
Šiuo mano kukliu darbu reiškiu pagarbą ir mei- 
lę toms praeities šeimoms, kurios sąžiningai atliku- 
sios savo pareigą išaugino dukteris ir sūnus mylin- 
čius visa, kas kilnu, savo pasiaukojimu išlaikiusius 
gyvą ir sveiką mūsų tautą ir ją išlaisvinusius; toms 
dabarties ir ateities šeimoms, kurios pildydamos 
savo kilnią pareigą augina ir augins jaunają kar- 
tą sveiką siela ir kūnu, pasiryžusią savo tautą ug- 
dyti, už ją aukotis ir doros, darbo bei vienybės 
meilės keliu vesti ją į gražią ateitį. 


Kas suranda gerą moterį, suranda laimę... 
Kas išvaro gerą moterį, išvaro laimę, 
kas gi laiko pas save svetimoterę, 


tas yra paikas ir bedievis 
(Patarlių kn. 18,22). 


Namus ir turtus duoda gimdytojai: 
o išmintinga moteris yra ypatinga Dievo dovana. 
(Patarl. kn. 19,14). 

Meėgstąs šį tą rašyti žmogus gali rasti daug temų ir sričių, 
kuriomis rašydamas jis patiria ne maža dvasinio pasitenkinimo 
ir malonumo. Antai gražioji literatūra, ne vienas teologijos, fi- 
losofijos ar gamtos mokslų klausimas patiems rašantiems dažnai 
teikia ne mažiau malonumo, kaip jų raštus skaitantiems. 

Tačiau pasaulyje yra daug galingųjų sauvalės, daug mo- 
ralio blogio. Todėl tenka kartais rašyti ir tokiais klausimais, 
kurių nagrinėjimas rašančiam neteikia didelio malonumo, bet, 
deja, yra būtina ir juos nagrinėti. Viena iš tokių rašančiam ne- 
dėkingų temų yra ir mano čia nagrinėjamas vadinamų civilinių 
jungtuvių klausimas. Šis mano darbas nedėkingas yra dar ir to- 
dėl, kad aš iš anksto žinau, mano darbu ne vieną būsiant nepa- 
tenkintu: nuo tada, kai šį darbą paskaitys, kai kurie mane laikys 
savo priešu. O aš dirbau jokio atlyginimo nesitikėdamas, bet 
ir kieno nors priešu tapti nenorėdamas. Rašiau tuo klausimu 
todėl, kad jis pas mus yra kai kam ypatingai aktualus, o, tur 
būt, labai nedaugelio teisingai suprantamas. Jau 14 metų, kai 
šis klausimas Lietuvoje dažniau ar rečiau vis keliamas, juo gin- 
čijamasi ne tik spaudoje, bet dar daugiau pasikalbėjimuose. Šio 
klausimo svarstymas valstybei jau kainavo daug pinigo, daug 
laiko, daug protinės energijos. Jeigu visa, kas šiam klausimui 
pas mus jau išeikvota, būtų nukreipta į kurią nors kitą sritį, 
tai rezultatai gal būtų buvę ir labai gražūs. Bet kadangi tie pro- 
tai, tas laikas ir pinigas buvo paaukoti šiam klausimui, tai visa 
liko, kaip į balą įmesta. 

Nesu nuomonės, kad moterystės ir šeimos klausimu visai 
nereiktų kalbėti. Tiesa, yra pašaukimų kilnesnių už moterystę 
ir šeimyninį gyvenimą. Yra todėl ir svarstytinų klausimų, kurie 
labiau vilioja žmonių protus ir širdis apie juos rašyti, apie juos 
kalbėti. Tačiau reikia sutikti, kad sveika moterystės ir šeimos 
gyvenimo dvasia yra visko, ir tų kilnesnių už moterystę luomų 

PIRMOJI DALIS 


MOTERYSTĖS PRIGIMTIS 
PIRMAS SKYRIUS 


1. Kas yra moterystė, Pirmiau negu spręsti kokius nors su 
moteryste susijusius klausimus, yra būtina pasiaiškinti pagrin- 
dines moterystės srities sąvokas. Pirmaja iš jų yra moterystės 
sąvoka. Taigi kas yra moterystė? Mūsų kalboje žodžiu m o- 
terystė išreiškiama sąvoka įvairiose kalbose įvairiai yra va- 
dinama. Aišku, kad lietuvių kalboje žodis moterystė turi artimo 
santykio su kitu žodžiu — moteris. Jau pačiu žodžiu lyg 
ir norėta pabrėžti, kokia svarbi rolė moterystėje yra skiriama 
moteriai. Senoje lotynų kalboje ta pati sąvoka, kurią mes iš- 
reiškiame žodžiu moterystė, buvo ir dabar yra vadinama matrimo- 
nium (žodiniai išvertus mūsų kalboje reikštų — motinystė) nuo 
žodžio mater — motina. Tuo žodžiu pabrėžiama svarbus moti- 
nos vaidmuo šeimoje. Šis motinos vaidmuo moterystės gyvenime 
tampa ypatingai aiškus, kai svarstomas yra moters — motinos 
vaidmuo šeimos gimdyme ir jos auklėjime. 

Įvairiose kitose kalbose moterystė įvairiai vadinama, Lo- 
tynų kalboje ji dar vadinama nuptiaejtalų — le nozze, 
prancūzų — le mariage, vokiečių — die Ehe, rusų — 
svadba, leakų — wiesele ar malženstwo. Lietuviai 
kai kuriose vietose tą patį dalyką dar vadina vestuvėmis jungtu- 
vėmis. Šie visi vardai išreiškia arba apeigas, atliekamas priimant 
moterystės sakramentą, arba vaišių iškilmes, kurios ruošiamos 
moterystės proga. Žiūrint kuri tauta ką labiau vertino ar vertina, 
tą ji daugiau ir savo kalboje pabrėžia. O šis vertinimo būdas 
daug priklauso nuo tautos kultūros ir jos išsiauklėjimo laipsnio. 

Moterystę vieni vienaip supranta ir aiškina, kiti kitaip dar 
ir sulig to, kaip kas supranta moterystės prigimtį. Kadangi kiek- 

vienas daiktas, taigi ir moterystė turi tiktai vieną ir visada tą pa- 
čią prigimtį, tai ir įvairios pažiūros į moterystę ir jos nevienodas 


supratimas ne visur yra vienodos vertės. Teisinga pažiūra į mote- 


rystę ir teisingas jos supratimas gali būti vienas — tas, kuris ata- 
tinka moterystės prigimtį. 

Pas senovės Romėnų teisės autorius yra likę dvi dažniau 
vartotos moterystės aptartys: viena Justiniano, antra Modesti- 
no. Justinianas (gyv. 6 šimt. po Kristaus) moterystę šitaip ap- 
taria: „Moterystė yra vyro ir moters ryšys apimąs individua- 
laus gyvenimo sritį“. (viri et mulieris coniuctio individuam con- 
suetudinem vitae kontinens, Inst. 1,9, de patr. potestate, $ 1). 

Modestinas (gyv. 53 šmt. po Kristaus) pakartoja kitą pas 
Romėnus priimtą moterystės aptartį: „Vyro ir moters ryšys, viso 
gyvenimo, dieviškos ir žmogiškos teisės bendrumas“ (Coniunc- 
tio maris et feminae et consortium omis vitae, divini et humani 
iuris comunicatio. I, 1. D. 23,2). Šios dvi moterystės aptartys pas 
senovės Romėnų teisės autorius viena kitą tarsi papildo. Modes- 
tinas savo aptartyje nieko aiškaus nepasako apie moterystės ne- 
išardomą; gi Justinianas aptartyje  neišreiškia antgamtinio 
moterystės charakterio. Šio aptarčių skirtumo priežastį paaiški- 
na P. Vidal S. J. !). Anot P. Vidal, Justinianas ir Modestinas 
aptardami moterystę paisė ne tik moterystės esmės, bet ir savo 
laikų žmonių papročių. O tie papročiai liečią moterystę įvai- 
riais laikais buvo įvairūs. Netruko ir tokių papročių, kurie bu- 
vo aiškiai priešingi teisingam moterystės supratimui. 

Jau ir senovės Romėnai moterystės ryšiu suprato ne bet 
kokį vyro ir moters sugyvenimą, bet tik tokį, kuris prasidėda- 
vo iš vyro ir moters laisva valia padarytos sutarties pastoviai 
ir bendrai gyventi. Kitas Romėnų teisės aiškintojas Ulpia- 
nus (Romos juriskonsultas 170-228 m.) sako, kad jungtuvių 
ryšys - moterystė kyla ne iš seksualinių santykių, bet iš laisvo 
sutikimo (Nuptias non concubitus, sed consensus facit. L. 30. 
D. 50, 17 de R. J.). Tačiau pas senovės Romėnus moterystės ry- 
šio patvarumui tik vienos laisvos sutarties neužtekdavo. Rommė- 
nų teisėje, kad sudarytoji moterystė skaitytųsi tveriančia, buvo 
reikalingu du elementu: laisvas sutikimas ir vyro bei moters ben- 
dras gyvenimas (conviventia). Laisvas sutikimas senovės Romė- 
nų teisėje suprantamas ne visai tokia pat prasme, kaip mes jį da- 


1) Institutiones Juris Romani, pg. 290. Prati 1917. 


bar suprantame. Pas Romėnus laisvu sutikimu buvo vadinama 
"tai, ką mes šiandien pavadintume abipuse vyro ir moters meile 
"(affectus maritalis). Mūsų supratimu, laisvas žmogaus valios 
sutikimas kartą pareikštas skaitosi tesąs tol, kol priešingu valios 
veiksmu jis nebus atšauktas. Jeigu tokis kartą pareikštas lais- 
“vas valios sutikimas turi santykio su kitais žmonėmis, kurie su 
kieno nors laisvu valios pareiškimu sutiko — jį priėmė, tai to- 
kis pareikštas ir kito priimtas sutikimas jau įgyja sutarties cha- 
rakterį. Šitokio sutikimo vienas žmogus savo nuožiūra panaikin- 
ti jau negali, o turi paisyti sutartis tvarkančių prigimties ar po- 
sityvių įstatymų reikalavimų. Taip yra su įvairiomis žmonių 
sutartimis, taip yra ir su moteryste. Kadangi ir ji yra sutartis, 
tai ir jos sudarymas ir tolimesni jos reikalai yra tvarkomi ata- 
tinkamų įstatymų ir žmogus kaip nors sauvališkai tos sutarties 
nei kurti, nei sukurtos naikinti negali. 

Kadangi Romėnai moterystės sutartyje laisvu sutikimu 
per klaidą skaitė ne valios veiksmą, o jausmų emociją — savi- 
tarpę vyro ir moters meilę, tai jų teisininkų supratimu tokis 
laisvas sutikimas ne būtinai turėjęs būti patvarus. Laisvai pa- 
daryta moterystės sutartis skaitėsi tol tverianti, kol vyras ir mo- 
teris abu vienas kitą mylėdavę. Jeigu nors viename iš vedusių- 
jų išnykdavo meilės jausmas, tai skaitydavosi pairusia ir pada- 
rytoji moterystės sutartis2). 

Bendras sugyvenimas buvo suprantamas plačia prasme. 
Vyras ir moteris skaitėsi bendrai gyveną ne tik tada, kai juo- 
du abu gyvendavo vienoje vietoje, bet ir tada, kai juodu gy- 
vendavę atskirai, tačiau galėdavę vienas kitam pareikšti savitar- 
pę pagarbą ir galėdavę atlikti moterystės uždedamas pareigas. 
Ši pagarba, taigi ir bendras gyvenimas skaitydavosi nesą, jeigu 
vienas kitą apleisdavo tuo tikslu, kad ateityje drauge negyvenus, 
jeigu drauge gyvendami vienas antro negerbdavo, jeigu prieš 
savo norą išskirti negalėdavo vienas antram reikšti savo pagar- 
bą (pav., vyras ar moteris paimti į nelaisvę), Šiais visais atsiti- 
kimais skaitydavosi moterystės ryšys esąs nutrūkęs. 

Senovės Romėnai laikėsi dėsnio, kad moterystės ryšys yra 
neišardomas, bet kadangi bent kai kurie anų laikų teisininkai 
klaidingai suprato žmogaus valios veiksmus, jų neskirdami nuo 


?) Palyg. De Ruggiero. Istitut. del dirit. civile. Ed. 6, vol: II, pg: 


3 52-53. 

jausmų, kadangi pakankamai neskyrė vidinių žmogaus veiks- 
mų nuo viršinių, tai savotiškai išaiškino ir moterystės sutarties 
neišardomybę. Dar ir tai reikia pastebėti, kad moterystės ardy- 
mas pas Romėnus pirmiau atsirado praktikoje, negu teorijoje: 
pirmiau visuomenėje atsirado klaidingas įprotis ardyti sukurtas 
moterystes, o tik vėliau ne vienas ir iš teisininkų padarę šią klai- 
dą pradėjo jieškoti kokio nors teisinio pagrindo savo klaidai pa- 
teisinti. 

Pas naujos gadynės civilinės teisės autorius randame vi- 
są daugybę įvairių moterystės aptarčių. Moterystės aptartis pas 
juos nevienoda yra todėl, kad jie neturi visi vienodos pažiūros 
į pačią moterystės sutarties prigimtį. Iš jų dauguma pasisavina 
jau minėtą Justiniano paliktą moterystės aptartį3). Iš šių teisi- 
ninkų ne vienas sekdami Justiniano aptarties žodžius neseka jo 
minties. Jie skiriasi nuo Justiniano savo pažiūromis į moterys- 
tės prigimtį. Daug iš šių teisininkų yra tokių, kurie apie mote- 
rystės prigimtį turi visai teisingas pažiūras: jie mano, kad mo- 
terystė savo prigimčia skiriasi nuo kitų sutarčių, kad savo pri- 
gimčia moterystė yra neišardoma*). Kiti moterystę aptardami 
taip pat tais pačiais žodžiais ją laiko paprasta civiline sutarčia, 
kurią galį išardyti ir valstybės įstatymai ir tą sutartį sudariusiųjų 
noras. 

Netrūksta ir tokių, kurie paniekinę senovės teisininkų pa- 
liktą moterystės aptartį, kuria savas moterystės aptartis, kurios 
išreiškia teisingas ar klaidingas jų pažiūras į moterystės prigim- 
tį. Naujoviškose moterystės aptartyse, nors ne visose vienodai 
ryški, tai visose bendra yra egoizmo apraiška. Pav. Ahrens?) 
moterystę šitaip aptaria: ,,„Moterystė tai yra gyvenimo bendruo- 
menė, kuri savo pilną tikslą ir savo atbaigimą (patenkinimą) 
randa pilnoje asmenybėje, pilname atsidavime, pilname  doro- 
vingame jausmų patenkinime, pačiame susijungimo ryšyje (Die 
Ehe ist daher Lebensgemeinschaft, welche in der ganzen Per- 
sonlichkeit, in der vollen Hingabe, in dem ganzen sittlichen Ge- 
nusse der gegenseitigen Pers6nlichkeit, in dem  Vereinigungs- 


3) Stahl. Philosophie des Rechts. II; A 1, psl. 249. K. Kosaks. Lehr- 
buch des Birgerlichen Rechts II, II, psl. 83 R. de Ruggiero. op. cit. vol. 


Iš psl 51: 
4) Palyg. Penacchio. La lege sul divorz. in Italia. Roma 1908. 
5) Naturrecht. t. 4 (Palyg. Kathrein. Moralphilosophie, t. II, psl. 395: 

bande selbs ihren vollstūndigen Zweck und ihre Befriedigung 
hat). Netrūksta ir tokių, kurie pajuokdami pačią moterystę, jos 
prigimtį ir jos tikslus ją ir aptaria visai nerimtais žodžiais (Pas 
prancūzus žinomas: Manger, boir, dormir ensemble, c'est ma- 
riage, gue me semble). Moralės anarchijos šalininkai moterys- 
te vadina kiekvieną skirtingų lyčių asmenų seksualinį bendra- 
vimą, nežiūrint ar tai vyktų pastoviame sugyvenime, ar ne, ne- 
žiūrint kokiu tikslu tai būtų daroma“). 

Bažnyčios Teisės, Teologijos ir Scholastinės filosofijos 
autoriai, o jais sekdami beveik visi kiti katalikai teisininkai ir 
šiaip rašytojai nepaiso, kas ką mano apie moterystę, ką apie ją 
sako civilizuotų ar necivilizuotų tautų papročiai ir įstatymai. Jie 
pirmiau svarsto moterystės prigimtį, o paskiau, pažinę prigimtį, 
kuria tą prigimtį atatinkančią moterystės aptartį. Jų paduoda- 
mos moterystės aptartys jeigu žodžiais kiek ir skiriasi, tai visos 
išreiškia tą pačią mintį, tas pačias įgimtas ir pagrindines mote- 
rystės savybes. 

Teisininkai skiria moterystę kaip sutartį, kuri duoda pra- 
džią moterystės bendruomenei, ir pačią moterystės bendruome- 
nę kylančią iš moterystės sutarties. Bažnyčios Teisės autoriai 
moterystės sutartį taip aptaria: teisėta vyro ir moters sutartis, 
daroma šeimos gimdymo ir auklėjimo tikslu“). Moterystės kaip 
bendruomenės, turinčios savo pradžią moterystės sutartyje, 
aptartys pas Bažnyčios Teisės autorius skiriasi pagal tai, kuris 
autorius kurią iš pagrindinių moterystės savybių norėjo dau- 
giau pabrėžti. Dauguma moterystę kaip bendruomenę aptaria 
šitaip: Teisėta vyro ir moters šeimyninio gyvenimo bendruome- 
nės). O pav. Meyer?) norėdamas ryškiau pabrėžti moterystės 
tikelą, sako moterystė yra „Pastovus skirtingų lyčių asmenų 
teisėtai sukurtas ryšys, šeimos gimdymo ir jos tinkamo auklė- 
jimo tikslu“. Šioje aptartyje, kuri yra bendra daugeliui teisinin- 
kų, moterystės vienumas ir jos neišardomumas visai neminimi 
nors, kaip toliau paaiškės, šios dvi įgimtos moterystės savybės 
yra labai lengvai surandamos svarstant moterystės tikslus ir 


*) Pav. Leo Blum. Du Mariage, Paris 1907; kitus palyg. pas Avogadro. 
Teorica dell'istitut. del matr. P. II, psl. 256. 
") Pal. Cappello. De Matrimonio psl. 3. Martin. De Matrim. psl: 8 
5) Pal. Cappello. op. cit.; Hugon. De Sacramentis, psl. 736. 
*) Pal. Elter S. J. Compendium Philosophiae Moralis (De Matrimonio). 

įgimtą žmogaus palinkimą neišskiriamai sujungti savo gyveni- 
mą vienam su vienu kitos lyties asmeniu, Kiti, pav. Dermine 
išreiškia ir šias esmines moterystės savybes, kai moterystę apta- 
ria: „Amžinasis ryšys sudarytas sutarties būdu tik tarpe vie- 
no vyro ir vienos moters, kad tinkamu būdu dauginus ir au- 
klėjus žmonių giminę“!0). Tas pačias mintis apie moterystę 
išreiškia savo veikaluose Wernz ir kiti katalikai teisininkai, Yra 
katalikų tarpe ir tokių, kaip pav. Martin, Eichman, kurie pasi- 
savina jau minėtą Justiniano paliktą moterystės aptartį. Kaip 
matyti iš čia minėtų pavyzdžių, katalikų autorių paduodamos 
moterystės aptartys viena nuo kitos žodžiais šiek tiek skiria- 
si. Bet katalikai visi yra vienos nuomonės, kad moterystės vie- 
numas ir jos ryšio neišardomumas yra prigimtos moterystės sa- 
vybės. Todėl kai kurie, pav. Schiapoli savo veikale „Il ma- 
trimonio secondo il diritto canonico e legislazione concorda- 
taria italiana“ arba klaidingai arba nors netiksliai kalba saky- 
dami, kad Bažnyčios Teisės mokslas moterystės neišardo- 
mumą yra pasisavinęs iš Modestino ir Ulpiano veikalų ir min- 
čių. Katalikai teisininkai ir teologai moterystę esant neišardomą 
tvirtina ne todėl, kad taip būtų parašyta pas Modestiną ar UL- 
pianą, bet todėl, kad ši moterystės savybė seka iš moterystės 
prigimties. Negalima nepaminėti dar vieno, visiems aiškaus 
moterystės tikslo — tai visokeriopos savitarpės vyro ir mo- 
ters pagalbos. Turint prieš akis ir šį tikslą moterystę kaip 
sutartį galima dar šitaip aptarti: ,„Teisėta vyro ir moters ben- 
dro gyvenimo sutartis, daroma visokeriopos savitarpės pagal- 
bos, šeimos gimdymo ir jos auklėjimo tikslais“. Gi moterystę 
kaip bendruomenę sekančią iš tos sutarties galima šitaip ap- 
tarti: „Neišskiriama bendruomenė sudaryta sutarties būdu tik 
tarpe vieno vyro ir vienos moters tuo tikslu, kad kartu gy- 
vendami vienas kitą vispusiškai pagelbėtų ir kartu tinkamai 
auklėtų šeimą“. 

Ligi šiol suminėtos moterystės aptartys tinka visokiai tiek 
krikščionių tiek nekrikščionių, tikrai moterystei. 

Krikščionių moterystės aptartis. Teologų yra įrodyta, 
kad krikščionių, moterystė turi vieną charakteringą žymę, ko- 
kios neturi nekrikščionių moterystė. Kiekviena tikra krikščio- 


10) palyg. Dermine J. La doctrine du mariage chretien. psl. 17 Lou- 
vain, 1927. 

"nių moterystė yra sakramentas. Paprastai ši ypatinga šventumo 
žymė yra išreiškiama pačioje krikščionių moterystės aptartyje. 
Krikščionių moterystės sutartis katalikų autorių paprastai yra 
šitaip aptariama: „Kristaus į sakramentų garbę paaukštinta tei- 
sėta vyro ir moters bendro gyvenimo sutartis, daroma visoke- 
riopos savitarpės pagalbos, šeimos gimdymo ir jos auklėjimo, 
tikslu“. O iš šios sutarties sekanti krikščionių moterystės bend- 
ruomenė yra šitaip aptaraama: ,„Dvasinių malonių teikianti 
neišskiriama bendruomenė, sukurta sutarties būdu tik tarpe 
vieno vyro ir vienos moters tuo tikslu, kad juodu kartu gy- 
B vendami vienas kitam vispusiškai pagelbėtų ir tinkamai auklė- 
i tų šeimą“!!), Nors krikščionių moterystę ne visi autoriai apta- 
ria šiais pačiais žodžiais, tai visi išreiškia tą pačią mintį!?). Tai- 

gi esminis skirtumas tarpe krikščionių ir nekrikščionių mote- 

rystės yra sakramento charakteris ir sakramento malonė. Kai 

sakoma, kad nekrikščionių moterystė nėra sakramentas, tai ne- 
reikia manyti, kad tokioje moterystėje nėra nieko švento, kad 
| iš tokios moterystės žmonės negali patirti jokių malonių. Kaip 
savu laiku paaiškės, savo kilme ir savo tikslu visos moterys- 
tės yra šventos ir visos yra priemonė patirti tam tikrų malo- 
nių. Krikščionių moterystė tačiau yra šventesnė už nekrikščio- 
nių moterystes. 


2. Ar moterystė yra sutartis. Jau moterystę aptardami tvir- 
tinome, kad ji yra sutartis. Tačiau rašytojų tarpe netrūko ir to- 
kių, kurie paneigė moterystę esant sutartį. Todėl nebus berei- 
kalinga pasakyti kelis žodžius ir šiuo klausimu. 

Kas yra sutartis. Teisininkai sutartį paprastai šitaip aptaria: 
Te'sėtas ir laisvas dviejų ar daugelio asmenų dėl to paties da- 
lyko sutikimas, kurie abiem susitarusiom pusėm uždeda parei- 
gą ką nors vienas kitam duoti, padaryti ar nuo ko nors susi- 
laikyti. **) Esminiai sutarties elementai yra šie: a) tinkamas 
objektas (dalykas dėl kurio tariamasi), b) asmenys turį teisės 
daryti sutartį, c) sutarties tikslas, d) laisvas abiejų pusių su- 
tikimas, e) teisėtas šio sutikimo viršinis pareiškimas arba tei- 


S a asi ai ad Did, ad 


11) Plg. Cappello. op. cit. psl. 3; P. Vidal. Jus Matrimon. psl. 16. 

12) Plg. Rosset. De Sacramento Matrimonii, psl. 21. Martin. op. cit. 
psl. 11. 

13) palyg. Wernz-Vidal. Jus Matrimoniale. p. I, $ IV; Kard. P. Gas- 


parri. De Matrimonio. p. I, psl. 11. 

sėta sutarties forma'!4). Jeigu koks nors dviejų ar kelių asme- 
nų savitarpis įsipareigojimas neturėtų nors vieno iš šių elemen- 
tų, tai teisine prasme jis nebūtų tikra teisėta sutartis. Ir atvirkš- 
čiai, kur bus visi aukščiau išvardinti elementai, ten bus tikra 
teisėta sutartis. Palyginus bus aišku, kad moterystės sutartyje 
yra visi šie tikros sutarties esminiai elementai. Yra a) sutarties 
objektas, būtent abipusės teisės vieno į kitą; b) šią sutartį da- 
ro toki asmens, kuriems leidžia ją daryti atatinkama teisė; c) 
ši sutartis turi savo aiškų tikslą; d) moterystės sutartis daro- 
ma abipusiu laisvu sutikimu; e) ta sutartis daroma atatinkamos 
teisės nustatyta forma. Taigi aišku, kad moterystė yra sutartis. 
Iš katalikų teisininkų tarpo beveik ir nebuvo tokių, kurie būtų 
neigę, kad moterystė yra sutartis. Pasitaikė tik vienas kitas iš 
mažiau žymių. Jie nesugebėdami atsakyti į tų priekaištus, kurie 
norėjo ar nori moterystės reikalų tvarkymą paveržti iš Bažny- 
čios kompetencijos ir tuos reikalus pavesti pasaulinės valdžios 
kompetencijai, manė gerai padarysią, jeigu moterystei paneigs 
sutarties charakterį. Jų elgesys nebuvo moksliškai kritiškas. Juos 
Kard. P. Gasparri savo veikale De Matrimonio (p. I, psl. 14): 
subarė, kaip nesiderinančius su Bažnyčios mokslu. Bažnyčios 
Teisės Kodekso kan. 1012 aiškiai sako, kad moterystė yra su- 
tartis. Sutarčių yra kelios rūšys. Kuriai iš jų reikia priskirti mo- 
terystės sutartį, čia nekalbėsime, kadangi šis klausimas mūsų 
svarstomam vad. civilinių jungtuvių klausimui didelės reikšmės 
neturės. Nekatalikiškos pasauliožiuros teisininkų ir publicistų 
tarpe yra nemaža tokių, kurie moterystės sutarčia nelaiko. To- 
kios nuomonės priežasčių yra įvairiausių. Vien: tai tvirtina to- 
dėl, kad pateisinus savo nenuoseklų tvirtinimą, būk moterystės 
reikalus tvarkyti neturinčios galios nei Bažnyčia nei valstybė: tai 
esąs atskirų individų reikalas. Taip kalbėdami jie nori pasitar- 
nauti nuomonei, būk kiekvienas žmogus galįs moterystę sukurti 
tokiu būdu, kuris jam pačiam patinka ir gali ją vėl išardyti, 
kada jis pats panorės. Kiti vėl mano, kad moterystė nėra su- 
tartis, nes jie klaidingai supranta arba sutartį arba moterystę!5). 


“) palyg. Cappello. op. cit. psl. 21. 

15) Pavyzdžiu gali būti Digesto Italiano (žr. žodį „Matrimonio Dirtt. 
Civile nr. 13). Nors tame pačiame veikale žodyje „Contratto (nr. 91) ki- 
tas autorius sako: „Kad moterystės bendruomenė kyla iš sutarties, neturė- 
tų kilti niekam jokio abejojimo... Veiksmo esmė ir religinėje moterystėje 

Tačiau ir nekatalikai teisininkai geriau nusimaną teisėje sako, kad 
moterystė yra sutartis. Iš viso, šiandien kitaip galvojančių tei- 
sininkų nei katalikų nei nekatalikų tarpe, regis, jau nepasitaiko. 
Kiekvienam turinčiam nors paviršutinišką bet teisingą nuovo- 
ką teisės srityje yra aišku, kad moterystė yra sutartis, 


ANTRAS SKYRIUS 
MOTERYSTĖS PRIGIMTIS 
Kai moterystės aptartyje išreiškėme jos tikslą, jos pa- 


grindines savybes, tai ir buvo išreikšta, nors ne visai pilnai, 
moterystės prigimtis. Kad geriau supratus moterystės prigimtį, 


jos esminių savybių, — vienumo ir nesuardomumo pagrindą, 
yra būtina išaiškinti moterystės kilmės ir jos tikslo klausimus. 
I. Moterystės kilmė 


Išrišus moterystės kilmės klausimą daug kas paaiškės ir 
apie moterystės prigimtį ir jos prigimtąsias savybes. Išaiškinus 
moterystės prigimtį galima jau nesunkiai padaryti konkrečias iš- 
vadas, sukurti pilną mokslišką sistemą aiškinančią, kokios yra at- 
skirų asmenų, valstybės ir Bažnyčios teisės ir pareigos tvar- 
kant moterystės klausimą ir jos reikalus. Žmonės jau labai 
senai suprato, kokios reikšmės jų gyvenime turi tinkamas 
moterystės klausymų išsprendimas ir tinkamas jos reikalų 
sutvarkymas. Visais laikais istorikai, filosofai ir įvairių 
kitų sričių mokslininkai daug yra darbavęsi, kad išaiš- 
kinus tikrąją moterystės kilmę. Vieni iš jų atsakymo į šį klau- 
simą ieškojo senovės tautų istorijoje, kiti šį klausimą nori iš- 
rišti tėmydami šiandieninių ypač necivilizuotų tautų gyvenimą. 
Dar kiti visai užsidarę nuo senovės ir nuo savo laiko žmonių 
gyvenimo kuria žmonijos gyvenimo istorijos teoriją nuo žmo- 
nijos atsiradimo ligi naujausių laikų ar net ligi pasaulio pabai- 
gos remdamiesi tiktai savo proto sukurtais filosofiniais dėsniais. 
Nuo žmonijos istorijos ir net nuo dabartinių žmonių gyvenimo 
atsiriboję jie sukūrė moterystės atsiradimo ir net jos ateities 
teorijas. Nėra ko todėl stebėti:, kad taip įvairių keliu eidami 


ypatingu būdu ir pirmoje vietoje yra sutartis: kitaip būti ir negalėtų, kol 
moterystėje reikalaujama šalių sutikimo, kaip esminio dalyko“. 

Falyg. taip pat De Ruggiero. op. cit. t. II, psl. 62. 

mokslininkai apie moterystės kilmę sukūrė ne vieną, bet ke- 
lias teorijas, kurios viena nuo kitos skiriasi, kaip dangus nuo 
žemės. Kad būtų lengviau suprasti tolimesnius mūsų čia svars- 
tomus klausimus, yra būtina nors kai kurias iš šių teorijų ar- 
čiau pažinti. 


1) Materijalistų pažiūros į moterystės kilmę 


a) Evoliucijonistų teorija. Evoliucijonistai tiki, kaip įrody- 
tą tiesą, kad žmogus yra išsivystęs iš gyvulio. Kuris gyvulys — 
bezdžionė ar kuris kitas buvęs žmogaus protėviu, ligi šiol jie 
dar nesusitarė ir, rodos, jau nesusitars, nes kadaisia madoje bu- 
vusiam jų tvirtinimui šiandien bent kiek daugiau prasilavinę žmo- 
nės jau negali tikėti. Jų argumentus sugriovė tie patys gamtos 
ir istorijos mokslai, kuriais kadaisia jis bandė remti savo te- 
orijas. Evoliucijonistai sako, kad gilios senovės žmogus mažai 
skyręsis nuo gyvulio ne tik savo išvaizda, bet ir savo protu. 
Jis neturėjęs supratimo apie skirtumą tarpe gera ir bloga. Jo gy- 
venimą tvarkę ne dorovės dėsniai, bet, kaip ir pas visus gyvu- 
lius, instinktas. Sekant evoliucijonistų pasakomis, gilios seno- 
vės žmonės tokių šeimų, kaip dabar — iš vieno vyro, vienos 
žmonos ir jųdviejų vaikų — visai nežinoję. Jie gyvenę nedide- 
lėmis kaimenėmis. Tik jausdami kokį nors pavojų rinkdavosi 
į didesnius būrius, bet pavojui praėjus jie vėl pakrikdavę. Šis 
dar mažai nugyvulėjęs žmogus turėjęs tik vieną labai paprastą 
tikslą: apginti save ir tą kaimenę, kuriai jis pats priklausęs. Pa- 
stovus gyvenimo būdas, pastovi vieta nebuvę žinomi. Susijieš- 
kodavę tinkamą vietą nakties poilsiui, o dienomis klajoję po 
pievas ir girias, Anų laikų žmogaus vienintelis kasdieninis rū- 
pestis buvęs kaip nors pasisotinti ir reikale susirasti moterį. Už 
šiuos reikalus stipresnieji su silpnesniais nuolat pešdavęsi. Nu- 
galėdavę, žinoma, stipresni, labiau išsivystę ir tokiu būdu gy- 
va likdavosi vis geresnė žmonių atranka. Tame perijode žmo- 
gus žmogui nejausdavęs jokios meilės: nei bendrai artimo mei- 
lės, nei tos meilės, kuria dabar mylisi skirtingų lyčių asmens. 
Pastovus gyvenimas vieno vyro su viena moterim buvęs visai 
nežinomas. Seksualinius santykius turėdavę, kam su kuo pa- 
kliūdavę, arba kuris kurį nukonkuruodavęs. 

Laikui bėgant žmogus patobulėjęs ne tik savo viršine iš- 
vaizda, bet jame pradėjęs veikti protas. Žmogus pradėjęs skirti 

nuo kitų žmonių savo artimuosius: vaikai savo tėvus, tėvai sa- 
vo vaikus, artimuosius savo gimines nuo kitų svetimų žmonių. 
Tada susikūrusi giminės šeima. Vienos giminės vyriškiai pirki- 
mo, vagystės ar net paprasto smurto keliu pasirūpindavę jiems 
reikiamą moterų skaičių ir gyvendavę visi su visomis, saugo- 
dami tas moteris tik nuo kitos giminės — šeimos vyrų. Šiame 
laikotarpyje, anot evoliucijonistų, esąs kilęs matrijarchatas: šei- 
mos galva buvusi moteris, giminystė skaitydavosi taip pat tik 
iš motinos pusės. Kitaip ir būti negalėję, nes susekti kas kieno 
buvęs tėvas, buvę visai neįmanoma. Anot J. J. Rousseau, šiame 
laikotarpyje savais vaikais rūpinusis tik moteris — motina. Bet 
ir ji savais vaikais rūpinusis tik tiek, kiek jai pačiai tie vaikai 
buvę reikalingi, pav., kad būtų ją kam senatvėje aprūpinti, kas 
ją pavaduotų darbuose. Kitus jai nereikalingus savus vaikus 
motina apleisdavusi. Vėliau įsigyvenęs paprotys rūpintis visais 
pagimdytais vaikais. Bet vyras — tėvas savais vaikais visai ne- 
sirūpinęs, 

Tarpe šių dviejų t. y. visiškai dar gyvuliško ir giminių 
šeimos laikotarpių anot Kautski'o ir kelių kitų dar už jį vė- 
lesnių rašytojų pasakų, buvęs ir trečias neilgas laikotarpis, ku- 
riame vienas vyras gyvenęs su viena moterim. Tačiau tai buvę 
ne todėl, kad žmogus būtų turėjęs kokį ypatingą meilės jaus- 
mą ar kilnesnį moterystės ir šeimyninio gyvenimo supratimą, 
bet todėl, kad žmogus buvęs labai brutaliai pavydus. Kai žmo- 
gus patobulėjęs, tapęs mažiau pavydus, tai šitas dviejų gyve- 
nimo būdas išnykęs, o jį pavadavusi visos giminės šeima. Ta- 
čiau ši Kautski'o ir jo bendraminčių teorija visų vėlesnių evo- 
liucijonistų buvo atmesta, kadangi ji yra pavojinga pačiai evo- 
liucijonizmo teorijai. 

Sekant tų pačių evoliucijonistų teorijomis, vėliau, kai žmo- 
gus pradėjęs daryti medžiaginės, o ypatingai industrijalinės pa- 
žangos, vyriškis, kadangi tvirtesnis, tapo medžiaginių gėrybių 
savininku. Kartu su šiuo reiškiniu moteris ir vaikai pateko taip 
pat vyro priklausomybėn. Vyriškis pamažu išsilaisvinęs iš mo- 
ters priklausomybės ir tapęs šeimos galva. Taigi vyriškis šei- 
mos galva tapęs vedamas ne kokio gražaus jausmo pasirūpinti 
silpnesniais, bet brutalaus egoizmo ir fizinės pirmenybės. Su 
vyro pirmenybe savo šeimai prasidėjęs poligamijos arba daug- 
patystės perijodas. Vyras moterų arba prisipirkdavęs arba pri- 
sigrobdavęs karų progomis tiek, kiek jam pavykdavę arba kiek 

jis galėdavęs jų išlaikyti. Šeimos galva — vyriškis būdavęs ab- 
solutus savo moterų ir vaikų savininkas. Su jais jis buvęs ne- 
gailestingas savanaudis. Nereikalingas, jam nepatinkančias mo- 
teris jis galėdavęs parduoti, išvaryti, net nužudyti. Tokiu pat 
būdu elgdavęsis ir su savo vaikais. Šitokis šeimyninio gyveni- 
mo: būdas tęsiasis gana ilgai. Tik po daugelio amžių vyriškyje 
„išsivystęs užuojautos jausmas. Moteris taip pat pradėjusi su- 
prasti, kad ji nuo vyriškio ne daug kuo skiriasi ir pra- 
dėjusi protestuoti prieš savo vergiškąją buitį. Pamažu at- 
siradusi  monogaminė šeima — vieno vyriškio ir vienos 
moters.  Monogaminė šeima už anksčiau buvusius sugy- 
venimo būdus esanti tuo geresnė, kad pirmiau tik 
vieną moterį slėgusi vergijos našta dabar tenka abiem 
— vyrui ir moteriai. Tačiau monogaminė moterystė nesanti to- 
buliausias intymaus šeimyninio žmonių sugyvenimo būdas. Tik 
šiandieninė kapitalistinė tvarka, aristokratų ir religijos sekėjų 
prietarai laiką šį gyvenimo būdą vertu palaikyti, jį aukština ir 
gina. Bet ateisią laikai, kada sugriūsianti kapitalistinė tvarka, 
apsišvietęs žmogus mesiąs visus aristokratijos ir religijos prie- 
tarus. Būsianti panaikinta visokia vyro ir moters vergija, bū- 
sianti panaikinta ir dabartinė monogaminė moterystė. Jos vietą 
užimsią laisvi vyrų ir moterų santykiai arba vadinamoji laisvoji 
meilė, kurią šiandien žmonija vadina seksualiniu ištvirkimu. Ši 
naujausios gadynės vadinamoji laisvoji meilė nebūsianti tas pat, 
ką senovės laukinių žmonių palaidas kaimenių gyvenimas. Se- 
novėje visur pirmavusi fizinė jėga, o naujaisiais laisvosios mei- 
lės laikais būsią vaduojamasi visiška vyro ir moters teisių lygy- 
be ir pilna laisve. 

Šitaip trumpais žodžiais galima atpasakoti evoliucijonistų 
filosofų J. J. Rousseau, Bebel'io, K. Kautski'o, Herbert Spen- 
ceri'o, Stendhal'io, Abram Paulio, Reich'o ir kitų nuomones 
apie moterystės kilmę, vystymąsi ir jos ateitį!). Šitie filosofai — 
rašytojai savo teorijas kūrė ne tirdami faktišką buvusių ar esa- 
mų žmonių gyvenimą, bet sekdami abstrakčius savos pasaulio- 
žiūros dėsnius. 

Mažai kuo skirtingą nuo aukščiau paaiškintos teorijos apie 

!) Negalintiems betarpiai susipažinti su čia išvardintų rašytojų vei- 
kalais rekomenduotina Cathrein'o; Moralphilosophie. t. II, psl. 384... ir W. 
Schmidt. Der Mensch aller Zeiten. t. III, psl. 138... 

moterystės kilmę ir jos evoliuciją, kitą teoriją sukūrė kita taip 
pat evoliucijonistų mokslininkų grupė. Šie kurdami savą te- 
oriją apie moterystės kilmę vadovavosi ne vien abstrakčiais sa- 
vo pasauliožiūros dėsniais, bet savo sanprotavimus bandė pa- 
remti faktais iš žmonių gyvenimo. Ir šita mokslininkų grupė 
laikydama įrodyta tiesa nuomonę, kad žmogus esąs išsivystęs 
iš gyvulio, mano, kad tie žmonės, kurie dabar yra dar necivi- 
lizuoti ir nekultūringi, esą dar mažai nutolę nuo savo protėvių 
bezdžionių ar kurių nors kitų gyvulių. Šitie mokslininkai ma- 
no, kad senais laikais visų žmonių buvusi ta pati išvaizda, ta 
pati civilizacija ir kultūra, ta pati religija ir dorovė, kaip šian- 
dieninių Patagonijos, Andų kalnų, Australijos girių tautelių iš- 
vaizda, civilizacija, kultūra, religija, dorovė, papročiai. Anot šių 
mokslininkų, norėdami žinoti į ką buvo panašūs mūsų tolimi 
protėviai, kaip jie gyveno, kaip jie elgėsi, pasižiūrėkime į šian- 
dieninius vadinamus laukinius žmones ir atsakymą rasime. Tie 
mokslininkai taip ir daro. Tiria dabartinių necivilizuotų taute- 
lių šeimyninį gyvenimą, jų dorovę ir daro išvadą, kad visų žmo- 
nių, kai šie buvę to paties civilizacijos laipsnio, šeimyninis gy- 
venimas, dorovė buvę toki pat, kaip šiandieninių necivilizuotų 
tautų. 

Australijos ir kitų kraštų, o ypatingai kai kurių praėjusia- 
me šimtmetyje dar mažai pažintų salų tyrinėtojai ir keliautojai 
pripasakojo tikrai stebėtinų dalykų apie jų užtiktų tautelių gy- 
venimą. L. Morgan išgyveno 40 metų pas Pietinės Afrikos iro- 
kezus. Jis tyrė šios necivilizuotos tautos dorovinį gyvenimą. Iš 
to, ką jis čia pastebėjo, ką sukūrė evoliucijonistiškų pažiūrų į 
žmogų padedama jo vaizduotė, L. Morgan sukombinavo savo- 
tišką visų žmonių moterystės ir šeimos kilmės ir vystymosi te- 
oriją. Ši L. Morgan sukombinuota teorija yra labi panaši aukš- 
čiau atpasakotai evoliucijonistų filosofų teorijai. Gan geras bū- 
rys evoliucijonistų rašytojų?) per daug sau galvų nevargina, ar 
jų pasakojimai teisingi, ar ne. Sekdami L. Morgan'o ir kitų ty- 
rinėtojų nuostabiomis pasakomis apie necivilizuotų tautų doro- 
vę, jie drąsiai savo raštuose tvirtina, kad evoliucijonistų teori- 
jos apie moterystės ir šeimos kilmę, apie jų evoliuciją esą filo- 
sofiniai ir istoriniai įrodyta tiesa. Jie tvirtina esą suradę tautų 
pas kurias jokios moterystės nesą, nesą jų kalboje net žodžio 
šiai sąvokai išreikšti. 


2) M. Lenan, Bachoven, Giraud-Telon, Lubock ir kiti. 


b) Kritiškesnių evoliucijonistų nuomonė apie šią teoriją. 
Šios visos aukščiau suminėtos ir atpasakotos nuomonės 'apie 
moterystės ir šeimos kilmę ir evoliuciją, arba nors metodai, ku- 
riais tos išvados buvo padarytos, kai kuriems net labai uoliems 
evoliucijonizmo šalininkams nepatiko. 

Darwin'as minėtą evoliucijanistų teoriją atmeta remdama- 
sis net bijologinės srities sanprotavimais. Jis yra nuomonės, kad 
pirmykštės moterystės tipas turėjusi būti monogaminė mote- 
rystė. 

L. Morgan'o patyrimui ir keliautojų po dar mažai pažintus 
kraštus pasakoms nesunku atsakyti. Teisingai juos įvertina P. 
Avigdor?) sakydamas: „Pirmiausia reikia pastebėti, kad dau- 
gelis pavyzdžių, kuriuos mini keliautojai kaip įrodymus lais- 
vų lytinių santykių teorijai paremti, yra neįtikiną. Tie pavyz- 
džiai kalba tai apie poliandriją, tai apie poligamiją, bet tai dar 
vis moterystės“... 

Apie tikėtinumą L. Morgan'o ir kitų pramanytoms teo- 
rijoms ir jų pasakojimams tas pat P. Avigdor teisingai sako: 
„„„keliautojai dažnai duodasi suklaidinami viršinių įspūdžių, o 
žmonių papročius jie gali pažinti tik paviršutiniškai“... 

M. E. Westermarck+) keliautojų pasakas apie palaidą gy- 
venimą ar tai pas senovės ar tai pas dabartines necivilizuotas 
tautas atmeta, kaip nesiderinančias su tiesa. Tiesa, paties W/es- 
termarck'o nuomonė apie moterystės kilmę yra gana keista. Jis 
sako, kad šeima davė pradžią moterystei, o ne moterystė šei- 
mai. Tačiau, anot Westermarck'o, iš to ką žinome apie necivi- 
lizuotas senovės tautas, reikią daryti išvadą, kad jau patys pir- 
mieji žmonės gyvenę moterystėje. Pasakas apie vyrų ir moterų 
bendrą nevaržomą lytinį santykiavimą kai kuriose tautose Wes- 
termarck'as atmeta kaip nesutinkančias su realybe ir šios klai- 
dos priežastimi sakos esant pasakotojų kritikos jausmo stoką. 
Jie iš atskirų faktų matytų o dažnai tik girdėtų sukūrę bendras 
teorijas. Savo tvirtinimui įrodyti, kad keliautojų pasakos apie 
necivilizuotų žmonių pažiūras buvę klaidingos, Westermarck 
išvardija daug pavyzdžių ir užbaigdamas sako: „Daugelio lauki- 
nių tautų nemoralumas yra tikrai didelis. Tačiau nereikia tikėti, 
kad tas nemoralumas buvo charakteringas bendrai visoms neci- 

3) Examen critigue des tendences moderns dans les mariages. psl. 
11, 14. 

*) Origin du mariage dans Vespece humaine, c. I. 

vilizuotoms tautoms. Yra daug laukinių ir barbariškų tautų, pas 
kurias lytiniai santykiai šale moterystės pasitaiko labai retai, 
moters nepadorumas laikomas begėdiškumu ir net kriminalu“. 

Sakoma, kad kai kurios tautos neturinčios net žodžio iš- 
reikšt: moterystės sąvokai. Jeigu tai būtų ir tiesa, tai šis fak- 
tas dar nieko nepasakytų. Jeigu tikėti Aristoteliui (Polit. 1. 2. 
1253 b) tai jo tautiečiai graikai senovėje taip pat neturėję savo 
kalboje žodžio išreikšti moterystės sąvokai. Bet kas galėtų tvir- 
tinti, kad pas senovės graikus nebuvę moterystės? Galutinai 
keliautojų pasakos apie jų matytų žmonių papročius, dorovę ne 
visada ir ne visos yra teisingos. Jie jau ne kartą apie kurio nors 
krašto papročius yra paskleidę savo nuomonių, kurios su realiu 
gyvenimu nesiderino ir kurias kiti, geriau pažinusieji tų pačių 
žmonių gyvenimą, paneigė. 

Tenka labai stebėtis kai kurių evoliucijonistų tendencijo- 
mis ir logika. Tikėdami, kaip įrodytą tiesą, kad žmogus esąs iš- 
sivystęs iš gyvulio, jieško pas necivilizuotas tautas tokių pa- 
vyzdžių, kuriais žmogus užsirekomenduoja kur kas prasčiau, ne- 
gu proto neturintieji gyvuliai. Iš tų pavyzdžių jie padaro lo- 
giškai neteisėtas išvadas ir jas taiko visiems žmonėms. Pavyz- 
džiui, suranda ar nors tariasi kurioje nors tautelėje suradę feno- 
meną, kad moteris yra šeimos galva (kuo visi stebisi, kaip žmo- 
nijos gyvenime išimtinai nepaprastu dalyku), ir tuojaus pasidaro 
išvadą, kad senovėje visose tautose moteris buvusi šeimos galva. 
Randa, kad poligamijoje gyvenantieji giminystės laipsnius skaito 
tik iš motinos pusės ir tuojau pasidaro išvadą, kad senovėje 
visose tautose taip yra buvę. Pas Bušmenus, pas Sumatros Lu- 
bu, pas Borneos gyventojus, ar dar ir kur nors kitur randa do- 
rovę visai nepavyzdingame laipsnyje. Ir iš šito tuojau pasidaro 
išvadą, kad seksualinė netvarka senovėje visose tautose  bu- 
vusi įprasta, kaip vienintelis seksualinio gyvenimo būdas. Bet 
taip lengvai protaudami ko mes negalėtume tai senovei primesti. 
Šiandien ne retai pasitaiko vagysčių, plėšimų, žmogžudysčių ir 
tai ne tik necivilizuotų, bet gal net dažniau civilizuotų žmonių 
tarpe. Tačiau ar būtų logiška daryti išvadą, kad šitie neigiami 
reiškiniai yra prigimties balsas ir kad kada tai senovėje šios ydos 
nebuvę skaitomos blogais dalykais. Tokia išvada prieštarau--. 
tų ir protui ir žmonijos istorijos liudimams. Kai kurių šiandie- 
ninių tautų pakrikę doroviniai papročiai dar nesako, kad seno- 
vėje visa žmonija buvusi be dorovės. Istorija mums duoda visai 

ką kitą kalbančių pavyzdžių. Pavyzdžiui iš istorijos žinome, 
kad graikų, romėnų, hebrajų ir kai kurių kitų tautų dorovė lai- 
kui bėgant netik nedarė pažangos į drausmingumą, bet senovės 
laikais buvusi gana aukšta vėlesniais laikais nupuolusi, pakriku- 
si. Pats Westmarck?) net prieštaraudamas savo pasaulėžiūros 
principams, bet norėdamas būti objektyvus turėjo pripažinti, kad 
ir necivilizuotų tautų tarpe yra nemaža tokių, kuriose susival- 
dymas ir skaistybė yra vertinamos kaip viršžmogiškos dorybės, 
kuriose nusikaltimai prieš skaistybę yra smerkiami, Westermarck 
tokių tautų visą eilę pats išvardija. 

Kad išvengus absurdiškų išvadų kalbant apie moterystės 
ir šeimos kilmę, apie jų evoliuciją, ir evoliucijonistai ir visi kiti 
turi palikti nuošaliai nepagrįstus spėliojimus. Kad teisingai iš- 
sprendus, kurie žmonių papročiai ir veiksmai su žmogaus pri- 
gimčia derinasi ir kurie nesiderina, reikia palikti šalyje darvinistų 
pasaką, kad žmogus esąs išsivystęs iš gyvulio. Pirmiausia reikia 
ištirti žmogaus prigimtį ir tik tada spręsti, kurie civilizuoto ar 
necivilizuoto žmogaus papročiai ir veiksmai žmogaus prigimtį 
atatinka ir kurie neatatinka. Mums stebėtina, kodėl seksualinės 
netvarkingos laisvės šalininkai nesiūlo pasauliui pasekti necivi- 
lizuotas tautas kituose dalykuose, pavyzdžiui maiste, rūbuose, 
darbo ir susisiekimo priemonėse, švaroje ir kituose dalykuose, 
o tik jų faktina ar tariamąja šeimyninio ir bendrai dorovinio 
gyvenimo dekadencija. Tiems, kurie nenori tikėti šv. Rašto pa- 
sakojimams apie moterystės kilmę ir senoviškas jos formas, reik- 
tų pasidaryti vieną nors šiek tiek teisingą išvadą, kad apie toli- 
mos senovės moterystės ir šeimyninio gyvenimo formas pasau- 
linėje istorijoje turime tiek maža žinių, kad iš jų šiuo klausimu 
sukurti kokią nors mokslišką sistemą yra negalima“). 

Bet ir tokia išvada nebūtų visiškai teisinga. Senovės tautų 
istorija, šiandieninių necivilizuotų tautų gyvenimas teikia pakan- 
kamai medžiagos, kad įrodžius evoliucijonistų teorijų apie mote- 
rystės ir šeimos kilmę klaidingumą. 

Senovės rytų tautų, kaip egiptiečių, babiloniečių, asiriečių, 
persų ir indų istorija yra palikusi pakankamai medžiagos liu- 
dijančios, kad šių tautų moterystės ir šeimyninis gyvenimas jau 
giliausioje senovėje buvo nesuderinamas su evoliucijonistų tvir- 


5) op: cit. sk. Vil, 
9) Tokią išvadą padarė Digesto Italiano. Žiūr, Matrimonio, diritto civ. 
nr. 15. 

tinimais. Šios tautos moterystės neištikimybę, paleistuvavimą ir 
visokias šios srities ydas laikė dideliais nusikaltimais, tuos nusi- 
kaltimus bausdavo panašiai, kaip vagystes, plėšimus, žmogžu- 
dystes. Pas senovės indus didžiausi nusikaltėliai, kuriems bū- 
davo priskaitomi ir nusikalstantieji moterystės ištikimybei, bu- 
vo laikomi Dievo priešais. Pas senovės babiloniečius, asyrijie- 
čius, persus nusikalstantieji moterystės ištikimybei būdavo bau- 
džiami mirties bausme. Ar neturint pakankamų priešingų davi- 
nių, kurių tikrai nėra, būtų nuoseklu tvirtinti, kad šiose tau- 
tose kada tai tolimoje senovėje moterystė buvusi nežinoma, kad 
jos ištikimybė nesaugota ir nevertinta, kad tos tautos senovėje 
nežinoję ir nesaugoję jokių seksualinės dorovės reikalavimų. Is- 
torija sako, kad šios tautos tik vėlybesniais laikais pradėję ne- 
branginti bendrai dorovingumo, vėliau moterystės dorovingumo 
ir ištikimybės ir kad didelėje dalyje dėl šių priežasčių tos tau- 
tos sumenkėję, o galutinai ir visai išnykę. 

Kas susipažinęs su istorijos liudimais galėtų abejoti, kad 
senovės graikai moterystės instituciją labai aukštai vertino ? Nors 
ir negalima tvirtinti, kad pas senovės graikus moterystė buvusi 
neišardoma, tai yra tikra, kad ji buvo laikoma šventu dalyku, 
turėjusi religinį charakterį. Dievų Zeuso ir Heros jungtuvės pas 
juos buvo moterystės ryšio simbolis, Moterystės neištikimybė 
buvo skaudžiai baudžiama. Senovės graikų Likurgo įstatymuose 
nebuvo numatytų bausmių už moterystės neištikimybę todėl, 
kad, anot Gerad'o pas juos moterystės neištikimybė buvo ne- 
girdėtas dalykas. 

Panašiai moterystę vertino ir senovės romėnai. Moterystei 
senovės romėnai skyrė religinį charakterį. Kaip sako senovės ro- 
mėnų papročių tyrinėtojai, nors įstatymai pas juos poligamijos 
ir nebuvo uždraudę, tai ją draudė papročiai. Nusikaltusią mote- 
rystės ištikimybei moterį jos vyras turėjęs teisės nužudyti, kar- 
tu su jos nusikaltimo dalininku. Seneka liudija, kad dar pūnų 
karų laikais pas romėnus begėdiškumas buvo laikomas ne tik 
nedorybe, bet pasibaisėjimo vertu dalyku?). Imperatoriaus Au- 
relijus vieną kareivį pagautą svetimoteriaujant liepė pririšti prie 
dviejų palenktų medžių ir medžius paleidus nusikaltėlį pusiau 
perplėšti. Romos dievų šventyklose tarnaują mergaitės — vesta- 
lės turėjo gyventi visiškoje skaistybėje. Joms buvo draudžiami 


7) Palyg. Marguard. Das Privatleben der Rėmer. L 886, p. I, psl. 69. 

bet koki meilės santykiai su vyriškiais, Jeigu apsileidusi vestalė 
leisdavo užgesti amžinai ugniai, ar kokiu nors būdu nusidėdavo 
skaistybei, tai tokia budavo gyva užkasama į žemę. Seksualinis 
netvarkingumas, moterystės neištikimybė, kaip gerai žinoma iš 
šios tautos istorijos, pas romėnus paplito vėlai. Ši įsigyvenusi 
dorinė ir šeimyninė netvarka atnešė romėnų tautai dekadenciją 
ir pražutį. 

Apie senovės hebrajų tautos bendrai seksualinę ir šeimy- 
ninę dorovę plačiau kalba bus truputį vėliau. Čia užteks tik 
trumpai priminus, kad šios tautos istorijos daviniai yra visai 
priešingi evoliucijonistų teorijoms. 

Istorija taip pat paliudija, kad tautoms gyvenusioms Bu- 
dos, Konfucijaus ir sintoizmo religijomis moterystė ir šeima yra 
žinomos iš seniausių laikų. Konfucijaus religija leido vyrui ša- 
lia žmonos turėti ir konkubinų, bet jos nesiskaitė žmonomis: 
žmona turėjusi būti tik viena. Žmonai buvo griežtai draudžiama 
palaikyti su svetimais vyrais net paprastą draugystę, nekalbant 
apie moterystės neištikimybę. Vyras turėjęs savo žmoną labiau 
mylėti ir labiau gerbti už konkubinas. Pagal sinoizmo religijos 
mokslą, nusidėjėliai prieš tikėjimą, žmogžudžiai, plėšikai ir va- 
gys, ištvirkėliai ir kiti nedorėliai po mirties turėsią eiti į pragarą. 
Taigi kalbėti apie šių tautų senovės dorovinę netvarką, kuri 
būtų buvusi laikyta geru dalyku, nėra jokio pagrindo: istorija 
tokiai nuomonei prieštarautų. 

Nepalanki evoliucijonistų teorijoms yra ir senovės germa- 
nų istorija. Regis teks sutikti, kad senovės germanai kai kuriais 
atvėjais leisdavę išsiskyrimą, tačiau moterystė buvo ne tik ži- 
noma, bet buvo monogaminė, moterystės neištikimybė buvo 
vienodai vertinama su žmogžudyste, plėšikavimu, tėvų neapy- 
kanta ir kitomis nedorybėmis. Senovės germanai savo jaunas mer- 
gaites mokydavo padorumą labiau mylėti už gražumą, už turtus, 
net ir pačią jaunystę. Jaunikaičiai būdavo mokomi išminties ir 
atsargumo santykiuose su moterimis, kad būdami jauni joms ne- 
turėtų net vidinio prisirišimo, nekalbant jau apie artimą viršinį 
bendravimą8). Senovės saksai svetimoterę moterį gyvą degin- 
davę, o jos nuodėmes dalininką toje pat vietoje kardavę. 


5) Palyg. Marguard. ibid. pslį 33, 69. August Knecht. Handbuch des 
Kath. Ehetechts. Herder, 1928. Kathrein. Moralphilosophie, t. I, psl. 569... 
Freisen. Geschichte des Canon. Eherechts. 5-9, 15, 15. 

Netiesa yra ir tai, ką evoliucijonistai yra pripasakoję ir 
apie šių laikų necivilizuotas tautas. Pavyzdžiui, tikrai menkai 
turėjo pažinti Australijos tautelių gyvenimą tie, kurie su J. 
Lubock'u drįso tvirtinti, kad šios tautelės neturinčios nei re- 
liginių nei moterystės sąvokų. Tai tvirtinusieji vieni vadovavosi 
evoliucijonistų prietarais apie žmogaus kilmę, kiti pasitenkino 
paviršutinišku pastabumu ir pirmaisiais įgytais įspūdžiais. Ge- 
riau dalyką ištirti jie neturėjo laiko, o kai kurie net noro. Ge- 
riau pažinusieji Australijos čiabuvių gyvenimą apie juos kalba 
visai priešingai, negu J. Lubock. Nors kai kur'ose nekultūringo- 
se šios šalies tautelėss moteris yra tikra savo vyro vergė ir jo nuo- 
savybė, bet ir tos tautelės turi ir moterystę ir šeimą. Jų gyveni- 
me vyro ir moters santykiuose yra žinomos ir savitarpė meilė ir 
pagarba, kurios kartais nesibaigia net su vieno iš judviejų mirti- 
mi. Moterystės neištikimybė, ypač moters neištikimybė dažniau- 
sia yra baudžiama mirtimi. Lytiniai santykiai be muterystės pas 
juos yra laikomi dideliu nusikaltimu. Blogu dalyku yra laikomi 
net moterystės santykiai. Giminių ir artimųjų tarpe yra draudžia- 
mas bet kokis erotinės meilės jausmas, apie juos nepadorios min- 
tys. Tiesa, kad pas šiuos žmones netrūksta ir blogybių, bet kaip 
ne vienas juos geriau pažinusių tvirtina, šių blogybių pirmieji 
mokytojai yra buvę kolonistai, kurių dauguma buvo arba pa- 
bėgėliai arba tremtiniai už įvairius nusikaltimus iš įvairių Euro- 
pos šalių?). 

Taip pat labai apsilenkia su tiesa kadais paplitusi nuo- 
monė, kad nesą moterystės pas Naujosios Zelandijos, Belepo ir 
kitų kaimyninių salų gyventojus. Blogo yra ir šių žmonių tarpe, 
bet ar girdėtas Europos šalyse dalykas, kad gundytojui ar gun- 
dintojai į svetimoterystę būtų nupiaunamas liežuvis, kad sveti- 
moterystė ar net pasikėsinimas papildyti šią nuodėmę būtų bau- 
džiamas mirtimi, kad vyrui mirus moteris pareikšdama savo mei- 
lę ir ištikimybę žudytusi. O šitokių faktų minimų salų gyven- 
tojų tarpe galima užtikti'?). 

Apie Rytų Azijos gyventojus (Ba-Anar, Kochinkinai, Ja- 
ponijos Ainai) trumpai galima pasakyti, kad šių necivilizuotų 
tautų šeimyninis gyvenimas, rūpestingumas jaunimo kuklumu ir 
padorumu dažnai galėtų pasitarnauti kaip sektinas pavyzdys ne 
retam civilizuotam europiečiui. 


9) Palyg. Kathrein. op. cit. t. I, psl. 620; 
10) Palyg. Annales de la propagation de la foi, XV, 27. 

Afrikos negrus visus vienu posakiu apibudinti negalima. 
Jie savo tarpe ir civilizacija, ir papročiais ir dorove vieni nuo 
kitų labai skiriasi. Bet visose Afrikos negrų tautelėse yra mo- 
terystė, yra šeima, visose reikalaujama moterystės ištikimybės, 
visose randama pagarbos padorumui. Jeigu tikėti Livingston'ui, 
tai prieš europiečių atsidanginimą į šiuos Afrikos kraštus šių 
kraštų žmonėms poligamija buvusi nežinoma. Šių kraštų taute- 
lių tarpe galima rasti sumenkėjusios dorovės, pav. Vasaramų 
tautelėje, bet iš kitos pusės netruksta ir palyginamai labai ver- 
tinančių padorumą ir kuklumą, pav. Kongo negrai. 

Beveik tą patį galima pasakyti apie Meksikoje, Peru ir 
Brazilijos kraštuose gyvenančias mažai civilizuotas tautas. Nors 
ne vienoje šių kraštų tautelėje dabar yra poligaminė moterystė, 
bet visose yra moterystė ir šeima. Moterystės neištikimybė yra 
laikoma didele nedorybe. Apie Brazilijos kalnuose gyvenančias 
Botokudi ir Chovanti tauteles kadaisia paskleisti gandai, būk 
šios tautelės nežinančios moterystės, o gyvenančios visai palaidu 
būdu, yra neteisingos. 

Keistų dalykų kadaisia buvo pripasakota ir apie poliarinių 
kraštų eskimus. Ką apie juos tikro galima pasakyti? Eskimai 
turi šeimas, gyvena moterystėje. Žmoną galima turėti tik vieną, 
moteris taip pat gali turėti tik vieną vyrą. Nors papročiai vy- 
rams nedraudžia šalia žmonos turėti ir konkubinių, tai jos vis tiek 
nesiskaito žmonėmis. Svetimoterystė yra smarkiai baudžiama. 
Dėl eskimų ypatingų gyvenimo sąlygų jų dorovė nėra girtina, 
bet, su Kathrein, ir apie juos reikia pasakyti, kad kaip europie- 
čiai, taip ir eskimai, nors blogai ir pasielgia, tai to pasitaikančio 
blogo net jie patys nelaiko geru darbu. Neretai ir civilizuotų 
žmonių tarpe pasitaiko, kad jausmai ir aistros nelinksta į tai, ką 
protas siūlo kaip gera!!). 

Kitų dabar gyvenančių tautų šeimyninio gyvenimo nena- 
grinėsime. Kad jose visose yra moterystė, yra šeima, tai to niekas 
paneigti negali. Čia nors labai trumpai supažindinome su tų ma- 
žai civilizuotų mūsų laikų tautų šeimyninėmis ir moterystės sri- 
ties sąvokomis, kurių dvasinė ir medžiaginė kultūra, evoliucijo- 
nistų žodžiais tariant, yra dar labai primityvi. Iš to, kas čia buvo 
nors ir trumpai pasakyta apie senovės tautas, kiekvienam bus pa- 


11) Playg. Dourisboure. Les sauvagės Ba-hanars. Paris, 1875. 
Playg. Cathrein; op. cit. t. I, psl. 6341676. 

kankamai aišku, kad evoliucijonistų pasakos ir teorijos apie mo- 
terystės ir šeimos kilmę, yra pramanytos ir prieštaraujančios 
istorijai ir gyvenimo faktams. 


2. Krikščionių pažiūra į moterystės kilmę 

Istorija ir dabartinio gyvenimo faktai parodo, kad evoliu- 
cijonistų teorijos neatsako į klausimą, kaip ir iš kur atsirado 
moterystė. Krikščionys laiko tikru atsakymu į šį klausimą tai, 
kas apie moterystės atsiradimą pasakojama šv. Rašto knygose. 
Jie taip mano ne vien todėl, kad šv. Raštą laiko Dievo įkvėptu 
ir neklaidingu veikalu, bet dar ir todėl, kad šv. Rašte pasakojamų 
dalykų teisingumą juo toliau, tai vis daugiau patvirtina seno- 
vės tyrimo daviniai. 

Sekant šv. Rašto pasakojimais pirmas vyras ir pirmoji mo- 
teris buvo Dievo sutverti. Šiuodu pirmuoju žmogu Dievas su- 
jungė bendram gyvenimui, kad juodu kartu gyvendamu gimdytų 
ir auklėtų žmones vertus valdyti pasaulį (Palyg. Gen. 1,27; 2,21- 
24; 5, 1-2; Mat. 19, 4-5). Pirmoji moterystė ir pirmoji šeima buvo 
sukurtos betarpiai Dievo. Visų gi vėlesnių žmonių moterystės 
ir šeimos sukurtos taip pat Dievo ta prasme, kad Dievas davė 
žmogaus prigimčiai palinkimą daryti tai, ką Dievas padarė su 
pirmaisiais žmonėmis t. y. gyventi kartu vyrui ir moteriai ir tokiu 
būdu gimdyti ir auklėti kitus žmones. Iš to paties šv. Rašto ži- 
nome, kad pirmoji moterystė buvo monogaminė ir tesėjo neiš- 
skirta visą pirmųjų žmonių gyvenimo laiką. Nors nėra žinių, kiek 
pirmiau vienas už antrą pirmieji žmonės mirė, bet yra tikra, kad 
vienam mirus antrasis pasiliko vienas ligi mirties. Šiam likusiam 
žmogui Dievas antrojo bendrininko likusiai gyvenimo daliai ne- 
davė. Tvėrėjo pavyzdį sekdami ir Adomo bei Jėvos vaikai sa- 
vo tarpe kitokios moterystės nežinojo, kaip tik patvarią ligi 
mirties ir vieno su viena, Šio paties Tvėrėjo palikto moterystės 
pavyzdžio pirmasis neištesėjo brolžudžio Kaino ainis Lamech'as. 
Jis nepasitenkino viena žmona (Gen. 4,19). 

Amžiams slenkant žmonių skaičius padidėjo. Visada juo 
skaitlingesnės žmogų paliečia jo tėvų ar jo paties nuodėmes, tuo 
stipriau sukyla žmoguje prieš protą ir valią jo aistros. Adomo, 
Kaino ir kitų jau vėlesnių žmonių nuodėmės padarė tai, kad žmo- 
gaus nedorybės ir Dievo valios nepaisymas dažnai nuslopin- 
davo žmogaus proto ir sąžinės balsą. Blogi pavyzdžiai ir nuodė- 

mės taip paplito ir žmogų taip paveikė, kad pamažu žmonės 
visai sugedo ir visos jų mintys nuolat buvo linkę tik į blogą 
(Gen. 6,5). Kai Dievas siuntė žmonijai tvano bausmę, tai že: 
mėje rado nedaug tokių žmonių, kurie būtų gyvenę sekdami 
Dievo įsakymus. Gal tokių buvo dar ir daugiau, bet šv. Raštas 
išskiria iš visų ir pagiria Nogę ir jo tris sūnus, kurie visi rado ma- 
lonės Dievo akyse (Gen. 6, 8). Kas mūsų klausimui svarbu, tai 
kad ir Dievo išgirtas Noe ir jo sūnūs turėjo tik po vieną žmo- 
ną (Gen. 6, 18; 7, 7). 

Po tvano laikui bėgant žmonės pakriko po visą pasaulį. 
Per ilgą laiką jie užmiršo ne tik Dievo įsakymus, bet ir patį 
Dievą. Kad žmonėse neišnyktų Dievo ir jo įsakymų atminimas, 
pats Dievas iš ano laiko žmonių išrinko Dievą mylintį ir jo bi- 
jantį žmogų Abraomą. Jo giminėje Dievas norėjo ištesėti žmo- 
nėms duotą pažadą — atsiųsti Išganytoją. Ir vėl verta pastebėti, 
Kad Dievo išrinktas žmogus Abraomas turėjo tik vieną žmo- 
ną ir kol ta gyveno, kitos jis nejieškojo, nors jo pasirinkta žmo- 
na pasirodė esanti nevaisinga. Agara nebuvo Abraomo žmona. 
Ji buvo tik jo žmonos Saros tarnaitė. Abraomas su Agara turėjo 
santikių ne kaip su savo žmona, bet kaip su savo žmonos tar- 
naite savo žmonos prikalbėtas. Sara būdama nevaisinga norėjo 
turėti kūdikį pagimdytą nors savo tarnaitės. 

Abraomo sūnus Izaokas turėjo taip pat tik vieną žmoną — 
Rebeką. Izaoko du sūnūs Ezavas ir Jokūbas abu nusikalto nuo- 
latinei monogaminės moterystės tradicijai: juodu abu turėjo ne 
po vieną moterį. Už tai viens iš jų šv. Rašte negiriamas, o antras 
nubaudžiamas savo antros , žmonos, kurią labiau mylėjo už 
pirmąją, nevaisingumu (Gen. 24, 34-35; 28, 6-9; 29). Tačiau ir 
po Abraomo pirmykštė monogaminė moterystė niekad nebu- 
vo pamiršta. Visi rinktiniai Senojo Įstatymo vyrai, ir aišku, kad 
ne jie vieni, gyveno monogaminėje moterystėje. Antai Juoza- 
pas, nors gyveno stabmeldžių egiptiečių tarpe, turėjo tik vieną 
žmoną Aseneth (Gen. 41, 45). Moyzė gimęs monogamiškoje 
šeimoje (Exod. 2,1) taip pat turėjo tik vieną žmoną 
(Exod. 2,21; 4,20). Čia išvardinti ir daugelis kitų faktų paro- 
do, kad ligi Kristaus laikų monogaminės ir neišardomos mo- 
terystės įstatymas buvo saugojamas. ; 

Tiesa, kad laikui bėgant tiek pas stabmeldžius, tiek pas 
žydus įsigyveno poligaminės moterystės paprotys, bet tai dar 
nereiškia, kad ir pirmykštė moterystės forma būtų buvusi poli- 

gaminė moterystė. Poligamija tik tada įsigalėjo, kai pamiršęs ap- 
reikštą tiesą išsigimė žmogaus protas, kartu su protu ir žmo- 
gaus širdis, kai vyro, kaip tvirtesnio, egoizmas atėmė moteriai 
ir.žmonos ir iš viso žmogaus teises, padarė moterį vyro verge 
(Palyg. Ester. 2, 12-14; 4, 10-11). Ir pas stabmeldžius ir pas 
žydus kartu su poligamija įsigyvena kita klaida — žmonos pa- 
varymas arba šių laikų terminu pasakius — divorsas. Tokias ži- 
nias apie moterystės pirmykštį charakterį ir jos likimą randame 
šv. Rašte, kuris kaip buvo jau pastebėta, turi dvejopos vertės: 
kaip Dievo įkvėptas veikalas ir kaip istorinis veikalas, kuriame 
telpančių žinių teisingumą patvirtina ir istorija ir archeologija. 
3. Krikščionių moterystės kilmė 

Atėjęs į pasaulį išmintingiausias žmonių gyvenimo ir 
papročių atnaujintojas Išganytojas negalėjo pakęsti tų mo- 
terystės ir šeimos reikalus liečiančių išsigimusių papročių, 
kuriuos rado pas stabmeldžius ir žydus. Poligamiją, paprotį 
atleisti vieną žmoną ir vesti kitą Kristus aiškiausiais žodžiais 
sugretino su paprasta svetimoteryste, už kurią žydų įsta- 
tymai kaltininkus liepdavo užmušti akmenimis (Deut. 22, 
20-21; Lev. 20, 10; Joan. 8, 5). Kristus pasmerkė žydų tautos 
netikusius papročius, liepė juos pamesti ir grįžti prie 
pirmykštės monogaminės ir neišardomos moterystės (Mat. 5, 
21-32; 29, 3-9; Mork. 10, 8-12; Luk, 16, 18). Kristus moterystę 
taip aukštai vertino, kad nepasitenkino jai grąžinęs tik prigimtą 
vieningumo ir neišardomybės charakterį, bet ją išaukštino pri- 
skirdamas į švenčiausių dalykų — Naujojo Įstatymo sakramen- 
tų tarpą. Nors vėliausių laikų teologai ir kanonistai ginčijasi, 
kada ir kokiu būdu buvo įsteigtas moterystės sakramentas, ta- 
čiau nebuvo ir nėra iš jų nė vieno, kuris būtų abejojęs ar dabar 
abejotų, kad krikščionių moterystė yra sakramentas. Kad Kris- 
tus moterystę padarė sakramentu, abejojimo ir būti negali. 
Krikščionių tarpe ši tiesa buvo žinoma, kaip neabejotinai tikra 
nuo pat Kristaus laikų. Šv. Povilas (Efez. 5, 22-33) apie šią 
tiesą kalba ne kaip apie kokią naujieną, kaip apie abejotiną da- 
lyką, bet kaip apie tikrą ir visiems žinomą tiesą. Negali būti jo- 
kio abejojimo, kad apaštalai žinojo ir laiką ir būdą, kada ir kaip 
Kristus moterystei suteikė sakramento charakterį. Šio dalyko 
Evangelijų autoriai neužrašė, kaip ir daugelio kitų Kristaus dar- 
bų ir kalbų. 

Betarpiai apaštalų įpėdiniai — Bažnyčios Tėvai nors mo- 
terystės kaip sakramento klausimu specijalių dogmatinių teolo- 
giškų traktatų ir neparašė, tai iš jų raštų galima yra lengvai įsiti- 
kinti, kad mokslas apie moterystės sakramentinį charakterį 
jiems visiems buvo bendras ir nuolatinis, kad tokia pažiūra į 
moterystę nebuvusi naujiena, bet mokslas paveldėtas iš apašta- 
lų. Bažnyčios Tėvų raštuose galima surasti visą pilną Katalikų 
Bažnyčios mokslo sistemą apie moterystę!?). Čia naudinga yra 
pažymėti, kad norint Bažnyčios Tėvų raštuose surasti tikrasias 
jų pažiūras į moterystės prigimtį nepakanka susipažinti su ku- 
rio nors vieno iš Bažnyčios Tėvų atskiru veikalu, bet reikia pa- 
lyginti visų Bažnyčios Tėvų įvairiuose jų veikaluose šiuo klau- 
simu esamas mintis. Tik tokiu būdu yra nesunku atkurti apie 
moterystę tą teologų mokslo sistemą, kuri buvo Bažnyčios Tė- 
vų laikais. 

Taip pat aukščiausieji Bažnyčios Valdovai Popiežiai, pra- 
dedant pirmaisiais krikščionybės amžiais ir baigiant Popiežium 
Pijum XI, kiek kartų kalbėjo apie moterystės sutarties prigimtį, 
tiek kartų mokė, kad krikščionių moterystė yra sakramentas. 
Šitą Bažnyčios Tėvų ir Popiežių mokslą apie krikščionių mo- 
terystę Bažnyčios mokomasis autoritetas yra ne kartą paskel- 
bęs, kaip neklaidingą ir neginčytiną katalikų tikėjimo tiesą 
(Trid. Sess. 24; Florenc. Decretum ad Armenos). Jau pradedant 
apaštalų laikais ir baigiant mūsų laikais visada rasdavosi žmo- 
nių, kurie apie moterystės prigimtį skleidė klaidingas pažiūras. 
Bažnyčia iš savo pusės taip pat visada prieš šias klaidingas pa- 
žiūras aiškino ir gynė savo mokslo tiesą, kad krikščionių mo- 
terystė yra sakramentas. Teologai šią tiesą yra įrodę neabejoti- 


12) Palyg. S. Ambrozijų: De Abraham L. I, c. 7 P. L. XXXV 
Epist. ad Syric. PP. P. L: XL 
Epist. XIX ad Vigil. P. L. XIV 
S. Augustiną: De bono coniug. c. CXXIV. P. L. XL 
In Joann. tr. IX, n. 2 P. L. XXXV 
De nupt. et concup. c. X P. L. XLIV 
S. Basilius. Exameron. Homil. VII, t. I P. G. XXIX 
S. Cyzillus Al. In Joann. L. II, II, 1-4 P. G. IXXLII 
S. Ignatius. Epist. 1953 ad Procop. G. XXIX 
S. Innocent. Ad Polycarpum. BG. V 
Siricius P. Epist. XXXVI EL. XX 
S. Gregor. Naz. Ep. I ad Himer. Tarr. c. IV P. L. XIII 
Origenas. In Math. t. XIV, n. 16 P. G. XIII 
Tertulijonas. Ad Uxorem. L. II, c. IX P. L. I 

nais argumentais!3). Prieš kai kurių nepakankamai objektyvių 
mokslininkų nuomonę!4) taip pat tvirtiname, kad Bažnyčia savo 
mokslą apie moterystę ir ją tvarkančius drausmės įstatymus ne- 
skolino nė iš Senojo Įstatymo, nė iš Romėnų teisės. Kaip visose 
srityse, taip ir moterystės srityje Bažnyčia visada turėjo savą 
drausmę, kuri ne kartą ir neviename dalyke Senojo Įstatymo ir 
Romėnų teisės reikalavimams buvo visai priešinga!5). Pavyz- 
džiui, nors pas Bažnyčios Tėvus nerandama specijalaus teisi- 
nio traktato apie moterystės kliutis, tai iš įvairių vietų jų raštuo- 
se galima surinkti pilną ir Bažnyčiai nuosavą šiuo klausimu 
mokslą. Nors ligi Tridento susirinkimo moterystės religinė for- 
ma nebuvo įsakyta kaip sąlyga moterystės tikrumui, tai ji visa- 
da buvo rekomenduojama ir ją apleidžiantieji būdavo baudžia- 
mi gana didelėmis bausmėmis!6). O tokios formos nereikalavo 
nė Senojo Įstatymo, nė Romėnų teisės drausmė. Galutinai Baž- 
nyčia, kiek tik ji pajėgė, jau nuo pirmųjų amžių laikė savo išim- 
tina teise spręsti moterystės bylas, už ką jai ne kartą teko susi- 
laukti pasaulinių valdovų memalonės!7), 

Mūsų svarstomam klausimui šių trumpų žinių apie krikš- 
čionių moterystės kilmę pakaks. Gausiau jų galima rasti pas 
teologus, teisininkus, istorikus. 

Iš to, ką įvairių sričių mokslinikai plačiai rašo o mes čia 
tik trumpai suminėjome apie moterystės kilmę, galima padaryti 
sekančias išvadas: 


10 Pirmoji moterystė buvo sukurta Dievo, kai jis sutvė- 
ręs pirmuosius žmones juos skyrė bendram gyvenimui. 

20 Pirmoji moterystė buvo tik tarpe dviejų asmenų ir li- 
ko neišardyta ligi jųdviejų mirties!7), 

30 Nors vėlesniais laikais poligamijos ir žmonos pavary- 
mo papročiai įsigalėjo daugelyje tautų, tai vistiek šių dalykų 


13) Plg. Bellarminu. De Matrimonio. C. I IV; 
Hugon. De Sacramentis. t. III, psl. 90-91, 7538-7539. 
Billot. De Ecclesiae Sacramentis. ths. 20, 36, 37. 
14) Plg. Schiapoli. Op. cit. psl. 61. 
15) „Mat. 5, 21; Mork. 10, 7-10; Luk. 16, 8-18; Mat. 19, 3-10; 
I Kor. 5, 1-9. Mork. 7, 1-7; II Kor. 6, 14 ' 
16) „ Freisen, op. cit. S 16; Knecht. op. cit. psl. 601: 
17) „ Lemair Rėnė. Le mariage civil. Paris. 1901, psl. 1-40 
18) „Plg. P. Leono XIII Encikl. „Arcanum“... 
P. Pijaus XI Encikl. „Casti conn“.; Trid. sess. 24 


25 


Dievas posityviu būdu niekad neleido ir niekad neaprobavo 
kaip geru dalyku!?). 

40 Kiekvienas nepraradęs padorumo jausmo ir nevergau- 
jąs ydoms žmogus turi įgimtą palinkimą tik į monogamišką ir 
neišskiriamą moterystę. 

50 Kitokios teorijos apie moterystės kilmę, priešingos 
šioms išvadoms, neturi pakankamo mokslinio pagrindo. 


II. Moterystės tikslai 

Moterystės tikslų klausimu visi žmonės vienos nuomonės 
ligi šiol dar nepriėjo. Paprastai šiuo klausimu nuomonės skiriasi 
sulig to, kas kokios nuomonės yra apie moterystės kilmę ir kas 
ką vadina moteryste. Jau buvo minėta, kad ir moterystės pri- 
gimties klausimu nuomonės yra įvairios sulig to, kas kuo laiko 
žmogų. Materijalistai ir visi evoliucijonistai, nepripažindami 
žmoguje nieko apart jo medžiaginio kūno, sako, kad moterystės 
tikslas esąs pagimdyti žmogų ir jį fiziniai išauginti. Anot jų 
nesą jokio reikalo, kad pagimdytas vaikas būtų globoja- 
mas ir rūpinamas abiejų tėvų. Nesą net būtino reikalo, 
kad kuris vienas juo rūpintųsi. Ar tai patys tėvai, ar 
kas nors kitas galįs pasirūpinti, kad vaiko kūno auklėjimu 
užsiimtų kokia nors prieglauda, ar kiti žmonės, Šiomis mintimis 
remdamiesi evoliucijonistai ir bendrai bedieviškų pažiūrų žmonės 
nieko blogo nemato vedusiųjų išsiskyrimuose. Jie skirdamiesi ar 
net ir kartu gyvendami visai ramia sąžine savus vaikus atiduo- 
da į prieglaudas ar lopšelius, savo namuose juos palieka beveik 
išimtinai tik tarnaičių priežiūrai, kad patys gimdytojai turėtų 
mažiau rūpesčio, daugiau laisvės. Sekdami savo pažiūras jie 
nuosekliai elgiasi. Jeigu jų manymu jų pačių vaikai savo pri- 
gimčia nieku nesiskiria nuo kitų gyvulėlių, tai ko čia jų reikalais 
save varg'nti, varžyti. Ar vaiko kūnui ne vistiek, kas jį aprengs, 
pavalgydins, užmigdys ir palinksmins — mylinti, švelni motina 
"ar nieko apie auklėjimą neišmananti ir ne retai brutali tarnaitė | 
ar prieglaudos tarnautoja? Dvasinis auklėjimas esąs nereikalin- 
gas, nes jų manymu nei jie patys, nei jų vaikai jokios dvasios 
neturį. 

Apie šios teorijos vertę plačiau nekalbėsime. Ji remiasi, 
kaip įrodytomis tiesomis, stambiomis klaidomis: kad nesą Die- 
vo, kad žmogus turįs tik kūną, o neturįs dvasinės sielos, kad 


19) Palyg. P. Vidal. S. J. De Matrimonio psl. 25. 

žmogus esąs kilęs iš gyvulio ir savo prigimčia nuo jo nieku ne- 
siskiriąs. 

Komunistai sako, kad moterystė turinti tikslo tik pagim- 
dyti žmogų. Jo kūno auginimu ir lavinimu turinti pasirūpinti 
valstybė. Taigi savo pagimdytiems vaikams gimdytojai netu- 


„rį jokių pareigų. Dvasinio auklėjimo reikalo išviso nepripažįsta 


del tų pačių motyvų, kaip ir evoliucijonistai. Praktikoje pasiro- 
dė, kad komunistų peršamoji sistema ir komunistiškai suprastas 
moterystės tikslas yra vienodai absurdiškas ir teorijoje ir prak- 
tikoje. Valstybė pasirodė nesugebanti pavaduoti net mažiausio 
išsilavinimo gimdytojų ne tik vaiko dvasios, bet net ir kūno rei- 
kalų aprūpinime. Praktikos pamokyti komunizmo teoretikai kei- 
čia savo teoretinius principus moterystės prasmės ir jos tikslų 
atžvilgiu. Kur sustos, dabar dar sunku pasakyti. 

Savu laiku netrūko ir tokių, kurie nuėjo dar toliau už ko- 
munistus ar evoliucijonistus, Vietoje bet kokios moterystės jie 
pasiūlė vad. laisvąją meilę t. y. laisvą dviejų asmenų lytinį 
bendravimą be jokios sutarties ir įsipareigojimų. Tie santykiai 
neturėtų du asmeniu surišti pastoviam bendram gyvenimui. Kar- 
tu ar nekartu gyvendami juodu bendrautų tol kol tai jiems pa- 
tiktų. Laisvosios meilės šalininkai šios rūšies santykiams neski- 
ria jokio kito tikslo, o tik aistrų patenkinimą2?). Į klausimą 
kaip bus su žmonijos papildymu ir jos auklėjimu, jeigu moterystę 
visiškai panaikinti, jie atsako, kad kvailių niekad nepritrūksią, 
kurie susižavėję pastoviu dviejų asmenų gyvenimu užsiimsią 
šeimos gimdymu ir jos auklėjimu. O jeigu žmonija ir išnyktų, 
tai nebūtų ko gailėtis. Žymus laisvosios meilės šalininkas Pran- 
cūzijoje pagarsėjęs žydas Leo Blum begėdiškais žodžiais išjuo- 
kia moterystės ryšio pastovumą, šeimos gimdymą, ypač dar ne- 
sulaukus senatvės, nes pagimdyta šeima žmogui kliudanti 
džiaugtis laisve ir gyvenimuž!). 

Yra dar visa eilė pažiūrų į moterystės tikslą. Tas pažiūras 
daugumoje randame ne veikaluose parašytas, bet parodomas 
praktikos gyvenimu. Yra pavyzdžiui, moterų norinčių ištekėti, 
kad užsitikrinus savo medžiaginę ateitį. Šio rūpesčio tinkamas 
sutvarkymas ir yra aukščiausias jų moterystės tikslas. Liaudyje 


20) Laisvosios meilės teoriją tam; tikros lyg ir  moksliškos sistemos 
formoje visuomenei patiekė Prancūzijoje du broliu Margeritte. Ši teorija 


turi ir dabar gyvenančių tarpe šalininkų. Iš uoliųjų šios sistemos šalininkų 


paminėtini du Prancūzijos bedieviai žydai: Abram Paul ir Leo Blum. 


21) Palyg. Leo Blum. Du mariage. 

dar ir šiandien pasitaiko kad vyras veda pirmoje eilėje todėl, 
kad jam reikalinga namų šeimininkė, darbų pagelbininkė. Jam 
tai svarbiausias jo moterystės tikslas. Toki sau moters perdaug 
nesirenka. Pasirenkant nusveria ne meilė, bet moters sveikata, 
ūkinis sumanumas, turtas. Netrūksta ir tokių, kurie pastovioje 
moterystės tikslas, — tai bendras gyvenimo reikalų aprūpini- 
mas, bendras darbas, bendras aistrų patenkinimas. Moters pa- 
garbos, meilės, pagarbos moteriai kaip motinai ten nėra. Šitaip 
suprantančių moterystės tikslus ir mūsų laikais netrūksta ne tik 
liaudyje, | 

Yra ir tokių, kurie pripažindami moterystę esant neišardo- 
mu gyvenimo būdu jos tikslu pripažįsta šeimos auginimą ir 
auklėjimą bet t4 auklėjimą savaip supranta. Vaiko fizinį auklė- 
jimą jie tiek pervertina, kad vaiką išlepina ir padaro niekam ti- 
kusiu, o dvasios auklėjimo reikalo ar tai nepripažįsta, ar jo ne- 
supranta. 

Visos ligi šiol suminėtos pažiūros į moterystės tikslą yra 
klaidingos. 

Yra dar viena pažiūra į moterystės tikslą, bendra visiems 
katalikams ir daugeliui nekatalikų, ypač iš krikščionių tarpo. 
Sulig šios pažiūros prigimtas ir aukščiausias moterystės tikslas 
yra visokeriopa savitarpė vyro ir moters pagalba ir žmogaus 
prigimties vertas šeimos gimdymas ir auklėjimas. Visokeriopą 
pagalbą, sekant šia pažiūra, reikia taip suprasti, kad vyras ir 
moteris vienas kitam turi padėti ne tik žemiškuose reikaluose, 
bet kartu rūpintis vienas kito ir dvasiniais reikalais. Sakoma, 
kad vyrui ir moteriai turi bendrai rūpėti, kad juodu ne tik že- 
mėje gražiai bendrai sugyventų, bet kad abu kartu ir dangų 
laimėtų. Šeimos auklėjimu suprantamas ne tik žmogaus kūno, 
bet ir proto, ir valios ir jausmų tinkamas auklėjimas. Iš šitaip 
suprasto žmogaus auklėjimo seka, kad moterystės tikslas yra 
paruošti žmogų taip, kad jis užaugęs galėtų be savo gimdytojų 
pagalbos gyventi savystoviai ne bet kaip, o taip, kaip reikalauja 
žmogaus prigimtis, ta visuomenės klasė, kuriai jis priklausys 
ir kad galėtų būti naudingas ir sau ir visuomenei. Si pažiūra į 
moterystės tikslą yra teisinga, Jos teisingumas įrodomas visa 
eile aiškių ir tvirtų argumentų. 

10 Moterystei šį tikslą paskyrė Dievas. Tai yra aišku iš 
šv. Rašto (Gen. 1). Dievas sutvėręs pirmuosius žmones ir juo- 

du kartu apgyvendinęs, liepė auginti kitus žmones tokius pat, 
kokiais juodu Dievas sutvėrė. Šitokio žmogaus užauginimui ir 
jo išauklėjimui pats Dievas nesukūrė ir nepaliko jokios kitos 
institucijos — nei prieglaudų, nei darželių, nei lopšelių nei mo- 
kyklų — o sukūrė ir paliko tik šeimą. Iš čia aišku kad Dievo 
mintį — žmonių giminės dauginimą ir auklėjimą turi realizuoti 
šeima. O šeima yra tiktai moterystės išdava. Todėl aišku, kad 
moterystės prigimtas tikslas yra tas pat, ką ir šeimos tikslas — 
savytarpė vyro ir moters pagalba ir tinkamas žmonių auklėji- 
mas, 

20 Visų laikų Katalikų Bažnyčios Teologijos, Teisės, 
krikščioniškos filosofijos mokytojai buvo nuomonės, kad šiuo- 
du aukščiau paminėtu tikslu yra tikrieji prigimti moterystės 
tikslai. Jų nuomonę daug kartų yra patvirtinęs aukščiausias 
Bažnyčios autoritetas. Net dabartiniame Bažnyčios Teisių Ko- 
dekse kaip vienintėlė teisinga nuomonė apie moterystės tikslą 
yra taip išreikšta: „Pirmasis moterystės tikslas yra vaikų gimdy- 
mas ir auklėjimas“ (Ka, 1013 $ 1; palyg. taip pat P. Pijaus XI 
Encykl. „„Casti Connubii“). 

30 Ir žmogaus protas įrodo, kad tikrasis prigimtas mote- 
rystės tikslas yra visokeriopa savitarpė vyro ir moters pagalba 
ir tinkamas žmonių auklėjimas. Kiekvieno daikto prigimtas 
tikslas yra tas, kuriam tas daiktas savo prigimčia ir tinka ir yra 
būtinas. Tai yra filosofinė tiesa, kuri yra gana aiški ir be ilgų 
įrodymų. Daikto prigimtu tikslu negali būti tai, kam  da'ktas 
netinka, Jeigu daiktas kuriam nors tikslui ir tinka, bet nėra. bū 
tinas, tai dar galima abejoti, ar svarstomo daikto tikslas bus 
tas, kuris jam priskiriamas. Bet jeigu daiktas kuriam nors tiks- 
lui yra ir tinkamas ir būtinas, tai aišku, kad toks tikslas yra 
daikto prigimtas tikslas. Ir moterystės prigimtas tikslas turi bū- 
ti tas, kuriam moterystė savo prigimčia ir tinka ir yra būtina. 
Gi teisingai suprasta moterystė žmonių tinkamam auklėjimui 
yra tinkama priemonė. Visiems aišku, kad gimusio kūdikio, 
paskiau augančio žmogaus priežiūrai, jo auginimui ir jo auklė- 
jimui nėra tinkamesnės įstaigos už gero tėvo, geros motinos ne- 
išardomą bendruomenę, kurią juodu sukuria moterystės būdu. 
Šitos žmonių auginimo ir auklėjimo įstaigos iki šiol niekas ne- 
galėjo pilnai pavaduoti ir niekad nepavaduos. 

Tėvo ir motinos bendruomenė kylanti iš moterystės ryšio 
žmonių auklėjimui yra netik tinkama, bet yra ir būtina. Buvo lai- 

kai, kada nebuvo valstybių, mokyklų, prieglaudų, darželių, lop- 
šelių ir kitokių šiandien jau gausių žmogaus prasimanytų pagel- 
binių jaunimui auklėti priemonių. Buvo tik šeima. Šeima buvo 
vienintėlė ir būtina priemonė žmogui auginti ir auklėti, Ilgus 
amžius visur, jeigu tėvai būtų nesirūpinę savo vaikais, tai jie bū- 
tų turėję žūti. Daug kur dar ir šiandien taip yra. Dievas ir iki 
šiai dienai nėra sukūręs kitos institucijos, kuri pavaduotų šei- 
mą žmogaus auklėjimo pareigose2?). O žmonių sukurtos insti- 
tucijos: pensijonai, mokyklos, darželiai, prieglaudos, nors jos 
būtų ir idealiausiai sutvarkytos ir vedamos, tai nė viena iš jų 
nepajėgia ne tik pavaduoti, bet net prilygti gerai sutvarkytą ir 
savo pareigas gerai atliekančią šeimą. Šias visas auklėjimo iastitu- 
cijas ir sukūrė ne kas kita, kaip geros, rūpestingos šeimos. Jos 
sukurtos ne tuo tikslu, kad šeimas pilnai pavaduotų, bet kad 
šeimoms pagelbėtų lengviau ir geriau atlikti savo natūralų už- 
davinį. Apie tai plačiau bus vėliau pakalbėta. Iš čia pasakytų 
minčių kiekvienam galvojančiam žmogui yra aišku, kad šeima sa- 
vo prigimčia žmogaus auklėjimui yra ir tinkama ir būtina. Kadan- 
gi šeima kuriama moterystės pagalba, tai aišku, kad prigimtas 
moterystės tikslas yra tinkamas žmonių auklėjimas. 


III. Kuo moterystės sutartis skiriasi nuo kitų paprastų 
sutarčių. 

Aukščiau buvo įrodyta, kad moterystė yra sutartis. 
Paaiškinus moterystės sąvokos, jos kilmės, jos tikslo klausimus 
bus pravartu nors trumpai suminėti tuos skirtumus, koki yra 
tarpe moterystės sutarties ir kitų sutarčių. Kadangi šiame vei- 
kale daugiau kalbama apie krikščionių moterystes, negu apie 
moterystes bendrai, tai bus naudinga surasti skirtumus tarpe 
paprastų sutarčių ir krikščionių moterystės sutarties?3). 

Moterystės sutartis su kitomis sutartimis turi bendra tai, 
kad kaip kiekvienoje sutartyje, taip ir šioje du asmeniu susitaria 
del to paties dalyko. Gi skiriasi moterystės sutartis nuo kitų 
sutarčių sekančiais dalykais: 

10 Savo kilme. Moterystės sutartis yra pozityviu būdu 
įkurta paties Dievo. Visos kitos sutartys yra pačių žmonių su- 
kurtos ir formuluotos. 

20 Moterystei tikslą paskyrė pats visatos ir  moterystės 
Kūrėjas Dievas. Žmonės darydami moterystės sutartį, moterys- 

22) Palyg. Wernz. Jus Decretalium. t. IV 

23) „Martin. op. cit. t. psl. 375 

tės prigimtų tikslų pačioje sutartyje negali nei išskirti, nei juos 
kaip nors ignoruoti. Kitoms sutartims tikslus nustato pats 
žmogus. 

30 Moterystės sutartis savo prigimčia yra Šventa: ji yra 
šventa savo kilme, turi šventą tikslą. Žmonių pramanytų sutar- 
čių gali būti ir šventų ir nešventų. 

40 Moterystės sutartis savo prigimčia yra galima tik tarpe 
dviejų skirtingos lyties asmenų. Visos kitos sutartys paprastai 
gali būti daromos ir tos paties lyties asmenų. 

50 Moterystės sutartis skiriasi nuo visų kitų sutarčių -sa- 
vo objektu. Moterystės objektu yra patys asmens darantieji su- 
tartį. Sudarantieji šią sutartį vienas kitam atiduoda patys save. 
Kitose sutartyse objektas niekad nebus tas pat, kaip moterys- 
tės sutartyje. A 

60 Moterystės sutartis skiriasi nuo kitų sutarčių ir savo 
esminėmis savybėmis. Moterystės sutartis yra galima tik tarpe 
dviejų skirtingos lyties asmenų ir yra neišardoma. Kitos su- 
tartys paprastai yra galimos ir tarpe daugelio asmenų, gali būti 
išardytos arba todėl, kad susitariantieji taip nusprendžia, arba 
del įvairių kitų priežasčių. 

70 Moterystės sutartis skiriasi nuo visų kitų sutarčių ir 
savo ypatingomis pasėkomis. Nors padariusieji moterystės su- 
tartį savo kūnu kiekvienas ir sau priklauso, bet kiekvienas iš 
jų vienas kito naudai netenka į savo kūną kai kurių teisių. Tas 
teises, kurias vienas į kitą įgyja padariusieji moterystės sutartį, 
nustato pati prigimtis, o ne jųdviejų laisvas susitarimas. Kitos 
tokios teisėtos sutarties, kuri turėtų šitokias pasėkas, nėra ir 
būti negali. 

80 Moterystės sutartimi žmogus į savo paties kūną ne- 
įgyja jokių naujų teisių. Kas jam santikyje su savo paties kūnu 
buvo draugdžiama ankščiau, tas pat yra draudžiama ir po mo- 
terystės sutarties. Po moterystės sutarties žmogaus kokia nors 
sauvalė su savo kūnu būtų dar blogesnis dalykas, negu tai bu- 
vo prieš sutartį, nes anksčiau į jį teisių turėjo tik Dievas, o da- 
bar turi ir tas žmogus, su kuriuo jį surišo bendram gyvenimui 
moterystės sutartis. Į kito asmens kūną moterystės sutartimi 
žmogus įgyja tik tas teises, kurias nustato prigimtis,ne jųdviejų 
laisvas susitarimas. Taigi ši sutartis negali duoti vedusiems tei- 
sių savo tarpe sauvaliauti prigimties draudžiamu būdu. Tokių 
teisių negali duoti nė laisvas abipusis vedusiųjų. susitarimas, 

nes šioje sutartyje gali būti teisėtas tik tokis susitarimas, kuris 
neišeina iš prigimties nustatytų ribų. 

90 Kitokias sutartis saugoti ir tesėti paprastai liepia teisin- 
gumo ir teisėtumo dorybės. Moterystės sutartį saugoja ne tik 
šios dvi paminėtos dorybės, bet dar priesaika ir šiai sutarčiai 
ypatinga savitarpės meilės dorybė, 

100 Kitose sutartyse paprastai labiau paisoma formalumų 
kaip žmogaus laisvos valios, Yra net ir tokių sutarčių, kurios, 
sekant civiliniais įstatymais, bus teisėtos ir tada, kai aiškiai bus 
įrodyta, kad iš vienos susitariančiųjų pusės nebuvo laisvo suti- 
kimo. Čia valios sutikimą pavaduoja įstatymo nustatytieji for- 
malumai, kartais įsisenėjimas. Moterystės sutarčiai laisvos valios 
sutikimas yra absoliučiai būtinas, jo negali pavaduoti ar papil- 
dyti joki Bažnyčios ar valstybės įstatymai. Sekant prigimties 
įstatymu, kur nebus laisvos valios sutikimo, ten nebus nė tikros 
moterystės sutarties. 

110. Krikščionių moterystė yra sakramentas. Nėra nė vie- 
nos kitos sutarties, kuri turėtų šią šventumo žymę. 

Iš čia suminėtų gausių i" svarbių skirtumų tarpe moterys- 
tės ir kitų sutarčių reikia paminėti vieną aiškią ir svarbią išva- 
dą, kad dauguma kitokioms sutartims bendrų dėsnių ir išvadų 
gali visai netikti moterystės sutarčiai. Vien tik dėl to, kad mo- 
terystė yra sutartis, negalima su moteryste elgtis taip, kaip el- 
giamasi su paprastomis kasdieninio gyvenimo sutartimis, nes 
moterystė yra savo rūšyje vienintėlė sutartis. Todėl pirmiau ne- 
gu bus moterystės sutarčiai taikomi koki nors dėsniai tinką ki- 
toms sutartims, reikia išsprę“'i, kurie iš tų dėsnių moterystės 
prigimčiai tinka ir kurie netinka. 


TREČIAS SKYRIUS 


BAŽNYČIOS KOMPETENCIJA TVARKYTI 
KRIKŠČIONIŲ MOTERYSTES 

Teisę žmonių moterystes tvarkyti savinasi ir Bažnyčia ir 
valstybė. Bažnyčia neatsižaaėdama savo teisių tvarkyti moterys- 
tės, tų teisių nepaneigia ir valstybei, tik sako, kad valstybė tvar- 
kydama tai, kas jai teisingai priklauso, neturi teisės paveržti 
iš Bažnyčios tai, kas priklauso Bažnyčiai. 

Rašantieji ir kalbantieji už vadinamas civilines jungtuves 
norėtų, kad bent kai kurių krikščionių moterysčių tvarkymas 

būtų visiškai išskiriamas iš Bažnyčios kompetencijos, nepripa- 
žįstant Bažnyčiai į tas moterystes jokių teisių, o kad visi tų mo- 
terysčių reikalai būtų palikti arba tik valstybės, arba privačių 
žmonių kompetencijai. Kad tiesioginiai vertinant vad. civilinių 
jungtuvių šalininkų teorijas būtų galima lengviau pastebėti jų 
teorijose esamas klaidas, bus naudinga prieš tai paaiškinti, ko- 
kia Bažnyčiai priklauso galia tvarkant krikščionių moterystes. 
Šiuo tikslu čia bus naudinga priminti keletą dėsnių, kurių tei- 
singumas įrodomas Viešoje Bažnyčios Teisėje!). 

10 Bažnyčia savo prigimčia yra aukštesnė už bet kokią 
kitą bendruomenę, Tuo pačiu Bažnyčia daugeliu atžvilgių (kil- 
me, tikslu, tikslui priemonėms, visuotinumo ir vienumo savybė- 
mis, būtinumu, valdymosi būdu ir tt.) yra aukštesnė ir už vals- 
tybę. 

20 Ir pasaulinė ir Bažnyčios Viešoji Teisė pripažįsta ir įro- 
do dėsnį, kad tobula bendruomenė siekdama savo tikslo turi 
galios savo nariams įsakyti vartoti tas priemones, kurios yra 
būtinos pasiekti bendruomenės prigimtą (ne savo išsigal- 
votą) tikslą. Bažnyčia yra tobula bendruomenė. Ji todėl turi tei- 
sės iš savo narių reikalauti, kad jie vartotų visas tas priemones, 
kurios yra būtinos Bažnyčiai pasiekti savo prigimtą tikslą. 

30 Tik viena Bažnyčia turi galią ir teisę tvarkyti krikščio- 
nių šventus dalykus. Jokia kita bendruomenė, net valstybė, 
šios galios neturi. 

40 Tais dalykais, į kuriuos turi teisių ir Bažnyčia ir vals- 
tybė (mišrios kompetencijos dalykai), Bažnyčia siekdama savo 
tikslų turi teisės naudotis laisvai ir niekeno nekliudoma. 

Paaiškinę moterystės prigimtį ir šiuos kelis bendriausius 
Bažnyčios kompetencijos pagrindinius dėsnius, tvirtiname, kad 
galia ir teisė tvarkyti krikščionių moterystes priklauso Bažny- 
čiai?), 


1) Plg. Cappello. Jus Publicum Ecclesiasticum. Romae. 
Capppello. Chiesa e Stato. 
Cavagnis. Institutiones Juris Publici Eccles. Romae 
Perrone. De Matrimonio Christiano L. II, s. I, c. I, a. 1-3 
2) Plg. Wernz. Jus Decretalium. t. IV, psl. 73 
Gasparri. De Matrimonio. t. I, psl. 19... 
Cappello. De Matrimonio. art. VIII. 
Wernz-Vidal. Jus Matrimoniale. c. II 
Rosset. De Sacramento Matrimonii. psl. 56... 
Heuser. De potestate statuendi impedimenta. psl. 56... 


Vad. Civilinės Jungtuvės, 3. 33 


10 Jau nekalbant apie tai, kad kiekviena krikščionių mo- 
terystė yra sakramentas, kiekviena net nekrikščionių moterystė 
savo kilme ir savo tikslu yra šventas dalykas. Visų žmonių 
moterystes tvarko natūralūs ir posityvūs Dievo įstatymai. Gi 
krikščionių gyvenime šventų ir religinių dalykų tvarkymas pri- 
klauso tiktai Bažnyčiai. Taip pat Bažnyčia yra paties Dievo 
įpareigota ir įgaliota aiškinti natūralius ir posityvius Dievo įsa- 
kymus ir prižiūrėti, kad tie įsakymai būtų uoliai saugojami. To- 
dėl krikščionių moterystės, kadangi savo prigimčia šventos ir 
Dievo įsakymais tvarkomos, priklauso Bažnyčios kompetenci- 
jai. Jas prižiūrėti ir tvarkyti yra Bažnyčios teisė ir pareiga?). 

20 Kaip buvo minėta kalbant apie moterystės sutarties 
skirtumus nuo kitų sutarčių (50), moterystės sutarties objektas 
yra patys sutartį darantieji asmens. Žmogus nėra savo nepriklau- 
somas savininkas, Jis negali pats su savimi elgtis taip, kaip jam 
patiktų, neatsižvelgiant į jokius įstatymus. Žmogus pats į save 
turi tik tiek teisių ir kitam į save tų teisių gali duoti tik tiek, 
kiek leidžia žmogaus tikrasis savininkas — Dievas. Žmogui 
išaiškinti, kas jam santykyje su savimi yra leidžiama ir kas ne- 
leidžiama, Dievas pavedė Bažnyčiai. Kadangi moterystės sutar- 
tis ir liečia tas Dievo nustatytas teises į žmogaus asmenį, tai 
šią sutartį krikščionių tarpe gali ir privalo tvarkyti tik Bažny- 
čia. Moterystę liečiančių prigimties ar posityvių Dievo įstatymų 
Bažnyčios aiškinimai saisto visus žmones. Tačiau tuos paaiški- 
nimus įgyvendinti nekrikščionių tarpe yra ne Bažnyčios, o 
valstybės pareiga. 

30 Kiekviena tikra krikščionių moterystė yra sakramentas 
(kan. 1012 $ 2). O tvarkyti sakramentus ir su jais sąryšio turin- 
čius dalykus yra išimtinai Bažnyčios teisė ir galia.  Manančių, 
kad sakramentus galėtų tvarkyti ir kas kitas, o ne vien Bažny- 
čia, nepasitaiko net nekatalikų tarpe. 

40 Pagaliau moterystės sutartis yra daroma tarpe Bažny- 
čios narių. Moterystės tikslas yra pagimdyti ne tik valstybei 
piliečių, bet pirmoje eilėje — pagimdyti Bažnyčios narius ir bū- 


3) Plg. P. Pijaus VI raštą Agrio Vyskupui 1789, 2, 7. 
Avogadro (op. cit. P. II, psl. 25) moterystės šventumą ban- 
do įrodyti tuo faktu, kad nepaisant tokių didelių pastangų 
iš moterystės priešų pusės moterystę sunaikinti jiems tai pa- 


daryti nevyksta. 


simuosius dangaus karalystės paveldėtojus*). Ir iš šios tiesos 
reikia padaryti nuoseklią išvadą, kad Bažnyčia turi galios tvar- 
kyti krikščionių moterystes visiškai nepriklausomai bet kurios 
kitos bendruomenės, net ir valstybės*). Apie savo pilną ir nie- 
kieno nepriklausomą galią tvarkyti krikščionių moterystes Baž- 
nyčia niekad nebuvo kitokios nuomonės“). 

; Su vadinamomis civilinėmis jungtuvėmis susijusiems 
klausimams lengviau išspręsti ir tuos klausimus lengviau supras- 
ti reikia išrišti dar vieną klausimą: ar Bažnyčia turi teisės nu- 
statyti krikščionių moterystėms kliūtis ir formą. Jau iš tos tie- 
sos, kad Bažnyčia, ir tai tik ji viena turi galios ir teisės tvarky- 
ti krikščionių moterystes, galima suprasti, kad Bažnyčia turi 
ir galios ir teisės krikščionių moterystėms nustatyti ir kliu- 
tis ir moterystės sudarymo formą. Tačiau šią Bažnyčios teisę ir 
galią galima įrodyti dar ir kitais būdais. Štai jų nors keli: 

10 Moterystės sutartis nėra tik grynai „privataus charak- 
terio sutartis, turinti reikšmės tiktai sutartį darantiems dviems 
asmenims. Ji yra labai didelės reikšmės Bažnyčiai, valstybei ir 
bendrai žmonių visuomenei. Ši sutartis taip pat nėra tik profa- 
niška civilinė sutartis. Kad ji atatiktų ir savo natūralaus šventu- 
mo charakterį ir savo natūralų tikslą, ji turi būti sudaroma tik- 
tai tinkamų asmenų ir atatikti kai kurias sąlygas. Kadangi mo- 
terystės sutartis turi didelės svarbos ir Bažnyčiai ir valstybei ir 
bendrai žmonijai, tai ji turi būti sudaroma tokiu būdu, kad jos 
esimo ir neesimo negalėtų melagingai teigti ar neigti nei ją su- 
susidariusieji, nei kiti žmonės. Jos esimas ar neesimas turi būti 
visiems aiškus. 

*) P. Pijaus XI Encikl. „Casti Connubii“. 

5) Roskovany, Matrimonium in Ecclesia Catholica, t. I, psl. 25.. 

9) Palyg.: S. Ignatius. Epist. ad Polycarpum c. 5 P. G. 5 

S. Justinus. Appolog. maior nr. 15 P. G. 6 
Athenagoras. Legatio pro christianis nr. 32, 33 
Hadrianus P. Epist. 44 

Nicoalus P. I. Epist. 7, 16, 20, 21, P. L. 119 
Tridentin. sess. 24 

Pius P. VI Constit. „Arcanum Fidei“. 

Pius P. IX Sylab. prop. 65, 68, 69, 70, 71, 74. 
Leo P. XIII Encykl. „Arcanum Fidei“. 

Piug P. XI Encykl. „Casti Connubii. 

Iš šių minčių seka teisinga išvada, kad kas nors turi tu- 
rėti galios nustatyti, kas ir kokiomis sąlygomis gali daryti 
moterystės sutartį ir kas negali. Kitais žodžiais tariant, kas nors 
turi turėti galios nustatyti moterystės kliūtis. Taip pat kas nors 
turi nustatyti ir būdą, kuriuo ši sutartis turi būti sudaroma, kad 
būtų galima lengvai įrodyti jos esimą. Kadangi Bažnyčia, ir tik 
ji viena turi galios tvarkyti krikščionių moterystes, tai aišku, kad 
ir galia nustatyti krikščionių moterystės kliūtis ir jos formą pri- 
klauso Bažnyčiai ir tik jai vienai. 

20 Visiems yra aišku, kad moterystės kai kurios kliūtys yra 
nustatytos pačiais prigimties įstatymais, Pavyzdžiui, negali būti 
moterystės tarpe dviejų tos lyties asmenų, tarpe tėvų ir jų vaikų 
ar anukų, tarpe kai kuriais atžvilgiais fiziniai nesveikų, tarpe 
dar neturinčių pilnai veikiančio proto, tarpe sergančių proto 
ligomis ir kitų. Tačiau nei Dievas, nei pati prigimtis kokiu nors 
visiems suprantamu būdu nepasakė, kokios yra tos iš prigim- 
ties įstatymų sekančios moterystės kliūtys. Kas nors turi paaiš- 
kinti, ką prigimties įstatymai draudžia ir ką jie leidžia. Kas nors 
taip pat turi žmones prižiūrėti, kad prigimties įstatymai būtų 
saugojami. Gi prigimties įstatymus aiškinti, juos skelbti ir budė- 
ti, kad jie būtų saugojami, yra pavesta Bažnyčiai. Iš to seka dar 
vienas įrodymas, kad Bažnyčia turi galios nustatyti moterystės 
sutarties sąlygas arba kliutis, 

30 Darantieji moterystės sutartį vienas kitam atiduoda pri- 
gimties nustatytas teises į savo asmenį. Kaip buvo jau pirmiau 
paaiškinta, Bažnyčiai priklauso galia špręsti ir paaiškinti, kas 
ir kokiomis sąlygomis šias teises gali atiduoti kitam asmeniui, 
kad moterystės sutartis atsiektų savo tikslą. Bažnyčia tai ir pa- 
daro nustatydama moterystės kliūtis. 

4 Bažnyčia yra tobula antgamtinė bendruomenė. Ji kaip 
tokia turi teisių į visas priemones, kurios jai yra reikalingos 
siekti savo tikslo. Tuo pačiu ji turi galios sukliudyti tai, kas būtų 
žalinga žmonių sielų išganymui ar viešajai tikinčiųjų gerovei. 
Jeigu Bažnyčia neturėtų galios nustatyti moterystės kliūtis ir 
jos formą, tai atsirastų daug moterysčių sukurtų tarpe moterystei 
netinkančių asemenų. Ir dabar pasitaiko, o tada dar daugiau pa- 
sitaikytų moterysčių sukurtų neapgalvotai. Jeigu Bažnyčia ne- 
galėtų nustatyti moterystės formos, tai tada kiekvienas savo mo- 
terystę kurtų tokiu būdu, kuris jam į mintį ateitų. Tokių mo- 
terysčių esimą būtų labai sunku įrodyti, jas būtų lengva bent 

vieno iš vedusių užgaidoms liepiant užginčyti. Aišku, kad iš 
tokios netvarkos atsirastų daug pavojų ne vieno žmogaus sielai, 
atsirastų daugybė visokių nesusipratimų, kurie daug pakenktų 
viešajai tikinčiųjų tvarkai ir gerovei. Taigi Bažnyčiai yra būtina 
galia nustatyti moterystės sąlygas arba kliūtis ir jos formą.7) 

Gali ir dabar atsirasti, o seniau buvo tokių, kurie neigė 
Bažnyčiai galią nustatyti moterystės sutarčiai kliūtis ir formą. 
Jie rėmėsi tuo, kad moterystė yra sutartis. Anot jų, sutartis tvar- 
kyti esą ne Bažnyčios darbas. Tačiau ligi šiol neatsirado tokių, 
kurie būtų paneigę valstybei galią nustatyti sąlygas ir formą ci- 
vilinėms sutartims. Jeigu tokios galios negalima paneigti valsty- 
bei, tai taip pat negali būti jokio pagrindo paneigti tą pačią ga- 
lią Bažnyčiai tvarkant šventas sutartis. Šią galią Bažnyčiai būtų 
galima tik tada paneigti, jeigu kas įrodytų, kad Dievas yra Baž- 
nyčiai ją atšaukęs. Tačiau to niekas neįrodys, nes Dievas to nė- 
ra padaręs. 

Kad Bažnyčia visada buvo įsitikinusi turinti šią galią, tai 
matyti iš jos nuolatinio elgesio. Jau nuo pirmųjų krikščionybės 
amžių Bažnyčia, nors taip griežtai nereikalavo, kaip dabar, vi- 
sada patarė ir ragino, kad moterystės sutartis būtų daroma reli- 
gine forma, t.y. bažnyčioje ir Bažnyčiai laiminant. Taip pat nuo 
pirmųjų krikščionybės amžių Bažnyčia nustato ir savas mote- 
rystės kliūtis, visai nepaisydama, ar jos derinsis ar nesiderins 
su stabmeldžių ar krikščionių pasaulinių valdovų įstatymais8). 
Buvo, tiesa, ir tokių moterystės kliūčių, kurios atatiko vieno ar 
kito laiko civilinių įstatymų nustatytas moterystės kliūtis. Pa- 
vyzdžiui, amžiaus kliūtis senoje Bažnyčios teisėje buvo ta pati, 
ką ir senovės Romėnų teisėje. Bet buvo ir skirtumų. Pavyzdžiui, 
fizinio netinkamumo kliūtis civilinei teisei ne visais laikais ži- 
noma, o tuo tarpu Bažnyčios teisėje ji visada buvo kaip kliūtis 
neleidžianti sukurti tikrą moterystę. Jau nuo seniausių laikų vi- 
sada ta pati Bažnyčios įstatymuose tikėjimo skirtumo kliūtis 
ne kartą ir ne vienoje valstybėje buvo visai priešinga civiliniams 
įstatymams. Ligi Konstantino Didžiojo laikų ši kliūtis pasau- 
liniams įstatymams buvo visai nežinoma. Po Konstantino Didžio- 
jo pasauliniai įstatymai draudė moterystes krikščionių su žy- 
dais, bet nedraudė krikščionims moterysčių su stabmeldžiais. 

7) Palyg. Hugon. op. cit. t. III, psl. 771. 

8) Palyg. P. Leono XIII Encikl. „Arcanum“. 

O Bažnyčia visada draudė krikščionims eiti moterystėn ir su 
žydais, ir su stabmeldžiais. Pasauliniai įstatymai niekad nedrau- 
dė eiti moterystėn adventų ir gavėnios metu, o Bažnyčios įsta- 
tymai tai draudžia jau nuo pirmųjų krikščionybės amžių. Ne- 
daug buvo, o dabar, regis, visai nėra pasaulinės teisės kodeksų, 
kurie laikytų moterystės kliūtimi vienuolinius įžadus. Tuo tarpu 
Bažnyčios įstatymuose ši kliūtis yra jau nuo seniausių laikų. 
Šios kliūties nepaisymas Bažnyčios visada buvo laikomas dide- 
liu nusikaltimu. Šv. Ambroziejus pašvęstos mergelės moterystę 
skaito blogesniu dalyku už Erodo svetimoterystę (De Virgin. 
c. II III a. IV), šv. Jonas Chrisostomas Dievui pasiaukojusio 
asmens moterystę skaito blogesniu dalyku už svetimoterystę 
(Epist. 2 ad Theod.). Nors tėvų priešinimasis savų vaikų mote- 
rystei Bažnyčios neskaitomas moterystę ardančia kliūtimi, tai 
vistiek jau nuo seniausių laikų Bažnyčia reikalauja, kad einan- 
tieji moterystėn turėtų savo gimdytojų sutikimą. Šis paprotys 
pasaulinei teisei dažniausia yra buvęs svetimas, Giminystės kliū- 
tis Bažnyčios įstatymuose taip pat daug kur skyrėsi ir skiriasi 
nuo pasaulinės teisės reikalavimų. Bažnyčios įstatymais nusta- 
tytos gentystės kliūties pasauliniai įstatymai dažniausia visai 
nepaisydavo. Tuo tarpu jau Elviro susirinkimas (305 m.) už 
šios kliūties nepaisymą krikščionims paskyrė net ekskomunikos 
bausmę. Bažnyčia ilgą laiką draudė moterystes tiems asmenims, 
kurie už kai kuriuos sunkius nusikaltimus atlikdavo viešą atgai- 
lą. Šios kliūties pasaulinė teisė niekad neturėjo. Bažnyčia visada 
draudė moterystę svetimoterystės ir kai kurių kitų nešvarių nuo- 
dėmių bendrininkams, nepripažino moterystės grobiko su pa- 
grobta moterimi. Ir šios kliūtys pasaulinei teisei buvo arba vi- 
sai svetimos, arba nuo Bažnyčios drausmės žymiai skyrėsi. 

Tiesa, kad Bažnyčios teisėje šios visos kliūtys atsirado ne 
vienu laiku, kad įvairiose vietose ir įvairiu laiku jos buvo įvai- 
rios. Bet tai nekalba prieš Bažnyčios galią. Priešingai, tai tik pa- 
rodo, kad Bažnyčia visada buvo įsitikinusi turinti galios ir nau- 
jas kliūtis įvesti ir senas arba panaikinti arba jas pakeisti.?) 

Visa, kas ligi šiol buvo pasakyta apie moterystę, bus nau- 
dinga prisiminti kalbant apie vadinamas civilines jungtuves. 
Pagrindinių apie moterystę minčių šviesoje bus lengviau su- 
prasti tos žmonių sukurtos institucijos vertę. 


ag ' 
?) Apie moterystės kliūčių istoriją plačiau kalba: Freisen, op. cit. $$6 
28 — 63; Kard. Lepicier, De Matrimonio: impedimentum voti. 

ANTROJI DALIS 


CIVILINĖS JUNGTUVĖS 
PIRMASIS SKYRIUS 


1. Kas yra vadinamosios civilinės jungtuvės. Pirmiausia 
noriu skaitantiesiems pastebėti, kad toliau kalbėdamas visur var- 
tosiu ne civilinės moterystės ar civilinių jungtuvių, bet vadina- 
mųjų civilinių jungtuvių termną. Kodėl pasirinkau šį terminą, 
baigus skaityti likusią šio darbo dalį bus aišku ir be ypatingų 
mano paaiškinimų. 

Mūsų visuomenei, taigi ir tiems, kurie skaitys šį mano dar- 
bą, taip pat verta yra atsiminti, kad vad. civilinės jungtuvės ir 
civilinė metrikacija nėra tas pat. Kas šiuodu terminu vartoja 
vieną vietoje kito, tai arba nesupranta šių terminų reikšmės, ir 
todėl nežino apie ką kalba, arba juos suprasdami nori, kad kiti 
jų nesuprastų: pikta valia klaidina tuos, kurie dalyko pakankamai 
neišmano. Metrikacija reikia vadinti įvykusio fakto užre- 
gistravimą. Kai gimęs žmogus krikštijamas, kai jis eina mote- 
rystėn, kai jis miršta, tai jo krikštas, įvykusi moterystė, jo mir- 
tis — visi šie įvykę faktai gali būti registruojami ir Bažnyčios 
(pav., parapijos, kūrijos) ir civilinės įstaigos raštinėje. Aktų ra- 
šymas Bažnyčios įstaigos raštinėje, kai tie aktai yra skiriami 
Bažnyčios žiniai, yra bažnytinė metrikacija. Kai tie patys ak- 
tai yra rašomi civilinės įstaigos raštinėse ir yra skiriami civili- 
nių įstaigų žiniai „tai šitokis aktų rašymas bus civilinė metrikaci- 
ja. Tačiau iš viso metrikacija yra ne faktų kūrimas, o 
įvykusio fakto užregistravimas. Moterystės metrikacija reikia 
vadinti ne moterystės sutarties sudarymą, o tos teisėtai sudarytos 
moterystės sutarties (įvykusio fakto) užrašymą į aktų knygą. 
Kai pavyzdžiui, Lietuvoje po metrikacijos vardu norima paslėpti 
pačią tikros ar tariamosios moterystės sutartį, tai kiekvienam 

nusimanančiam ne tik teisėje, bet nors raštinės dalykuose nesą- 
monė yra visiškai aiški. Bet ji neaiški liaudžiai. Todėl visiems 
susipratusiems ir neturintiems piktos valios kitus klaidinti šiuo 
reikalu pasireiškiantį terminologijos netikslumą reikia pataisy- 
ti. Civilinė metrikacija ir vad. civilinės jungtuvės viena su kita 
neturi nieko bendra, taigi ir kalbant apie jas nereikia vieną su 
kita maišyti. Šiame veikale bus kalbama ne apie civilinę metri- 
kaciją, bet apie vad. civilines jungtuves. 

Krikščionių civilinėmis jungtuvėmis vadinama kesinima- 
sis sudaryti moterystės sutartį ne sulig Baž- 
nyčios, o sulig valstybės išleistų civilinių 
įstatymų.!). 

Čia kalbame tiktai apie krikščionims taikomas vad. civili- 
nes jungtuves. Ši aptartis ne visai tiktų nekrikštytų asmenų mo- 
terystės sutarčiai padarytai civilinėje įstaigoje sekant civilinių 
įstatymų reikalavimais, Aptartyje vad. civilines jungtuves pa- 
vadinome ne moteryste, o kesinimusi sudaryti moterystės sutar- 
tį. Savo vietoje buvo įrodyta, kad krikščionių moterystės sąly- 
gas, jos formą nustato Bažnyčia. Todėl krikščionių bandoma 
daryti moterystės sutartis apsilenkiant su Bažnyčios reikalavi- 
mais nebus moterystė, o tik kesinimasis sudaryti moterystės su- 
tartį. 

2. Vadinamųjų civilinių jungtuvių rūšys. Vadinamos ci- 
vilinės jungtuvės skaitosi tada įvykę, kai yra atlikti tam tikri ci- 
viliniais įstatymais nustatyti formalumai. Civiliniai įstatymai šiuos 
formalumus arba visiems įsako, kas tik nori sudaryti moterys- 
tės sutartį, arba leidžia juos pasirinkti laisvai tik tiems, kurie 
jų pageidauja. Sulig to, ar civiliniai pasaulinės valdžios įstaty- 
mai vad. civilinių jungtuvių formalumus įsako visiems, ar tik 
leidžia jais pasinaudoti tiems, kurie to nori, vad. civilines jung- 
tuves galima skirti į visiems privalomas, į laisvas (fakultatyvi- 
nės) ir pagelbinės. Kur yra privalomos vad. civilinės jungtuvės, 
ten norintieji gyventi moterystėje visi turi atlikti civiliniais įsta- 
tymais įsakytus vad. civilinių jungtuvių formalumus, Kitaip su- 
darytos, pav., religinės moterystės tuose kraštuose civiliniai įs- 

1) Palyg. Wernz - Vidal. Jus Matrimoniale, psl. 681, Cappello. De 

Matrimonio, psl. 829, De Smeet. Sponsalia et matrimonium, psl. 
390, Knecht. Griindriss des Eherechts, psl. 93, Lingz. Die Zivi- 
lehe von Standpunkt des Rechts. 


tatymai nepripažįsta, Tokių visiems primestų vad. civilinių jung- 
tuvių pavyzdžiu gali būti dabartiniai sovietų Rusijos ir Prancū- 
zijos valstybių įstatymai. Kai kur, pav., Prancūzijoje yra prieita 
net tokios nesąmonės, kad civiliniai įstatymai nebaudžia už gy- 
venimą niekur neregistruotame konkubinate, bet baudžia už re- 
ligines jungtuves, jeigu jos daromos prieš vad. civilines jungtu- 
ves. Tose valstybėse, kur yra laisvos (fakultatyvinės) vad. civi- 
linės jungtuvės, ten piliečiai turi laisvę pasirinkti arba religines, 
arba vad. civilines jungtuves. Tose valstybėse civiliniai įstaty- 
mai pripažįsta vienodas teises ir civilines pasėkas ir religinei 
“moterystei ir vad. civilinės jungtuvėms. Tokių įstatymų pavyz- 
džiai gali būti D. Britanijos, nauji Italijos įstatymai. 

Pagelbinės vad. civilinės jungtuvės būtų tada, jeigu jos 
būtų leidžiamos tik tokiems asmenims, kuriems eiti moterystėn 
draudžia jo religijos įstatymai. Ši vad. civilinių jungtuvių rūšis 
yra tik teorijoje. ) 

Privalomas vad. civilines jungtuves dar galima skirti į dvi 
rūšis laiko atžvilgiu. Vienur civiliniai įstatymai jas įsako bū- 
tinai prieš religines jungtuves, taip, kad neėmusiems vad. civi- 
linių jungtuvių negalima imti ir religinių. Kitur jos yra visiems 
privalomos, bet leidžiama jų formalumus atlikti arba prieš reli- 
gines jungtuves arba po religinių — kam kada patogiau. 


ANTRAS SKYRIUS 


1. Vadinamųjų civilinių jungtuvių kilmė, Iki pseudorefor- 
macijos laikų vad. civilinių jungtuvių įstatymas niekur nebuvo 
girdėtas. Tačiau šito klaidingo moterystės supratimo sėkla yra 
tokia pat sena, kaip ir žmonių giminė. Moterystės ir šeimyninio 
gyvenimo šventumo priešų visada buvo. Išpasakoti visus pasi- 
kėsinimus į moterystės šventumą įvykusius nuo pasaulio pradžios 
būtų per daug ilgas dalykas. Čia trumpai paminėsiu tuos mote- 
rystės šventumo pergyventus pavojus, kuriuos teko nugalėti 
ir pašalinti jau Katalikų Bažnyčiai. | 

Bažnyčia pradėjusi savo darbą naturalų moterystės šven- 
tumą rado jau gana skaudžiai pažeistą, rado daug stambių klaidų 
priešingų moterystės prigimčiai. Net Dievo išrinkta saugoti tie- 
są žydų tauta buvo smarkiai iškreipusi teisingą pirmykštį mote- 
rystės supratimą. Jeigu pas daugelį senovės žydų teisingo teore- 

tinio moterystės supratimo ir netrūko, tai vistiek beveik visa žy- 
dų tauta buvo pasekusi moterystės gyvenime stabmeldžių klai- 
domis. Nepasakojant smulkiai, kokios buvo tos stabmeldžių 
klaidos, pakanka prisiminti stabmeldiškų tautų mitus apie jų 
dievų paleistuvavimus, vedybas, svetimoterystes. Šitokios pasa- 
kos, be abejo, žmones ragino ne į dorybių meilę, o į moterystės 
neištikimybę, į nesivaldymą. Ne viena stabmeldžių tauta savo 
dievus net garbino paleistuvavimo veiksmais. Jeigu žydai visų 
šitų stabmeldiškų klaidų ir nepasekė, tai vistiek jų supratimas 
apie skaistybės dorybės vertę buvo labai menkas, moterystės 
ištikimybė, moterystės neišardomumas labai dažnai nebuvo 
branginami. Tokiame apverktiname stovyje Bažnyčia rado mo- 
terystės šventumą. Bažnyčia derindama praktišką žmonių gyve- 
nimą prie Kristaus palikto mokslo moterystės teisingą suprati- 
mą ir jos šventumą turėjo jau ne tik ginti, bet tiesiog iš mirusių 
prikelti, 

Prieš šias naujas Bažnyčios pastangas kovojo ne tik stab- 
meldžiai, ne tik žydų sinagogų mokytojai, bet jau pačioje krikš- 
čionybės pradžioje priešų atsiranda dar nelabai skaitlingų krikš- 
čionių tarpe. Dar apaštalų laikais Simonas Magas, visa saikuo- 
iąs tik pinigu ir egoizmu, nešvaraus gyvenimo žmogus skelbė, 
kad vyrai moterimis galį naudotis, kaip kiekvienu paprastu daik- 
tu, nepaisydami jokio padorumo. Jis paneigia ne tik moterystės 
šventumą, bet moterystės visai nepripažįsta. Jo vietoje jis perša 
vyrams betvarkę sauvalę. Jo mokinys Saturninus eidamas savo 
mokytojo keliais skelbia, kad moterystė ir vaikų gimdymas esą 
ne Dievo norą atatinką dalykai, o velnio išmislas. (Taigi mūsų 
laikų Leo Blum ir jo vienminčiai nieko naujo nepasako). Marci- 
onas ir ne vienas su juo kartu skelbė, kad moterystė esą blogas 
dalykas, nieku negeresnis už paprastą ištvirkimą (Palyg. šv. Au- 
gustiną. De haeresi). Moterystės šventumo priešai neišnyko nė 
krikščionybei išsiplatinus ir sustiprėjus. Kanistų, nikolaitų, eu- 
tichininkų sektos, vėliau gnostikai, manichejai, Petras de Bruis 
su savo šalininkais ir visa eilė klaidatikių iki pat pseu- 
doreformacijos įvairiausiais būdais kovojo prieš moterys- 
tės šventumą, paskleidė apie moterystę visą daugybę klai- 
dingų nuomonių. Kaip toliau paaiškės, modernieji vad. civilinių 
jungtuvių ir laisvosios meilės šalninkai ir apaštalai nieko naujo 
neišgalvojo ir nieko naujo nepasakė, ko būtų dar nepasakę senai 
prieš juos gyvenę pirmųjų krikščionių amžių ir viduramžių ere- 

tikai. Modernieji savo pažiūrų ir teorijų laisvumu ir begėdiš- 
kumu savo pranokėjų, kuriuos jie patys jau užmiršo, net nepri- 
lygsta. Pavyzdžiui, manichejai savo mokslu apie lytinių san- 
tykių laisvę (atseit — laisvają meilę), apie racijas ir priemones 
išvengti gimdymų, savo paraginimais ir padrąsinimais į paleistu- 
vavimą viršija visus mūsų laikų maltuzijanizmo, laisvosios mei- 
lės ir kitokių cinizmo formų šalininkus ir skelbėjus. 

Iš betarpių šioje srityje pseudoreformacijos pranokėjų už- 
teks priminti albigiečius (iš IX šmt.), valdiečius (iš XII šmt.), 
lollardistus (iš XIV šmt.), anot kurių moterystė esanti nei dau- 
giau nei mažiau, kaip priesaikos būdu sutvirtinta prostitucijos su- 
tartis. Anot Wiklef'o (miręs 1384 mt.), moterystės esmė esanti 
lytiniuose santykiuose. Moterystė nesanti sutartis, juo labiau ne 
sakramentas, bet koki lytiniai santykiai gali būti vienoda pras- 
me vadinami moteryse3). 

Martynas Liuteris (1483 — 1546) visų prieš jį gyvenusių 
klaidas surinko draugėn sukurdamas lyg ir vieną sistemą. Liu- 
teris mokė“), kad moterystė nesanti sakramentas, Ji esanti pa- 
prastas pasaulietiškas kasdieninis dalykas ir kartu su visais jam 
panaš'ais žmonių gyvenimo reikalais, priklausąs pasaulinės val- 
džios organų jurisdikcijai. Anot Liuterio, kunigų celibatas, vie- 
nuolių ir pasaulyje gyvenančių padarytieji skaistybės įžadai esąs 
didesnis nusikaltimas už vagystę, svetimoteriavimą ir kitus kri- 
minalus. Anot Liuterio, kiekvienas žmogus iš savo prigimties 
esąs paleistuvis ir svetimoterys. Pasitaikius progai žmogus ne- 
galįs susivaldyti. Tas, kuris susivaldo ir gyvena skaistybėje, esąs 
kriminalistas, griaująs žmogaus prigimtį. Poligamijos Liuteris 
nei neįsako, nei nedraudžia. Anot Liuterio, iš Šv. Rašto esą neaiš- 
ku, ar ji žmogui esanti naudinga, ar ne. Paties Liuterio nuomone 
poligamija nesanti priešinga nei Kristaus mokslui, nei krikščio- 
niškajai moralei. Tačiau, kad turėjus ramesnę galvą, savo sekė- 
jams Liuteris pataria pasitenkinti viena žmona. Svetimoteriavi- 
mo Liuteris taip pat nesmerkia, o tokiai moteriai, kuri del kokių 
nors priežasčių iš savo vyro netampa kūdikio motina, jis net pa- 

3) Plg. Hugon. op. cit. psl. 737..: Kard: Bellarminus: De mattrimon:o, 

c: I, Avogadro. Teorica dell'istituzione dėl matrimonio, P. II, c. 

+) Plg. Grisar. Luhter. psl. 200 — 218, 

Dėlinger. La Rėforme. t. II, Luther. 


taria svetimoteriauti. Vedusiųjų išsiskyrimą su teise tekėti už ki- 
to, ar vesti kitą, Liuteris leidžia del visai menkų priežasčių. Ši- 
tokio mokslo vaisius atspėti yra visai nesunku. Dar pats Liu- 
teris sulaukė, kad jo mokslo sekėjai taip ištvirko, kad net pačiam 
Liuteriui buvo baugu girdėti ar matyti jo mokslą sekančių kai 
kurių asmenų gyvenimą?). Bet Liuteris ir save ramino, ir prieš 
kitus teisinosi, kad visų tų blogybių priežastimi esanti ne FD 
mokslas, o velnio pastangos. 

Liuterio bendralaikis ir bemaž tų pačių klaidų apie mo- 
terystę skelbėjas Prancūzijoje ir Šveicarijoje buvo J. Kalvinas 
(1509 — 1564).6) Jis mokė, kad moterystėje nesą nieko švento. 
Tai esanti institucija savo kilnumu neaukštesnė už žemdirbys- 
tę, architektūrą, audėjų ar siuvėjų darbą. Jis iškeikia tuos, ku- 
rie moterystę laiko sakramentu. („Ut dicas, nihil aliud, guam 
abdominationum laterbras guaesiisse, dum e matrimonio sacra- 
mentum facerunt“). Tokiu sakramentu, kaip moterystė, anot 
Kalvino, galima esą skaityti ir vagystę. 

Bet pas Kalviną ir prieštaravmų netrūksta. Taip pažeminęs 
moterystę, sako kad nė vienam ir nė vienai nevalia likti nevedu- 
siam ar netekėjusiai. Išimtis galima tik tokiems asmenims, ku- 
riems šią išimtį kokiu nors stebuklingu būdu padarytų pats Die- 
vas. Kalvinas giria Bažnyčią, kad ji kunigams draudžia medžio- 
ti, prekiauti, dalyvauti netikusiuose žaidimuose ir t.t., o tuo tar- 
pu, moterystę vertindamas ne daugiau už prekiavimą ir kitus pa- 
našius dalykus, keikia Bažnyčią, kad ji iš kunigų reikalaujanti 
skaistybės, draudžianti jiems moterystę. Skaistybę Kalvinas lai- 
ko blogybe, o skaistybės įžadus — nusikaltimu Dievo valiai, 
tikru Dievo gundinimu. Jis sako, kad esanti didžiausia begėdys- 
tė skaistybę vadinti angeliška dorybe. Aukštindami skaistybę, 
sako Kalvinas, mažiname moterystės kilnumą, nustelbiame jos 
šventumą, nors čia pat įrodinėja, kad moterystė nesanti kilnes- 
nis ir šventesnis dalykas už seno rūbo sulopinimą, dargi už va- 
gystę. 


5) Jau 1529 mt. Konstancos miesto galva nubaudė mirtimi už ištvirki- 
mą Liuterio sekėją L. Hetzer'į, kuris turėdamas 12 žmonų dar ir tomis nesi- 
tenkino, o svetimoteriaudavo su kitų vyrų žmonomis. Jis ir kitus ragino 
svetimoteriauti, sakydamas, kad tai esą visiškai suderinama su Dievo valia 
(Dėlinger, op. cit. t. I, L. Hetzer). į 

6) Žiur. Corpus Reformatorum. Calvinus, Opera omnia vol. II. L. IV, 

c. XIII 

Liuterio, Kalvino ir kitų pseudoreformatorių skelbiamas 
mokslas patiko jų laikų doriniai pakrikusiai liaudžiai, nes visai 
panaikino dorovės reikalavimus, Patiko taip pat ir pasauliniams 
valdovams, nes skelbė, kad visokia galia, neišskiriant ir dvasi- 
nės, tik jiems vieniems priklausanti, o su Bažnyčia skaitytis ne- 
są jokio reikalo. Paneigdamos visokią Bažnyčios galią, kurstyda- 
mos valstybę prieš Bažnyčią ir siūlydamos valstybei pasiimti 
visa savo valdžion pseudoreformatoriams į talką buvo pašauktos 
Marsilijaus Paduviečio, apostato M: A. de Dominis ir J. Lau- 
noy klaidingos teorijos. 

Marsilijus Paduvietis dar prieš pseudoreformaciją (XIV 
šmt.) skelbė klaidingas nuomones apie valstybės santykius su 
Bažnyčia ir Romos Popiežium. Anot jo, visokia valdžia, dvasinė 
ir pasaulinė priklausanti pasaulio valdovams. Bažnyčia ir Romos 
Popiežius dvasinės ar pasaulinės valdžios tik tiek turįs, kiek jam 
tos valdžios suteikia pasauliniai valdovai. Iš šio dėsnio nesą išim- 
ties nė moterystei. Ir šios sutarties reikaluose visa galia, visa 
kompentencija priklausanti pasauliniams valdovams. Ir moterys- 
tę liečiančiuose dalykuose Bažnyčia tik tiek turinti galios, kiek 
jos Bažnyčiai suteikia pasauliniai valdovai. Bažnyčiai ir Popie- 
žiui suteiktąją galią ir teises pasauliniai valdovai, kada jie pano- 
rės, galį vėl atšaukti. 

Nors remiasi kitokiomis racijomis, bet ir Melchijoras Ca- 
nus įrodinėjo, kad tvarkyti moterystės srities reikalus esanti 
pasaulinės valdžios teisė. Jis buvo nuomonės, kad krikščionių 
moterystėje sutartis nuo sakramento realiai skiriasi t.y. krikš- 
čionių tarpe moterystės sutartis galinti būti tikra moterystė ne- 
būdama sakramentu. Moterystės sutartį tvarkyti esą pasaulinės 
valdžios reikalas, o tvarkyti moterystės sakramentą priklauso 
Bažnyčiai, 

Labai panašiai pseudoreformatoriams ir labai palankiai 
pasaulinių valdovų sauvalei rašė buvęs vienuolis, vėliau aposta- 
tas Marcus Antonius de Dominis. Jo mintis liečiančias mote- 
rystės klausimą trumpai galima šitaip atpasakoti: 

1. Moterystė tik tokia prasme esanti Dievo įsteigta, kaip 
ir daugelis kitų dalykų (pav., gyvulių seksualinis bendravimas). 
Dievas kokiu nors ypatingu būdu jos nesteigęs. 

2. Kiekvienas žmogus turįs teisę eiti moterystėn ir naudo- 
tis šia teise negalinti žmogui uždrausti jokia žmogiškoji galia 
išskyrus pasaulinius valdovus, kurie kai kuriais atsitikimais tai 

galį padaryti (Taip kaip M. Liuteris, ir M. A. de Dominis pame- 
tęs vienuolyną, nepaisydamas savo laisvai padarytų vienuolinių 
įžadų susiieškojo sau moterį). 

3. Kadangi moterystė esanti visiškai profaniškas dalykas, 
tai visa jos tvarkymo komptencija priklausanti pasauliniams val- 
dovams, 

4, Moterystė nuo gyvulių bendravimo skiriasi tik tuo, kad 
moterystei susitaria du asmens. Moterystės vienumas nesekąs 
iš jos esmės, o esąs Dievo pozityviai įsakytas. Šį įsakymą Die- 
vas davęs miegančiam Adomui. Adomas tą įsakymą išreiškęs 
žodžiais: „Tai yra kaulas iš mano kaulų“... 

5. Kadangi ir moterystėje šeimos gimdymas esąs visai kū- 
niškas ir medžiagiškas dalykas, tai, kad žmonės niekeno nepri- 
žiūrimi netaptų panašūs jaučiams ir asilams, Dievas žmonių 
daugėjimo reikalą tvarkyti palikęs tiems, kuriems yra pavesta 
tvarkyti visus medžiagiškus žmonių reikalus, t.y. pasauliniams 


valdovams. Niekas negalįs ginčyti, kad prieš Kristų šiuos rei- 


kalus tikrai yra tvarkę pasauliniai valdovai. 


6. Kristus atšaukdamas žydams teisę paleisti žmoną (libe-- 


Ilum repudii,), įsakęs moterystės vienumą ir neišardomumą, bet 
visus moterystės reikalus tvarkyti vistiek yra palikęs pasaulinei 
valdžiai. 

7. Del svarbių priežasčių pasaulinis valdovas galįs leisti mo- 
terystę suardyti leisdamas ar net įsakydamas vyrui ir moteriai 
išsiskirti. Kristaus žodžiai: ,Ką Dievas sujungė, žmogus tene- 
išskiria“ šiai pasaulio valdovų galiai išskirti moterystes neprieš- 
taraują. Kristus yra pasakęs: „Mano jungas saldus ir mano 
našta lengva“. Jeigu moterystė būtų visiškai neišardoma, tai šie 
Kristaus žodžiai, anot de Dominis, nebūtų teisingi. Reikia paisyti 
ne Evangelijos žodžių, bet minties. 

8. Katalikų tvirtinimui, kad pasaulinis valdovas negalįs 
tvarkyti krikščionių moterystės, kadangi krikščionių moterystė 
esąs sakramentas, galima esą atsakyti, kad moterystė nesąs sak- 
ramentas ir su sakramentais nieko bendra neturinti. Dargi, jei- 
gu moterystė būtų sakramentas, tai ir tada nebūtų galima tvir- 
tinti, kad pasauliniai valdovai neturi galios tokias moterystes 
tvarkyti, nes sakramentas, anot de Dominis, būtų tik priedas prie 
moterystės profaniškos sutarties. 

9. Moterystės kliūtis vienas nustatą prigimties įstatymai, o 


kitas civiliniai pasaulinės valdžios įstatymai. Bažnyčia šiame rei-. 

kale neturinti jokios galios. Jeigu kam valstybės įstatymai ne- 
draudžia, tai nors Bažnyčios įstatymai ir draustų, galį ramia są- 
žine eiti moterystėn. Prie šitokių de Dominis ypatingu būdu 
priskaito kunigus ir vienuolius, visai pamiršęs, kad visi kuni- 
gai, vienuoliai, su jais ir pats de Dominis priimdami kunigystę 
ar tapdami vienuoliais patys laisvai moterystės atsižadėjo.7) 

Panašiai, kaip de Dominis, apie moterystę rašė jo mokslo 
sekėjas ir aiškintojas prancūzas J. Launoy. Anot Launoy, mo- 
terystė yra sutartis, turinti didelės reikšmės viešosios gerovės 
interesams. Kadangi viešaja gerove rūpinasi pasauliniai valdo- 
vai, tai ir visa, kas liečia moterystes, priklauso tik pasaulinių 
valdovų kompetencijai, Kad moterystė yra sakramentas (Launoy 
šito neneigia), tai nieko nereiškia, nes sakramentas esąs tik prie- 
das įvykusiai moterystės sutarčiai. Viešoji gerovė taip pat reika- 
laujanti, kad pasaulinis valdovas turėtų galios kai kurias mote- 
rystes sukliudyti. Visiems esą aišku, kad jis turi galios tvarkyti, 
leisti ar neleisti pardavimo — pirkimo sutartis. Panašiai esą ir su 
moteryste, nes pasaulinio valdovo įstatymai liečią tik moterystės 
sutartį, o ne sakramentą: Moterystės kliūtis galįs nustatyti tik 
pasaulinis valdovas, o ne Bažnyčia. Bažnyčia jeigu ir turėtų ga- 
lios tvarkyti moterystės reikalus, tai jai ir nepritiktų ir nede- 
rėtų tai paveržti iš pasaulinės valdžios kompetencijos. Reikia 
pastebėti, kad Launoy savo tvirtinimus taip silpnai apgynė, kad 
neužpelnytai jo neįžeidžiant galima pasakyti jo sanprotavimuose 
nesant jokios logikos.8) 

Šias pseudoreformatorių ir jų sekėjų klaidas plačiau pami- 
nėjau todėl, kad visiems būtų aišku šiandieninių vad. civilinių 
jungtuvių šalininkų ir gynėjų mintyse ir kalbose nesant nieko 
naujo. Kai buvo pradėta svajoti ir kalbėti apie vad. civilines 
jungtuvių įvedimą, tai tų klaidų, kuriomis vad. civilinės jungtu- 
vės dabar remiamos, jau nuo senai buvo visa daugybė. 

Tačiau jokiu būdu negalima tvirtinti, kad pirmųjų amžių 
eretikų, pseudoreformacijos kurėjų ir jos sekėjų klaidos būtų 
buvęs vienintėlis ir pakankamas vad. civilinių jungtuvių pa- 
grindas. Visa daugybė šios institucijos rėmėjų ir šalininkų seno- 
vės eretikų, šešiolikto šimtmečio pseudoreformatorių ir jų sekė- 

7) Palyg. De Dominis. De Republica Ecclesiastica L. V, c. 11. 

8) Palyg. Launoy. De regia in matrimonium potestate. a. I, c. IX, 
XIII: a. IV. c. IV. 

jų minčių nepažįsta, su jomis nesiskaito ir jų nevertina. Moder- 
niesiems teisininkams ir įstatymų leidėjams, o tuo pačiu ir vad. 
civilinėms jungtuvėms, didesnės reikšmės turi aštuoniolikto ir 
"devyniolikto šimtmečio filosofų mokslas. Ką jie apie moterystę 
yra kalbėję? 

Betarpiai Prancūzijos revoliucijos pranokėjai: Voltaire, J. 
J. Rousseau, Diderot, Fourier viešumoje nuduodavo rimtus žmo- 
nes ir mokslininkus. Savo privačiame gyvenime jie buvo tačiau 
tikri begėdžiai. Tokiais pat jie pasireiškė ir savo raštuose. Jie 
ir gyvenimu ir raštais išniekino visa, kas kilnu ir šventa, aukš- 
tino ir piršo dorinį pakrikimą. Jie ir savo tėvynėje ir kituose 
kraštuose padarė ne mažiau blogo už pseudoreformatorius Liu- 
terį, Kalviną ir kitus. Jų skelbtos mintys vėliau tapo revoliu- 
cinių įstatymų pagrindu. 

Beveik tuo pačiu laiku Vokietijoje Kantas skelbia indivi- 
do moralės autonomijos teoriją, sulig kurios žmogaus elgesio 
taisykles nustato ne Dievas, ne žmonių autoritetas, o kiekvie- 
nas žmogus pats sau.., Fichte garbina absoliutųjį aš, už kurį 
nesą nieko aukštesnio, nieko jam lygaus, kuriam niekas neturįs 
galios ką nors įsakyti. Hegelis pats darydamas iš savo skelbiamo 
mokslo išvadas pasmerkė visokią bendruomenę kaip nenorma- 
lų dalyką. Tuo pačiu pasmerkė ir šeimą ir jos pagrindą — mo- 
terystę. Anot Hegel'io, nors ir buvo laikai, kada šeima ir bendrai 
gyvenimas bendruomenėje buvo laikomi būtinu dalyku, tai atei- 
sią laikai, kada visi suprasią Hegel'io teorijų teisingumą ir ben- 
druomenę (taigi ir šeimą) pasmerksią. Šeling'as paneigia skirtu- 
mą tarpe teisių ir pareigų, tarpe dorybių ir ydų, tarpe dorovės 
ir nedorovės. Šių filosofų skelbtos teorijos buvo, o ne vienam 
dar ir šiandien yra stiprūs paskatinimai į dorovinę anarchiją, 
kuri yra nesuderinama su sveikai suprasta moteryste ir su tvar- 
kingu šeimyniniu gyvenimu. 

Italijoje Ferrari (1812 — 1876) žodžiu ir raštais kovojo 
prieš visokią moralę. Jis netveria džiaugsmu matydamas, kad 
plinta ištvirkimas. Piršdamas palaidą gyvenimo būdą jis prana- 
šavo, kad jau nebetoli esą tie laikai, kada jo laikų blogybės bū- 
sią laikomos dorybėmis, kada paleistuvavimas būsiąs ne leistas, 
bet dargi įsakytas.?) 


9) Plačiau žiur. Avogardo, op. cit. P. II, c. XIII — XXIII. 

Čia išvardintieji Prancūzijos, Vokietijos ir kitų kraštų ne- 
tolimos praeities filosofai rado nemaža sekėjų ne tik savo, bet ir 
kituose kraštuose. Jų mintis jų sekėjai ne tik išplatino žmonių 
tarpe, bet įgiję galios jas pavertė valstybių įstatymais, Senai pa- 
sireiškianti pasaulinių valdovų tendencija į absoliučią hegemoniją 
paimti savo valdžion, kas savo prigimčia jų kopetencijai nepri- 
klausė, dabar buvo teoretiškai paremta. Reikėjo tik geros pro- 
gos tas teorijas paversti realybe, Šias geras progas ir suteikė vie- 
nur pseudoreformacijos, kitur Prancūzijos Revoliucijos paskelb- 
ta dvasia. Vos tik kuri tauta ar valstybė atskildavo nuo Katalikų 
Bažnyčios, ten tuojau įvedamos ir vad. civilinės jungtuvės. Vi- 
sus moterystės reikalus tvarkyti ir tuos, kurie priklauso Bažny- 
čiai, pasisavina valstybė. Bažnyčia su savais įstatymais nustu- 
miama į šalį. Bažnyčios įstatymų vietą užimą valstybės įstatymai 
paskelbiami beveik kiekvienoje valstybėje vis kitoki sulig to, ku- 
rioje šalyje kurios teorijos šalininkai įgyja galią. 

Pirmą kartą įstatymų keliu vad. civilinės jungtuvės buvo 
įvestos Holandijoje ir Vakarų Frizijoje 1580 m, balandžio mėne- 
sio 1 dieną. Tai buvo kalvinistų darbas. Sekant tuo įstatymu vi- 
si nekalvinistai moterystės sutartį turi daryti arba pas kalvinų 
pastorių, arba pas civilinį valdininką. Šis įstatymas labai ižeidė 
katalikus. Jų priimtas moterystės sakramentas katalikų bažny- 
čiose nebuvo skaitomas moteryste. Jie buvo varomi imti mote- 
rystės sakramentą arba į kalvinistų maldos namus, arba į civi- 
linę įstaigą, o tose įstaigose beveik visi valdininkai buvo taip 
pat tik kalvinistai. Katalikams pradėjus priešintis tokiam įsta- 
tymui prasidėjo žiaurūs katalikų persekiojimai. Tas pat įstaty- 
mas 1633 m. buvo praplėstas visiems Holandijos valstybės kraš- 
tams. Kalvinistams buvo palikta laisvė: jie galėjo jungtuves 
imti, kur norėjo. 

Anglijoje vad. civilinės jungtuvės buvo įvestos 1653 m. 
Pradžioje jos buvo privalomos visiems. Tokis įstatymas iššaukė 
katalikų nepasitenkinimą ir reakciją. Iš to kilo net kelis metus 
užtrukęs žiaurus katalikų persekiojimas. Tačiau katalikai nenu- 
sigando. Po kelių metų kovos įstatymas buvo pakeistas ir bu- 
vo paliktos tiktai fakultatyvinės civilinės jungtuvės. Tačiau ligi 
1836 m. katalikų (ne protestantų!) bažnytinė moterystė, nors 
būdavo pripažįstama tikra moteryste, neturėjo moterystės civi- 
linių teisių. Prieš šią skriaudą katalikams teko kovoti virš pus- 
antro šimto metų. Bet galutinai jie vistiek laimėjo: 1863 m. 


Vad. Civilinės Jungtuvės, 4. 49 


įstatymas bažnytinėms katalikų jungtuvėms sugrąžino visas ci- 
vilines teises. 

Prancūzijos karalius Liudvikas XVI 1787 m. įvedė fakul- 
tatyvines civilines jungtuves tiems, kurie nepriklausė Katalikų 
Bažnyčiai. Revoliucijos metu — 1792 m. rugsėjo mėn. 20 d. ci- 
vilinės jungtuvės Prancūzijoje buvo įvestos visiems!0), 

Šis 1792 m. rugsėjo mėn. 20-25 d. įstatymas vėliau pakliu- 
vo į Napoleono kodeksą ir kartu su šiuo kodeksu jis pateko į 
kai kurias kitas šalis. 

Vienur anksčiau, kitur vėliau vad. civilinės jungtuvės įve- 
damos ir kituose kraštuose: 1865 m. buvo įvesta Italijoje, 1875 
m. Šveicarijoje ir Vokietijoje, 1783 m. Austrijoje, 1895 m. Ven- 
grijoje. Vokietijoje prieš įvedant vad. civilines jungtuves net 
protestantų pastoriai ne kartą yra darę žygių pas pasaulinę vy- 
riausybę, kad šios institucijos įvedimą sukliudžius. 1873 m. 
sausio mėn. 9 d. imperatoriui buvo įteiktas memorandumas, ku- 
riame imperatorius buvo prašomas šią naujenybę sukliudyti. 
Verta yra pastebėti, kad jau šiame memorandume buvo pra- 


10) Apie šio įstatymo atsiradimo betarpę priežastį Planiol savo vei- 
kale: Traitė de droit civil t. I, psl. 279, šitaip pasakoja: „1790 metais Kons- 
titucinė Taryba gavo Komedijos teatro tada žymaus artisto Talma prašymą, 
kuriame šis artistas skundėsi šv. Sulpicijaus bažnyčios klebonu, kad šis 
atsisakęs laiminti jo jungtuves. Taip Konstitucinėje Taryboje atsirado klau- 
simas, kiek Bažnyčios autoriteto galia siekia moterystės dalykuose. Išrišti šį 
klausimą nedelsta. 1791 metais Revoliucinė Konstitucija suformulavo ir pa- 
skelbė modernų dėsnį, kad „Įstatymas moterystę laiko tiktai civiline sutar- 
čia“ (Tit. II, art. 7). Tačiau šį dėsnį įvedė praktikon tik 1792 m. rugsėjo 
mėn. 20-25 d. įstatymas paskirdamas civilinių jungtuvių reikalui valstybės 
valdininkus. Netrukus pas juos buvo sudarytas tam tikras skaičius civiliniu 
jungtuvių“. 

Kalbėdamas apie šį revoliucijos įstatymą Avogadro jau minėtame sa- 
vo veikale (P. II, c. XIII) taip atsiliepia: „Laikydama aukščiausia visa ko 
norma masonišką absoliučios laisvės ir absoliučios lygybės formulę ji (Re- 
voliucija) ir teisiniai ir faktinai kiekviename kampe į laisvės medį įkėlė 
stabą, pas kurį rinkosi prostitucijos ir demagogijos šalininkai pareikšti jų 
svetimoterystės ir paleistuvavimo susitarimus, kuriuos jie pavadino revo- 
liucine moteryste... 

Įstatymo leidėjai, (kurių kaltės didumą niekas tinkamai neįvertins, nes 
jie leidžia įstatymus, kad faktinai nusikračius bet kokio tvarkos jausmo, 
visokios sistemingumo minties) norėjo moterystei palikti legale formą, bet 
skelbdami, kad moterystė yra tiktai civilinė sutartis, tuo pačiu pareiškė, 
kad moterystė yra niekas prigimties įstatymų atžvilgiu, kad joje nėra nie- 
ko religinio, nieko virš civilinės bendruomenės“. 

našautas vokiečių tautos sustabmeldėjimas, kuris turįs sekti iš 
vad. civilinių jungtuvių. Tačiau nepaisant šių žygių ir 1815 m. 
padarytos su Apaštalų Sostu sutarties, kuri taip pat prieštaravo 
vad. civilinėms jungtuvėms, civilinių jungtuvių įstatymas buvo 
paskelbtas, 

Tuo pačiu laiku kai Europos valstybėse, vad. civilinės 
jungtuvės buvo įvestos Meksikoje, Argentinoje ir Peru!!). 

Revoliucinis 1792 m. Prancūzijai pritaikytas jungtuvių įsta- 
tymas buvo ne kas kita, kaip legalizavimas Prancūzijos filosofų 
skelbto ir praktikuoto konkubinato. Napoleonas norėjo mote- 
rystei vėl grąžinti jos pirmykštį orumą įtraukdamas moterystę 
tvarkančias normas į savo Kodeksą. Bet Napoleono teisininkai 
gyveno ir mintijo pelegijanizmo ir tų pačių priešrevoliucinių 
filosofų sąvokomis, todėl ir jų sukurtame vad. Napoleono Ko- 
dekse apie tikrą moterystę kalbos negalėjo būti ir nėra. Ir 
šis kodeksas moterystę traktuoja, kaip profanišką sutartį. 

Prancūzijos ir Vokietijos paskutinių šimtmečių filosofų te- 
orijas jų sekėjai vystė toliau. Sekdami savo mokytojų paliktais 
dėsniais, moterystės gyvenimo srityje jie visai logiškai priėjo 
laisvų santykių (laisvosios meilės) teorijų. Ir tikrai, šią teoriją 
piršusių ir peršančių netrūksta. Italų Ferrari turėjo tiesos skelb- 
damas, kad tai kas jo laikais buvo moralės įstatymais draudžia- 
ma, ateityje virs vieša gyvenimo taisykle. Šiandien kai kur iš- 
tikrųjų viešai yra kalbama apie šios aukščiausio laipsnio dori- 
nės netvarkos reikalingumą. Vieni šią netvarką vadina laisvaja 
meile, kiti — seksualiniu komunizmu. Tačiau šitokio laipsnio 
seksualine laisve kol kas dar biaurisi ir vad. civilinių jungtuvių 
šalininkų dauguma. Žydams diriguojant seksualinis komuniz- 
mas mūsų laikais vis tik buvo įvestas Sovietų Rusijoje ir Mek- 
sikoje. Tačiau ši tvarka palyginamai greitai susikompromitavo. 
Jos rezultatai nugąsdino net pačius jos autorius. Už ją šian- 
dien jau drįsta išsitarti nebent toki, kurie sutiktų abiem rankom 
pasirašyti po „Sijono Išminčių Protokolu“. 

Keliolikos paskutinių metų tarpe smarkiai pašlijo ir vad. 
civilinių jungtuvių institucija. Ka kurios naujos — pokarinės 
valstybės, kaip pav. Lietuva, Lenkija nors daug ką skolino iš 
senų valstybių, į šią instituciją pažiūrėjo kritiškai ir jos ligi šiol 
pas save neįsivedė. Kai kurios senos valstybės ją meta iš gyve- 


11) Palyg. Archiw fiir katholischen Kirchenrecht, t. 29, psl. 148... 
Wernz-Vidal. Jus Matrimoniale. psl. 682. 
Digesto Italiano. psl. 1089... (nr. 36-38). 51 


nimo, kaip rimtam šeimyniniam gyvenimu kliūtį, kap, tautos 
išsigimimo priežastį. Pav. Italija, nors naujame kodekse fakul- 
tatyvines vad. civilines jungtuves dar ir paliko (pirmiau buvo 
privalomos), tai gyvenimas jas jau beveik visai panaikino. Tuo 
pačiu keliu einama ir Rumunijoje. Kur vad. civilinės jungtuvės 
yra fakultatyvinės, ten šiandien jomis naudojasi jau tik toki 
individai, kurie neturi jokių gyvenimo principų. Prancūzijoje 
jos dar yra privalomos, kaip ir daugelis kitų masonerijos įves- 
tų nesąmonių, bet jų palaikymui juo toliau, tai vis tenka imtis 
brutalesnių priemonių. Šitaip atrodo istorinė vad. civilinių jung- 
tuvių evoliucija. 


2. Tikrosios betarpės vad. civilinių jungtuvių priežastys. 


Kaip paaiškės toliau, kai bus kalbama apie vad. civilinių jung- 
tuvių įvertinimą, vad. civilinių jungtuvių šalininkai už jas su- 
randa visokių racijų. Tačiau beieškant tų racijų pagrindo visa- 
da prieinama išvados, kad tolimesniu pagrindu yra jau aukš- 
čiau išvardintos klaidingos filosofinės teorijos; betarpis pagrin- 
das yra įvairios kitos priežastys, kurių nors svarbesnes tebus 
leista čia paminėti: 

10. Sekdami klaidingas filosofines teorijas ne vienas šian- 
dieninių pasauliečių teisininkų, visuomenininkų ir kitokių yra 
praradę visokius religinius principus. Ne vienas jų gal niekad 
nebuvo net pažinęs. O praradęs religinius principus žmogus 
tampa nesugebančiu surasti ir pažinti taip savyje, taip ir kituose 
žmonėse dvasinę žmogaus prigimties dalį. Tik labai retas ir gi- 
laus proto žmogus grynu protu pasidaro apie žmogų tas iš- 
vadas, kurias skelbia ir tikroji religija. Be religijos užaugusiems, 
ar jos netekusiems žmonėms nesunku surasti, ką žmogus turi 
bendro su gyvuliais ir negyva medžiaga, bet jie nesugeba su- 
rasti, ką žmogus turi bendro su Dievu. Ir save ir kitus jie lai- 
kydami tik paprastais gyvuliais ir patys rūpinasi ir kitiems pa- 
taria patenkinti tiktai gyvuliškasias žmogaus užgaidas. Jie ne- 
kenčia viso, kas tik nors kokiu būdu prieštarauja žmogaus ego- 
izmui ir gašlumui. Ši religinių pricipų, pažinimo stoka, klaidin- 
ga pažiūra į žmogaus prigimtį yra viena iš tikrųjų vad. civilinėms 
jungtuvėms ginti priežasčių. Šios grupės žmonės paprastai ko- 
voja už išardomas vad. civilines jungtuves ir už visa, kas pa- 
taikauja žmogaus užgaidų laisvei. 

20. Kiti vad. civilines jungtuves gina todėl, kad nesisten- 
gia ir nepajėgia suprasti ir pramatyti visas blogas šitos institu- 
cijos pasėkas. Avogadro (op. cit. P. II, c. 27,30) apie juos tei- 
singai sako, kad nevienam iš seksualinės laisvės šalininkų turė- 
j0 nė į mintį neateiti jų mokslo piktos pasėkos. jeigu jie apie 
tas pasėkas būtų kada nors pagalvoję, tai savo klaidos ir kal- 
tes būtų patys išsigandę. 

30, Žmogui netekusiam ar neturinčiam religijos trūksta drą- 
sos prisiimti kokias nors sunkesnes pareigas, sujungtas ne su 
pelnu ir malonumais, bet su pasiaukojimu ir savęs atsižadėjimu. 
Vietoje pareigų sijungtų su auka jam pasisiūlo ir dažniausia 
jį nugali nekontroliuojamos laisvės pagunda, savimyla, kūniš- 
kumas, net nemoralumas. Gi teisingai suprastoje kiekvienoje 
o ypatingai krikščioniškoje moterystėje neribojamai laisvei, sa- 
vimylai, asmeniniams pataikavimams vietos nelieka. Ji reikalau- 
ja daug pasiaukojimo, uždeda labai daug ir sunkių pareigų. 
Netekusiam religijos žmogui tokia moterystė, kokios reikalauja 
prigimtis ir katalikų religija, yra persunki ir todėl tampa ne- 
pakenčiama. 

40. Toli gražu ne paskutinė vad. civilinių jungtuvių prie- 
žastis yra prietaringa Katalikų Bažnyčios neapykanta. Nekęsda- 
mi Bažnyčios jos priešai nekenčia viso, ko ji moko, ką ji gina. 
Ne kartą, yra įvykęs tokis faktas, kad jau užgrobus tai, kas 
priklauso Bažnyčios kompetencijai, imtasi ieškoti tą užgrobi- 
mą pateisinančių racijų. Ne kartą jau padarytos skriaudos per 
vėlai ir ne vietoje teisinamos viešosios gerovės, piliečių lais- 
vės, valstybės suverenumo ir kitais panašiais argumentais. Kur 
kas dažniau be jokių pagrįstų racijų svetimų teisių uzurpato- 
riai, Popiežiaus Leono XIII žodžiais tariant, išgalvodavo įsta- 
tymais sankcijonuojamus formalumus, nuo kurių išpildymo ar 
neišpildymo priklausydavo, kad moterys vienos gaudavo gar- 
bingą žmonos vardą, kitos gi begėdišką konkubinos vardą; net 
taip toli nueita, kad valstybės pasauliniai valdovai nustato, kas 
gali eiti moterystėn ir kas negali, savo įstatymais daug nusi- 
kalsdami piliečių lygybei ir daug jiems padarydami skriaudos 
(Encikl. ,,Arcanum“). 

5. Negalima taip pat užtylėti dar vienos dažniau už kitas 
pasitaikančios priežasties, kodėl yra kalbančių už vad. civilines 
jungtuves. Įstatymų leidėjai, šiaip politikai, teisininkai, visuo- 
menininkai ir kiti, kurie kada nors įgyja ar gali įgyti įstatymų 

leidėjų galios ne visi pakankamai yra susipažinę su tais daly- 
kais, kurie kiekvienam turinčiam įstatymų leidžiamosios galios 
yra gerai žinotini. Jeigu panagrinėsime vad. civilinių jungtuvių 
šalininkų teorijas, tai pamatysime, kad jų dauguma nepažįsta 
kaip reikiant prigimties įstatymų vertės, nežino pozityvių Die- 
vo įstatymų ir nesupranta jų vertės, neįvertina tinkamai ir Baž- 
„nyčios įstatymų. Iš nepakankamo šių dalykų žinojimo *- «= 
pratimo seka klaidingos pažiūros į žmogaus ir moterystės pri- 
gimtį. Ką prigimtis, pozityvūs Dievo ir Bažnyčios įstatymai 
kalba apie žmogų, apie moterystę tvarkančius dėsnius, tai ci- 
vilinių įstatymų leidėjai labai dažnai nė nežino, nė nesvarsto. 
Vieni iš jų tai daro todėl, kad iš anksto prietaringai yra nusi- 
statę atmesti visa, ko reikalauja Bažnyčia Dievo vardu. Kiti 
neskiria tikros išminties nuo įsivaizduoto neklaidingumo: jie 
laiko tiesa visa, ką patys sugalvoja, nė nebandydami pasvars- 
tyti ir jiems priešingas nuomones. Yra ir tokių, kurie nors ir 
vadinasi katalikais, bet išauklėti pozityvistinės dvasios mokyk- 
lose daugiau iš apsileidimo nežino, ko moko ta Bažnyčia, ku- 
riai jie tariasi priklausą. Iš jų beveik visi pripažįsta kad yra 
Dievo ir Bažnyčios teisės ir įstatymai, bet pakankamai nežino, 
nei koki yra tie įstatymai ir teisės, nei kokia tų įstatymų ir tei- 
sių svarba, nei kur pagalios yra ribos tarpe Bažnyčios ir valsty- 
bės kompetencijos. 

Čia išvardintos ir kitos panašios priežastys yra šaltiniai, 
iš kurių kyla klaidingi teisininkų ir politikų išgalvoti dėsniai, 
kad moterystė esanti tik gryna civilinė sutartis, kad moterystė 
priklauso išimtinai tiktai pasaulinės valdžios kompetencijos, 
kad visa, kas tik turi bet kokio sąryšio su valstybės tikslu, 
išimtinai priklauso valstybės jurisdikcijai. Iš tų pačių teorijų 
išvedami dėsniai, kuriais remiama valstybės absoliutizmo te- 
orija, kuriuos kartu su visais kitais valstybės absoliutizmo ša- 
lininkais italų Pacifici Mazzoni taip išreiškia: „Piliečio yra ab- 
soliuti pareiga būti klusniu įstatymui: t. y. įstatymas jį visada 
saisto, nors tas įstatymas būtų neteisingas, nedoras, dargi prieš- 
taraująs jo religiniams įsitikinimams“ 12), 

„Valstybė iš savęs yra tikras ir pilnateisis juridinis as- 
muo... visi kiti juridiniai asmens tokiais turi būti pripažinti 
valstybės“. Išimtes nedaroma nė Bažnyčai. 


12) Istituzioni di diritto civ. italiano. Ed. 4, vol. I, p. 93. 

„Išskyrus valstybę, kiekvieno kito juridinio asmens ga- 
lios ir teisių ribas nustato valstybė“ 13), 

Šitaip galvojantiems apie valstybės galią religija ir žmonių 
sąžinė neturi jokios vertės. Religija ir sąžinė, anot jų turinčios 
lenktis valstybės įstatymams. Taip galvojantieji apie valsty- 
bės galią mano ir kėsinasi ir individą, ir šeimą ir Bažnyčią, ne- 
išskiriant net jos sakramentų, padaryti klusniais valstybės įsta- 
tymų vergais. Nepadaro išimties ir moterystei. Šių sanprotavi- 
mų vertės plačiau nenagrinėsime, nes kiekvienam nusimanan- 
čiam, kas yra religija, sąžinė, Bažnyčia ir valstybė, tokių teori- 
jų klaidingumas yra labai aiškus. 


13) Istituzioni di diritto civ. italiano. Ed. 4, vol. II, p. 234, 240. 

TREČIOJI DALIS 


VADINAMŲJŲ CIVILINIŲ JUNGTUVIŲ 
ĮVERTINIMAS 


Paaiškinus moterystės sąvoką, jos prigimtį,  paaiškinus 
Bažnyčios teisių pagrindus į moterystės reikalų tvarkymą, pa- 
aiškinus taip pat ir tas teorijas, kuriomis remiamos vad, civilinės 
jungtuvės, galima panagrinėti ir vad. civilinių jungtuvių vertę. 
Kalbant šiuo klausimu nesiimsime kritikuoti tų visų klaidingų 
filosofinių dėsnių, kuriais remiantis bandoma vad. civilinėms 
jungtuvėms suteikti lyg ir mokslinį pagrindą. Mes tik pasvars- 
tysime vad. civilinių jungtuvių vertę santykyje su moterystės 
esme, su Bažnyčios teisėmis į moterystės reikalų tvarkymą, san- 
tykyje su tais argumentais, kurių suranda vad. civilinių jungtu- 
vių šalininkai už šią instituciją ir santykyje su tomis iš vad. ci- 
vilinių jungtuvių pasėkomis, kurių negalima išvengti. 

Prieš svarstant iš eilės šiuos klausimus bus naudinga pri- 
minti kai kurias įrodytas ir neabejotinas tiesas: 

a) yra Dievas; 

b) yra amžini prigimties įstatymai, kuriuos reikia laikyti 
įsakančiais Dievo įstatymais, nes jų autorius yra tas pat, ką ir 
prigimties autorius - Dievas; 

c) amžinieji prigimties įstatymai yra visų kitų įstatymų 
priežastis ir pagrindas, todėl visi žmonių įstatymai turi derintis 
su amžinaisiais prigimties įstatymais; 

d) žmogų pirmiau už valstybės įstatymus saisto amžinieji 
prigimties įstatymai, kurių nepaisyti ir valstybė negali; 

e) žmogaus prigimties įstatymų negali nei panaikinti, nei 
pakeisti, nei nuo jų pasiliuosuoti ar kitus paliuosuoti!). | 


1) Šiais klausimais šalia daugelio kitų palyg.... 

1) Šiais klaisimais šalia daugelio kitų palyg:... 
Wernz. Jus Decretalium. t. I, tit. III 
Cappello. Summa Juris Publici Ecclesiastici, psl. 322, 578 
Cappello. Chiesa e Stato. psl. 294. 

Šių tiesų tikrumas filosofų, teologų ir teisininkų yra pa- 
kankamai įrodytas. Su jomis sutikus visiems yra aišku, kad 
žmogus negali būti indiferentus Dievui, naturaliems ir pozity- 
viams dieviškiems įsakymams. Žmogus negali būti indiferen- 
tus ir savo tikslui, kurį jam yra paskyręs jo Tvėrėjas. Žmogaus 
gyvenime visa turi tarnauti kaip priemonė pasiekti šį tikslą. Tą 
pati reikia pasakyti ne tik apie pavienius atskirus asmenis. Žmo- 
nės sudaro šeimas, tautas, valstybes ir kitokias bendruomenes. 
Tie patys Jėsniai ir tos pačios iš šių dėsnių sekančios išvados 
saisto ir visas žmonių sukurtas bendruomenes: šeimą, valstybę 
ir kitas. Ypatingu bždu tai saisto valstybę, kuri gi ir yra ne tam, 
kad žmonėms kliudytų pasiekti jų svarbiausiąjį tikslą, bet tam, 
kad rūpindama žmonių žemiškąjį gerbuvį netiesioginiai padėtų 
pasiekti jiems aukščiausią iu tikslą. Todėl valstybė nenorėda- 
ma apsilenkti su savo prigimtu paskyrimu ir nenorėdama iš- 
kreipti savo prigimtą sąvoką negali būti indiferenti Dievui ir 
jo įstatymams. 

Žmonių gyvenime yra daug šventų ir religinių dalykų. Tų 
šventų ir religinių dalykų tvarkymas, kaip jau ne kartą buvo 
minėta, priklauso Bažnyčiai. Medžiaginiai dalykai, nors jie sa- 
vo prigimčia būtų skirti patarnauti religiniams ir šventiems da- 
lykams, priklauso valstybei. Todėl dažnai atsitinka, kad Baž- 
nyčiai yra reikalingi kai kurie dalykai, kurie yra valstybės val- 
džioje. Iš šito seka labai aiški išvada, kad Bažnyčia ir valstybė 
viena kitai abejuti būti negali. Jeigu valstybė būtų indiferenti- 
ar priešinga Bažnyčiai, tai labai dažnai tuo pačiu ji būtų indife- 
renti ir priešinga savo piliečių svarbiausiems interesams. Nesun- 
ku taip pat suprasti, kad kaip atskiri valstybės piliečiai, taip ir 
visa valstybė turi gerai pažinti Dievo įstatymus ir prie jų de- 
rinti savuosius įstatymus, turi gerai pažinti Bažnyčios įstaty- 
mus, kad leidžiant valstybės įstatymus neatsirastų tarpe vals- 
tybės ir Bažnyčios nesutarimų. Jeigu visi valstybės piliečiai, tai 
ypatingai tie, kurie valstybei vadovauja, kurie leidžia valstybės 
įstatymus, turi gerai pažinti Dievo įstatymus, kad su jais su- 
derinus jų leidžiamus valstybės įstatymus, turi gerai nusimanyti, 
kas priklauso Bažnyčios ir kas valstybės kompetencijai. Dėl 
šių pačių priežasčių jau Mozė (Deut. 17) liepė valdovams gerai 
pažinti Įstatymą (Dievo įstatymus), kad jie iš savo klaidų ir 
nuodėmių nesiteisintų nežinojimu. „Tinka, sako šv. Robertas 

Bellarmino, kad valdovas būtų savo valdomiesiems pavyzdžiu, 
kaip reikia užlaikyti Dievo įsakymus“3). Visi tikintieji į Die- 
vą laikosi dėsnio, kad visokios valdžios pagrindu yra Dievas. 
Taigi valdančiųjų galios į savo valdinius, o valdinių pareigų 
savo valdovams pagrindu yra Dievas. Todėl valdovai, to pa- 
ties šv. Roberto Bellarmino žodžiais tariant, turi ne tik patys 
saugoti ir rankas, ir širdį ir liežuvį nuo to, kas priešinga Dievo 
įstatymams, bet dar turi pareigą stropiai budėti, kad ir jų val- 
diniai nieko nedarytų ir nieko nekalbėtų, kas yra priešinga Die- 
vo įsakymams4). Kiekviena tikra bendruomenė, taigi ir valsty- 
bė yra ne bet kokis individų sanbūris, bet tokis, kurį jungia tam 
tikri ryšiai. Tie ryšiai, tik tada bus prasmingi ir stiprūs, bend- 
ruomenė tik tada bus pakankamai stipri ir patvari, kai žmonės 
neniekins ir nepraras ryšio su savo aukščiausiu Viešpačiu ir 
Tvėrėju. Aišku todėl, kad pozityvūs žmonių įstatymai Dievo 
įstatymų negali nei ignoruoti, nei jiems prieštarauti. Valstybės 
tikslas ir naturali jos pareiga yra rūpintis žmonių tikrosios ge- 
rovės ir žmogaus tikrosios vertės pakėlimu. Tikroji žmogaus 
vertė priklauso nuo jo dorovingumo laipsnio. O jau Cicero'nas 
yra teisingai pasakęs, kad jeigu dorovę matuosime ne prigim- 
ties reikalavimais, o tik žemišku gėriu (nauda), tai liks tik vie- 
na dorybė, kurios tikriausias vardas yra sugedimas (Cicero. De 
Legibus, L. I, c. 18). 


PIRMAS SKYRIUS 

1. Vadinamosios civilinės krikščionių jungtuvės ir mote- . 
rystės esmė. 

Po šių įžanginių minčių galima pasvarstyti, kaip at- 
rodo vad civilinių jungtuvių institucija santykyje su moterys- 
tės esme. Buvo jau pakankamai išaiškinta, kad kiekviena, taigi 
net ir stabmeldžių tikra moterystė yra šventa dėl dviejų prie- 
žasčių: savo kilme ir savo tikslu. Krikščionių moterystė turi dar 
nuosavą šventumo charakterį — ji yra sakramentas. Visi da- 


3) De officiis Principis Christiani. psl. 5. 
4) Ten pat, psl. 9-10. 

lykai, kurie ar tai savo prigimčia, ar tai pozityviu Dievo sutvar- 
kymu yra šventi, krikščionių gyvenime yra tvarkomi ne valsty- 
bės, o Bažnyčios. Aišku todėl, kad ir krikščionių moterystės 
tvarkymas priklauso ne valstybei, bet Bažnyčiai. Iš čia seka, 
kad jeigu valstybė nesusitarusi su Bažnyčia leidžia įstatymus 
nustatančius krikščionių moterystėms kliūtis, moterystės formą, 
kurią primeta ir krikščionims, jeigu valstybė imasi spręsti mo- 
terystės tikrumo bylas, tai valstybė pereina tas savo kompeten- 
cijos ribas, kurias jai yra nustačiusi prigimtis. Ji leidžia įstaty- 
mus liečiančius tokius dalykus, kurie valstybės galiai nepri- 
klauso. Aišku, kad toki valstybės veiksmai būtų visai neteisėti 
ir nieko nesaistytų. 

Į tai vad. civilinių jungtuvių šalininkai atsako, kad vals- 
tybė nelaikanti moterystės šventu dalyku ,o tik civiline sutarčia. 
Tai dar blogiau. Šitaip manantieji kesinasi iškreipti pačią mo- 
terystės prigimtį, padaryti moterystę tuo, kuo ji nėra ir negali 
būti. Kitais žodžiais pasakius, jie nori pavadinti moteryste tai, 
kas nėra moterystė. Ir šito dar neužtenka. Paneigus moterystės 
šventumą tuo pačiu turi būti paneigtas ir moterystės tikslo šven- 
tumas. (O kad paneigus moterystės tikslo šventumą, pirmiau 
reikia paneigti, kad pačiame žmoguje būtų kas nors švento. Da- 
rant tolimesnes šitokio sanprotavimo išvadas turėtume paneigti 
bet kokią pačių prigimties įstatymų vertę. Tada sektų išvada, 
kad pasaulinė valdžia arba taip pat neturi jokios kompetenci- 
jos ir jokios galios, arba gali viską. Ir moterystės reikalų tvar- 
kyme arba nieko negalinti, arba galinti leisti tokius įstatymus, 
kokius tik ji sugalvos. Ne vienoje valstybėje praktikoje taip 
ir yra. Tie, kurie nepripažindami nei žmoguje, nei jo gyvenime 
nieko švento pasiekia valdovų vietų, nė vienas nenori prisipa- 
žinti, kad nepripažindami prigimties įstatymų jie neturi kuo 
paremti savo autoritetą ir galią, bet tariasi ir parodo visą galį, 
nors patys savo tariamai visagalybei pateisinti taip pat neturi 
jokių vertingų argumentų. Kai valstybiniai įstatymai moterys- 
tę traktuoja tik kaip civilinę sutartį, kai joje nepripažįsta nieko 
švento, tai tie valstybių įstatymai tvarką moterystės reikalus prak- 
tikoje pasirodo taip nevienodi ir taip vieni kitiems prieštarau- 
ją pačiuose pagrindiniuose dalykuose, kad vienos valstybės 
įstatymai lengvai leidžia tai, kas kitoje valstybėje yra laikoma 
kriminalu, pav. divorsai, daugpatystė ir kt. Šitokis galvojimo ir 
elgimosi būdas pradžioje tik valdančiųjų o laikui bėgant ir vI- 

suomenės protuose sunaikina visokių pastovių principų sąvoką, 
sunaikina pagarbą visokiems įstatymams, netrukus ir protuo- 
se ir gyvenime lieka tik vienas tokių žmonių gyvenimą tvarkąs 
dėsnis: tai yra gera, kas man patinka. Visos šitos pilnos nesą- 
moni; išvados telpa vad. civilinių jungtuvių sąvokoje. Jeigu 
valstybė turėtų teisės tvarkyti moterystes įvesdama ne vad. ci- 
vilines jungtuves, tai tada turėtume suikti, kad moterystėje nėra 
nieko švento, kad ji yra tik paprasta profaniška sutartis. Profa- 
niškas arba civilines sutartis jau sudarytas valstybė turi galios 
keisti, esant reikalo jas net panaikinti neatsiklausus jas sudariu- 
siųjų sutikimo. Jeigu ir moterystė būtų tik civilinė sutartis, tai 
sektų, kad valstybė galinti leisti, dargi priversti tikros moterys- 
tės ryšį suardyti, kaip padaro 51 pirkimo — pardavimo, dova- 
nojimo ir kitomis profaniškomis sutartimis. Jeigu moterystė bū- 
tų tik civilinė sutartis, tai sudariusieji moterystės sutartį savo 
tarpe susitarę, o kai kuriais atvejais net ir nesusitarę galėtų ją 
išardyti ir be valstybės sutikimo. Visos racijos, kuriomis vad. 
civilinių jungtuvių šalininkai įrodinėja, kad vedusieji neturi ga- 
lios tik savo valia, be vaistybės leidimo suardyti kad ir pro- 
faniškas jungtuves, kritikos neišlaiko. Vienintelė verta dėme- 
sio jų racija prieš vedusiųjų neribotą laisvę kurti ir savo nuo- 
žiūra vėl ardyti moterystės sutartis yra absurdiškos tokios lais- 
vės pasėkos. Bet iš tokių pasėkų išvada yra tik ta, kad absur- 
diška yra pati vad. civilinių jungtuvių sąvoka ir tie iš taip su- 
prastų jungtuvių seką dėsniai, iš kurių tos išvados savaimi seka. 
Svarstant vad. civilinių jungtuvių sąvoką tokią, kokią turi tos 
savokos autoriai, yra aišku, kad vad. civilinėms jungtuvėms 
yra svetimos moterystės vieningumo ir jos patvarumo sąvokos. 
Gali atsitikti, kad civiliniai įstatymai gali neleisti išardyti kartą 
įvykusių ir vad. civilinių jungtuvių, t. y. įstatymai gali paskelt: 
ir vad. civilines jungtuves neišardomomis. Tačiau nė vienas ci 
vilistas nepajėgs įrodyti, ir to daryti jie nė nebando, kad vad. 
civilinės jungtuvės savo prigimčia būtų neišardomos. Tuo tar- 
pu tikrosios moterystės pati prigimtis reikalauja, kad ji būtų 
vieninga ir neišardoma. Taigi vad. civilinės jungtuvės yra prie- 
šingos pačiai tikrosios moterystės prigimčiai. Jeigu atsirastų 
civilistų, kurie bandytų įrodyti, kad ir vad. civilinės jungtuvės 
neleidžiančios išsiskyrimų ir daugpatystės, mes atsakytume, kad 
vad, civilinių jungtuvių sąvokoje šitokiam tvirtinimui nėra jo- 
kio pagrindo. Jeigu sutiktume, kad civilistų būdu suprantamos 

vad. civilinės jungtuvės būtų iš viso galimos, tai tuo pačiu tu- 
rėtume sutikti „kad moterystės išskyrimai ir daugpatystė yra vi- 
sai netūralūs dalykai. Tačiau jau matėme, kad tikrosios mote- 
rystės teisinga sąvoka šitokiom išvadom yra priešinga. Jeigu 
valstybė norės surasti pakankamą visokių jungtuvių neišardo- 
mumui pagrindą, tai ji turės pripažinti, kad jungtuvės yra ne 
paprasta, o šventa sutartis. Taip iš tikrųjų ir yra. Tačiau su 
šituo sutikusi valstybė turės prisipažinti, kad kištis į krikščionių 
moterysčių tvarkymą ji yra nekompetentinga. 

Iškreipus tikrąją moterystės sąvoką, paneigus moterystei 
prigimtą ir Kristaus jai suteiktą garbingumą, paneigus pagrin- 
dines naturalias moterystės savybes — jos vieningumą ir neiš- 
ardomumą visai nesunku suprasti, kad įvedant vad. civilines 
jungtuves visiems, kurie tokiomis jungtuvėmis pasinaudos, yra 
pastatoma nenugalima kliūtis siekti tikrųjų moterystės tikslų — 
pirmoje eilėje tinkamo ir žmogaus vardo verto žmonių giminės 
plėtimo ir auklėjimo. Pagrindinis moterystės tikslas — šeimos 
gimdymas ir jos auklėjimas reikalauja iš gimdytojų didelės au- 
kos. Net labai kilniai suprasta ir teisingai vertinama moterystė 
ne visada pajėgia vedusius pakankamai padrąsinti, kad jie tin- 
kamai pasiaukotų šiam pagrindiniam moterystės tikslui — šei- 
mos auklėjimui. Kai moterystei nuplėšiamas visokis šventu- 
mo, jos kilnumo charakteris, kai pati moterystė pastatoma ba- 
nalių kasdieninių reikalų ir faktų eilėje, tai šios pareigos tinka- 
mas atiikimas yra sutrukdomas ir motyvai raginą pasiaukoti yra 
visiškai sugriaunami. Taip suprasta moterystė savyje neturi jo- 
kių motyvų, kurie vedusius pajėgtų palenkti siekti moterystės 
pirminių tikslų — aukotis šeimos gimdymui ir jos auklėjimui. 
Dar labiau, negu šventumo charakterio nustojimas, tokioje su- 
profanuotoje santuokoje siekti pirminių moterystės tikslų kliu- 
do išsiskyrimo galimybė ir baimė. Jeigu ne visiems, tai labai 
daugeliui išsiskyrimo galimybė bus nenugalima kliūtis ryžtis gim- 
dyti šeimą. Jeigu tokioje santuokoje šeima ir gimtų, tai ji ne- 
duos pagimdytiems kūdikiams to, į ką jie turi tikrų natūralių 
teisių. Tokioje santuokoje gimę vaikai gyvena nuolatiniame pa- 
vojuje netekti vieno ar ir abiejų savo gimdytojų. Ir tikrai daž- 
nai jie tų gimdytoju faktinai netenka visai nenatūraliu būdu. Tų 
gimdytojai abu gyvi, bet gyvena atskirai vienas kitą pametę, 
apleidę bendrai pagimdytus savus vaikus. Neretai toki per- 

siskyrėliai susijieško net kitą bendro gyvenimo dalininką-ę,kū- 
ria ir gimdo naują šeimą anksčiau sukūrtos net neprisimindami. 

Jeigu vad. civilines jungtuves palikti ir neišardomas, tai 
vistiek ir iš tokios santuokos gimę vaikai lieka nuskriausti. Jie 
niekad nepatirs iš savo gimdytojų tos švelnios meilės ir pagar- 
bos, kurios patiria vaikai gimę iš tikros moterystės kilusioje 
geroje šeimoje. Su šiuo mano tvirtinimu gal ne visi norėtų su- 
tikti. Tai nieko nereiškia. Gyvenimo faktai duoda pakankamai 
medžiagos tvirtinti, kad veltui ieškotume to švelnumo tėvų su 
savo vaikais šeimoje kilusioje iš vad. civilinių jungtuvių, kurio 
galima rasti tvarkingose šeimose kilusiose iš tikros moterystės. 
Šito reiškinio priežastys yra lengvai suprantamos, Šeimoje ki- 
lusioje iš profaniškos santuokos ir pats bendras gyvenimas, ir 
iš to gyvenimo gimusi šeima yra laikoma visai nešventais, pro- 
faniškais dalykais. O šeimoje turinčioje savo pradžią religinėje 
moterystėje ir pats šeimyninis gyvenimas ir iš jo gimusi šei- 
ma yra laikomi šventais dalykais. 

Negalima neminėjus praeiti dar vienos skriaudos, kurią 
patiria iš profaniškos santuokos gimę vaikai. Jie ravo šeimoje 
paprastai negauna religinio ir dorinio išauklėjimo. Ir šios vaikų 
skriaudos priežastis yra labai aiški. Pati gi tokios šeimos kilmė 
yra prieštaravimas religijos reikalavimams. Ar galimas todėl da- 
lykas, kad gimdytojai patys paniekinę religiją ir dorovės reika- 
lavimus imtųsi tos religijos mokyti savo vaikus. Jeigu kai kada tai 
ir atsitinka, tai toki reiškiniai yra labai retos išimtys. Jos pasi- 
taiko tik tada „kai vienas ar abu profaniškai sukūrusieji bendrą 
gyvenimą pajunta visą savo gyvenimo niekingumą, pergyvena 
tokias dvasios kovas, kokių jokiu geru nenori linkėti savo vai- 
kams. Toki gimdytojai pradeda mokinti savo vaikus branginti 
tai, ką juodu savo gyvenime buvo paniekinę. 

Kai kurioje nors valstybėje pasaulinė valdžia kesinasi kurti 
vad. civilines jungtuves kaip civilinę sutartį ir ją nori įvesti vie- 
toje natūraliai šventos nekrikščionių moterystės ar vietoje mo- 
terystės sakramento, tai ji aiškiai peržengia natūralias savo kom- 
petencijos ribas. Ji aiškiai iškreipia moterystės tikrąją sąvoką, 
šventą dalyką norėdama padaryti profanišku, Tokiu savo žings- 
niu pasaulinė valdžia aiškiai ardo pačią moterystės instituciją, 
paneigdama moterystės vieningumo ir patvarumo stipriausią 
pagrindą — jos religinį charakterį. Tuo pačiu moterystei kliu- 
doma pasiekti jos įgimtą aukščiausią tikslą. Aišku todėl, kad 

vad. civilinės jungtuvės yra priešingos patiems prigimties įstaty- 
mams, nes jomis paneigiama tai, ką. moterystei davė pati pri- 
gimtis. Sutinkant su tiesa, kad nekrikščionių moterystes tvar- 
kyti yra valstybės dalykas, reikia pabrėžti, kad ir nekrikščio- 
nių moterystę valstybė turi pripažinti tokia, kokia ji yra savy- 
je: naturaliai šventa, vieninga, neišardoma. Jeigu valstybė ne- 
krikščionių moterystes laikytų tik civiline sutarčia, leistų tik- 
ras moterystes ardyti, leistų bet kokios formos poligamiją, tai to- 
kiu savo elgesiu valstybė sunkiai nusikalstų prigimties įstaty- 
mams. Ji negali nei pati tai daryti, nei leisti, kad kiti tai darytų. 


ANTRAS SKYRIUS 

Krikščionių vad. civilinės jungtuvės ir Bažnyčios teisės 

Nesigilindami į atskiras įvairiose mokslo šakose įrodomas tie- 
sas, čia prisiminsime kaip tikrą, įrodytą tiesą, kad Bažnyčia yra 
dieviškos kilmės ir turi Dievo jai skirtą uždavinį. Su šia tiesa 
sutikus lengva suprasti viešosios teisės dėsnį, kad Bažnyčia 
savo prigimčia yra aukštesnė už visas kitas žmonių bendruo- 
menes. Suprantama, kad žmoniškos kilmės ir žemesni dalykai 
negali prieštarauti aukštesniems dalykams. Todėl ir žmonių įs- 
tatymai, žemesnės žmonių bendruomenės ir žmonių instituci- 
jos negali prieštarauti Bažnyčiai — dieviškos kilmės institu- 
cijai, kaip aukštesnei už visas kitas institucijas. 

Vad. civilinių jungtuvių įvertinimui yra naudinga pana- 
grinėti jų santykį su Bažnyčia, su jos kompetencija ir jos įstaty- 
mais. 

Jau buvo minėta, kad krikščionių moterystės tvarkyti pri- 
klauso Bažnyčiai. Moterystės priklausomybę kitaip sutvarkyti 
negali nė pati Bažnyčia, nes ši teisė, o kartu ir pareiga jai yra 
pavesta paties Dievo. Prisiminus moterystės aukščiausius tiks- 
lus nesunku yra atspėti, kodėl Kristus ravedė Bažnyčiai tvar- 
kyti krikščionių moterystes. 

Negalima paneigti, kad moterystė turi labai didelės svar- 
bos ir pasaulinei žmonių bendruomenei — valstybei. Iš mo- 
terystės gema valstybės piliečiai. Bet kad būtų aiškiau, kodėl 
valstybė negali viską savintis moterysčių reikalų tvarkyme, čia 
reikia priminti vieną dėsnį iš viešosios teisės. Kurie dalykai ir 
ir reikalai yra aukštesnės prigimties ir kas jau yra sutvarkyta 
aukštesnės instancijos, tai žemesnė instancija negali prieštarau- 

ti aukštesniajai imdamosi tuos pačius dalykus savaip pertvarkyti. 
Jeigu žemesnejai instancijai, ar žemesnei bendruomenei aukštes- 
nės instancijos ar bendruomenės įvesta tvarka yra reikalinga ar 
naudinga, tai aukštesnės instancijos ar bendruomenės parėdy- 
mus žemesnioji gali taip pat prisiimti ir reikalauti, kad jos 
valdiniai ar jai priklausantieį: žmonės tų parėdymų paisytų. 1) 
Krikščionių moterysčių reikalai jau senai visi yra sutvarkyti ir 
aprūpinti Bažnyčios. Bažnyčia yra smulkmeniškai nustačiusi mo- 
terystės reikalus liečiančią drausmę. Kadangi Bažnyčia savo pri- 
gimčia yra aukštesnė už valstybę, tai valstybė tais pačiais mote- 
rystės reikalais jau negali leisti naujų įstatymų, nesiderinančių 
su jau esamais Bažnyčios įstatymais. Jeigu valstybės gerovei 
tai būtų reikalinga, tai ji gali savo įstatymais reikalauti, kad jos 
piliečiai saugotų Bažnyčios įstatymais nustatytą moterystės sri- 
ties drausmę. Teisė nedaleidžia, kad tas pat objektas tuo 
pačiu atžvilgiu priklausytų dviem institucijom. Kad tas pat ob- 
jektas galėtų priklausyti dviem instancijom, tai arba objektas turi 
būti padalomas, ko negalima pasakyti apie moterystę arba vienai ir 
antrai instancijai jis turi priklausyti visai skirtingu atžvilgiu, ko 
taip pat negalima tvirtinti, arba instancijos turi priklausyti vie- 
na kitos, bet nei Bažnyčia, nei valsybė nenori sutikti, kad jos 
dvi priklausytų viena kitos. 

Jeigu valstybė imtųsi tvarkyti tai, kas priklauso Bažnyčiai 
ir kas Bažnyčios yra jau sutvarkyta, tai ji aiškiai apsilenktų 
su elementariausiais teisės ir logikos dėsniais, aiškiai pereitų 
savo kompetencijos ribas. Valstybė nepaisydama prigimtų Baž- 
nyčios teisių ir kompetencijos, demoralizuotų savo piliečius sa- 
vo pavyzdžiu juos mokydama nesiskaityti su autoritetu, su ki- 
to teisėmis ir kompetencija. 

Valstybės santykiuose su Bažnyčia nepakanka, kad vals- 
tybės įstatymai tiktai aiškiai ir tiesioginiai neprieštarautų Baž- 
nyčios įstatymams. Kadangi Bažnyčia, sekant pozityve dieviška 
teise, yra būtina, tai tikintieji negali būti indiferentūs jos įsta- | 
tymams, bet turi juos gerbti ir saugoti. Bažnyčios įstatymams 
negali būti indiferenti nė valstybė. Tuo labiau, valstybė neturi 
jokios pareigos, dargi negali pataikauti tokiems žmonėms, ku- 
rie priklausydami Bažnyčiai, dėl savo blogos valios ar dėl susi- 
pratimo stokos nenori būti klusnūs tos Bažnyčios įstatymams. 


1) Palyg. Cappello. Summa Juris Publici Eccles., psl. 68... 

Bažnyčia kaip tobula ir savo srityje vienintelė bendruomenė, 
turi ir teisę ir net pareigą reikalauti iš savo narių, kad jie nau- 
dotų tas priemones, kurios yra būtinos ar naudingos pasiekti 
pilną kiekvieno žmogaus ir Bažnyčios tikslą. O niekas negali 
ginčyti, kad gyvenantiems moterystėje jų tvarkingas ir tinka- 
mas moterystės gyvenimas yra viena iš priemonių siekti savo 
aukščiausio tikslo. Kad privertus savo narius saugoti jos įsta- 
tymus, Bažnyčia fizinių sankcijų nevartoja. Ji vartoja moralines 
sankcijas: Bažnyčios nariai nesilaiką jos įsakymų nusideda, o 
visi, kurie neklusniems, anarchistiškos dvasios žmonėms patai- 
kauja, tampa svetimos blogybės ir svetimos nuodėmės daly- 
viais. Tos pačios blogybės dalyviais tampa ir valdžios organai, 
kai jie savo leidžiamais įstatymais pataikauja tiems krikščio- 
nims, kurie nenori paklusti teisėtiems Bažnyčios įstatymams, 
tvarkantiems moterystės reikalus, 

Priverstinų vad. civilinių jungtuvių įstatymu yra panei- 
giami ir atmetami visi šie aiškūs viešosios teisės dėsniai, yra 
paneigiami ir atmetami vis Bažnyčos įstatymai ir drausmė tvar- 
kanti moterystės reikalus. Priverstinų vad. civilinių jungtuvių 
įstatymas moterystės sutartį sudarytą sulig Bažnyčios įstaty- 
mais visai paneigia, jos nepripažįsta moteryste. Kur yra priver- 
čiamos vad. civilinės jungtuvės, ten dažniausia civiliniai įstaty- 
mai net draudžia imti bažnytines jungtuves prieš vad. civilines 
jungtuves. 

Fakultatyvinių arba laisvų vad. civilinių jungtuvių įstaty- 
mu taip pat atmetami ir paneigiami Bažnyčios mokslo ir teisės 
dėsniai. Konkrečiai ne tik priverstinų, bet ir laisvų vad. civi- 
linių jungtuvių įstatymas su Bažnyčios mokslu ir teise neside- 
rina šiuose dalykuose: 

a) Vad. civilinėmis jungtuvėmis paneigiamas arba mote- 
rystės šventumas, arba tiesa, kad krikščionių gyvenime šven- 
tus ir religinius dalykus tvarkyti yra tik vienos Bažnyčios ga- 
lia ir teisė, O krikščionių moterystė, kaip buvo aukščiau išaiš- 
kinta, yra net keliais atžvilgiais šventas dalykas ir kaip tokios, 
jos tvarkymas priklauso Bažnyčiai. 

b) Vad. civilinių jungtuvių įstatymu paneigiama katalikų 
mokslo tiesa, kad kiekviena krikščionių moterystė yra sakra- 
mentas (plg. kan. 1012). 

c) Vad. civilinių jungtuvių įstatymu paneigiama Dievo 
ir Bažnyčios įstatymų vertė. Vad. civilinių jungtuvių įstaty- 

mas vaduojasi savais motyvais, visai nepaisydamas Dievo ir 
Bažnyčios įstatymų reikalavimų. Kan. 1016 sakoma, kad krikš- 
čionių moterystės yra tvarkomos Dievo ir Bažnyčios įstatymais, 
valstybei paliekant tvarkyti moterystės tik civilines pasėkas. 

d) Priešingai kan. 1058, vad. civilinių jungtuvių įstatymas 
paneigia tik vienai Bažnyčiai priklausančią teisę aiškinti pri- 
gimties įstatymais nustatytas ir nustatyti savas moterystės kliū- 
tis. 

e) Priešingai kan. 1040 išreikštam dėsniui, vad. civ. 
jungtuvių įstatymas paneigia tik vienai Bažnyčiai priklausan- 
čią teisę Bažnyčios įvestas kliūtis atšaukti, keisti, iš jų dispen- 
suoti. Vad. civilinių jungtuvių įstatymas šių kliūčių visai ne- 
paiso, o nustato savas. 

f) Vad. civilinių jungtuvių įstatymas prieštarauja Kanonų 
Teisės Kodekso, trečios knygos, pirmos dalies, šešto skyriaus 
nuostatams. (Čia yra kalbama apie krikščionių moterystės for- 
mą. Vad. civilinių jungtuvių įstatymas įveda savą formą visai 
nepaisydamas Bažnyčios teisės reikalavimų. 

g) Vad. civilinės jungtuvės paneig'a natūralią, Bažnyčios 
Teisių kan. 1113 aptariamą tėvų pareigą rūpintis savo vaikų 
religiniu išauklėjimu. Vad. civilinės jungtuvės gi ir įvedamos tik 
todėl, kad patenkinus tuos, kurie nepaiso religijos ir jos rei- 
kalavimų. Aišku, kad toki žmonės, kaip jau buvo minėta, pa- 
prastai savų vaikų religiniai neauklėja. 

h) Vad. civilinės jungtuvės savo esme visada, o dažniau- 
sia ir praktikoje paneigia prigimties teisės įsakytą, ir Bažny- 
čios kan. 1118 pakartotą moterystės neišardomybės įstatymą. 
Kaip jau buvo aiškinta, civilinės sutartys, prie kurių vad. civi- 
linių jungtuvių šalininkai ir jas priskaito, savo prigimčia yra 
išardomos. Jeigu kartais civiliniai įstatymai neleidžia divorsų ir 
ten, kur yra leistos vad. civilinės jungtuvės, tai vien tik todėl, 
kad iš ne visiem aiškiai klaidingų dėsnių nedrįstama padaryti 
visiems aiškiai žalingų, bet iš tų dėsnių sekančių išvadų. 

i) Vad. civilinės jungtuvės paneigia Bažnyčiai teisę iš- 
skirti tuos, kurie gyvena ne tikroje, o tik tariamoje (civilinėje) 
moterystėje. Vad. civilinių jungtuvių įstatymas paprastai savi- 
nasi sau teisę išskirti net tuos, kurie gyvena tikroje moterystėje. 
O tokia teisę turi tik Bažnyčia tais atvejais, apie kuriuos kalba 
kan. 1119 ir 1120. 

j) Vad. civilinių jungtuvių įstatymu paneigiamas kan. 1960 
išreikštas dėsnis, kad krikščionių moteryščių bylas gali spręsti 
tik Bažnyčios teismas. 

k) Kur įvedamos vad. civilinės jungtuvės, ten paprastai 
pasaulinis teismas be Bažnyčios sutikimo savinas: vedusiųjų 
bendro gyvenimo išskyrimo bylas. Tai prieštarauja Bažnyčios 
teisei (Palyg. Bažn. teisių Kodekso trečios knygos pirmos da- 
lies dešimto skyriaus antrą perskyrimą), 

Pagalios bet kokia krikščionims skirta vad. civilinių jung- 
tuvių forma valstybė pademonstruoja neprietelišką savo nusi- 
teikimą Bažnyčios atžvilgiu?). Pavyzdžiu paimsime pačią vals- 
tybę. Visiems yra aišku, kiek pakenkia viena valstybė kitai, 
kai viena valstybė pradeda globoti ir remti neklusn'us, neloja- 
lius, maištą keliančius išdavikus kitos valstybės piliečius. Sa- 
koma tada, kad viena valstybė griauna kitos valstybės tvarką, 
ar net kesinasi į kitos valstybės nepriklausomybę. Ką pasaky- 
tų valstybininkai Bažnyčiai, jeigu Bažnyčia pradėtų panašiai 
pataikauti nelojaliems valstybės piliečiams ir juos remti? Visi 
pradėtų šaukti, kad Bažnyčia griaujanti valstybę, prieš Bažny- 
čią tokiais atvejais, be abejo, būtų /mtasi griežčiausių presijos 
priemonių. Panašiai reikia galvoti ir apie valstybę, kuri kesina- 
si į Bažnyčią pataikaudama ned'sciplinuotam, anarchistiškam 
Bažnyčios narių elementui. Tiesa, negalima pasakyti, kad vals- 
tybė tokiais savo žygiais kesinasi į Bažnyčios egzistenciją. To- 
kiam žingsniui, nors jo ir labai norėtų valstybė, yra per silpna. 
Bažnyčios panaikinti žmonės nepajėgs. Bet, kai valstybė, įvesda- 
ma krikščionims vad. civilines jungtuves, visus kovojančius prieš 
Bažnyčios teises ir jos santvarką paskatina nenusilenkti, bet 
prieštarauti juos saistantiems įstatymams, tai valstybė kesina- 
si į Bažnyčios tvarką, į Bažnyčios galią, prieš Bažnyčią kovo- 
ja. Bažnyčia todėl krikščionims taikomų vad. civilinių  jung- 
tuvių įvedimą visada sutinka, kaip jai skelbiamą iš valstybės 
pusės nedraugišką kovą. Valstybė tik tada galėtų įvesti krikš- 
čionims taikomą jungtuvių formą skirtingą nuo dabartinės, 
Bažnyčios reikalaujamos formos, jeigu Bažnyčios vadovybė tai 
leistų. Vadovybė reikia suprasti ne kelis ar kad ir visus kurio 
nors krašto kunigus ar vyskupus, bet aukščiausiąjį Bažnyčios 
Vadovą — Popiežių. Be šitokio leidimo įvedimas kokios nors 


2) Palyg. Perrone. De Matrimonio christiano. L. I, s. II, c. III, a. 2. 

krikščionių moterystėms taikomos formos Bažnyčios bus visada 
nepalankiai sutiktas. 

Šių minčių šviesoje visiems gali būti aišku, kad įstatymai 
įvedą xrikščionims vad. civilines jungtuves yra viešas pareiški- 
mas valstybės nelojalumo Bažnyčiai. 


TREČIAS SKYRIUS 

Krikščionių vad. civilinės jungtuvės ir įvairios už jas racijos 

Vadinamųjų civilinių jungtuvių autoriai ir jų šalininkai už 
šių jungtuvių racijonalumą, net būtinumą suranda daug įvairių 
racijų. Vienos iš jų yra grynai filosofinės srities, kitos teisinės, 
trečios visuomeninės ir kitų sričių. Reikia dar ir tai pastebėti, 
kad daug kur daugelis iš tų racijų buvo išgalvotos tik po laiko, 
t. y. tada, kai vad. civilinės jungtuvės jau buvo įvestos. Kai šios 
institucijos priešininkai — daugiausia katalikai, bet su jais daug 
ir nekatalikų pradėjo įrodinėti tos institucijos neracijonalumą, 
jos žalingumą, tai jos autoriai ir šalininkai suskato ją ginti ieš- 
kodami už ją argumentų. Jų surado visą daugybę. Čia panagri- 
nėsime juos ne visus, bet tik pačius svarbiausius ir dažniau kar- 
tojamus mūsų laikais. Iš tų argumentų vertės dar labiau paaiš- 
kės ir pačių vad. civilinių jungtuvių vertė. Čia nesiimsime svars- 
tyti tų filosofinių ar teologinių klausimų, kuriais remiasi ar- 
gumentai už vad. civilines jungtuves. Tik progai pasitaikius 
priminsime vieną ar kitą mūsų svarstomam klausimui paaiškinti 
reikalingą dėsnį, kurio teisingumas įrodomas vienoje ,ar kitoje 
mokslų šakoje. (Čia suminėsime svarbiausias vadinamas mo- 
dernias racijas už vad. civilines jungtuves ir į jas tiesioginiai at- 
sakysime. Šiuose atsakymuose esama medžiaga pasinaudojant 
bus nesunku atsakyti ir į kitas panašias racijas, kurias visas čia 
išvardinti nėra jokio reikalo. Štai keliolika tų moderniųjų argu- 
mentų už vad. civilines jungtuves: . 


1. Moderni valstybės sąvoka ir moterystės reikšmė valsty- 
bėje reikalaujanti vad. civilinių jungtuvių. 

Jeigu svarstysime modernios valstybės santvarką, jos 
tikslus, tai kaip kas mano, kad valstybė negalinti būti indife- 
renti, koki asmens ir kokiu būdu kurs moterystes. Valstybė ne- 
gali būti indiferenti ir šeimai: ar šeima legaliai kuriama ar ne, 

kada ešimoje esanti dvasia ,kokia yra šeimos esminė santvarka. 
Šie klausimai valstybei turį net daugiau reikšmės, negu Baž- 
nyčiai, todėl valstybei ir rūpėti jie turi daugiau negu Bažny- 
čiai. Bažnyčia pretenduodama viena tvarkyti moterysčių rei- 
kalus, o tuą pačiu ir šeimas, kėsinasi paglemžti valstybei tas 
teises, kurių valstybė jokiu būdu negalinti atsižadėti ir perleisti 
kam nors kitam. 


Atsakymas. Nė vienas teisingai ir rimtai galvojąs žmogus 
negali abejoti, kad moterystė ir šeima valstybei turi didelės 
reikšmės. Tačiau moterystės ir šeimos svarbą valstybei, arba 
moterystės ir šeimos santykius su valstybe tinkamai vertinki- 
me. Žmogus savo gyvenime turi dviejų rūšių ir dviejų sričių 
reikalus: dvasinius ir medžiaginius. Tuo pačiu turi būti ir fak- 
tinai yra dvi instancijos, kurios tuos reikalus tvarko: tai Baž- 
nyčia ir valstybė. Valstybė negali ir neturi teisės pretenduoti 
tvarkyti visus žmogaus gyvenimo reikalus. Valstybei tvarkyti pri- 
klauso žmogaus tik medžiaginės srities reikalai. Dvasinę žmogaus 
gyvenimo sritį tvarkyti priklauso Bažnyčiai. Iš daugelio aukščiau 
suminėtų dėsnių galima padaryti išvadą, kad moterystė ir šei- 
ma Bažnyčiai turi didesnės svarbos, negu valstybei, moterys- 
tės ir šeimos gyvenimas turi didesnės svarbos žmogaus dvasi- 
nei sričiai, negu medžiaginei. Jeigu čia dar prisiminsime krikš- 
čionių moterystės šventumo charakterį, tai bus visai lengva pa- 
sidaryti teisingą išvadą, kad moterystės ir šeimos reikalų tvar- 
kymas pirmoje eilėje priklauso Bažnyčiai. 

Mes sutinkame ir norime, kad visi tai gerai suprastų, kad 
valstybei turi labai rūpėti šeimų gerovė. Bet klysta ir perde- 
da tie, kurie imasi tvarkyti tuos reikalus, kurie kieno kito jau 
senai yra sutvarkyti. Krikščionių moterysčių reikalai Bažnvy- 
čios yra taip sutvarkyti, kad valstybė ligi šiol nesugebėjo ir 
niekad nesugebės tuos pačius moterystės ir šeimos reikalus ly- 
giai gerai sutvarkyti. Tai pakankamai įrodo tos valstybės, ku- 
riose vad. civilinių jungtuvių formoje valstybė jau senai pa- 
sisavino moterystės ir šeimos reikalų tvarkymą. Nebijodami ką 
nors neužpelnytai užgauti turime pasakyti, kad civiliniuose įs- 
tatymuose, liečiančiuose moterystės reikalus, jeigu ką nors ge- 
ro ir randame, tai tik tiek, kiek tie civiliniai įstatymai pasisa- 
vino iš Bažnyčios drausmės, ar ta drausmė bent pasekė. Bet 
kadang tie vad. civilinių jungtuvių įstatymų kurėjai iš Bažny- 

čios drausmės daugumoje maža pasiskolino, o daug pridėjo sa- 
vo abejotinos vertės, ar net blogo elemento, tai iš tų įstatymų 
ligi šiol veltui ko nors gero laukta, nėra ko gero laukti ir atei- 
tyje. 

Kalbant apie valstybės pretensijas tvarkyti moterysčių ir 
šeimų reikalus, negalima užmiršti, kad Dievas moterystę įsteigė 
pirmoje eilėje žmonių giminės palaikymui, kad tokiu būdu už- 
augtų Tvėrėjo numatytas tobulų žmonių skaičius, Visi kiti mo- 
terystės tikslai, kiek mes jų besurastume, palyginus su šiuo, 
yra tik antraeiliai. Jeigu kas manytų, kad moterystės svarbiau- 
sias tikslas yra priauginti valstybei piliečių, kad tokiu būdu 
turėjus ką valdyti, ką imti į kariuomenę, kieno rankomis įvai- 
rius darbus nuveikti, tai labai klystų. Ne vienas dabartinių an- 
traeilių moterystės tikslų turi prasmės tik nuo tada, kai neklus- 
numo nuodėmė apgadino žmogaus prigimtį. Kai Dievo buvo 
kuriama pirmoji moterystė ir moterystės esmė, tai daugelis ant- 
racilių tikslų visai neegzistavo, todėl jie moterystei yra tik ak- 
cidentalūs, o ne esminiai. Šitą patį reikia pasakyti ir apie mo- 
terystės tikslų santikį su valstybe ir jos reikalais. Po moterys- 
tės įkūrimo praėjo labai daug laiko, kol pradėjo evoliucijonuoti 
valstybė. Aišku todėl, kad moterystė buvo kurta pirmoje vieto- 
je ne tarnauti valstybei, o visai kitiems tikslams. Kaip buvo pa- 
minėta, iš moterystės pirmoje eilėje gema būsimieji dangaus ka- 
ralystės paveldėtojai, nariai Bažnyčioje ir piliečiai valstybėje, 
bet ne nariai Bažnyčiai, ar piliečiai valstybei. Ne žmogus ge- 
ma Bažnyčiai ar valstybei, bet ir Bažnyčia ir valstybė yra skir- 
tos tam, kad patarnautų žmogui. Iš šių minčių seka labai aiški 
išvada, kad moterystė turi santykių su trejopa teise; su prigim- 
ties, Bažnyčios ir valstybės teisėmis. Šie įvairūs moterystės san- 
tikiai su įvairia teise skiriasi tuo, kad moterystė pati turi prie 
prigimties teisės derintis ir ją saugoti; Bažnyčios ir valstybės 
teisės į moterystę turi pačios derintis su moterystės prigimčia, 
o ne moterystė savo prigimčia prie šių teisių. Bažnyčia ir vals- 
tybė p'rmoje eilėje turi moterystei pareigų, o tik dėl šių pareigų 
turi kai kurių teisių. Prigimties teisė ir Bažnyčios kompetencija į 
moterystę daugeliu atvėjų sutampa. Šio sutapimo priežastis yra 
ta, kad Bažnyčiai yra pavesta prigimties teises saugoti ir jas aiš- 
kinti. Kai valstybė pretenduoja tvarkyti ne tik tuos moterystės 
reikalus, kurie tikrai priklauso valsybės kompetencijai, betir tuos 
kurie priklauso Bažnyčiai, ir kai savo Šitas pretenzijas valsty- 

bė bando pateisinti tuo, būk iš moterystės gemą valstybės pi- 
liečiai, tai valstybė pasirodo klystanti pačiuose pagrindiniuose 
žmogų liečiančiuose klausimuose. Tokiomis pretenzijomis iš- 
kreipiamas teisingas žmogaus tikslo supratimas, iškreipiamas 
valstybės prigimties, kompetencijos, teisių ir pareigų teisingas 
supratimas. Valstybė solidariai ir kartu su Bažnyčia turi rūpin- 
tis, kad žmonės sąžiningai saugotų prigimties įstatymus. Ši pa- 
reiga, tiesa, pirmoje eilėje liečia Bažnyčią, bet valstybė Bažny- 
čiai turi padėti, kai Bažnyčia tos pagalbos yra reikalinga. Taip 
elgdamosi valstybė neišeis iš savo kompetencijos ribų ir at- 
liks tą pareigą, kurią atlikti jai yra skyrusi prigimtis. 

Kai yra kalbama apie valstybės pareigas rūpintis indivi- 
dų, šeimų ir visuomenės reikalais, tai tokios kalbos bus tik ta- 
da prasmingos ir teisingos, jeigu bus teisingai suprasta indivi- 
do, šeimos ir visuomenės prigimtis, jeigu bus atsižvelgta į visą 
žmogų, o ne vien į jo medžiaginę dalį. Pripažinus, kad žmogus 
turi ne tik medžiaginės, bet ir dvasinės srities reikalus, kad mo- 
terystė daugiau turi svarbos žmogaus dvasiniams, kaip medžia- 
giams reikalams, tarpe Bažnyčios ir valstybės už moterystės sri- 
ties kompetenciją neturėtų būti jokių ginčų. Bažnyčia savinasi 
tik savo narių — krikščionių moterysčių tvarkymą. Tvarkyti 
nekrikščionių moterystes, krikščionių moterysčių grynai  me- 
džiaginius reikalus Bažnyčia be jokių ginčų palieka valstybės 
kompetencijai. 

Sakoma, kad pati modernios valstybės sąvoka reikalau- 
janti vad. civilinių jungtuvių. Ką į tai atsakyti? Ne viena iš 
šiandieninių valstybių yra tikra prasme apostatės nuo kataliky- 
bės ir bendrai nuo krikščionybės. Tokios valstybės doktrinoje 
ir veikiančioje teisėje paprastai yra iškreiptas visuomenės es- 
mės supratimas, tai visuomenei paprastai būna nuplėšiamas jai 
įgimtas dvasinis bruožas, arba paneigta dvasinė visuomenės 
sritis. Jeigu pataisyti į modernios valstybės sąvoką įsibrovu- 
sią materializmo klaidą, tai ir minimoji racija už vad. civilines 
jungtuves neteks jokios prasmės. O tą klaidą reikia būtinai tai- 
syti. Jeigu ta pataisa nebus padaryta, tada visa valstybės teisi- 
nė sritis, išplaukdama iš klaidingo valstybės supratimo, bus pa- 
remta absurdais ir ves tik į absurdus. 

Suarez'o žadžiais tariant (De legibus. L. I, c IX), iš įsta- 
tymo sąvokos seka, kad įstatymas turi būti teisingas, neprieš- 
taraująs teisingos religijos principams ir atatinkąs prigimties 
įstatymų reikalavimus. 

Palyginus vad. civilinių jungtuvių sąvoką ir čia svarsto- 
mą raciją už vad. civilines jungtuves su čia pareikštomis minti- 
mis ir dėsniais, yra aišku, kad šis vad. civilinių jungtuvių ša- 
lininkų argumentas yra nepakankamas įrodyti tos institucijos 
naudingumą ir teisėtumą, 


2. Valstybės tikslas ir pareiga rūpintis visuomenės gero- 
ve reikalaujanti vad. civilinių jungtuvių. 

Sakoma, kad valstybė pačios prigimties esasti skirta rū- 
pintis visuomenės gerove. Kadangi visuomenės pagrindu esanti 
šeima ir moterystė, iš kurios šeima kyla, tai valstybė negalėtų 
ir tikrai negalinti tinkamai atlikti savo įgimtą pareigą — rū- 
pintis visuomenės gerove, jeigu ji neturėtų galios į tuos daly- 
kus, kurie yra visuomenės ir jos gerovės pagrindu. Bažnyčia 
kovodama prieš valstybės kompetenciją tvarkyti moterystes ir 
šeimyninį gyvenimą, kovojanti prieš tas valstybės teises, kurias 
valstybei yra suteikusi prigimtis. Valstybė turinti galios ir pa- 
reigos tvarkyti moterysčių reikalus tokiu būdu, kuris pačiai vals- 
tybei atrodo esąs geresnis ir tai ji daranti įvesdama vad. civi- 
lines jungtuves. 


„Atsakymas. Reikia visiems sutikti ir gerai įsidėmėti, kad 
valstybė yra skirta rūpintis žmonių žemiškąja gerove. Taip pat 
yra teisinga, kad šeima, bet gera šeima, yra visuomenės ir jos 
gerovės pagrindas. Tačiau negalima sutikti su tvirtinimu, kad 
Bažnyčia sau rezervuodama teisę tvarkyti krikščionių moterys- 
tes savintųsi tai, kas priklauso valstybei, 

Valstybės teisė, komptencija ir pareiga yra rūpintis visuo- 
menės laikinaja, žemiškaja gerove. Bažnyčia į šią sritį ne tik 
nepretenduoja ir nemano ją iš valstybės paveržti, bet dargi nuo- 
lat valstybei šią jos naturalią pareigą primena. Jeigu kada nors 
Bažnyčia rūpinosi ar rūpinasi ir šios srities reikalais, tai tik ta- 
da, kai valstybė apsileidžia, ar viena nepajėgia šią savo pareigą 
tinkamai atlikti. 


Kai sakome, kad valstybės tikslas yra visuomenės gero- 
vė, tai tą gerovę reikia išmintingai ir teisingai suprasti. Valsty- 
bė visuomenei gėrio išvaizdoje turi kurti tikrą gėrį, o ne gėrio 
vardu pavadintą ir gėrio vardu pridengtą blogį. Tikrasis gėris 
yra ne bet kokis iškrypusios vaizduotės pasiulytas kurinys, ar 

iškrypusios valios užgaida, kad ir didelės piliečių dalies. Jau 
Ciceronas teisingai pastebėjo, kad, kas yra tikrai gera, nustato 
ne žmonių nuomonės, bet prigimtis: jeigu ne taip būtų, tai ir 
žmonių laimė priklausytų žmonių nuomonės; bet kas už tokį 
tvirtinimą galėtų būti kvailesnio!). 

Tikrasis gėris yra tas, kuris derinasi su aukščiausiais įsta- 
tymais, kuris atitinka žmogaus prigimtį, žmogaus ir visuomenės 
ne bet kokį, bet tikrą aukščiausią tikslą. Visa, kas žmogui ar 
visuomenei yra siūloma gėrio vardu, bet nesiderina su čia iš- 
vardintais tikro gėrio kriterijumais, tai visada ir savaimi išeis 
visuomenei į bloga. Todėl valstybė rūpindamosi visuomenės ir at- 
skirų piliečių gerove būtinai turi atsižvelgti ir į dvasinę žmogaus 
prigimties pusę, ir į dvasinius žmogaus gyvenmo reikalus. Aiš- 
ku todėl, kad valstybė negali ignoruoti ir moterystės religinio 
charakterio. Dvasinė sakramentinė malonė moterystei yra būti- 
nai reikalinga, kad iš tos moterystės kylanti šeima galėtų pasiekti 
savo tikslą. Jeigu tai yra būtina šeimai, tai ši tvarkingai šeimai 
nuosavi malonė yra būtina ir visuomenei, nes visuomenė susi- 
deda iš šeimų. Be ko negali apsieiti šeimos, be to negalės apsi- 
eiti ir visuomenė. Kai valstybė nori sau pasiimti visų moterys- 
tės reikalų tvarkymą, tai norėdama kuom nors savo pretenzijas 
pateisinti ji yra priversta tvirtinti, kad moterystėje nesą nieko 
švento. Bet žmonių šeimyninį gyvenimą palikdama be šventumo 
charakterio, o tuo pačiu ir be antgamtinės malonės pagalbos, 
valstybė, užuot rūpinusis ir darbavusis visuomenės gerovei, tai 
visuomenei daro aiškų nuostolį, valstybė prieštarauja savo pa- 
skyrimui, nusikalsta savo pareigoms. Iš čia aiškiai seka, kad vi- 
suomenės gerovei yra reikalingos ne vad. civilinės jungtuvės, 
bet valstybės ir Bažnyčios stropus bendradarbiavimas, kad ap- 
gynus ir išsaugojus moterystės šventumą ir šeimos pastovumą 
bei jos religinį charakterį. Nors Bažnyčia ir valstybė rūpinasi 
skirtingais, bet vis tos pačios visuomenės reikalais, todėl yra 
reikalingas ir jų dviejų darnus bendradarbiavimas, kaip visose 
kitose srityse, taip ir moterystės bei šeimos reikalų tvarkyme. 


3, Moterystė esąs piliečių reikalas, o piliečių reikalus tvar- 
ko valstybė. Taigi ir moterysčių reikalus turi tvarkyti valstybė. 
Jeigu valstybė turinti teisės ir pareigos rūpintis kur kas 
mažesnės vertės, kaip moterystė, savo piliečių reikalais, tai juo 


2) De Legibus. L. I, c. 17. 

labiau valstybė turinti teisės ir pareigos rūpintis savo pil'ečių 
moterystės ir šeimos reikalais. O valstybei lengviaus'a esą tai 
padaryti, kai ji šiuos reikalus tvarkanti savais įstatymais — įves- 
dama vad. civilines jungtuves, 


Atsakymas. Tiesa, kad moterystės yra kuriamos tų žmonių, 
kurie yra vienos ar kitos valstybės piliečiai. Bet tie žmonės yra 
ne tik piliečiai. Kad žmonės yra kurios nors valstybės piliečiai. 
tai šis faktas jų gyvenime yra visai ne pačios didžiausios svar- 
bos. Pirmoje eilėje, kaip jau buvo minėta, kiekvieną krikščionį 
reikia skaityti dangaus karalystės paveldėtoju, antroje eilėje jie 
yra. Bažnyčios nariai ir tik trečioje eilėje yra kurios nors vals- 
tybės piliečiai. Tiesa, kad valstybei rūpi ir turi rūpėti žmonių 
gyvenimo reikalai, kurie yra daug mažesnės svarbos, negu mo- 
terystė. Bet iš to negalima daryti išvados, kad visa, kas liečia 
moterystės, turi priklausyti valstybės kompetencijai. Būtų klaida 
manyti, kad valstybė yra kompetentinga ir pakankamai pajėgi 
aprūpinti visus žmonių gyvenimo reikalus, kurie žmonių gyve- 
nime gali pasitaikyti. Dargi ir tuos reikalus, kuriuos valstybė 
turėtų teisės ir pajėgtų pati tvarkyti, ne visus imasi pati tvarkyti. 
Pavyzdžiu paimsime valsybės kompetenciją, jos sugebėjimą ir 
kasdieninius žmonių gyvenimo re'kalus. Piliečių — individų gy- 
venime yra daug tokių reikalų, kuriuos valstybė galėtų aprū- 
pinti, bet jais nesirūpina, palikdama tai pačių piliečių inicijatyvai. 
Yra ir tokių individualinių reikalų, kuriais valstybė ir norėdama 
negali tinkamai pasirūpinti, o juos geriausiai sutvarko patys in- 
dividai. Yra ir tokių reikalų, kuriais rūpinasi ir valstybė, bet kar- 
tu turi rūpintis ir pilečiai — individai. O yra ir tokių reikalų, 
kuriais rūpnasi valstybė ir privatiems individams į juos kištis 
neleidžiama. Negalima paneigti, kad žmonių gyenime yra ir tokių 
reikalų, kuriais nėra kompetentinga rūpintis nei valstybė, nei 
atskiri valstybės p'liečiai kaip toki. Krikščionių moterystė savo 
prigimčia kaip tik ir yra vienas iš tokių dalykų, kuriuo rūpintis 
valstybė nėra nei kompetentinga, nei pakankamai sugebanti. 
Todėl nėra ko ir stebėtis, kad valstybė rūpindamosi mažesnės 
vertės dalykais, negu moterystė, negali sau uzurpuoti visų mo- 
terystės reikalų tvarkymo. Galutinai kam reikalingas tasai vals- 
tybės susirūpinimas tokiu dalyku, kuris jau senai yra sutvar- 
kytas ir aprūpintas aukštesnės instancijos — Bažnyčios. Nie- 
kas tačiau negali paneigti, kad valstybė turi ir teisės ir pareigos 

pasirūpinti krikščionių moterystes liečiančiais medžiaginiais rei- 
kalais, kad valstybė turi teisės ir pareigos pati rūpintis, ar ki- 
tiems šį rūpestį pavedus, pati bent prižiūrėti visus nekrikščionių 
moterysčių reikalus. Nekrikščionių ir jų moterysčių Bažnyčios 
įstatymai ir jos nustatyta drausmė nesaisto, o kas neįeina į Baž- 
nyčios kompetencijos ribas, tuo turi pasirūpinti valstybė. 


4. Negalima esą paneigti, kad moterystė esanti civilinė ins- 
titucija, 

O neigti valstybės kompetenciją tvarkyti civilines ins- 
titucijas būtų visai nenuoseklu. Taigi valstybė turi teisės tvar- 
kyti moterystės, kaip civilinės insitucijos reikalus. Valstybė tai 
ir daro nustatydama moterystės sutarties sąlygas, forma — ki- 
ais žodžiais pasakius, įvesdama vadinamas civilines jungtuves. 


Atsakymas. Suprantantieji, kas yra valstybė ir kas yra 
civilinės institucijos, negali neigti, kad valstybė turi galios tvar- 
kyti civilines institucijas. Bet negalima sutikti su tvirtinimu, kad 
moterystė būtų tik grynai civilinė institucija?). Tai jau aišku iš 
tų skirtumų, kurie yra tarpe moterystės ir civilinių sutarčių (žiūr. 
psl. 39...). Jeigu ir sutiktume su visai negalima, bet kaip kieno 
g'nta hipoteze, kad būtų galima sudaryti tiktai grynai civilinę 
moterystės sutartį, ją atskiriant nuo naturaliai šventos sutarties 
ir nuo sakramento, tai tokiu atveju civilistų pastangos sukurti 
grynai profanišką moterystės instituciją be jokio šventumo cha- 
rakterio, būtų absurdiškos3). Sakramentinė malonė dabartinių 
žmonių moterystei yra reikalinga, kaip sergančiam žmogui va's- 
tai. Gimtoji žmonių nuodėmė ir asmeninės kiekvieno žmogaus 
klaidos ir nuodėmės žmogų tiek paveikia, kad ne tik jo indivi- 
dualiam dvasios gyvenimui, bet ir moterystės gyvenimui ant- 
gamtinės malonės pagalba yra būtina. Valstybė, kuri turi pa- 
reigos rūpintis žmonių viešaja gerove, sergantiems turi ne kliu- 
dyti, bet pagelbėti pasinaudoti įvairiomis sveikatai ir tvirtumui 
reikalingomis priemonėms. Tą patį rekia pasakyti ir apie valsty-. 
bės santikį su žmonių šeimyniniu gyvenimu. Jeigu ir būtų ga- 
lima moterystės sutartį atskirti nuo jos šventumo bet kokio cha- 
rakterio, tai tokiu atveju valstybė norėdama tinkamai atlikti sa- 


2) Palyg. P. Leono XIII encykl. „Arcanum“. 
2)-Perrone. op./cit: L. II, 8. II, e. TI, a, 2, 

vo pareigą turėtų rūpintis ir stengtis, kad nė viena jos piliečių 
moterystė neliktų tik civiline profaniška sutarčia, be religinio 
sakramentinio charakterio ir be antgamtinės malonės paramos. 
Labai teisingai pastebi Lemaire Rėnė4), kad yra pačios valsty- 
bės interesas pasirūpinti, kad jos piliečiai moterystę laikytų 
šventa institucija, kad žmonės jos nepažemintų, vertindami ją 
tik tiek pat, kaip kitas profaniškas ir mažos vertės sutartis. Ne 
tik mes katalikai nesutinkame, kad moterystė būtų, ar nors ga- 
lėtų būti vien civilinė sutartis. Ir civilistų tarpe netrūksta tokių, 
kurie moterystės niekad nelaikė tik civiline sutarčia, arba tokių, 
kurie šitą civilistų nuomonę kurį laiką ir palaikė, tai dalyką 
geriau ištyrę tokią nuomonę pametė. Kai kuriems užteko na- 
žinti ir suprasti tai, kad moterystė laiko atžvilgiu yra pirmesnė 
už visokią pozityvinę teisę). Kiti moterystėje surado daug da- 
lykų viršijančių visų civilinių institucijų prigimtį ir jų charak- 
terį. Pav. žymus italų teisininkas De Ruggiero kadaisia sekęs 
kai kurių civilistų nuomone, kad moterystė esanti tik civilinė 
sutartis, galutinai pats priėjo išvados, kad moterystė yra ne tik 
teisinė, bet etinė, visuomeninė, politinė institucija; moterystės 
reikšmė esanti tokia didelė, kad pati visuomenės organizmo 
struktūra įgaunanti vienokį ar kitokį charakterį, sulig to, kaip 
kur yra žiūrima į moterystę. Moterystėje savo dalį turinti ne 
tik teisė, bet papročiai ir religija“). 

Kitas žymus italų teisininkas Avogadro, kalbėdamas apie 
tuos, kurie moterystės sutartį nori pastatyti civilinių sutarčių ei- 
lėje, tarpe kitų aštrių šiuo klausimu kritikos žodžių sako, kad 
kovojantieji prieš moterystės šventumą, moterystėje svarsto tik 
pačią žemiausiąją jos pusę, kuri atatinka tik pačią žemiausiąją 
žmgaus prigimties dalį, Jie tariasi pakankamai pasidarbavę jung- 
tuvių garbingumui, kad pasmerkdami celibatą, sutinka pripažin- 
ti, kad gyvulys — žmogus skiriasi nuo kitų gyvulių tuo, kad 


*) Palyg. Le mariage civil. Paris 1901. psl 150. 

5) Palyg. Renard Pierre. Le mariage civil est il un contrat. Paris 1901, 
psl. 21. 

9) Istituzioni di diritto civile italiano, vol. II, c. XIII, psl. 50, 1933 

laida. 

Nors šiame veikale De Rugero pareikštos mintys ne visos 
yra priimtinos, tačiau kalbėdamas apie moterystę šioje savo 
veikalo laidoje jis yra žymiai nuoseklesnis, negu ankstesnėse 
šio veikalo ladose. 

žmonėms jie nepripažįsta teisės gyventi mišriu kaimenės gyveni- 
mu ir kad gimdytojams pripažįsta pareigą rūpintis ne tik fizi- 
niu savų vaikų auklėjimu... tarsi Dievas žmogų moralės nuovo- 
ką turinčia būtimi būtų sutvėręs tik todėl, kad jį padarius dau- 
giau parafinuotu ciniku?). 

Nors visų garsiųjų teisininkų čia neišvardijame, bet drą- 
siai tvirtiname, kad civilinės teisės žinovų tarpe, jegu ne visur 
skaičiumi, tai visur savo, kaip teisininkų autoritetu, viršija tie 
teisininkai, kure moterystėje randa daug ką aukštesnio už pa- 
prastos civilinės sutarties charakterį. Reikia tik stebėtis ne vie- 
no teisininko ar įstatymų leidėjo užsispyrimu. Jie mokęsi isto- 
rijos negali nežinoti, kad nuo pat žmonijos pradžios visos tau- 
tos tikėjo moterystę turint šventą charakterį, kad Bažnyčia šį 
moterystės šventumo charakerį visada gynė ir jį įrodė daugeliu 
argumentų. Mažai religijoje nusimaną teisininkai ir įstatymų lei- 
dėjai turėtų pasiteirauti pas teologus, ar moterystė gali būti visai 
ar nors dalinai sekuliarizuota, ar ne, ar galima realiai atskirti re- 
liginį charakterį nuo sutarties, ar ne. Bet šitokio išmintingo 
"ir nuoseklaus elgesio faktų teisininkų ir įstatymų leidėjų tarpe 
istorija žino ne daug. Teisininkas ir filosofas Rosmini teisingai 
jiems išmėtinėja, kad jie pasitenkina nuomonėmis ir patarimais 
tų, kurie šiame klausime ką nors patarti, ar spręsti yra visai ne- 
kompetentingiš). 

Galutinai moterystės kaip civilinės sutarties kratosi pati 
žmogaus prigimtis. Kai du jaunuoliu ligi moterystės sutarties 
atveda ne aistros, ar kitokios papeikimo vertos priežastys, bet 
abipusė savitarpė meilė, tokia meilė, kuri yra nuosavi tik žmo- 
gui—į Dievą panašiam protingam tvariniui, tai tuodu asmeniu 
ieško ne laikino, bet niekad nesuardomo bendro gyvenimo. 
Jiems atrodo biaurus tik ribotam laikui kieno nors kuriamas 
bendras gyvenimas, arba kad ir pastovus, tai negarantuojąs ju- 
dviejų savitarpės ištikimybės, neapsaugojąs jųdviejų nuo tre- 
čio asmens maišymosi gyvenimas, Jų nepatenkina bet koks ne- 
pašvęstas, profaniškas ryšys. Tokiems jaunuoliams visiems tin- 
ka anglų rašytojo Browning'o savo sužieduotinei pasakyti žo- 
džiai: jeigu ligi šiol nebūtų buvę jokios moterystės, tai mudu 


7) Avogadro, op. cit. p. I, psl. 71-72. 
5) Rosmini, Filosofia di diritto, vol. 2, p. 408. 

turėtuva ją sukurti?). Kad tokis jausmas yra bendras visiems 
nesugadintos dvasios jaunuoliams, kuriuos atveda ligi mote- 
rystės ne peiktini išskaičiavimai, bet gražus meilės jausmas, 
tai parodo skaitling: pavyzdžiai. Tuose didmiesčiuose, kur bū- 
riai vaikų užauga nekrikštyti ir be religinio auklėjimo, užaugę 
jaunuoliai, jeigu juos į moterystę veda tyra meilė, su nepapras- 
tu atsidėjimu ruošiasi krikštui, kad galėtų savo moterystei gau- 
ti religinį palaiminimą, nors vad. civilinės jungtuvės jiems yra 
ne tik prieinamos, bet kai kur net privalomos. Šis tvirtinimas 
ne iš knygos išskaitytas, o paimtas iš gyvenimo. Šių eilučių 
autoriui pačiam teko patirti, kaip pav. Paryžiaus vadinamųjų 
raudonųjų priemiesčių be religijos užaugę jaunuoliai uoliai ruo- 
šiasi religinėms jungtuvėms, nors visuomenei socijalistų pri- 
mestos vad. civilinės jungtuvės dar ir dabar Prancūzijoje yra 
privalomos bent tiems, kurie manys imti religines jungtuves. 

Gabrielio Reuter'io žodžiais tariant, vyro ir moters abi- 
pusis savitarpis respektas ir pagarba ir šiandien yra kiekvienos 
geros moterystės « ir 010), Kad šito respekto, pagarbos 
nėra vad. civilinėse jungtuvėse, tai turės pripažinti visi, kurie 
tik vad. civillnių jungtuvių būdu surišti gyveno, gyvena, ar 
gyvens. Apie pagarbą, šventą vieno kitam nuolankumą tokia- 
me sugyvenime negali būti nė kalbos, nes tokis sugyvenimo 
būdas yra dvasinės anarchijos pažymys ir maištas prieš Die- 
vą, Bažnyčią ir prieš visa, kas yra šventa. 

Nors buvo jau anksčiau pakankamai įrodyta, kad mote- 
rystė nėra civilinė sutartis, čia norėjome dar aiškiau parodyti, 
kaip yra negarbinga geros valios žmogui ir kaip yra pavojin- 
ga visuomenei ginti teoriją kuri moterystę laiko tiktai civiline su- 
tarčia. 


5. Vad. civilinių jungtuvių reikalingumą jų šalininkai ban- 
do įrodyti remdamiesi sąžinės laisvės principu ir individų tei- 
sėmis visuomenėje. 

Tvirtinama, kad kiekvienoje valstybėje esą piliečių, išpa- 
žįstančių įvairias religijas. Esą ir tokių, kurie jokios religijos 
neišpažįstą ir jokiai religijai nepriklausą. O niekas neturįs tei- 

9) Apie tai plačiau ir gražiai pas G. Reuter, Das Problem der Ehe, 
Berlin 1914, 

10) Ten pat, pusl. 48. 

sės žmogų prieš jo valia suvaržyti vienos, ar kitos religijos 
disciplinariniais įstatymais. Juo labiau valstybė neturinti galios 
versti savo piliečius paklusti vienos ar kitos religijos drausmei. 
Iš to seka, kad nenorinčius kurti savo moterystės ryšio pagal 
vienos ar kitos religijos reikalavimus niekas negalįs priversti 
ta: daryti. Iš kitos pusės nenorintieji klausyti jokios religijos 
reikalavimų neturį jokios pareigos likti nevedę. Eiti moterys- 
tėn jiems niekas negalįs uždrausti. Kadangi šitokių žmonių rei- 
kalais nesirūpiną religijos, tai turinti pas'rūpinti valstybė, kad 
jie nebūtų verčiami gyventi konkubinate, Be to dar, viena re- 
ligija nuo kitos taip skiriasi, kad vienos leidžia poligamiją (pav. 
mahometonai), kiti lengvai leidžia sukurtą moterystę panai- 
kinti ir kurti naują (pav. protestantai, žydai ir kiti). Palikus 
moterystės reikalų likimą religinių doktrinų valiai šeimyninia- 
me gyvenime prasidėtų tikra anarchija. Kur kas esą išmintin- 
gau ir saugiau, jeigu visų valstybės piliečių moterystės reika- 
lus tvarkys tie patys visiems vienodi įstatymai. Valstybė trak- 
tuodama savo piliečius kaip piliečius, o ne kaip vienos ar ki- 
tos religijos sekėjus, tokius visiems bendrus įstatymus ir lei- 
džia įvesdama vad. civilines jungtuves. 


Atsakymas. Iš šių paminėtų racijų seka išvada, kad vals- 
tybė turinti teisės ir net pareigos pataikauti ir net patenkinti pi- 
liečių religinį indiferentizmą ir su tuo indiferentizmu susijusias 
piliečių užgaidas. Manantieji, kad žmogus turi teisės būti religi- 
nis indiferentas, o valstybė turinti teisės ir net pareigos tokiam 
indiferentizmui pataikauti, remiasi sekančiomis stambiomis klai- 
domis. 

a) kad žmogus esąs absoliuti niekeno nepriklausanti ir 
pati sau pakankanti būtis, kuriai reikią suteikti pilną laisvę, 
ypatingai reikią žmogų išlasvinti iš religinių „prietarų“; 

b) kad visos religijos savyje esančios vienodai vertos ir 
kad visų galima esą vienodai nepaisyti; 

c) kad valstybė religiniu atžvilgiu turinti būti indife- 
renti; 

d) kad Bažnyčia nesanti pakankamai pasirūpinusi visų 
žmonių moterysčių reikalais; 

e) kad valstybė turinti patenkinti savo piliečių visas už- 
gaidas, 

Į tokias nuomones galima štai kas pasakyti. 

a) Kas yra žmogus, apie tai gali kiekvienas be jokio sun- 
kumo pasiskaityti krikščionių apologetikos vadovėliuose, Kad 
žmogus nėra niekeno absoliučiai nepriklausąs, kad žmogus vie- 
nas negali visų savo reikalų patenkinti, maži vaikai tai žino iš 
katekizmo. Užaugusieji šios išvados prieina kiekvienas savo | 
patyrimu. Veltui gražiais žodžiais žmogų taip aukštiname, kad 
kiekvienam vistiek yra aišku, kaip nedaug jis gali net savo as- 
meninius reikalus tenkindamas. Žmogaus absoliutizmo ir didy- 
bės šalininkai žmogaus gerove ir jo garbe prisidengdami jį api- 
plėšia, sunaikindami jame tai, nuo ko priklauso tikrasis žmogus 
garbingumas. Ir pirmasis žmogaus suvedžiotojas — velnias 
prisidengęs žalčio išvaizda bežadėdamas žmonėms dievų garbę, 
laisvę ir nepriklausomumą, vietoje tų gražių pažadų ištesėjimo 
jiems paliko tik skausmus ir vargus!!), | 

Kol nėra įrodyta, kad nėra Dievo, o šito niekas ir nie- 
kad neįrodys, tai apie bedieviams kaip bedieviams pataika- 
vimą neturėtų būti nė kalbos. Jeigu yra Dievas, tai kas iš žmo- 
nių turi teisę paliuosuoti žmones nuo klusnumo tam Dievui? 
Arba kas turi teisę paliuosuoti žmogų nuo klusaumo Dievo 
duotiems prigimties įstatymams, ar Dievo įsteigtos Bažnyčios 
reikalavimams? Aišku, kad niekas, išskyrus patį Dievą. Kai 
žmonės patys save pasivadinę bedieviais, laisvamaniais, ar ki- 
tais tolygiais vardais reikalauja savotiškos moterystės, 0 ne 
tokios, kokią įsako naturali ir pozityvinė Dievo teisė, tai aiš- 
ku, kad tokis žmonių reikalavimas yra absurdiškas ir niekas 
neturi nei pakankamo pagrindo nei teisės jo paisyti. Filosofai 
tvirtina, kad tikrų bedievių, tikra to žodžio prasme, visai nesą. 
Bet dėl visa ko mes daleiskime, kad yra tikrų bedievių. Kas 
iš to sektų? Tiems, kurie sako, kad laikantiems savo bedie- 
viais reikalingos yra vad. civilinės jungtuvės, pasaulietis teisi- 
ninkas Avogadro šitaip atsako: „Jau įrodėme, kad tikras be- 
dievis yra moraliai išsigimęs žmogus (un mostro morale), jis 
yra netikęs jokiai moterystei, jis negali nė norėti, nė įgyvendinti 
nieko kito, tik gašlumo konkubinato, ar gyvuliškos reproduk- 
cijos ryšį, nes jis savo prote nesutinka su moterystės ryšio es- 


11) Palyg. Donat S. J., Ethica, psl. 49, 
Perrone, op. cit., L. I, s. II, c. IV, a. 1 

minėmis sąlygomis. Jeigu bedievis sutinka ir tikrai rišasi su ki- 
tu asmeniu tokiais jausmais, kurių reikalauja tikra moterystė, 
tai jis netiesioginiai paneigia savo ateizmą, nes parodo tikįs į 
aukštesnį idealą, į pareigą ir į moterystės ryšį. Bedievis yra ne 
kas kita, kaip maištininkas prieš Dievą“!). Apie tai dar bus 
progos plačiau pakalbėti, kai svarstysime piliečių laisvę, kaip 
argumentą už vad. civilines jungtuves. Čia dar tiek pastebėsime, 
kad kiekvienas žmogus, ar jis būtų bedievis, ar ne, jeigu jis 
nori bendrai gyventi su kitos lyties asmeniu nepaisydamas jam 
privalomos moterystės formos, tai jo gyvenimas bus ne mote- 
rystė, o konkubinatas. Šito jo konkubinato joki civiliniai įsta- 
tymai moteryste nepadarys. Todėl Bažnyčia ir sako, kad pri- 
klausančių Katalikų Bažnyčiai žmonių tarpe konkubinatas ir 
vad. civilinės jungtuvės esmėje yra tas pat. Skirtumas tarpe 
jųdviejų yra tik tas, kad vienu atveju konkubinatas yra regis- 
truotas, o kitu neregistruotas. 


b) Toliau kalbėdami apie šiame argumente už vad. civi- 
lines jungtuves iškeltas mintis trumpai atsakome, kad ne vi- 
sos religijos yra vienodai vertos: ne visos vienodai teisingos 
ne visos vienodai geros, Šiuo klausimu plačiau apsišviesti kiek- 
vienas gali pasinaudodamas net paprastais apologetikos vado- 
vėliais. 

c) Taip pat neišlaiko rimtos kritikos ir tvirtinimas, kad 
valstybė turinti 'būti vienodai indiferenti visoms religijoms. Ne- 
kartodami tų visų gausių argumentų prieš valstybės religinį in- 
diferentizmą, kurių gausiai galima rasti prigimtosios etikos ir 
viešosios teisės autorių veikaluose, vsiems valstybės religinio 
indiferentizmo šalininkams čia priminsime tiktai vieną dilemą: 
Dievas arba yra, arba jo nėra. Jeigu Dievas yra, tai kaip pa- 
vieniai asmenys, taip ir valstybė tam Dievui, o tuo pačiu ir jo 
apreikštai teisingai religijai indiferentūs būti negali. Jeigu Die- 
vo nebūtų, tai ir šiuo atveju valstybė negalėtų būt indiferenti 
jokiai religijai pripažįstančiai kokio nors dievo buvimą. Kodėl? 
Todėl, kad religijų principai turi didžiausios įtakos tiek priva- 
čiame žmonių, tiek viešame tautų ir valstybių gyvenime. Jeigu 
Dievo nebūtų, tai tie religijų principai neturėtų jokio pagrindo, 
žmonės jiems tikėdami klystų, tikėtų neesamiems dalykams, būtų 
tikri neišmanėliai. O valstybės yra pareiga rūpintis savo pilie- 
čių apšvieta, kultūra. Valstybė turi griežtą pareigą naikinti iš 

žmonių protų ir iš jų gyvenimo pasitaikančias klaidas. Jeigu 
nebūtų Dievo, nebūtų apreikštos religijos, tai valstybė turėtų 
pareigos kovoti prieš visokią religiją. Tada kiekviena valstybė, 
kad ir žmoniškesnėmis priemonėmis, religijos atžvilgiu turėtų 
siekti to paties, ko dabar siekia Sovietų Rusijos valdžia. Taigi 
iš mūsų dilemos, ar vieną, ar kitą tvirtinimą priimsime, vistiek 
nebus galima pasidaryti išvados, kad valstybė turi ar nors ga- 
li būti indiferenti religijos atžvilgiu. Kadangi moterystės klau- 
simas labai artimai rišasi su religijos klausimais, tai tuo pačiu 
valstybė negali vienodai vertinti įvairius savo tarpe priešingus 
piliečių reikalavimus moterystės reikalų srityje, Jeigu yra Die- 
vas, tai valstybė negali paisyti tų žmonių, kurie su Dievu nesi- 
skaito; jeigu Dievo nebūtų, tai valstybė neišmintingai ir nekul- 
rūringai elgtųsi skaitydamosi su tikinčiųjų nuomonėmis. 

d) Tie, kurie sakytų, kad Bažnyčia nėra pakankamai su- 
tvarkiusi visų žmonių moterystės reikalus, pasirodytų  nežiną 
Bažnyčios įstatymų ir moterystės klausimu faktinosioms situ- 
acijos. Kaip Bažnyčia yra smulkmeniškai sutvarkiusi katalikų 
moterystės reikalus, pakanka pasiskaityti Kanonų Kodeksą. 
Nekatalikus krikščionis Bažnyčia įpareigoja moterystės reika- 
luose saugoti prigimties įstatymus, nuo kurių niekas negali 
žmogaus paliuosuoti, bet juos paliuosuoja nuo tų Bažnyčios 
įstatymų, kurie jiems būtų per sunkūs. Pavyzdžiui, iš krikšty- 
tų protestantų Bažnyčia nereikalauja, kad jie laikytųsi tos pa- 
čios moterystės sutarties sudarymo formos, kuri yra įsakyta ka- 
talikams. Šios tvarkos iš kitos pusės negalima laikyti krikščio- 
nims nekatalikams suteikta privilegija, nes juos paliuosuojant 
nuo katalikams privalomos moterystės sutarties formos jiems 
yra atsakomas religinis jų moterystės palaiminimas. 

Sekant Bažnyčios mokslu, nekrikštytų žmonių moterystes 
tvarkvti priklauso valstybei. Valstybė šią pareigą gali arba pati 
betarpiai atlikti pati tvarkydama nekrikštytų žmonių moterystes, 
arba kam nors pavesti, kad kas kitas valstybės vardu tai padary- 
tų. Pavyzdžiui, ji gali šį reikalą pavesti tų religijų  dvasinin- 
kams, kurioms priklauso ne... krikščionys valstybės piliečiai. Ta- 
čiau ir vienu ir kitu atveju valstybė turi saugoti, kad tvarkant 
nekrikštytų žmonių moterystes nebūtų nusikalsta prigimties 
įstatymams ar pozityviniams Dievo įstatymams. Pavyzdžiui, 
valstybė ne tik neturi teisės nekrikščionims kokiu nors pozity- 
viu būdu leisti daugpatystę, moterystės išardymą, bet ji netu- 

ri teisės tokius reiškinius net toleruoti, nors viena ar kita religi- 
ja tai leistų, nes tie reiškiniai būtų priešingi prigimties įstaty- 
mams, ? 

Iš čia paaiškintų minčių visiems gali būti suprantama, kad 
negali būti net rimtos kalbos, apie tai, būk kartais žmogaus lais 
vę varžanti jam svetima, ar jam nepatinkanti religija. Disciplina- 
riniai Bažnyčios įstatymai liečią moterystės reikalus saisto tik 
katalikus. Krikščionys nekatalikai nuo jų yra paliuosuoti, ne- 
krikščionių jie visai nesaisto. Nekrikščionius saisto tiktai pri- 
gimtoji ir pozityvinė Dievo teisė, teisėti valstybės įstatymai, o 
klaidingų religijų įstatymai patys iš savęs nesaisto nė vieno 
žmogaus. Net savyje neblogi klaidingų religijų reikalavimai 
mūsų kalbamoje moterystės srityje ką nors 'saisto tik tiek, kiek 
tiems reikalavimams pritaria, ar nepritaria teisėti valstybės įs- 
tatymai. Negalima todėl sakyti, būk Bažnyčia savo įstatymais 
ka: kam kliudanti eiti moterystėn. Bažnyčia niekam nedaro jo- 
kios nereikalingos kliūties ir todėl šitokis argumentas už valsty- 
bės teisę ir net reikalą net krikščionims įvesti vad. civilines jung- 
tuves neturi pakankamo pagrindo. Sakoma, kad iš religijų draus- 
mės ir pažiūrų įvairumo į moterystę gresia šeimyninio gyvenimo 
anarchijos pavojus. Reikalingos todėl esą vad. civilinės jungtu- 
vės, bendros visų religijų sekėjams, kad to pavojaus išvengus. 
Tačiau vad. civilinių jungtuvių priemonė prieš gresiančią, O 
kai kur net ir pasireiškiančią šeimyninio gyvenimo anarchiją 
yra ir nereikalinga ir pavojinga. Tokia priemonė yra nereikalin- 
ga. Valstybė ir be vad. civilinių jungtuvių turi teisės ir pareigos 
pržiūrėti nepriklausančius Katalikų Bažnyčiai, kad jie visame 
savo gyvenime, taigi ir moterystės sutartyje nenusikalstų prigim- 
ties įstatymams. O kad žinojus, ar prigimties įstatymai yra sau- 
gojami, ar ne, tai reikalingos ne vad. civilinės jungtuvės, o tik 
geras prigimties įstatymų pažinimas. Jeigu atsiranda Bažnyčios 
narių, nenorinčių saugoti Bažnyčios įstatymus, tai jiems 
taip pat reikalingos ne vad. civilinės jungtuvės, o verčiau vals- 
tybės paraginimas geriau pažinti žmones saistančius įstatymus, 
elgtis tai, kaip reikalauja juos saistantieji įstatymai, o ne sauva- 
liauti ir nereikalauti tokių dalykų, kuriuos jiems duoti valsty- 
bė neturi teisės. 


Vad. civilinių jungtuvių įstatymas būtų pavojinga prie- 
monė, nes šis įstatymas būtų arba priešingas bent kai kurioms 

religijom ir tuo atveju vad. civilinių jungtuvių šalininkai nusi- 
kalstų jų pačių skelbiamam religiniam  indiferentizmui, arba 
duotų laisvę visų religijų reikalavimams ir visokioms moterys- 
tės formoms ir tokiu būdu legalizuotų ir sustiprintų tą anacchi- 
jos pavojų, nuo kurio tariasi norį apginti valstybę. 


Kadangi Bažnyčios disciplinariniais įstatymais nustatyta 
moterystės forma saisto tik katalikus, tai paprastai ir kalbama 
yra apie vad. civilines jungtuves, skirtas ne kitų religijų žmo- 
nėms, o tik katalikams, nenorintiems klausyti juos saistančių 
Bažnyčios įstatymų. Ar valstybei galima ir ar tinka paisyti šių 
žmonių pageidavimų, kuriuos jie vienokiu ar kitokiu būdu 
reiškia moterystės klausimu, buvo jau pakankamai paaiškinta 
šios dalies pirmame ir antrame skyriuose. Čia dar tiek galima 
pastebėti, kad vad. civilinių jungtuvių įstatymu būtų nekartą 
išprievartauta kataliko žmogaus sąžinė. Kur yra vad. civilinės 
jungtuvės, ten gyvenimas žino, pavyzdžiui, šitokių atsitikimų. 
Jaunuolis ar dažniau jaunuolė kieno nors suklaidinti ima vad. 
civilines jungtuves. Paskiau sužino, kad katalikui tokios jung- 
tuvės neturi jokios vertės, yra tik paprastas civiliniu įstatymu 
legalizuotas konkubinatas. Sąžinės verčiamas, ar verčiama no- 
ri tokį ryšį nutraukti, nes antroji pusė atsisako sugyvenimą 
legalizuoti priimant moterystės sakramentą. Civiliniai įstaty- 
mai tariamasias arba civilines jungtuves panaikinti atsisako. 
lada tikinčiajai pusei tenka arba viešai nepaisyti civilinio įsta- 
tymo, arba prieš savo sąžinę gyventi konkubinate. 

Pagalios pats gyvenimas jau pakankamai įrodė, kad ge- 
resnė yra vienokiu ar kitokiu būdu sukurta religinė moterystė, 
kaip visiškai profaniškas vad. civilinių jungtuvių ryšys, 


6. Valstybė turinti įvesti vad. civilines jungtuves, kadangi 
piliečiai jų reikalauja. 

Tie piliečiai, kurie nenori klausyti vienos ar kitos religijos 
reikalavimų, patys reikalaują, kad valstybė, jeigu jau ne visiems 
piliečiams, tai nors jiems įvestų vad. civilines jungtuves. 


Atsakymas. Svarstant šią raciją už vad. civilines jungtu- 
ves čia tinka tos mintys, kurias betarpiai esame svarstę. Prie 
jų čia dar reikia pastebėti vieną labai svarbų dalyką. Jeigu su- 
tikti su šiuo ką tik paminėtu argumentu už vad. civilines jung- 

tuves, arba su tuo dėsniu, kad valdžia turinti patenkinti visus 
piliečių reikalavimus, tai tektų atsižadėti visų tų pagrindinių 
dėsnių, kuriais remiasi įstatymai. Vienas iš esminių visų vals- 
tybės įstatymų elementų yra tas, kad įstatymas turi tarnauti 
visuomenės gerovei. Galimas yra toks įstatymas, kuris kokiu 
nors būdu būtų nuostolingas atskiram privačiam asmeniui, bet 
naudingas visuomenei. Tačiau negalimas yra tokis įstatymas, 
kuris teiktų naudos privačiam asmeniui darydamas skriaudą 
visuomenei. Tokis įstatymas, jeigu per nesusipratimą ir būtų 
išleistas, tai jis būtų aiškiai neteisingas, prieštaraująs valstybės 
tikslui ir uždaviniui. Kaip sako Suarez'as, kiekvieno įstatymo 
tikslas turi būti ne tenkinti piliečių piktas užgaidas, bet tuos 
piliečius padaryti geresniais!?).  Valdančiųjų galia galutinai 
remiasi Dievo autoritetu. Jeigu jie nori, kad žmonės juos ir lai- 
kytų savo galią gavusiais iš Dievo, tai jie patys turi gerbti tai, 
kas yra iš Dievo „ir yra visiškai neleistina, kad pasaulinė val- 
džia, kuri yra įsteigta bendrai visų gerovei, tarnautų vieno, ar 
nedaugelio naudai'13). Kokia gali būti visuomenei nauda, jei- 
gu patenkinti reikalaujančių vad. civilinių jungtuvių piliečių 
norą, nors dalinai jau matėme iš to, kas buvo atsakyta į antrą- 
jį argumentą už vad. civilines jungtuves, o dar geriau pamaty- 
sime kalbėdami apie vad. civilinių jungtuvių pasėkas. 

Tarp ko kita, 1ucs įstatymų leidėjus, kurie sako, kad rei- 
kia patenkinti piliečių norą įvesti vad. civilines jungtuves, no- 
risi su Prūsijos Teisingumo ministru Kampetz paklausti: „Je:gu 
taip maža kreipiama dėmesio į tikinčiųjų katalikų ir protestan- 
tų protestus prieš vad. civilines jungtuves, tai kodėl esame taip 
uolūs patenkinti reikalavimus tų kelių individų, kurie mina po 
kojomis ir religiją ir dorovę“'14). 

Dar ir toliau galima paklausti, iš kur civilistai pasidaro to- 
kią išvadą, kad valstybė turi pareigą, ar nors teisę duoti progą 
ar galimybę sukurti kokias nors jungtuves visiems maištinin- 

"kams prieš Bažnyčios įstatymus. Kodėl tie patys civilistai taip 
mažai rūpinasi, ar teisingiau pasakius, visai nesirūpina duoti 
progos ar galimybės sukurti padorias moterystes ir padorias 
šeimas tiems asmenims, kurie šito ir norėdami negali padaryti 
pavyzdžiui del neturto. Ar bedievių anarchistiški reikalavimai 


125.Suarez, De Legibus, L. I, c. VII, XIII 
15) P. Leono XIII encykl. „Immortale Dei“ 
14) Archiew fii kat. Kirchenrecht, t. 29, psl. 324 

yra svarbesni, padoresni už padorių vargšų kuklius ir širdin- 
gus pageidavimus? Ar valstybei religija, dorovė, Bažnyčia turi 
tik tiek reikšmės, kad valstybė su nieku nesiskaitydama turėtų 
patenkinti atsimetėlių nuo Bažnyčios visas kad ir absurdiškiau- 
sias užgaidas? Ar valstybė turi teisės pataikauti piliečių klai- 
doms?1!5), Ne, šitokios teisės nei valstybė, nei kas kitas neturi. 
P. Pijaus XI žodžiais tariant, visi turi rūpintis, kad moterystės 
klausimų srityje žmonių protai būtų apšviesti tikruoju Kristaus 
mokslu; toliau, krikščionys jaunavedžiai, stiprinant jų valias 
vidinei Dievo malonei, visas savo mintis ir veiksmus turi sude- 
rinti su tuo tyriausiu Kristauss įstatymu, iš kurio seka tikra pa- 
laima ir taika jiems patiems ir jų šeimai '19), 

Sutinkame, kad čia paminėtais dalykais pirmoje eilėje tu- 
ri rūpintis Bažnyčia, sielų ganytojai. Tačiau ir valstybės val- 
džia, nors ji ir neturi pareigos mokyti savo piliečius katekizmo, 
to katekizmo nežinoti ir jį ignoruoti negali. Kai pasitaiko, kad 
piliečiai jo nežino, tai tie, kurie juos valdo, turi žinoti. Jeigu pi- 
liečiai nežinodami to, kas jiems reikėtų žinoti, prašo draudžia- 
mų, negalimų dalykų, tai tiems piliečiams reikia paaiškinti, ku- 
rie jų prašymai yra išmintingi ir galimi ir kurie neišmintingi, 
neteisėti, negalimi ir kodėl negalimi. 

Tačiau būtų klaidinga manyti ir tvirtinti, kad kur nors 
vad. civilinės jungtuvės buvo įvestos todėl, kad piliečiai jų 
reikalavę. Beveik visose valstybėse buvo visai priešingai. Kur 
vad. civilinės jungtuvės jau yra, tai visur jos buvo įvestos jeigu 
ne prieš visų, tai nors prieš didesnės ir sveikesnės piliečių da- 
lies norą. Šiuo reikalu piliečiai dar nė vienoje valstybėje balsa- 
vimo ar kitokiu būdu savo valią pareikšti galimybės neturėjo!7). 

Galutinai, jeigu tai būtų ir tiesa, kad kur nors piliečiai 
vad. civilinių jungtuvių būtų reikalavę ar dabar jų reikalautų, 
tai šitokio reikalavimo nebūtų galima paisyti. Šitokis reikala- 
vimas būtų priešingas moterystės prigimčiai, taigi prigimities 
teisei, ir Bažnyčios teisei, Prigimties ir Bažnyčios teisės ir įsta- 
tymai yra aukštesni už valstybės'teises ir įstatymus. Jeigu vals- 
tybė ar kas nors galvotų ir tvirtintų, kad prigimties ir Bažny- 
čios įstatymų galima esą nepaisyti, kad yra padoru sukurti są- 


15) Palyg. Krupavičius, Civilinės Sutuoktuvės, psl. 36 
16) P. Pijaus XI encykl. „Casti connubii“. 
17) Palyg. Gabba, I due matrimoni, psl. 4—13 

lygas padedančias su tais įstatymais apsilenkti, tai tuo pačiu 
reikėtų sutikti su išvada, kad dar lengviau galima nepaisyti 
valstybės įstatymų ir kad padoriai elgiasi visi tie, kurie pilie- 
čiams padeda kokiu nors būdu apeiti valstybės įstatymus. 
Bet su tokiomis išvadomis nenori sutikti nė vienas civilistas. Ir 
teisingai daro su tokia išvada nesutikdami. Tik būdami nuosek- 
lūs jie turi nesutikti ir su aukštesnės teisės nepaisymu. 

7. Moterystė esanti šeimos pagrindas, tautos gyvybės ir 
jos augimo pagrindas. 

Šeimos sveikatingumas, jos tyrumas ir jos socijaliniai rei- 
kalai esąs vienas iš pagrindinių valstybės rūpesčių ir reikalų. 
Šiuos reikalus tvarkyti lesą negalima pavesti kuriai nors vienai 
religijai (apie tai 5 ir 6 argumentuose). Jais todėl turinti rūpin- 
tis pati valstybė. 

Kartu su šia racija reikia būtinai paminėti dar ir kitas gal 
mažesnės vertės racijas: 

Motinystė esanti reikalinga kieno nors rūpesčio ir globos. 
Skaitlingos šeimos dažnai būna reikalingos ne tik įstatymų glo- 
bos, bet net ir medžiaginės pagalbos. Patenkinti šeimyniniame 
gyvenime šios rūšies reikalavimus Bažnyčia esanti bejėgė. Tai 
galinti padaryti tik valstybė. 

Bažnyčia taip pat neturinti priemonių šeimos pastovumą 
ir sveikumą palaikyti ir ginti, Pavyzdžiui, Bažnyčia neturinti jo- 
kių sankcijų, kuriomis galėtų versti pametusiąją pusę — vyrą ar 
moterį grįžti pas pamestąją. Tokių sekmingų sankcijų turinti tik 
valstybė, nes ji galinti įvairiomis bausmėmis priversti išsiskyru- 
sius vėl atnaujinti bendrą gyvenimą. Kad valstybė, kurios pilie- 
čiai priklauso ne vienai religijai, galėtų orientuotis, kurie jos 
piliečiai ir kokiais atvejas moterystės r šeimos reikaluose yra 
reikalingi valstybės globos ir jos pagalbos, esą būtinas bendras 
visiems piliečiams įstatymas tvarkąs visų piliečių moterystės 
ir šeimos reikalus. Kitais žodžiais pasakius, esąs būtinas visiems 
piliečiams bendras vad. civilinių jungtuvių įstatymas. 

Vaikų gerovė ypatingu būdu reikalaujanti vad. civilinių 
jungtuvių. Be vad, civilinių jungtuvių konkubinatai esąs neiš- 
vengiamas dalykas. Iš tokio sugyvenimo gimę vaikai yra laiko- 
mi neteisėtais, jie be savo kaltės neturi kai kurių teisių, kurias 
turi teisėtai gimusieji vaikai. Valstybė turinti pasirūpinti, kad 
nebūtų mei neteisėtų sugyvenimų, nei neteisėtai gimusių vaikų. 
Tai lengviausia esą galima padaryti įvedant vad. civilines jung- 
tuves. 

Asakymas. Be to kas jau buvo atsakyta į kitus vad. civi- 
linių jungtuvių šalininkų argumentus, ypatingai į 3, 4 ir 5, be to 
kas, jau buvo pasakyta kalbant apie moterystės prigimtį ir 
charakterį, į čia svarstomus argumentus štai kas tenka pasakyti: 

a) Visai neginčijame valstybės kompetencijos ir pareigos 
rūpintis socijaliniais savo piliečių reikalais. Bet jeigu  kaibėti 
apie šeimos dorovinį sveikumą ir tyrumą, tai šiais reikalais sek- 
mingai rūpintis valstybė viena be kieno nors kito pagalbos nė- 
rą nei pilnai kompetetinga, nei pakankamai pajėgi. Ir iš teorijos 
ir iš gyvenimo praktikos yra labai aišku, kad šeimyninio gyve- 
nimo dorovingumui ir sveikatingumui palaikyti Bažnyčia yra 
daug pajėgesnė už valstybę, Ir be didelių tyrinėjimų lengva yra 
pastebėti, kur yra nueita šeimų moralumo ir jų sveikatingumo 
srityje tose šalyse, kuriose yra vad. civilinės jungtuvės. Šiandien 
jau ne vienoje valstybėje net padoresnieji bedieviai susirūpino, 
kad išgelbėti šeimas iš to pakrikimo, kurį tea įgyvendino vad. 
civilinių jungtuvių ir su jomis susijusių įvairių šeimyninio gyve- 
nimo „laisvių“ įvedimas. Visiems galvojantiems ir sekantiems 
gyvenimą yra aišku, kad gimdytojų pareigos yra ir svarbios ir 
sunkios. Mes neabejodami tvirtiname, kad vedusieji be religi- 
jos pagalbos visų šeimyninio gyvenimo pareigų tinkamai atlik- 
ti negali pajėgti, Šią teoretinę gyvenimas nepaneigia, bet pa- 
tvirtina. Visiems, kurie siūlo moterystę apvainikuoti kokiais 
nors profaniškais motyvais, ją padaryti medžiaginiai pelningą 
skiriant už kūdikių gimdymą premijas ar tai šeimos priedų, ar 
kitokioje formoje, atsakome su S. Leconte, kad jų kalbos yra 
tik tušti plepalai („c'est une plaisanterie!8). Profaniškas mote- 
rystės aukštinimas, medžiaginė parama šeimoms čia ne daug pa- 
deda. Kai vad. civilinių jungtuvių pagalba šeimai sugriaunamas 
religinis pagrindas, tai tuo pačiu sugriaunamas tas vienintėlis 
motyvas, kuris šeimos gyvenimo naštą padaro ne tik pakeliama, 
bet P. Leono XIII žodžiais tariant, per moterystės sakramentą 
patiriamų malonių dėka jos tampa net malonios!?). 

Kas liečia motinystės globos, šeimų medžiaginio aprūpi- 
nimo reikalus, tai juose taip pat negalima surasti už vad. civi- 
lines jungtuves jokio rimto argumento. Jeigu valstybė norės, tai 
ir be vad. civilinių jungtuvių galės visai nesunkiai sužinoti, ku- 


15) L'assistence National aux mėres. Projet de loi, Paris, 1910. 
19) Encykl. „Arcanum“ 

ri motina ar kuri šeima yra reikalnga globos, kuri pagalbos. 
Vad. civilinės jungtuvės suponuoja žmones be religijos, tuo 
pačiu ir.be jautrios sąžinės, Tuo būdu įvedant vad. civilines 
jungtuves motinų ir šeimų šelpimo motyvais būtų atidaromas 
kelias į apgaulę, į visuomenės gero eikvojimą, į padorios vi- 
suomenės skriaudimą. 

c) Mes pilnai sutinkame ir linkime visiems valstybinių 
reikalų tvarkytojams būti tos nuomonės, kad medžiaginės pa- 
galbos reikalingomis šeimomis valstybė turi daugiau rūpintis, 
negu Bažnyčia, nes tai yra tiesioginė valstybės pareiga2?). Ta- 
čiau nesutinkame, kad ir šioje srityje valstybė viena viską ga- 
linti, o Bažnyčia negalinti nieko. Gyvenimas pakankamai paro- 
do, kad ir tuose kraštuose, kur yra įvestos vad. civilinės jung- 
tuvės, kur viskas padaryta, kas tik buvo galima padaryti, kad 
Bažnyčią pažeminus, sunaikinus jos įtaką žmonėse, Bažnyčia 
krikščioniškos meilės keliu kur kas daugiau padeda pagalbos 
reikalingoms šeimoms, negu valstybė savo įstatymais, kurių ne 
vienas skamba labai gražiai, bet apčiuopiamos naudos duoda 
labai maža. Dar sekmingiau darbas vyktų tada, jeigu šio dar- 
bo imtųsi sutartinai ir Bažnyčia ir valstybė: valstybė leisdama 
socialiniais šeimų globos ir paramos reikalais įstatymus ir ieš- 
kodama medžiaginių priemonių tą globą ir pagalbą realizuoti, 
o Bažnyčia visam šitam darbui duodama krikščioniškos artimo 
meilės ir krikščioniško teisingumo pagrindą. 

d) Kas liečia moterystės ištikimybę, jos patvarumą ir 
sankcijas šeimų patvarumui išlaikyti, tai rodos nereikėtų nė 
aiškinti, kad šiuose reikaluose Bažnyčia savo mokslu sekmin- 
giau veikia, negu valstybė savo  baudžiamaisiais įstatymais. 
Moterystės ištikimybei, šeimos patvarumui yra reikalinga krikš- 
čioniškai išauklėta žmogaus sąžinė, valia ir krikščioniškai su- 
prasta savitarpė meilė, o ne baudžiamieji valstybės įstatymai. 
Valstybės baudžiamieji įstatymai šeimų ištikimybei ir patvaru- 
mui saugoti bent atrodys esą naudingi tik tada, kai piliečiai 
bus išauklėtų sąžinių. Be šito valstybės įstatymai su savo sank- 
cijomis gali tapti dar didesnių kriminalų priežastimi, negu šei- 
myninė neištikimybė. 

c) Be rimto pagrindo tvirtinama, kad įvedus vad. civili- 
nes jungtuves sumažėtų neteisėtų sugyvenimų skaičius, netei- 


20) Palyg. P. Pijaus XI encykl. „Casti conuybii“ 

sėtai gimusių ir be savo kaltės nuskriaustų kūdikių skaičius. 
Kesintis panaikinti ar nors sumažinti konkubinatus vad. civili- 
nių jungtuvių kelių būtų bandymas išvaryti velnią Belzebubo 
pagalba. Kaip tie konkubinatai sumažės, kad tarpe konkubina- 
to ir vad. civilinių jungtuvių, kuriose yra įpainiotas nors vie- 
nas katalikas, nėra jokio skirtumo? Katalikų akimis žiūrint, 
įvedant vad. civilines jungtuves konkubinatų skaičius turi au: 
tomatiškai padaugėti. Jeigu paklausime gyvenimo, tai jo statis- 
tikos pasako, kad įvedus vad. civilines jungtuves konkubinatų 
skaičius fatališkai padidėja net ir nekatalikų tarpe, Kaip tai 
įvyksta? Gi ir katalikai ir nekatalikai paniekinę religines jung- 
tuves greitai nustoja vertinę ir vad. civilines jungtuves. Jie pra- 
deda gyventi be jokių jungtuvių. Yra daug pavyzdžių parodan- 
čių, kad nuo šio paradokso neišsisuka net vad. civilinių jung- 
tuvių šalininkai, dargi jų autoriai: vad. civilines jungtuveės gy- 
nę, jas kitiems primetę ne vienas iš jų viešai ar slaptai gyveno 
be jokių jungtuvių. Netikėdami religinėmis jungtuvėmis jie 
net per greitai įsitikino, kad jų pačių gintos vad. civilinės jung- 
tuvės yra tokia nesąmonė, kuria naudotis yra visai neišmintin- 
gas dalykas. 

Įvedant vad. civilines jungtuves neteisėtai gimusių skai- 
čius taip pat nesumažinamas, o padidinamas. Visi, kurie yra 
gimę iš krikščionių nepriėmusių moterystės sakramento,  pri- 
gimties ir Bažnyčios įstatymų atžvilgiu yra neteisėti. Civilinių 
įstatymų priešinga santvarka čia nieko nepadės: prigimties ir 
Bažnyčios įstatymų jie nepakeis. Juo bus daugiau krikščionių 
sugyvenančių be moterystės sakramento, tuo daugiau bus ir 
neteisėtai gimusių. Taigi vad. civilinės jungtuvės neteisėtai gi- 
musius tik daugina. 

Neišmintingai kaltinama Bažnyčia, būk ji gimusius ne iš 
religinės moterystės skaitydama neteisėtais daranti jiems skriau- 
dą. Bažnyčia neteisėtais jų nepadaro, o tik konstatuoja jų teisi- 
nę padėtį. Neteisėtai gimusiems Bažnyčia nepripažįsta to, ko 
jie neturi ir į ką neturi jokių teisių. „Nesakome, kad kas nors 
yra nubaustas, jeigu jis negali paveldėti karaliaus sosto todėl, 
kad jis nėra karaliaus sūnus. Todėl nereikia skaityti bausme, 
jeigu neteisėtai gimusiam nepripažįstama to, kas priklauso tei- 
sėtai gimusiems“ (Šv. Tomas, Suplem. O. LXVIII, art. II ad 1). 

Jeigu valstybė nori, kad ir neteisėtai gimusieji turėtų vie- 
nodas civilines teises su teisėtai gimusiais, tai šiam tikslui vad. 

civilinės jungtuvės yra visai nereikalingos. Jų vietoje galima 
rasti daug lengvesnį ir padoresnį kelią išleidžiant įstatymą, ku- 
riuo suteikiamos tos pačios civilinės teisės ir teisėtai ir neteisėtai 
gimusiems. Ar valstybė gerai padarytų nedarydama jokio skir- 
tumo tarpe teisėtai ir neteisėtai gimusių, to spręsti čia mes nesi- 
imame. 

Norintieji gimstantiems kūdikiams gero ir jų gerovei siū- 
lantieji vad. civilines jungtuves arba nesupranta, ką jie patys 
kalba, arba suprasdami veidmainiauja. Kritiškai galvojantiems 
yra aišku, kad vad, civilinių jungtuvių įvedimas fatališkai nai- 
kina gimdymus, daug pradėtų kūdikių išžudo nepagimdytų, 
gimusiems kūdikiams kliudo įgyti tokį išauklėjimą, į kokį jiems 
duoda teisių pati prigimtis. Apie tai dar plačiau bus kalbama 
svarstant vad. civilinių jungtuvių pasėkas. 


8. Vad. civilines jungtuves įvesti verčianti pati Katalikų 
Bažnyčios neracijonaliai kieta drausmė. 

Esą daug atsitikimų, kuriais sveikam žmogui esą visiškai 
neįmanoma gyventi taip, kaip liepia Katalikų Bažnyčios mote- 
rystės srities drausmė (pavyzdžiui, po jungtuvių del kokios nors 
priežasties viena pusė — vyras ar moteris tampa fiziniai netikusi 
moterystės gyvenimui, suserga kokia nors nepagydoma kūno 
ar proto liga, vienas kitą pameta ir daug kitų). Šiais visais atsi- 
tikimais Katalikų Bažnyčia teisėtoje moterystėje gyvenančiam 
nenusikaltusiam žmogui uždedanti visiško ir amžino susilaiky- 
mo naštą. O tokia našta esanti visai priešinga moterystės s3vo- 
kai, priešinga žmogaus laisvei, nes prieš žmogaus valią niekas 
neturi teisės gyvenančiam moterystėje įsakyti visiškai susival- 
dyti. Šitokia žmonėms uždedama našta esanti priešinga žmogaus 
prigimčiai ir žmogaus jėgoms per sunki. 

Kadangi tokiais atvejais bažnyčios drausmė žmones ne- 
tiesioginiai verčia daryti įvairius sunkius nusikaltimus, tai vals- 
tybė turinti pareigos šiuo reikalu susirūpinti ir jį kaip nors su- 
tvarkyti. Dėl Bažnyčios konservatizmo ir nenuolaidumo šio 
reikalo nesą galima sutvarkyti kokiu nors mažesnio mąsto įsta- 
tymu. Valstybė todėl yra priversta kurti vad. civilinių jungtu- 
vių instituciją, su savais moterystės reikalus tvarkančiais įstaty- 
mais, su sava drausme. 

Atsakymas. Šis argumentas tik netiesioginiai yra taikomas 
vad. civilinėms jungtuvėms. Tiesioginiai jis yra vartojamas įro- 
dyti divorsų naudingumą ir būtinumą. Plačiai aiškinti divorsų 
ir neracijonalumą ir nenaudingumą čia neturime tikslo. Tik 
trumpai pastebėsime, kad divorsų kenksmingumą ir absurdiš- 
kumą tiek moraliniu, tiek visuomeniniu atžvilgiu pakankamai 
yra įrodę daugelis ne tik teologų, bet pasaulinės teisės ir visuo- 
meninių mokslų autorių, Jų tarpe netrūksta ir tokių, kurie yra 
netikintys. Jie net gindami vad. civilinių jungtuvių būtinumą 
nedviprasmiškai pareiškia, kad jų įsitikinimu divorsas yra ab- 
surdiškas dalykas. Netrūksta net civilinių įstatymų kodeksų, 
kurie leidžia vad. civilines jungtuves, bet nenori leisti divorsų 
(pav. naujasis Italijos kodeksas). Mes nesiginame, kad tokia 
tvarka, kaip vad. civilinės jungtuvės nepripažįstančios ir nelei- 
džiančios divorsų mums atrodo visai nenuosekli. Jeigu jungtu- 
ves laikyti tiktai civiline sutarčia, tai reikia būtinai sutikti, kad 
jos gali būti suardomos. Tačiau suardomos jungtuvės visiems 
kritiškai galvojantiems atrodo absurdiškos, Kaip jau buvo mi- 
nėta, ši absurdiška išvada seka todėl, kad pačios vad. civilinės 
jungtuvės yra absurdas. 

Į atskiras šio 8 argumento už vad. civilines jungtuves min- 
tis trumpai štai kas, galima pasakyti: 

a) Moterystė savo prigimčia primoje eilėje yra skirta ne 
individo, o visos žmonių giminės labui. Todėl ir tai kas atski- 
riems individams būtų gal ir labai naudinga, pav. sukurtos mo- 
terystės suardymas, bet nenaudinga žmonijai, tai yra neleistina. 
Gi nepastovi, suardoma moterystė ir šeima žmonijai būtų aiš- 
kiai pražūtinga. Tenesako nė vienas, kad retos išimtys, kaip 
pav. divorsų leidimas tik labai svarbiais atsitikimais, žmonijai 
būtų ne tik nenuostolingas, bet dargi naudingas. Mūsų kalba- 
moje moterystės srityje tos „retos išimtys“ yra tik hymeriška 
teorija. Kai eina kalba apie vad. civilines jungtuves ir tai dar su 
divorsais, tai kalbama ne apie atskirus atsitikimus, o apie prin- 
cipą, ar moterystėje yra kas nors daugiau, kaip paprastose civi- 
linėse sutartyse ar ne; ar moterystė savo prigimčia yra patvari, 
ar išardoma institucija. Praktikoje jeigu įstatymas pripažįsta 
kad ir ribočiausiais atsitikimais divorsus, tai tuo pačiu pripa- 
žįstama, kad moterystė savyje nėra neišardoma, tuo pačiu 
yra atidaromos šeimos ir moterystės ardymo durys, kurias vė- 
liau jau sunku uždaryti ir nors tos durys atrodytų esą labai siau- 
ros, tai faktinai per jas išlenda visi, kas tik nori. 

b) Ką pasakyti apie tuos nors ir retus labai skaudžius atsi- 
tikimus, kai vedusieji vienas kitą pameta, arba vienas dėl kokios 
nors ligos ar kitokios priežasties tampa visai netinkamas ben- 
dram moterystės gyvenimui? Visiškas, kad ir amžinas žmogaus 
susilaikymas nėra priešingas žmogaus prigimčiai. Skaistus žmo- 
gaus gyvenimas net daugeliu visai žemiškų atžvligių žmogui yra 
tiek naudingas , kad jis net atrodo patobulinąs pačią žmogaus 
prigimtį. Seksualinis susivaldymas gyvenant moterystėje nėra 
priešingas nei moterystės sąvokai, nei jos esmei. Jeigu nepricšta- 
rauja moterystės sąvokai ir jos esmei laikinas moterystėje gyve- 
nančiųjų susivaldymas(o su tuo turi sutikti ir divorsų šalininkai), 
tai kokiu būdu galėtų būti priešingas visiškas susivaldymas? 
Ar žmogus gali pajėgti gyventi visiškai susivaldydamas, arba 
ar gali tesėti visišką skaistybę? Į klausimą teigiamai atsako dau- 
gybė gyvenimo pavyzdžių. Čia tik pravartu paaiškinti tų gausių 
pavyzdžių pagrindą. Gyvuliai neturi nei proto, nei valios. Jų 
seksualinį gyvenimą, kuris yra labai tvarkingas, valdo ne protas 
ir valia, o jausmai, Jausmus juose valdo naturalus instiktas. Bet 
jeigu ir žmogus pradėtų seksualinėje srityje klausyti tiktai jaus- 
mų, tai jis labai greitai savo elgesiu taptų žemesniu už gyvulius. 
Žmoguje jo jausmams ribas nustato ne instinktas, bet protas 
ir tikėjimas ,o tas ribas saugoja valia. Jeigu žmogaus valia pa- 
liekama tik viena sau, be pašalinės pagalbos, tai jai yra gana 
sunku išsilaikyti tose ribose, kurias nustato protas ir tikėjimas. 
Tokiam žmogui ir skaistybės srityje išsilaikyti visada tvarkingu 
dažnai būna gana sunku. Reikia tačiau pripažinti, kad netrūks- 
ta ir netikinčių, ar religinėse praktikose apsileidusių žmonių, 
kurie skaistybės atžvilgiu gyvena be priekaišto. Bet jeigu žmo- 
gaus valia pasigelbsti antgamtinėmis priemonėmis, tai saugoti 
proto ir tikėjimo nustatytas ribas jam yra nesunku. Toki žmo- 
nės be ypatingo sunkumo pajėgia gyventi visiškoje skaistybėje. 
Šiomis priemonėmis -pasigelbstint ir moterystėje gyvenantiems 
susivaldymas nėra negalimas dalykas. Iš to, kas čia pasakyta, 
yra aišku, kaip neigiamai pasitarnauja žmonėms tie, kurie kesi- 
nasi prieš moterystę kaip sakramentą. Jie kesinasi prieš tą sakra- 
mentinę malonę, kuri gyvenantiems moterystėje daugeliu atžvil- 
giu yra būtinaž!), 


*") Apie tai plačiau: Dermine, op. cit., psl. 25.,, 
P. Klemensas IV, Laiškas Aragonijos karaliui 1266 m. 

Kas todėl galėtų tvirtinti, kad vad. civilinės jungtuvės, di- 
vorsai yra tinkamos priemonės prieš nusikaltimus kylančius iš 
nesuardomos moterystės. Jeigu moterystėje gyvenančių tarpe 
nusikaltimų pasitaiko, tai jų kaltininku yra ne moterystės neiš- 
ardomumas, bet žmonių gero išauklėjimo stoka. Rodos nesunku 
yra suprasti, kad ir vad. civilinės jungtuvės ir divorsai yra tikę 
nusikaltimus ne mažinti, bet juos dauginti. Valstybės pareiga 
yra ne pataikauti tiems, kurie būdami pakrikusios valios pa- 
tys gerai nesupranta, ko jie reikalauja, bet pagalvoti apie prie- 
mones, kaip tokius žmones įsamoninti ir pataisyti. Didysis Baž- 
nyčios priešas Bismarck'as remdamasis tuo, ką jis pastebėjo sa- 
vo tautoje, prieštarauja civilistams sakydamas: „Aš netikiu, kad 
įstatymų leidėjai turėtų nepaisyti to, kas yra šventa. Aš tikiu, 
kad jie turi padaryti, kad viešasis gyvenimas visuose dalykuose 
tvirtai remtųsi tikėjimo dvasia ir religiniais palaiminimais, o ne 
kad ta dvasia, kur ji yra, būtų viešai išmesta, kaip koks nenau- 
dingas daiktas, ir kad pagarba Bažnyčiai ir religinėms institu- 
cijoms, kur į žmonių gyvenimą yra įleidę tvirtas šaknis, bū- 
tų pašalintos'22), 


9. Vad. civilinių jungtuvių ir divorsų įvedimas nesąs prie- 
šingas jokiai religijai. 

Yra religijų, kurios divorsus pripažįsta leistinais ir fakti- 
nai be ypatingų sunkumų ir didelių formalumų juos leidžia: pav. 
protestantai, ortodoksai, žydai taip dabar, taip senovėje (plg. 
Deut. 24; Mato Evang. 5). Tik katalikų religija divorsų nepri- 
pažįsta ir neleidžia. Ji neleidžia divorsų net ir tiems žmonėms, 
kurie visai ne sava valia buvo įrašyti į Katalikų Bažnyčią. To- 
kiu būdu šie žmonės be savo kaltės negali pasinaudoti tomis 
teisėmis, kurias pripažįsta savo sekėjams kitos religijos. Tie 
žmonės esą nubausti be jokio iš jų pusės nusikaltimo. Tai esą 
priešinga elementariam teisės dėsniui, kad niekas neturi būti 
baudžiamas jeigu jis nenusikalsta. 

Visą šią painiavą gražiai išrišą vad. civilinės jungtuvės 
leidžiančios divorsus. Tokios civilinės jungtuvės būdamos ne- 
privalomos, o laisvos, nieko neįžeidžia. Katalikai galėdami nau- 
dotis šios institucijos teikiama lengvata nėra verčiami imti vad., 
civilines jungtuves. Gi kitų religijų žmonės vad. civilinėse jung- 
tuvėse neras nieko, ko nebūtų šiuo atžvilgiu jų religijos disci- 


22) Hammerstein, De Ecclesia et Statu, psl. 176. 

plinoje. Šitokia vad. civilinių jungtuvių forma atrodo esanti vi- 
siems priimtina ir reikalinga, 


Atsakymas. Šis argumentas už vad. civilines jungtuves ir 
divorsus kartu, nors dabar kartojamas, yra jau labai senas. Jį 
jau vartojo pseudoreformatoriai Erasmas, Liuteris, Kalvinas 
įrodinėdami divorsų ir daugpatystės padorumą. Į šį argumentą 
katalikai jau daug kartų yra atsakę. Čia prie to, kas jau buvo 
pasakyta į 5 ir 8 argumentus, trumpai pastebėsime, kad klysta 
tie, kurie sako, kad senovės žydams buvo leisti divorsai toki, 
apie kokius galvoja vad. civilinių jungtuvių šalininkai. Sekdami 
Deut. 24 žydai nepatinkančią žmoną galėjo paleisti, bet ten ne- 
pasakyta, kad paleidęs žmoną galėtų vesti kitą, ar paleisto- 
ji galėtų tekėti už kito. Jeigu tokia paleista moteris ištekėdavo, 
bet vėliau vėl norėdavo grįžti pas savo pirmąjį vyrą, tai vyras 
negalėdavęs tokios moters priimti, nes ji skaitydavosi išniekinta 
ir verta pasibiaurėjimo Dievo akyse (Deut. 24, 1-4). Gi Kristus 
apie tą žydų paprotį paleisti žmoną pasakė, kad kas vestų pa- 
leista moterį, svetimoteriautų (Mat. 5). 

Katalikų Bažnyčia nepripažindama ir neleisdama divorsų 
arba išardomos moterystės nieko čia naujo neprasimano, nekal- 
tų žmonių nebaudžia, o tik paaiškina ir saugoja tai, kas yra vi- 
siems žmonėms įsakyta prigimties įstatymais ir Kristaus įsaky- 
mais. Kai kieno nors iš vedusiųjų moterystės gyvenimas dėl ko- 
kių nors priežasčių tampa nelaimingas, ta prasme, kad gyven- 
dami moterystėje negali naudotis visomis moterystės teisėmis, 
ir jiems neleidžiama esamą moterystės ryšį suardyti ir susidėti 
su kitu asmeniu, tai negalima sakyti, kad žmogus yra neteisingai 
nubaustas. Tokius atsitikimus reikia skaityti ne bausmėmis, o 
nelaimėmis. Kas galėtų, pavyzdžiui, sakyti, kad valstybė bau- 
džia nekaltą žmogų, jeigu žmogui dėl kokios nors nelaimės ne- 
tekusiam savo turtų valstybės įstatymai neleidžia jų sauvališ- 
kai paiimti iš savo kad ir labai turtingo kaimyno. Dėl žmogaus 
įvykusios nelaimės valsiybė čia nekalta. Neleisdama nukentėju- 
siam sauvališkai elgtis su svetima nuosavybe valstybė taip pat 
čia nieko blogo neprasimano. o tik daro tai, ką jai liepia daryti 
aukštesni prigimties įstatymai. Ir už pasitaikančias nelaimingas 
moterystes Bažnyčia nekalta. Nekalta Bažnyčia ir už tai, kad ji 
draudžia divorsus, nes juos draudžia prigimties įstatymai, 0 pr 
gimties įstatymus pakeisti nei Bažnyčia nei valstybė neturi galios. 

Taigi ir šis argumentas už vad. civilines jungtuves ir kartu už 
divorsus yra nelogiškas, nes jis siūlo valstybei vad. civilinių 
jungtuvių pagalba ne tik iškreipti tikrąją moterystės sąvoką, 
bet dar įvesti divorsus, kuriuos draudžia prigimties įstatymai ir 
Kristaus įsakymai. 


10. Esą atsitikimų, kada ne tik atskirų asmenų, bet visuo- 
menės ir net religijos geras reikalauja vedusius asmenis išskirti. 
Net Bažnyčia daugeliu atvejų leidžia nepilną, bet amžiną vedu- 
siųjų išsiskyrimą, t. y. išsiskyrusiems, kol juodu abu gyvi, ne- 
leidžia nė vienam antru kartu eiti moterystėn. Atrodo, kad ši- 
tokis amžinas išskyrimas be teisės kurti naują moterystę yra 
daugiau priešingas prigimčiai, negu išskyrimas ir kartu leidimas 
kurti naują moterystę. 


Atsakymas. Ir prieš šį argumentą tinka visa, kas rašytojų 
gausiai ir įtikinančiai pasakyta prieš divorsus ir daugpatystę. 
Kad yra gyvenime skaudžių atsitikimų, labai nelaimingų vyrų, 
ypatingai nelaimingų moterų, kurie savo nelaimę rado nevy- 
kusiose jungtuvėse, to niekas negali paneigti, Ir Šv. Rašte sako- 
ma, kad geriau yra gyventi vienam tyruose, kaip su pikta ir bar- 
nius mėgstančia moteria (Patarlių kn. 21,19). Tačiau visi tie at- 
sitikimai kad ir kartu paimti negali pretenduoti sugriauti ar pa- 
keisti prigimties įstatymus. Į visus tuos motyvus, kuriuos su- 
kuria divorsų ir vad. civilinių jungtuvių šalininkai bekalbėdami 
apie nelaimingas moterystes, su garsiuoju R. de Rugeiero atsa- 
kome, kad visi tie motyvai iš dalies yra klaidingi, iš dalies dirb- 
tinai išpūsti kartu su tais faktais iš kurių jie išvedami. Jie visi 
kartu atskleidžia vienpusišką ir dažnai per daug jausmais nuda- 
žytą pažiūrą į taip svarbią problemą?3), 

Tų visų nelaimingų moterysčių, kurių daugėjimo faktą kon- 
statuojame skaudančia širdžia, priežastys yra ne Katalikų Baž- 
nyčios mokslas, ne religinė neišardoma moterystė, ne vad. ci- 
vilinių jungtuvių ir divorsų nebuvimas, bet pirmoje vietoje tin- 
kamo išauklėjimo stoka, kurį jaunimas turėtų gauti šeimoje ir « 
mokykloje. Teisingai pastebi Louis Faran, kad mūsų laikų po- 
nios tiek padidino savo suknių, skrybėlių ir savo buto apyvo- 
kos menkniekių reikalavimus, kad jos jau neturi už ką pasisam- 


23) Istituzioni di diritto civile, t. II, psl. 169-1753 1933 laida. 

dyt savo vaikams auklę... Mes matome, kaip jų vaikams moks- 
lo reikalavimai didinami nusistebėjimą žadinančiu tempu. Tai 
progresas, bet kartu ir klaida. Pakankamai nepagalvojama, kad 
mokslas be išauklėjimo nepatyrusiose ir silpnose rankose tampa 
pavojingu dalyku24), 

Nebūnant pranašu, galima drąsiai pasakyti, kad ir savo 
krašte ateityje sulauksime ne mažiau, o dar daugiau nelaimingų 
moterysčių, nelaimingų šeimų. Šiandien daugelyje šeimų vaiko 
religinis ir dorinis auklėjimas, jo širdies ir valios auklėjimas 
yra visai apleisti. Vaikas auginamas, bet per mažai ruošiamas 
gyvenimui. Mokyklose po daugelį valandų kasdien yra skirtų 
sportui, plastikai, dainoms, pramogų ruošimui, o nieko, ar be- 
veik nieko jaunimo širdies ir valios auklėjimui, jaunimo paruoši- 
mui pilnam žmogaus gyvenimui. Šito didžiojo trūkumo jų atei- 
ties gyvenime nepataisys ir nepapildys nei vad. civilinių jungtu- 
vių, nei divorso galimybės. Atrodo, kad užuot garsiai ar slap- 
tomis kalbėjus apie vad. civilines jungtuves, pirmiau reiktų ap- 
valyti visokio laipsnio mūsų mokyklas nuo doriniai pakrikusių 
mokytojų. Ar galime tikėti, kad mokės kada nors sukurti lai- 
mingą gyvenimą tie šiandieniniai mūsų mokyklų auklėtiniai, ku- 
riuos moko ir auklėja mokytojai panašūs į Evangelijos Sama- 
rijėtę, kurie jau turėjo po kelis vyrus, ar žmonas, ir tie, kuriuos 
dabar turi, yra ne jų. Dar daugiau yra tokių, kurie gyvena po 
vienu stogu su savo tikra žmona, ar tikru vyru, bet už savo 
namų, pamiršę moterystės ištikimybės priesaiką, nešvariai san- 
tikiauja su svetimais. Visų dėmesio vertas šeimyninio gyveni- 
mo perversmas, kuris mūsų laikais įvyko Italijoje. Kadaisia ten 
įvestos priverstinos vad. civilinės jungtuvės su divorsais nelai- 
mingų moterysčių ir šeimų ne tik neišnaikino, bet ir šeimą ir 
visą tautą privedė ligi visiško pakrikimo. Tik sustiprinus tau- 
toje religinį ir dorovinį auklėjimą šeimos ir visa tauta vėl atsi- 
gavo. Kartu su šituo beveik visai išnyko ir vad. civilinės jung- 
tuvės ir tokios šeimos, kurios reikalautų divorsų. Yra tautų, 


24) „Les dames ont augmentė le nombre de leurs robes, des leurs 
crapeaux et de leur train de maison, elle ne peuvent plus payer le prix... 
d'une institutrice.. nous voyons leurs enfants pousser leur instruction 
dune facon surprenant; C'est le progręs, mais c'est aussi | Verreur... 
L'on ne songe pas assez, gue linstruction sens education devient une armė 
dangereuse entre les mains inexperimentes et dėbiles“ (L. Faran. Le ma- 
riage, Paris, 1909 psl. 45, 499. 


Vad. Civilinės Jungtuvės, 7. : 4 N „27 


pav. prancūzų, vokiečių, kuriose vad. civilinės jungtuvės ir di- 
vorsai yra labai plačiai naudojami. Tačiau tų tautų šeimyninis 
gyvenimas yra visiškai nepavydėtinas. 

Netrūksta taip pat žmonių, kurie klaidingai supranta ir 
savo asmeninę ir visuomenės gerovę. Tie kurie yra pastatyti 
žmoniją tvarkyti ir rūpintis visuomenės gerove, turi būti labai 
atsargūs su tais, kurie reikalauja vad. civilinių jungtuvių, di- 
vorsų ir panašių dalykų. Su tuo žmogumi, kuris yra egoizmo ir 
kitų ydų vergas, niekas nepajėgs sugyventi, Jie padarys nelai- 
mingu-a kiekvieną, su kuriuo ar kuria tik susiriš bendram gy- 
venimui. Tokiem leisti vieną suvedžiotą paleisti ir leisti suve- 
džioti dar kitą, būtų nelaimingų žmonių ir nelaimių dauginimas. 

Pagalios tarpe nepilno vedusiųjų išskyrimo ir divorso yra 
tas skirtumas, kad nesugyvenantiems leidžiama išsiskirti, kad 
jie užmirštų įvykusius nesusipratimus, susiprastų, susitaikintų 
ir vėl kartu gyventų; gi divorsas duodamas tuo tikslu, kad iš- 
siskyrusieji užmirštų padarytą ryšį, nesusitaikintų ir daugiau 
drauge negyventų, bet jeigu pavyks, sudarytų jungtuves su ki- 
tu asmeniu25). Nepilno moterystės išskyrimo galimumas abi 
moterystėje gyvenančias puses visai nemasina tokio išskyrimo 
ieškoti. Nesuardomas moterystės ryšys ragina žmones būti šei- 
myniniame gyvenime ir atsargesniais ir kantresniais. Vad. ci- 
vilinės jungtuvės su divorso galimumu ir viltimi, kaip sako tas 
pat R. de Ruggiero, pažiūrą į jungtuves padaro lengvapėdišką, 
pačias jungtuves ragina daryti neapgalvojus ir paskubomis, ve- 
dusius padaro linkusiais didinti ir palaikyti kylančias nesantai- 
kas ir vidinį nepasitenkinimą?6). Aišku, kad vad. civilinės jung- 
tuvės mokytų žmones į tas jungtuves žiūrėti ne taip rimtai, kaip 
žiūrima į religines jungtuves, Ta lengvapėdiška pažiūra į jung- 
tuves ne mažintų, bet didintų nelaimingų jungtuvių ir nelaimin- 
gų šeimų skaičių ir tokiu būdu individams ir visuomenei jos 
neduotų tos naudos, apie kurią daug kalba jų šalininkai, bet 
atneštų tik naujų nelaimių. 


11. Vad. civilinės jungtuvės apsaugoją žmones nuo švent“ 
vagysčių ir sakramentus nuo profanacijos. Bažnyčia griežtai lai- 


kydamosi savo drausmės moterystės dalykuose pati tampanti 


25) Palyg. Billot, op, cit., thes, 42. 
26) Op. cit. psl. 175. 

blogo priežastimi. Savo griežtumu ji niekad nepasieksianti to- 
kių rezultatų, kad visi jos nariai vertai priimtų moterystės sak- 
ramentą. Buvę ir būsią tokių žmonių, kurie religines jungtuves 
imą tik todėl, kad nėra vad. civilinių jungtuvių. Toki asmens 
religines jungtuves imą prieš savo norą, į moterystės sakramen- 
tą netikį, jį dargi pozityviai sava valia išskirią, nenorį jį pri- 
imti, Sekant Bažnyčios mokslu, toki žmonės savo elgesiu sun- 
kiai nusidedą, ir pozityviai išskirdami iš savo sutarties mote- 
rystės sakramentą nesudarą jokio moterystės ryšio, lieką gy- 
venti tiktai tariamoje moterystėje. Bažnyčia galėdama šių blo- 
gumų išvengti savo konservatizmu tampanti šių blogumų prie- 
žastimi. Bažnyčia galinti iš žmonių nereikalauti, kad jie būti- 
nai saugotų dabartinę Bažnyčios įsakytą jungtuvių formą. Ji 
galinti leisti laisvai pasirinkti arba religinę arba vad. civilinę 
jungtuvių sudarymo formą. Šitokis sutvarkymas nebūdamas 
priešingas nei moterystės prigimčiai, nei jos sakramentiniam 
charakteriui duotų žmonėms pageidaujamą laisvę ir visus pa- 
tenkintų, nes norintieji galėtų imti jungtuves bažnyčioje, o ne- 
norintieji eiti į bažnyčią galėtų tikrą moterystę sudaryti kitokiu 
būdu. 


Atsakymas. Šis priekaištas yra nukreiptas išimtinai tiktai 
prieš katalikų moterystę, nes nekatalikams kurti savo moterys- 
tės ryšį bažnyčioje ne tik nėra privaloma, bet dargi neleidžiama. 
Kalbant apie katalikus čia iškeltieji blogumai teorijoje atrodo 
daug baisesni, negu kad yra tikrumoje, Katalikų tarpe yra ma- 
ža tokių, kurie nežinotų ar netikėtų, kad moterystė yra sakra- 
mentas. Dar mažiau yra tokių(drįsčiau net manyti, kad tokių 
visai nepasitaiko), kurie pozityviu valios veiksmu iš savo mo- 
terystės sutarties išskirtų sakramentą. Kiekvienas žmogus, jei- 
gu jis nėra visiškai praradęs žmogiškumo, kurdamas moterys- 
tės ryšį vienokiu ar kitokiu būdu siekia tikros moterystės, to- 
kios, kokia ji yra ir turi būti savyje, o ne moterystės parodijos. 
Tokių tikrai nepasitaiko, kurie galvotų, kad jeigu moterystė 
yra negalima be sakramentinio charakterio, tai nereikia nė mo- 
terystės. 

Jeigu atsirastų žmogus, kuris nuduodamas kuriąs tikrą 
moterystę, išskirtų iš jos tuos elementus, be kurių tikra mote- 
rystė yra negalima, siektų ne tikros moterystės, o tik užmas- 
kuoto neteisėto sugyvenimo, tai šio žmogaus sugedimo ir jo 

moterystės netikrumo priežastimi būtų nei ne Bažnyčia, nei ne 
Bažnyčios drausmė, bet tie, kurie jį taip netikusiai išauklėjo. 
Tokiem žmonėm ir vad. civilinių jungtuvių įvedimas, jų legali- 
zavimas nieko nepadėtų. Jeigu žmogus iš moterystės sutarties ar 
regimu viršiniu būdu, ar nors vidiniu savo valios veiksmu iš- 
skirs esminius moterystės elementus, tai jokia forma jo moterys- 
tės nepadarys teisėta. Jeigu Bažnyčia ir sutiktų su vad. civi- 
linių jungtuvių forma, tai ir ją naudodamiesi sukurtų tikrą mo- 
terystę tiktai tie asmens, kurie nieko neišskirtų, kas priklauso 
krikščionių moterystės esmei. Jeigu krikščionis darydamas mo- 
terystės sutartį iš savo moterystės pozityviai išskirtų sakramen- 
tinį charakterį, moterystės vieningumą ar jos nesuardomą, tai 
nepaisant kur ir kokiu būdu jis ryžtūsi moterystės sutartį su- 
daryti, jo daromoji sutartis niekad nebus tikra moterystė. 

Taigi vad. civilinės jungtuvės nėra jokia priemonė apsau- 
goti žmones nuo šventvagysčių, o sakramentus nuo profana- 
cijos. 


12. Religinės jungtuvės esančios labai vėlai išgalvotos. Jei- 
gu amžiais be jų apsieita, tai kodėl negalima būtų be jų apsieiti 
ir dabar? Senajame Įstatyme jos buvę visai nežinomos, Nė Kris- 
tus jų neįkūręs ir neįsakęs. Jas tik vėliau įvedusi Bažnyčia sek- 
dama senovės romėnų stabmeldžių papročius!). Net ir Katalikų 
Bažnyčioje iki Tridento Susirinko imti jungtuves bažnyčioje 
dalyvaujant kunigui buvę tik pageidaujama, bet neprivaloma. 
Privalomas bažnytines jungtuves įvedęs tiktai Tridento susi- 
rinkimas, nors dar ir šito susirinkimo griežtų parėdymų nepai- 
sant pirmykštė laisvė imti jungtuves, kur kas norėjo kai ku- 
riuose kraštuose išsilikusi ligi 1908 metų. Visoje Katalikų Baž- 
nyčioje bažnytinės jungtuvės esančios įsakytos tiktai nuo 1908 
metų. 

Iš bažnytinių jungtuvių kilmės matyti, kad jas įsaką Baž- 
nyčios įstatymai nesą tiek svarbūs, kad dėl svarbios priežasties 
jų nebūtų galima pakeisti, arba ir visai panaikinti. Valstybė 
įvesdama vad. civilines jungtuves dėl svarbios priežasties lei- 
džianti žmonėms nesilaikyti tų nesvarbių Bažnyčios reikalavimų. 
Atrodo, kad Bažnyčia nenorėdama bereikalingai žmones varžyti, 
su tokia tvarka pati turėtų sutikti. 


1) Taip kalba Digesto Italiano: Matrimonio, psl. 1084. 

Atsakymas. Būtų klaida manyti, kad Senajame Įstatyme 
netikėta į moterystės šventumo charakterį. Taip pat klaidingai 
tvirtinama, kad Bažnyčia įvedusi religines jungtuves sekdama se- 
novės romėnų papročius. Apie tai jau buvo kalbėta — aiškinant 
moterystės bendrai ir krikščionių moterystės kilmę. Tiesa, kad 
ligi Tridento susirinkimo dabartinė bažnytinė jungtuvių forma 
nebuvo būtina moterystės tikrumui. Bet negalima manyti, kad 
prieš Tridento susirinkimą tos formos arba visai nebuvę, arba 
kad ji buvusi tik pageidaujama. Ji nuo seniausių laikų krikščio- 
nims yra privaloma ta prasme, kad ją apleidę be svarbios prie- 
žasties skaitydavosi nusikaltę Bažnyčios drausmei. Ne bažny- 
čioje sudarytos jungtuvės būdavo laikomos tikromis, bet ne- 
leistinomis. | Moterystės tikrumui bažnytinė moterystės arba 
jungtuvių forma senovėje nebuvo įsakyta dėl įvairių priežasčių: 

1. Kad ir be šio griežto įpareigojimo visi katalikai mote- 
rystės sutartis arba jungtuves darydavo tik bažnyčioje; 

2. Kad tais laikais Bažnyčia nerado reikalo bažnytines 
jungtuves įsakyti griežtesniu būdu; 

3. Kad Bažnyčia net negalėjo šito padaryti dėl įvairių pa- 
šalinių kliūčių. 

Kai bažnyčia rado reikalo ir neturėjo nenugalimų kliūčių, 
tai visada buvusias bažnytines jungtuves ji dar griežčiau įsakė. 
Kiek šis dabartinis Bažnyčios įstatymas įsakąs bažnytines jung- 
tuves yra svarbus, šitą klausimą spręsti neturi galios nei pa- 
vieniai privatūs asmenys, vistiek ar jie būtų pasauliečiai, ar dva- 
sininkai, nei pasaulinė valdžia. Jį gali spręsti tiktai tas autorite- 
tas — Bažnyčios vadovybė, kuri šį įstatymą yra išleidusi. Tie- 
sa, kad žmonių, o ne Dievo įstatymų savyje nekintamų nėra. 
Bet iš šito dėsnio negalima pasidaryti išvados, kad ne Dievo 
įstatymus gali keisti, kas tik nori, kad kiekvienas savo nuožiūra 
gali jų laikytis ar nesilaikyti. Bažnyčios įstatymus, nežiūrint 
kokios jie būtų svarbos, gali keisti tik Bažnyčia. Valstybė ar 
privatūs asmenys jų negali nei pakeisti, nei nuo jų dispensuoti. 
Ne kitaip yra ir su valstybės įstatymais, Aišku, kad valstybė 
neturi galios keisti krikščionis saistančius Bažnyčios įstatymus 
ir tuo pačiu neturi galios krikščionims įvesti vienokios ar kito- 
kios formos vad. civilines jungtuves. Krikščionių jungtuvių 
formą nustato Bažnyčia ir tos formos neturi galios pakeiži nei 
valstybė, nei juo labiau privatūs žmonės. 

13. Bažnyčios katalikams įsakytą religinę arba bažnytinę 
jungtuvių formą pati Bažnyčia ne labai vertina. Kam čia kitiems 
pasirodyti katalikiškesniais už Popiežių jas taip uoliai ginant? 


Ir dabar esą atsitikimų (pav. kan, 1098, 10995 2), kad Baž- 
nyčios įsakyta religinė jungtuvių forma pačių katalikų nesais- 
tanti. 


Krikščionių nekatalikų Bažnyčia nevaržanti jokia bažny- 
tine jungtuvių forma, 


P. Pijus XI konkordate su Italijos valstybe vienodai ver- 
tinąs ir Bažnytinės ir vad. civilines jungtuves. Jeigu bažnytinė 
jungtuvių forma esanti tik tokios svarbos tai dėl svarbių prie- 
žasčių valstybė savais įstatymais galinti nustatyti piliečiams pri- 
valomą, ar laisvą ir kitokią jungtuvių formą, negu ta, kurios 
reikalauja Bažnyčia. 


Atsakymas. Tiesa, kad sekant kan. 1098 Bažnyčios nusta- 
tytoji moterystės sutarties forma, kai kuriais atvejais katalikams 
nėra būtina. Ji nėra būtina todėl, kad tos pačios Bažnyčios 
įstatymai nuo jos paliuosuoja. 

Kad krikščionims nekatalikams atsakomas jų moterystės 
sutarties bažnytinis palaiminimas, tai šį faktą reikia laikyti ne 
privilegija, bet draudimu duoti ne katalikams tą palaiminimą, 
kurį Bažnyčia skiria tiktai katalikams. 

Jeigu Bažnyčia iš savo visiems bendrų įstatymų padaro 
kam nors teigiamą ar 'neigiamą išimtį, tai iš to dar negalima pa- 
sidaryti išvadą, kad iš tų pačių Bažnyčios įstatymų tokias pat 
išimtis galinti daryti valstybė, ar privatūs asmens, 

Kai dėl tariamojo bažnytinių jungtuvių sugretinimo su 
vad. civilinėmis jungtuvėmis, tai ligi šiol dar nė vienas iš Po- 
piežių, Teologijos, ar Bažnyčios Teisės žinovų bažnytinių jung- 
tuvių ir vad. civilinių jungtuvių vienodai nevertino. 1) Kai dėl 
argumento traukiamo iš Apaštalų Sosto konkordato su Itali- 
jos valstybe, tai yra pasaka tų, kurie šio konkordato str. 34 
neskaitė. P. Pijus minėtame konkordate str, 34 bažnytinių jung- 
tuvių su vad. civilinėmis jungtuvėmis nesulygina, bet grąžina 

katalikų bažnytinėms jungtuvėms tas civilines teises, kurias 
iš katalikų buvo atėmę masonų išleisti neteisingi įstatymai2?), 

Kai kam atrodo neaišku, kodėl Popiežiai konkordatuose 
su valstybėmis nereikalauja, kad valstybė panaikintų ar už- 
draustų vad. civilines jungtuves. Atsakymas aiškus. Jeigu vals- 
tybės turinčios šią instituciją sutiktų ją panaikinti, tai Baž- 
nyčia senai būtų paprašiusi tai padaryti. Iš kitos pusės kon- 
kordatuose ne visa išvardijama, ką Bažnyčia norėtų žmonių gy- 
venime panaikinti. Nė viename konkordate nėra parašyta, kad 
valstybė turi drausti klaidingų religijų platinimą, keiksmus, įvai- 
rius nusikaltimus. Tačiau iš šito negalima padaryti išvadą, kad 
Bažnyčia tokius dalykus leidžia ir neskaito blogais, 

Taigi tvirtinimas, būk Bažnyčia pati mažai vertinanti reli- 
gines jungtuves yra neteisingas ir vad. civilinių jungtuvių juomi 
teisinti negalima. 


14. Vad. civilinės jungtuvės esąs modernios valstybės rei- 
kalavimas ir jeigu jų ligi šiol kur nors dar nebuvo, tai reikią jas 
įvesti, Mūsų laikais vad. civilines jungtuves turinčios beveik vi- 
sos modernios valstybės. Iš šito fakto galima esą daryti išvadą, 
kad vad. civilinės jungtuvės esančios moderniai sutvarkytos 
valstybės reikalavimas. Šiuo argumentu dažnai mėgsta operuoti 
tų valstybių žmonės, kuriose vad. civilinių jungtuvių nėra, 


Atsakymas. Neužsipulsime perdėtai nei vadinamų moder- 
nių laikų, nei modernių valstybių. Tačiau, deja, turės visi su- 


27) Plg. P. Benedikto XIV Apašt. laišką Belgijos vyskupui Pauliui — 
Simon, 1769, 9, 17; i 

P. Pijaus IX laišką Italijos karaliui Emanueliui 1852, 9, 19 i: to pat 
Popiežiaus kalbą 1859, 9, 27. 

P. Lenono XIII Aapašt. laišką Venecijos provincijos vyskupams, 
1893, 2, 8. 

P. Pijaus X laišką Bolivijos vyskupams, 1906, 11, 24 

P. Pijaus XI encykl. „Casti connubii“, 

S. Penitencijarijos raštą iš 1866, 1, 15, vad. civilinių jungtuvių įvedi- 
mo Italijoje proga. 

2) Italijos konkordato str. 34 šitaip skamba: „Italijos Valstybė norė- 
dama sugrąžinti savo tautos katalikiškas tradicijas, atatinkančią šeimos pa- 
grindui, moterystės institucijai, garbę, moterystės sakramentui, tvarkomam 
kanonų teisėmis, suteikia civilinės pasėkos“. Toliau kalbama, apie aktų 
rašymo būdą. Sekant konkordatu, Italijoje moterystės aktus rašo klebonai 
ir penkių dienų tarpe jų nuorašus nusiunčia valstybės įstaigoms. 

tikti, kad tais moderniais laikais ir vadinamose moderniose 
valstybėse, kurios taip garsiai giriasi savo aukšta civilizacija, yra 
ne maža nekultūringų, net barbariškų dalykų. Antai moder- 
niose valstybėse įstatymais yra panaikinta vergija, o tuo tarpu 
tose pačiose valstybėse beveik nekliudomai veikia organizuo- 
tos baltųjų vergių pirklių gaujos. Yra modernių valstybių, ku- 
riose valdžia ne kartą būna priversta vesti derybas su plėšikų 
ir žmogžudžių gaujomis. Niekad nesibaigiančio karo, dar ne- 
sibaigusios ekonominės krizės priežasčių taip pat reikia ieškoti 
moderniais laikais gyvenančių žmonių tarpe. Arba štai moder- 
niais laikais, jau nekalbant apie Sovietų Rusiją, į ką pavirto 
moterystės gyvenimas civilizuotų Vokietijos protestantų ir taip 
pat civilizuotų Prancūzijos lyberalų tarpe. Prancūzijoje jau net 
priežodis susikūrė: „En France on ne se marie plus“, reikštų — 
Prancūzijoje jau gyvenama be jungtuvių. Tikrai, to krašto ly- 
beralų dauguma nebepripažįsta jokių jungtuvių, dargi civili- 
nių. Štai keli pavyzdžiai, ko šiandien galima rasti vadinamose 
moderniose valstybėse. Kas galėtų tvirtinti, kad šiuos anarchi- 
jos reiškinius — baltųjų vergių pirklių draugiją, gangsterizmą, 
šeimos pairimą ir panašius reiktų įvesti ir tose valstybėse, kur 
jų dar nėra. O niekas neįrodys, kad vad. civilinės jungtuvės 
nepriklauso tai pačiai fenomenų rūšiai, kaip ir aukščiau išvar- 
dinti reiškiniai. Ar gali kritiškai galvojančiam žmogui turėti 
kokios nors galios už vad. civilines jungtuves tas argumentas, 
kad civilines jungtuves turi kai kurios vadinamos modernios 
valstybės? Jau Romėnų Ciceronas teisingai pasakė, kad kvai- 
liausia yra manyti visa esant gera ir teisinga, ką tik galima su- 
rasti tautų įstatymuose, ar jų institucijose. Jeigu apie teises da- 
ryti išvadas iš tautų įsakymų, iš valdovų dekretų, tai būtų ga- 
lima sakyti, kad galima plėšikauti, svetimoteriauti, padirbti ne- 
tikrą testamentą (Cicero, De Legibus, L, I, c. 15, 16). 

Šis argumentas už vad. civilines jungtuves, kad jas turi 
kai kurios modernios valstybės, savyje neturi jokios vertės, Vi- 
sa, kas tik randama kad ir moderniausiose valstybėse, reikia 
gerai ištirti, nes ir tose valstybėse pasitaiko visai blogų dalykų. 
Kas yra gera savyje, tai bus visur gera. O kas yra savyje blo- 
ga, tai nepaisant, ar tai bus civilizuotoje, ar necivilizuotoje vals- 
tybėje, vistiek bus bloga. 

Pasitaiko net ir tokių žmonių, kurie reikalaudami vad. ci- 
vilinių jungtuvių savo reikalavimų nepagrindžia jokiomis ra- 

cijomis. Jie nenori net kitus girdėti apie jas kalbant. Jie norėtų, 
kad vyriausybė tylomis išleistų įstatymą, visuomenę pastatytų 
prieš įvykusį faktą, o po laiko tegul sau filosofuoja, kiek kas 
nori. Jeigu šitaip nusiteikusius žmones likimas kurioje nors 
valstybėje prineša ligi įstatymus leidžiančiųjų instancijų, tai jie 
taip ir padaro. Beveik visose valstybėse vad. civilinės jungtuvės 
tik šitokiu būdu ir atsirado. 

Su taip galvojančiais, taip nusiteikusiais kokia nors po- 
lemika, ar moksliškas klausimo svarstymas būtų tuščias laiko 
gaišinimas. Jie visai nemano klausimą protu peržvelgti ligi pa- 
čių paskutinių išvadų. Jie gyvena dėsniu: sit pro ratione volun- 
tas. Lietuviškai būtų galima pasakyti: kai turi galybės, tai pro- 
tą galima pasidėti į šalį. 

, * 

Ši argumentų už vad. civilines jungtuves eilė yra surink- 
ta iš civilinių jungtuvių naujausių laikų gynėjų. Beskaitant ne- 
teisininkus, bet šiaip rašytojus kalbančius už vad. civilines jung- 
tuves tų įvairiai pasakytų argumentų galima surasti visą dau- 
gybę. Juos visus čia išvardinti būtų ir nereikalinga ir per daug 
nuobodu. Visi jie kalba apie tuos pačius dalykus, kuriuos jau 
palietėme išvardintuose argumentuose: valstybės visagalybę, vi- 
suomenės, šeimos, individo gerovę, sąžinės laisvę, dorovės ir 
religijos interesus, modernių laikų reikalavimus. Todėl kiekvieną 
iš jų galima lengvai priskirti vienam ar kitam iš tų, kurie čia 
buvo svarstyti. 

Yra vertas dėmesio praeities faktas, kad beveik visose tu- 
rinčiose vad. civilines jungtuves valstybėse ši tariamosios mo- 
terystės forma buvo įvesta neįrodžius jos racijonalumo. Tik vė- 
liau, kai katalikai gyvu ar rašytu žodžiu pradėjo tą instituciją 
pulti, jos autoriai ir šalininkai įvairiomis progomis už tą insti- 
tuciją pasakė įvairiausius argumentus. Tų argumentų vertę iš 
dalies jau matome, o dar daugiau ta vertė paaiškės iš sekančių 
puslapių?8). 


28) Šioje dalyje išvardintus ir daug kitų šiems panašių argumentų už 
vad. civilines jungtuves galima rasti: 

Digesto Italiano: Matrim. relig., matrim. civil., divorzio 

Planiol, Traitė de droit civil, t. II. 

Avigdor P., Examen critigue des tendences modernes dans le ma- 
riage. 

Dessaulles, Les erreure de !Eglise en droit naturel et canonigue Sur 
le mariage et le divorce. 

Kiekvienas plačiau susipažinęs su moterystės klausimu 
bendrai ir su vad. civilinių jungtuvių kilme lengvai galės pa- 
stebėti, kad šiandieniniai vad. civilinių jungtuvių gynėjai savo 
siūlomai institucijai naujų argumentų nesuranda. Jie kartoja tuos 
pačius, kuriuos jau kiti per kelis šimtus metų kartojo ir į ku- 
riuos jau daug kartų yra pakankamai atsakyta. Šiandieniniai vad. 
civilinių jungtuvių šalininkai jų vartojamus argumentus laiko 
moderniais, naujais todėl, kad jie nėra pakankamai susipažinę 
su tuo ką kalbėjo ir rašė tuo pačiu klausimu prieš juos gyvenę 
jų vienminčiai. Jų senas klaidas jie kartoja, kaip tariamus nau- 
jus išradimus, tai, kas jau yra pasenę ir keliomis eilėmis žmo- 
nių užmiršta, jie laiko naujais, moderniais dalykais. Stoka darbš- 
tumo, kritikos, katalikų nuomonių ir Bažnyčios mokslo nepa- 
grįsta neapykanta juos ligi šiol kliudo susipažinti su atsaky- 
mais į senovės klaidas, o tuo pačiu ir į daugelį šiandieninių 
klaidų. Jie kartais imasi kalbėti ir apie Katalikų Bažnyčios moks- 
lo mintis, bet to mokslo pakankamai nepažinę iškraipo ir įc 
mintis. Teisininko Avogadro žodžiais tariant, jeigu mūsų ide- 
jiniai priešai pasiimtų į rankas Bažnyčios patvirtintus Teologi- 
jos, Bažnyčios teisės traktatus, tai apsivalytų nuo gėdos, kuri 
šiandien jiems tenka, kad jie dažnai pasirodo nežiną, ką katali- 
kai laiko teisingu, ką abejotinu ir ką klaidingu dalyku... Atro- 
dytų, kad katalikų tarpe negalėtų būti jokių ginčų esminiais 
moterystės klausimais. Atrodytų, kad mums nebūų šiuo klau- 
simu su kuo kovoti, išskyrus komunistus ir kraštutinius so- 
cijalistus, kurie grįžta jau ne į protestantų ir jų sekėjų klaidas, 
bet į panteistų ir į palaidžiausių pirmųjų amžių eretikų, ar į mū- 


Santiago, Madrazo... Discorsos pronunciados en los cortes constitu- 
yentes, 22-29, IV, 1870. 
Tillier L., Le mariage, sa genėse, som ėvolution. 
Lacombe, Une critigue du mariage au XV siecle. 
De Amicis, Il matrimonio civili secondo il codice civile... 
Liberatore, Del matrimonio. 
Liberatore, Il matrimonio civili considerato nella giurispru denza. 
Schiapooli, Il matrimonio 
Gagliardi, Apologia del matrimonio 
Avogadro, Teorica dellistituzione del matrimonio 
C. Bellarminus, De Sacramentis, Matrimonium. 
C. J. Billot, De Ecclesiae Sacramentis 
J. Perrone, De matrimonio christiano, L. I, s. Il, c. IV 
Dermine, La doctrine du mariage chrėtien. 

sų laikų anabaptistų klaidas, kurie stengiasi žmonių gyvenime 
moterystę visai išnaikinti (Avogadro, op. cit. p. XI). 

Tuo tarpu su pasigailėjimu tenka konstatuoti, kad užsi- 
puolančių krikščioniškos moterystės šventumą galima rasti ir 
tokių, kurie savo pažiūromis nėra nei komunistai, nei tikra pras- 
me socijalistai. Jie užsipuola tai, ko jie net visai nesupranta, 
ar net nežino. Jeigu tą klausimą, kurį jie puola, geriau pažint: 
tai tikrai pakeistų savo pažiūras ir elgesio būdą. Dažnai pasau- 
lyje pasirodo per daug teisingi esą Carlyle žodžiai: The one 
enemy we have in this universe: is darkniss of mind. (autoriaus 
. pabr.). Šiame pasaulyje turime vieną priešą: juo yra proto tam- 
sumas. 


KETVIRTAS SKYRIUS 


KRIKŠČIONIŲ VAD. CIVILINĖS JUNGTUVĖS IR 
BŪTINOS JŲ PASĖKOS 


Žmonės gyvenimo praktikos yra įpratinti iš vaisių spręs- 
ti apie medžio rūšį ir jo naudingumą. Kristus yra įspėjęs savuo- 
sius mokinius, kad ir pranašus gerus nuo blogų jie galės leng- 
vai atskirti iš jų darbų vaisių. Atrodo, kad taip pat yra tikslu 
ir apie vad. civilinių jungtuvių vertę spręsti iš jų pasėkų. Kai 
kurias iš tų pasėkų pasvarstysime. 

1. Vad. civilinės jungtuvės, moterystės ryšio patvarumas 
ir divorsai. Jau buvo pakankamai užsiminta trečiame šios dalies 
skyriuje, kalbant apie ketvirtąjį už vad. civilines jungtuves ar- 
gumentą, kad vad. civilinių jungtuvių šalininkai jas siūlydami 
remiasi tuo, būk moterystės sutartis esanti civilinė sutartis. Jei- 
gu su tokiu tvirtinimu sutikti, tai reikėtų sutikti ir su jo pasė- 
komis. Civilines sutartis jas sudariusieji asmens savo tarpe su- 
sitarę gali nutraukti — panaikinti. Pavyzdžių čia neminėsiu, 
nes jų lengvai suprantamų kiekvienas gali apsčiai rasti kasdie- 
niniame gyvenime. Jeigu ir moterystė būtų tiktai civilinė sutar- 
tis, tai taip pat sektų, kad šią sutartį sudariusieji, jeigu abu pa- 
norės ir savo tarpe susitars, galėtų ją panaikinti ir tapti vėl lais- 
vais, kaip buvę prieš moterystę!). Šitokių bandymų — daryti 


*) Palyg. Perrone, op. cit. L. I, s. II, c. I, a: 2 

moterystės sutartį ir ją vėl ardyti — žmogus savo gyvenime ga- 
lėtų pakartoti tiek kartų, kiek jam patiktų. Aiškiau pasakius, 
žmogus tiek kartų galėtų vesti vis kitą žmoną ir tiek kartų tas 
žmonas pavaryti, kiek kartų jam taip patiktų. Jeigu daleidžiame 
principą, kad moterystė savyje yra suardoma sutartis, tai sunku 
įrodyti kieno nors teisėtą kompetenciją apriboti, kada ir kelis 
kartus gyvenime galima tą moterystę suardyti. Ir tikrai, iš visų 
valstybių turinčių vad. civilines jungtuves, yra vos kelios, ku- 
riose įstatymai išsiskyrimus trukdo. Bet visi sutinka, kad ir 
išsiskyrimą trukdančios valstybės, jeigu jos moterystę laiko 
tiktai civiline sutarčia, elgiasi visai nelogiškai. Tuose kraštuose, 
kur yra išsiskyrimams laisvė, vienur kovojama prieš gręsiančią 
visišką seksualinę anarchiją, kitur prieš pačius išsiskyrimus. Tie 
išsiskyrimai taip plinta, kad priverčia nusigąsti net pačius vad. 
civilinių jungtuvių šalininkus, Kaip vad. civilinės jungtuvės 
griauna moterystės pastovumą ir platina išsiskyrimus, nėra rei- 
kalo išvardinti šiuo klausimu visų valstybių statistikas. Užteks 
klausimą pailiustruoti dviem pavyzdžiais iš Prancūzijos ir Jung- 
tinių Amerikos Valstybių statistikos. 


Prancūzijoje: 

Metai Išsiskyrimų be divorso Divorsų Viso suardytų šeimų 
1884 2821 1657 4478 
1890 1570 6557 8127 
1895 1823 7700 9523 
1900 2263 7820 10083 
1905 2238 10860 13098 
1910 2004 14261 16661 
1913 2466 16335 18801 
I... EA 

2 bus. 224. 11907 


Kaip augo divorsų skaičius įvedus vad. civilines jungtu- 
ves Jungtinėse Amerikos Valstybėse, parodys ši skaitlinė: 

1870 m. buvo 9937 divorsai, o 1921 m. jau 148,554 div. 
Nuo 1870 m. iki 1921 m. gyventojų skaičius padidėjo 18376, o 
divorsų sakičius padidėjo net 125092). 


2) Palyg. Paul Bureau, op. cit. psl. 89 
Holveck, Das Civileherecht des Burg. Gesetzbuchs 
Documentation Cath. nr. 885, 5, 2, 1958 

Pavyzdyje iš Prancūzijos šeimyninio gyvenimo  statisti- 
kos paprastų išsiskyrimų ir divorsų skaičių tyčia atskirai pa- 
minime. Tai parodo, kad vad. civil/nės jungtuvės net leisdamos 
divorsus nepanaikina išskyrimų nenaikinančių moterystės ryšio. 
Skirtumas tik tas, kad palyginus su jungtuvių skaičiumi papras- 
tų išsiskyrimų nuošimtis lieka visada beveik tas pat, o divorsai 
pastebimai daugėja. Iš šios statistikos taip pat yra aišku, kad 
tuščias yra Bažnyčiai daromas priekaištas, kam ji leidžianti ve- 
dusiųjų išsiskyrimus nenaikindama moterystės ryšio. Vedusieji 
patys skirdamiesi ne visi nori savitarpį ryšį visiškai panaikinti, 
o jeigu jie to ir norėtų, tai jau buvo aiškinta, kad tai draudžia 
ne Bažnyčia, o prigimties įstatymai. Čia paminėtos statistikos 
parodo dar ir tai, kad įvedus vad. civilines jungtuves, nenusise- 
kusių ir nelaimingų jungtuvių ir tokių būdu suardytų šeimų, 
sugriauto gyvenimo žmonių skaičius nepaprastai didėja. 

Paskutiniais laikais šeimyninio gyvenimo laimė ir patvaru- 
mas visur žymiai pašlijo. Net ir tuose kraštuose, kur nėra vad. 
civilinių jungtuvių nei divorsų, pairusių šeimų skaičius didėja. 
Tuose kraštuose, kur valstybės įstatymai leidžia vad. civilines 
jungtuves ir divorsus, divorsų skaičius pasibaisėtinai išaugo. 
Žmonės praradę pagarbą bažnytinėms jungtuvėms ir iš viso 
moterystės neskaitą šventu dalyku negali jausti pagarbos ir vad. 
civilinėms jungtuvėms. Kai kuriuose kraštuose turinčiuose vad. 
civilines jungtuves prieita net ligi to, kad vad. civilines jungtu- 
ves ima jau tik tie, kurie yra nusistatę vienokios ar kitokios reli- 
gijos šventykloje imti ir religines jungtuves. Šitaip jie elgiasi to- 
dėl, kad įstatymai draudžia gana didelėmis bausmėmis imti re- 
ligines jungtuves neėmusiems vad. civilinių jungtuvių. Jeigu ne 
bausmės, tikintieji į civilines įstaigas simuliuoti neitų, nes jie 
vad. civilinių jungtuvių neskaito jungtuvėmis (Šitokia „sąžinės 
laisvė“ dar ir dabar yra socijalistų valdomoje Prancūzijoje). 
Netikintieji į religines jungtuves daugumoje gyvena be jokių 
jungtuvių. Vad. civilines jungtuves jie jau senai laiko komedija, 
kurią vaidinti neverta, nes ji šį tą kainuoja ir dar žmogų suvar- 
žo, nes norint jas nutraukti, tenka jieškoti priežasčių, jų nesu- 
radus reikia sugalvoti pakankamai gudrų melą, eiti į teismą, 
mokėti paleistai suvedžiotai moteriai atlyginimą ir tt. Užtat, ku- 
riame krašte buvę priversinos vad. civilinės jungtuvės vėliau pa- 
liekamos laisvam žmonių pasirinkimui, ten jos labai greitai iš- 
eina iš mados, 

Iš paduotų skaitlinių aiškiai matosi, kad vad. civilinės 
jungtuvės ne tik teorijoje, bet ir praktikoje yra tikros šeimos 
pastovumo ardytojos. Aišku kodėl taip. Visiem vad. civilinių 
jungtuvių rėmėjams ir jų šalininkams dažniausia pirmoje vieto- 
je ir rūpi ne kas kita, kaip tik išsiskyrimo galimybė. Tai jie ne 
visada pasako, nes neturi drąsos. Ruošdami vad. civilinių jung- 
tuvių projektus jie kartais žada neįvesti divorsų, nes bijo viešo- 
sios nuomonės reakcijos, bet visada tyko sulaukti patogią pro- 
gą ir jeigu tik šią progą sulaukia, tai savo svajones įvesti di- 
vorsus visada įgyvendina. Kai kur bijodami visuomenės reak- 
cijos prieš šeimų ardytojus, jie vad. civilinių įstatymų pirmuo- 
siuose paragrafuose deklaruoja, kad jungtuvės yra nesuardo- 
mos, bet tolimesniuose tų pačių įstatymų paragrafuose jie su- 
rašo visą litaniją galimybių sukurtas jungtuves suardyti, Pro šį 
jų padarytą plyšį, kaip buvo sakyta, ateityje lys, kas tik pano- 
rės — nepaisant jų iškilmingų deklaracijų, ir jie patys ir kiti 
savo jungtuves galės ardyti tiek kartų, kiek kartų bent viena 
pusė užsimanys. Kur buvo rimtai bandyta įvesti vad. civilines 
jungtuves be divorsų, ten jos net religijos ir Bažnyčios priešų 
tarpe pritarimo nerado, 


2. Vad, civilinės jungtuvės ir iš jų kilusi šeima 

a) Vyras ir moteris. Jau nekalbant apie kitus, kurių gyve- 
nimas surištas su moterystėje gyvenančiais asmenimis, pačių 
moterystėje gyvenančių — vyro ir moters tarpe, didžiausios 
svarbos yra savitarpė meilė, savitarpė pagarba, atsargumas. Kad 
ta meilė nesunyktų, kad vyras ir žmona vienas kitam netaptų 
įkyrūs ir nuobodūs. Šios dorybės turi padaryti maloniu ir pa- 
laikyti tą bendro gyvenimo ryšį, kuris turi tverti ligi mirties. Gi 
tose šeimose, kurių nariai nesinaudoja antgamtinės malonės pa- 
galba, šių būtinų pagrindinio bendro gražaus sugyvenimo do- 
rybių kaip tik ir pritrūksta. Profaniškame sugyvenime bet ko- 
kia dorybė neturi savo patvarumui pagrindo. Palaikyti ir 
stiprinti vyro ir žmonos gražų sugyvenimą moterystės sak- 
ramentas teikia ypatinga malonės pagalbą. Apie šios malonės 
pagalbą gražiai kalba garsusis Monsabrė. Jis sako: „Nuo tada, 
kai Kristus pašventė moterystę, malonė patobulina meilę. Ma- 
lonė padaro meilę išmintnngą. Malonė meilę išmoko, kad čia 
žemėje nėra nieko tobulo, kad tik begalinis Dievo gerumas yra 

vienintėlis idealas, sugebąs patenkinti tobulumo siekiančią šir- 
dį; kad neturint viso, ką norėtum mylėti, reikia mylėti tai, kas 
turima. 

„Malonė apvalo prigimties akis, padaro pakeliamais nema- 
lonumus, silpnybes padaro vertomis užuojautos, ji padaro mie- 
lais senatvę ir žilus plaukus. Malonė padaro meilę kantria. Ji 
sustiprina prieš tuos šiurkštumų pasireiškimus,kurių dar neuž- 
valdė meilė. Malonė padaro meilę teisingą ir gailestinga. Ji leng- 
vai žmogų įtikina, kad jeigu mums tenka kęsti kokias nors silp- 
nybes, tai kitiems tenka kęsti mūsų silpnybes ir kad dviejų 
bendrame gyvenime, daugiau negu kur kitur, reikia vykinti 
praktikoje į Evangelijos obal:į: „Neškite vieni kitų naštą“. 
Vietoje išmėtinėjimų malonė pasiūlo pateisinimą, švelnų padrą- 
sinimą, malonų pamokymą; malonė suminkština širdis palenk- 
dama jas būti atlaidžiomis. Galutinai malonė padaro meilę išti= 
kima pareigai“3). 

Nė vieno iš šių gražių dalykų nerasite tarpe tų asmenų, 
kurie gyvena susirišę tiktai vad. civilinėmis jungtuvėmis. Nie- 
kas negali drįsti tvirtinti, kad savitarpė vyro ir moters meilė 
ir pagarba yra tokios pat ir profaniškame sugyvenime ir gyve- 
nime, kurį palaiko religiniai principai, kuriam padeda sakra- 
mento malonė. Profaniškame sugyvenime veltui jieškotume tos 
savitarpės vyro ir moters meilės, kuri visada yra pasiryžusi at- 
leisti savojo žmogaus silpnybes, veltui jieškotume to atsargumo, 
kad vienas antram kokiu nors būdu neįkirėtų. Profaniškame 
sugyvenime šios gražios dorybės savo vietą užleidžia nuolati- 
niam sugyvenimo nutraukimo pavojui. Iš sugyvenimo nutrau- 
kimo galimybės savaimi seka bloga žmogaus psichologinė nuo- 
taika. Mintis, kad pradėtą sugyvenimą esant reikalo bus galima 
nutraukti, žmoguje sunaikina atsargumo jausmą verčiantį vie- 
nas kitą neužgauti, vienas kitam neįkyrėti, kad tuo būdu neap- 
sunkinus bendro sugyvenimo. Profaniškame sugyvenime atsar- 
gumą žmogus skaito nebūtinu, net nesvarbiu dalyku, nes sugy- 
venimui ir santaikai suirus lieka galimybė vienas kitą pamesti 
ir tai be didelio sąžinės išmėtinėjimo. Šitokia nuotaika gimdo 
nepasitikėjimą, vienas antro įtarimu, blogą vieno apie kitą nuo- 
monę. Tie įtarimai, ta bloga nuomonė labai dažnai būna nebe 
pagrindo, nes profaniškame sugyvenime, daugiau negu tikroje 


5) L'Exposition du Dogme catholigue. La saintetė du mariage. 

moterystėje, pasitaiko visiškos vienas antram neištikimybės, ne- 
teisingumo ir kitokių nusikaltimų. 

Religiniai sukurtoje šeimoje abu asmens bendromis pa- 
stangomis palaiko didžiausią gražaus sugyvenimo rėmėją — re- 
ligiją. Profaniškame sugyvenime religija bendromis jėgomis yra 
naikinama, nes jos nepašalinus sąžinė neduoda ramybės barda- 
ma už neteisėtą sugyvenimą, tikėjimas primena savo reikalavi- 
mus, kuriuos juodu neišpildė kurdami neteisėtą sugyvenimą. 
Pašalinus šeimyniniame gyvenime religiją ir sąžinę, toliau jau 
savaime seka prigimties įstatymų panieka, apsilenkimas su svar- 
biausiais moterystės tikslais. Vyras ir moteris gyveną vad. ci- 
vilinių jungtuvių būdu sukurtoje bendruomenėje dažniausiai 
visai neturi drąsos užsidėti sau šeimos gimdymo naštą, o jeigu 
ir pagimdo šeimą, tai jie negali sugebėti savo pagimdytus vai- 
kus tinkamai išauklėti. Šias visas išvadas darome tik abstrak- 
čiai svarstydami vad. civilinių jungtuvių instituciją. Jeigu pažiū- 
rėsime realų gyvenimą, tai tas gyvenimas šias visas išvadas pat- 
virtina, 

b) Pasėkos moteriai. Laisvų pažiūrų žmonės mėgsta pa- 
skleisti daug skambių šūkių, neišauklėto žmogaus ausiai ir pro- 
tui sunkiai suprantamų. Piršdami žmonėms vad. civilines jung- 
tuves jie veidmainiškai šaukia už vyro ir moters teisių lygybę. 
Tačiau ištikrųjų vad. civilinių jungtuvių pagalba moterį, kurią 
krikščionybė bent krikščioniškuose kraštuose buvo išlaisvinusi 
iš vergijos, jie vėl padarė verge, Vad. civilinių jungtuvių būdu 
sukurtame gyvenime moteriai dažniausia atimama teisė paten- 
kinti savo įgimtą palinkimą tapti motina. Netvarkingas seksu- 
alinis sugyvenimas, su kuriuo moteris dažniausiai prievarta yra 
verčiama sutikti, pamažu joje šitą jos įgimtą palinkimą sunai- 
kina. Ji, kartu su visomis netvarkingomis moterimis, pradeda 
tenkintis vien tik gašlumu, nesirūpindama ir jau net nenorėda- 
ma tapti motina. Šita dorinė netvarka joje sunaikina naturalų 
moters švelnumą ir kitas jos gražias savybes, kurias prigimtis 
yra davusi išimtinai tiktai moteriai. Greitai joje lieka tiktai iš- 
niekintas, savo prmykščio grožio netekęs kūnas, o visa, kuo dar 
nesenai viršijo visus regimus tvarinius, joje jau sunaikinta. Ga- 
lutinai, moterį išnaudojęs vyras suranda kokią nors tariamą 
priežastį ir ją pavaro. Mat, tam vyrui pasisekė surasti kitą, jau- 
nesnę, gražesnę, mažiau ištvirkytą, tinkamesnę patenkinti jo 
aistras ir iš viso patrauklesnę. Šitokių be savo kaltės pavarytų 

moterų, tuose kraštuose, kur yra vad. civilinės jungtuvės, yra 
visa daugybė. Jos nei moterys, nei mergaitės, gyvena be jokios 
šviesesnio gyvenimo vilties kaip kokios niekam netinkamos. ir 
iš gyvenimo išmestos būtybės. Kai kurios iš jų gauna šiokią to- 
kią iš savo suvedžiotojo duoklę, kuri, toli gražu, niekad jos 
nepadarys laiminga, patenkinta ir neatlygins jai to  sugriauto 
gyvenimo, kuris ją lydės, kol ji gyvens, O labai daug yra ir to- 
kių, kurios tapo visiškai apleistos, paliktos net be medžiaginės 
paramos. Kadaise buvo viliojama gražiausių vilčių, tos viltys. 
ją nuvedė ligi civilinių jungtuvių, o dabar liko vargas, kurį ten- 
ka mažinti sunkiu darbu, neretai elgetavimu miesto užkampiuo- 
se, nes į viešesnes vietas jos ir pačios nedrįsta išeiti ir įstatymai 
draudžia. Visų šitų moterų pagrindinė nelaimės klaida buvo ta, 
kad su savo pasirinktuoju ir pamiltu vyriškiu jos susirišo ne 
moterystės sakramentu, o tik profanišku vad. civilinių jungtu- 
vių ryšiu, 

c) Pasėkos vaikams. Kalbant apie vad. civilines jungtuves 
yra būtina pakalbėti ir apie tokių jungtuvių pasėkas iš jų gimu- 
siems vaikams. O tos pasėkos iš šitokių jungtuvių gimusiems 
vaikams yra labai pragaištingos. 

Jau daug kartų šiame veikale buvo paminėta ir įrodyta, 
kad vad. civilinių jungtuvių net pati sąvoka yra nesuderinama 
su moterystės patvarumu ir ištikimybe, Jeigu ir vad. civilinėse 
jungituvėse saugojama vienas kitam ištikimybė, jeigu tas sugy- 
venimas liks faktinai ir nenutrauktas, tai bus daroma ne aukštes- 
niais motyvais, o kartais iš paprasto vienas prie kito prisirišimo, 
o dar dažniau iš baimės, kad nekiltų kokis nors skandalas, ku- 
Tis gali turėti nemalonių žemiškų pasėkų. Vad. civilinių jungtu- 
vių budu sukurtame vyro ir moters sugyvenime, kuriame nėra 
jokio kilnesnio charakterio, nėra nei vieno padoraus ir sekmingo 
motyvo, kuris juodu paskatintų gimdyti šeimą. Priešingai, su 
šeimos gimdymu ir auklėjimu susiję rūpesčiai, pasiaukojimas, 
atsakomingumas ragina tos šeimos vengti. Viešai už mažiausią 
kainą patariamos ir net siūlomos įvairios mediciniškos gudry- 
bės, kurios garantuoja, kad iš jų vartojimo nebus jokio pavo- 
jaus, ir kuriomis pasinaudojant galima patenkinti savo gašlu- 
mą be gimdymo naštos. Ir tikrai, kiek šiandien yra bevaikių 
šeimų, kiek tautų matomai nyksta, ir nesurandama žmogiškų 
priemonių šiai depopuliacijai sustabdyti. Ligi šiol buvo veltui 
šauktasi ir visada bus veltui šaukiamasi į žmonių sąžiaes ir šir- 

dis patrijotizmo vardu, reikalu atgimdyti savą tautą, atgimdyti 
patį save jaunesnėje kartoje. Šitie visi šūkiai gali padėti tik la- 
bai trumpam laikui, tik tol, kol gražiais žodžiais apsvaiginta mi- 
nia pradės protauti. Atsigavusi iš pirmojo įspūdžio ji vėl prade- 
da eiti tuo pačiu mirimo keliu. Jeigu žmoguje, šeimos gyvenime, 
žmonių giminėje nėra nieko viršgyvuliškos prigimties, tai kokią 
prasmę turi šiandieninių politikų ir visuomenininkų skleidžiami 
patrijotizmo ir kiti šūkiai? Kas yra tas patrijotizmas, kas tauta, 
kas tasai savęs atgimdymas jeigu žmoguje nėra nieko viršgyvu- 
liško? Ar būtų išmintinga šitokių argumentų vardu raginti žmo- 
nes prisiimti tą aukos naštą, kurią žmonėms uždeda šeimos gim- 
dymas ir jos auklėjimas? Į šituos ir visus jiems panašius argu- 
mentus pakankamai atsakė Brunetiere: „Jeigu vienas jautis ne- 
šventas, ne daugiau šventa, žemiškos ir visa jų kaiminė, Mano 
gyvenimas yra tik tiek pat vertas, kaip ir kitų, ir nėra jokios 
prasmės už kurį nors aukotis“4). Faktinai yra visa daugybė 
gražiausiais žodžiais prikalbėjusių apie tėvynės meilę, apie rei- 
kalą palaikyti ir ugdyti savo tautą, kurie moterystėje gyvendami 
neturėjo drąsos dviese gyvenę savo vietoje tai tautai palikti bent 
du jų pačių pagimdytus ir išauklėtus tautiečius, 

Tiesa, kad yra ir vad. civilinėmis junguvėmis susirišusių, 
kurie gyvendami pagimdo šeimą. Tačiau tokiame sugyvenime 
gimusieji kūdikiai negauna ir nepatiria daugelio svarbių daly- 
kų, į kuriuos jie turi teisių kaip žmonės ir kaip tėvų vaikai. 

Nors daugeliu atžvilgiu skleisdama klaidingas mintis apie 
moterystę ir šeimyninį gyvenimą, Elen Key išreiškė dėmesio 
vertą tiesą sakydama: „Kūdikiui yra būtinas džiaugsmingas bro- 
liukų ir sesučių būrelis, kurių nepavaduos nė karščiausia mo- 
tiniška meilė“5). O ar daug dar liko pasaulyje religinio pagrin- 
do netekusių šeimų, kuriose gimęs kūdikis turėtų laimės išgy- 
venti kūdikystės džiaugsmus savų broliukų ir sesučių būrelyje? 
Dažnausia tokiose šeimose pagimdytas kūdikis jau iš anksto 
yra pasmerktas vienatvei augti tarpe negyvų, nebylių, jo visai 
nesuprantančių žaislų. Kai paaugęs kūdikis jau nesitenkina pliu- 
šiniu meškiuku, tai už draugą gaus kad ir gyvą, tai vistiek 
kvailą ir nešvarų šuniuką ar kačiuką. Tuo tarpu vaiko pilnai 
laimei reikia būrelio tokių pat, kaip jis pats žavių, protaujančių, 


4) Pas Paul Bureau, op. cit. psl. 543 
5) Amore e il matrimonio (iš anglų kalbos vertė G. Pigretti) 

kalbančių, vienas kitą mylinčių broliukų ir sesučių. Šitokiame 
būrelyje vaiko išgyvenamų džiaugsmų ir laimės nesugebės pa- 
vaduoti net ir maloniausios širdies gimdytojai. Šito viso dar ir 
neskaitant, vienas augdamas kūdikis niekad neišmoks daugelio 
gražių visuomeninių dorybių, kurių savaimi išmoksta būrelyje 
augantieji vaikai. „„Vienturčiai“ paprastai visuomenei lieka ma- 
žiau naudingi, už tuos, kurie augo skaitlingesnėje šeimoje. Šio 
reiškinio yra visa eilė naturalių priežasčių, kurias čia smulkiai 
nagrinėti nėra mūsų užbrėžtos temos dalykas. 

Sekant pačia žmogaus prigimčia kūdikis yra reikalingas 
ne bet kokio tėvų juomi rūpinimosi, bet švelnios ir šventos mei- 
lės. Jeigu tėvai į savo pagimdytą kūdikį nemoka ir nepajėgia 
žiūrėti, kaip į Dievo jiems patikėtą žmogų, kurį jie turės nuves- 
ti atgal pas Dievą, tai apie šventą ir švelnią tėvų meilę savo kū- 
dikiams negali būti nė kalbos“). Aišku, kad vyro ir moters su- 
gyvenime pradėtame ir tęsiamame be Dievo, tokios pažiūros 
į savus kūdikius nėra: nėra todėl ir tos šventos, švelnios meilės. 
Tokiu sugyvenimu pradėtu ir tęsiamu be Dievo pirmoje vietoje 
yra katalikų sugyvenimas kilęs iš vad. civilinių jungtuvių. 

Kad kūdikis užaugtų tikras ir pilnas žmogus, kokiu turi 
būti kiekvienas žmogus, jis yra reikalingas ypatingo -rūpestin- 
gumo, religinio auklėjimo. Teorija sako, o gyvenimas patvirti- 
na, kad gimdytojai be antgamtinės malonės pagalbos šitą savo 
kūdikių auklėjimo pareigą tinkamai atlikti negali pajėgti. O ar 
šeimoje kilusioje iš vad. civilinių jungtuvių galima laukti ant- 
gamtinės malonės pagalbos? Iš kur ta pagalba ten bus, kad pa- 
čios vad. civilinės jungtuvės paneigia moterystės sakramentą ir 
visas to sakramento pasėkas. Taip pradėtame gyvenime panei- 
giama religija ir visa, kas su ja rišasi, nes pačios vad. civilinės 
jungtuvės yra prieštaravimas religijai, jomis pradėtas ir tęsia- 
mas gyvenimas yra nesiskaitymas su religijos reikalavimais, iš 
jos gimstanti šeima gema prieš religijos nustatytą tvarką, nes 
ir prigimtis ir religija reikalauja, kad žmogus gimtų ne iš kitokių 
santykių, bet iš tikros moterystės. Taigi vad. civilinių jungtuvių 
būdu kuriamo gyvenimo pati pradžia, jo tąsa, kūdikių gimdy- 
mas yra nuolatinis maištas prieš Dievą, prieš religiją, prieš Baž- 
nyčią. Aišku todėl, kad šiame sugyvenime negali būti - nė tos 


8) Apie tai plačiau: P. Pijaus XI encykl. „Casti connubii“, Perrone 
Opa cit Is 16 I, a 5 

antgamtinės malonės, paramos, kuri yra būtina tinkamam šei- 
mos auklėjimui. Del tos antgamtinės paramos stokos ir iš to se- 
kančio gimdytojų apsileidimo ir nesugebėjimo vaikai lieka be 
žmogui deramo dvasinio išauklėjimo. Gi šito išauklėjimo stoka 
yra pats didžiausias žmogaus nuostolis. Ir deramu būdu sukur- 
tose šeimose pasitaiko, kad mirtis ar nesantaika vyrą ir moterį 
išskiria. Kartu pagimdytos šeimos auklėjimas tenka kuriam 
nors vienam. Jeigu asmuo, kuriam teko vaikų auklėjimo našta, 
bus religingas, dar galima tikėtis, kad j's nors pakenčiamai iš- 
auklės savo vaikus. Bet jeigu vaikai netekę tėvo ar motinos au- 
ga ir be religinio auklėjimo, tai pasėkos būna labai skaudžios 
ne tik vaikams, bet per juos visuomenei. Daug ką šiuo klausi- 
mu pasako kad ir ši 1938 m. statistikos žinelė. Tais metais Aly- 
taus jaunųjų nusikaltėlių kalėjime 6070 nusikaltėlių buvo tie, 
kurie augo be tėvo. Po jų seka 76 vaikų iš nesantaikoje gyve- 
nusių šeimų. Negali būti nė kalbos, kad vad. civilinės jungtuvės 
išsiskyrusių ir nesantaikoje gyvenančių šeimų skaičių žymiai 
padidintų. Kartų padidintų nelaimingų vaikų skaičių ir tuo pa- 
čiu padidintų visuomenei uždedamą naštą tokius vaikus globoti 
ir gintis nuo jų darbų. 


d) Pasėkos visai šeimai kartu. Jeigu vad. civilinės jungtu- 
vės yra tiek mažai vertos atsižvelgiant į vyro, į moters, į vaikų 
reikalus, tai ką būtų galima pasakyti apie jų naudą iš jų kilusiai 
visai šeimai kartu? Šiuo būdu kilusiai šeimai niekas negarantuoja 
tokio pastovumo, kuris yra religijos garantuojamas reikiamu 
būdu sukurtoms šeimoms. Profaniškai sukurtos šeimos nei pa- 
tys tėvai nei jų vaikai nelaiko šventu dalyku. Ji yra pradėta ir 
toliau tęsiama visai profanišku būdu. Vaikai savo tėvų niekad 
nelaikys Dievo tarpininkais ir atstovais, nes jie sužinos, kad jų 
tėvų bendro gyvenimo pradžia ir visas jų šeimos gyvenimas yra 
prieštaravimas Dievui ir visa kam, kas yra Dievo. O tėvai savo 
vaikus ar traktuos, kaip Dievo jiems duotus, jeigu jie patys pui- 
kiausiai žino, kad jų vaikai yra pagimdyti nesilaikant tos tvar- 
kos, kurios iš žmonių reikalauja Dievas per religiją. Taigi šiuo 
būdu kilusioje šeimoje nebus tos pagarbos, kurią tėvai yra sko- 
lingi savo vaikams, o vaikai savo tėvams. 

Su šeimyninių gyvenimu rišasi daug didelių rūpesčių ir sun- 
kenybių. Šeimyninis gyvenimas reikalauja nors ir abipusės, bet 
visiškos ir amžinos priklausomybės. Kartais tai pakelti yra ne- 

lengva net ir geriausios valios, antgamtinės malonės remiamiems 
žmonėms. O kaip visa tai pakelti tokiems žmonėms, kurie savo 
bendrą gyvenimą pradėjo visai profanišku būdu, jie patys ir 
toliau jį laiko profanišku, kurio neremia jokia antgamtinė ma- 
lonė. Iš profaniško sugyvenimo kilusi šeima net viršiniai yra 
mažai panaši į tikrą šeimą. Ji nepatiria jokios antgamtinės ma- 
lonės pagalbos, neturėdama savyje jokio šventumo charakterio 
pasilieka niekeno negerbiamu sugyvenimu, iš kurio vaikai visai 
negimdomi, arba jeigu ir gimdomi, tai taip yra auklėjami, kad 
dažniausia jie lieka vienokia ar kitokia prasme žmonijos nelaime. 
Visa tai apsvarsčius ir supratus, visai nėra kuo stebėtis, kad 
kai kuriose šalyse šeimyninis gyvenimas išsigimė ligi pasibaisė- 
tino laipsnio. Jeigu niekas nepanakins tos legalizuotos nedory- 
bės, kuria profanuojamas Dievo sukurtas šeimyninis gyvenimas 
tai žmonijai nėra ką laukti kada nors daugiau žmoniškumo sa- 
vitarpiuose santikiuose. Tokis suprofanuotas žmonių  gyveni- 
mas nuolat tapdamas dar vis blogesniu sulaukia ne Dievo pa- 
laimos, o Dievo teisingumo ir, jeigu žmonių kalbos žodžiais 
išsireikšti, Dievo rūstybės. Tiktai tinkamu būdu sukurta ir tin- 
kamu būdu tvarkoma šeima yra žmonių visuomenės gerovės 
pagrindas ir tos gerovės užtikrinimas. Tiktai tinkamu būdu ku- 
riama šeima gali rasti pati savo laimę. 


Pasėkos visuomenei. „Tokia yra visuomenė, kokios yra 
šeimos, koki yra žmonės iš kurių visumenė susideda, kaip kū- 
nas iš sąnarių“7). Ši tiesa pasako, kaip svarbu yra valstybei ir 
tautai, kad štimose būtų gera dvasia, pasako, kokios vertės yra 
"valstybei ir tautai šeima sukurta religiniais pagrindais. Anot 
Hugo O. P.S), sakramentai yra tarsi ryšiai, kurie Bažnyčios na- 
rius jungia į vieną kūną. Moterystės sakramentas yra taip pat 
ryšys jungiąs ne tik vyrą ir moterį bendram gyvenimui, bet 
jungiąs visas šeimas vieno tikslo, vienos drausmės ryšiais, ve- 
dąs jas visas vienu keliu, jas visas pašvenčiąs. Iš šitokių todėl 
šeimų, kilusių iš moterystės sakramento, galime tikėtis ko nors 
gero taip pačioms šeimoms, taip visuomenei. Ir valstybė tik iš 
tokių šeimų gali tikėtis ko nors gero savo ateities laimei. 


7) P. Pijaus XI encykl. „Casti connubii“ 
*) De Sacramentis, art. I, p. 2, ed. 1927 

Visuomenė susideda iš askirų žmonių, iš šeimų. Iš nesvei- 
kų sanarių sveiko kūno nesulipinsi. Jeigu suprofanuotas šeimy- 
ninis gyvenimas nieko gero negali duoti atskiriems žmonėms, 
"atskiroms šeimoms, tai aišku, kad nedaugiau gero jis gali duo- 
ti ir visuomenei. Bet dar daugiau. Šv. Augustino žodžiais ta- 
riant, kiekvienas, kuris gema iš paleistuvystės, yra nuodėmės 
padarinys?). Iš suprofanuotų santykių gimę vaikai yra ne ma- 
lonės ir malone pašvęstos meilės vaikai, bet yra gašlumo aistros 
vaikai, kuri jų ateities gyvenime dažniausiai valdo ir juos pa- 
čius. Šv. Tomo žodžiais tariant, gašlumas yra kapitalinė yda, 
iš kurios naturaliai seka proto tamsumas, paviršutiniškumas, 
nepastovumas, savimeilė, Dievo neapykanta, prisirišimas prie 
šio pasaulio, būsimojo gyvenimo baimė ir kitos ydos!0), Ko 
galima gero laukti iš tos valstybės, iš tos bendruomenės, kurią 
per jos narius užvaldo čia išvardintos ydos. Netikintiems į nie- 
ką, kas šventa, šios mintys gali atrodyti juokingos, tačiau ką 
mes šiandien matome tose tautose ir valstybėse, kur jau ne nuo 
šiandien yra vad. civilinės jungtuvės su divorsais ir kitomis sa- 
vo pasėkomis. Kai kuriuose kraštuose šiandien įsigalėjusią šei- 
myninę anarchiją, kuri baigia naikinti tautas, pranašavo jau P. 
Leonas XIII savo encyklikoje „„Arcum Dei“. Jeigu jo laikais 
buvo teisingi, tai šiandien dar teisingesni šio Popiežiaus žo- 
džiai: „Ir labiausia del šios priežasties (šeimų suprofanavimo) 
matome niokote nuniokotą žemę, ypatingai tenai, kur labiau- 
siai yra paniekinti moterystę tvarką Bažnyčios įstatymai“. 
Mums atrodo visai neabejotina, kad viena iš didžiųjų šiandie- 
ninės tautų anarchijos priežasčių reikia laikyti ir vad. civilinės 
jungtuves. Jų dėka žemė prisipildė žmonėmis, kurie gimę iš 
profaniško sugyvenimo, augo be religinio auklėjimo ir dabar 
gyvena ne taip, kaip reikalauja prigimties ir Dievo įstatymai, 
bet nusikalsdami sveikai prigimčiai, tos prigimties Kūrėjui ir 
Jo įstatymams. Didėjant tokių žmonių skaičiui per juos plinta 
ateizmas, dorovingumo nebranginimas, vėl keliamas iš mirusių 
visų kultūringų žmonių jau senai pamestas pagonizmas. Iš tokių 
žmonių ir iš jų tautų gema visokios neteisybės, apgaulės, įvairūs 
pasikėsinimai ne tik žmogaus prieš žmogų, bet valstybės prieš 
valstybę. Iš jų kaltės turi pergyventi didžiausias tragedijas net 


2) De nuptiis et concupiscentia, L. I, c. 12. 
10) 2, 2 ae, g. CLIII, a 4 

visa žmonija. Žmonių visuomenė gali atsispirti blogam, kol to- 
je visuomenėje Dievas gyvena. O visuomenė ar jos dalis likusi 
be Dievo turi žūti. Dievo ir žmonijos priešai vad. civilinėse 
jungtuvėse surado puikiausią priemonę, nes šios tariamos mo- 
terystės pagalba iš vienur Dievas išvaromas, o iš kitur jis pats 
išeina. Ta Dievo apleista visuomenė jau ne Dievo bet žmogaus 
aistrų vedama žengia vis į didesnę suirutę!!). 

Iš vad. civilinių jungtuvių kilusių šeimų pagalba tisiogi- 
niai yra griaunami valstybės pagrindai. Valstybė be vadovybės, 
kuriai visi piliečiai privalėtų pagarbą ir klusnumą, yra neįmano- 
ma. Kokis tvirtas ir kilnus yra šio klusnumo ir pagarbos pa- 
grindas šis dėsnis, kad kiekviena.valdžia yraiš Die- 
v o. Šeimose kilusiose iš vad. civilinių jungtuvių pagarbos Die- 
vui nėra, ta pagarba čia nusikratyta. Tuo pačiu ten negali būti 
deramos pagarbos ir tiems, kurių galia remiasi Dievo autorite- 
tu. Ir valstybės vadovybei jie bus pagarbūs ir kilnūs ne kilniais 
o tik vergiškos baimės motyvais. Kur tas baimės motyvas pa- 
sakys, kad baimės pavojaus nėra, ten savaimi liausis pagarba ir 
klusnumas valstybės valdančiom instancijom ir valstybės įsta- 
tymams. Taigi vad. civilinių jungtuvių pagalba profanuojant 
šeimyninį gyvenimą, pamažu žmonių širdyse ir gyvenime griau- 
nama pagarba ir klusnumas tiems, kurie Dievo vardu tvarko 
žmonių reikalus, pamažu griauna pačią valstybę. Jeigu ano lai- 
ko, kada daugelyje valstybių buvo įvestos vad. civilinės jun;- 
tuvės įstatymų leidėjų niekas nepašaukė atsakyti prieš vals.y- 
bės įstatymus už kenkimą valstybei, tai tik todėl, kad ji: už 
save vyresnių-neturėjo, arba kad žmonės jų padaryto darbo at- 
sidėję nesvarstė ir pilnai nesuprato. 

Yra žmonių, kurie vad. civilines jungtuves gina gera va- 
lia nesuprasdami jų viso blogumo. Iš to, kas ligi šiol buvo pa- 
sakyta apie jų pasėkas, visiems gali būti nesunkiai suprantama, 
kad ginantieji vad. civilines jungtuves daro labai didelę !-laidą: 
jie kenkia patys sau, kenkia visuomenei. Geros valios žmonėms 
šiuo reikalu tikrai tinka Šv. Rašto įspėjimas: „Yra kelias, ku- 
ris žmogui atrodo esąs teisingas, bet galutinos jo pasėkos neša 
žmogui mirtį“ (Patarl. 14, 12) 


11) Palyg. Šv. Augustino, Epistolla ad Marcellinum 
Perrone, op. cit. L. I, s.. II, c. III, a2, 3 

Jau patys pasauliniai teisininkai, įvairių kraštų net lybera- 
lai visuomenininkai ir politikai pakankamai suprato ir pamatė, 
kur nuvestas šiandieninis žmonijos gyvenimas. Kaip kadaisia 
pranašas Jonas niniviečiams šaukė apie gresiančią jų miestui 
Dievo bausmę, taip šiandien tie net nekatalikai žmonės šaukia 
savo tautiečius prieš tautų išsigimimo ir gresiančios vis dides- 
nės anarchijos pavojus. Tiktai gaila, kad tie žmonės ar nežino, 
ar nedrįsta pasiūlyti tinkamų priemonių, kad išsigelbėjus nuo 
tų jau visiems matomų pavojų. Jie šaukia žmones daugiau pai- 
syti tautos, visuomenės gerovės ir jos ateities, ragina gyventi 
sulig naturalės dorovės reikalavimų. Savu laiku jau minėjome, 
kad žmogui, kuris nepripažįsta nieko švento, šitoki argumentai 
yra visai neturį prasmės. Pasaulietis teisininkas Paul Bureau 
apie juos teisingai išsitaria: „Visiems tiems vyrams, visoms 
toms moterims, kuriuos kankina kūno aistros ir jų dvasios bai- 
mė, laicistinė mintis negali pasiūlyti nė vieno tvirto, vertingo 
rimto argumento, kurio vienu akimirksniu nesugriautų net pa- 
ti paviršutiniškiausia kritika. Laicistinė srovė yra priversta pa- 
sitenkinti tiktai kelių skambių žodžių kartojimu, kuriems ji pa- 
ti jau visai netiki, nes iš tikrųjų į juos tikėti ilgiau jau yra nega- 
lima, jų turinį sugriauti ėmėsi pats mokslas“ 12), 


Užbaiga. Kadangi pats gyvenimas tai patvirtina, tai mes ne- 
abejodami galime tvirtinti, kad ydos priešingos dorovingumui yra 
ne tik nusikaltimai Dievui, kartu yra nusikaltimai visuomenei, 
politinei žmonijos santvarkai. Ydų pragaištingumas visuomenei 
pasireiškia ypatingai tada, kai šios ydos vienokio ar kitokio nesu- 
siprat'mo keliu įgyja pilietines teises ir niekeno nekliudomos 
griauna pačią valstybę. Kadangi valstybių valdantieji organai tu- 
ri tarnauti visuomenės tvarkai palaikyti, visuomenės gerovę kelti, 
tai jie negali būti indiferentišiki tiems reiškiniams,kurie ardo vi- 
suomenės tvarką, kliudo jos gerovę. Valstybė turi iš anksto 
paieškoti priemonių, kuriomis galėtų pašalinti gręsiančio blogio 


12) „Cependant A tous ces hommes, A toutes ces femmes, tenaillės dans 
leur chaire, angoissės dans leur ame, la pensė laigue ne peut offrir aucun 
argument valable, serieux, rėsistant, gue la plus sommaire critigue ne souf- 
Tise A ėliminer en un instant. Elle est rėduite A balbutier guelgues grands 
mots, auxguels elle-mėme me croit plus gučre, par ce gu'il ėtai en Vė- 
ritė impossible d'y croire plus longtemps et gue la science mėme s'est char- 
Igėe d'en dissoudre le contenu“ Op. cit. psl. 542. 

priežastis ir tokiu būdu pačiam gręsiančiam pavojui užbėgti už 
akių. Tačiau reikia pripažinti, kad šiam tikslui vien civilinių ar 
baudžiamųjų įstatymų niekad neužteko ir neužteks.Ką gali padė- 
ti geriausio įstatymų leidėjo geriausias įstatymas, jeigu bus sugedę 
piliečių protai ir valios, Taine teisingai sako: „Žmogus visada, 
kai sustabmeldėja, pasidaro gašlus ir šiurkštus“. Žmones pa- 
daryti padoriais žmonėmis vien mokslo neužtenka. Ir filosofi- 
ja yra mokslas, o ar ne klaidingos filosofų nuomonės pagimdė 
šiandieninei žmonių kartai tiek daug pagoniškos dvasios žmo- 
nių. Dauguma tų naujoviškų stabmeldžių nėra ne tik analfabe- 
ai, bet vienoje ar kitoje pasaulinių mokslų šakoje yra pasiekę 
gana aukštą mokslo laipsnį. Vien mokslas individo pilnu žmo- 
gumi nepadaro. Žmogus besimokydamas net ne visada tiesos 
išmoksta. G. Rocco žodžiais tariant, net toje pačioje mokslo 
srityje pasitaiko, kad to mokslo atskiros dalys savo tarpe ne- 
siderina. Vienų moralės dėsniai su kitų visuomeniniais dėsniais 
faktai ar veiksmai nesiderina su idėjomis, literatūra kartais ne- 
siderina su mokslu, grožis nesiderina su tiesa... Dėl to, kad pa- 
kankamai nepažįsta teisingų dėsnių, jaunimas net baigęs uni- 
versitetus išeina į pasaulį sudrumstu protu, nežinodamas, kam 
pripažinti tiesą ar ateizmui, ar teizmui, ar panteizmui, ar fata- 
lizmui, o gal filosofijai kalbančiai už Tvėrėją ir tvarinius. Jie 
nežino, ar pasaulis turi pradžią ir ar kada nors turės pabaigą“ 13) 
Taip moralė, taip visuomeninė ir politinė sritis, taip ir mokslas 
turi turėti kokį nors tvirtą, nekintatį pagrindą. Be šio pagrindo 
visokios teorijos, visoki argumentai ir visoki įstatymai lieka tik 
tušti žodžiai. Šito pagrindo neturi ir jo niekam neduos nei lai- 
„cistinė etika, nei per daug profaniškai suprastas mokslas. Vis- 
kam tinkančius ir tvirtus principus galima surasti tiktai religijoj. 
Paul Bureau žodžiais tariant, visokia grynai žmogiška etika lie- 
ka įstatymų vergė, o moksliškoji etika yra ne kas kita, o tik 
moksliškas vergijos paaiškinimas. Ką tokia etika gali? Ji kalba 
žmogui apie visuomeninius reikalus. Religija žmogui kalba apie 


13) „„„in una medesima disciplina ne avviene, che tutto insieme nep- 
pure vanno d'acordo fra loro medesime. Le morali contrastano colle socia- 
li, i fatti colle idee, le lettre colle scienz, il bello col vero... Per la gual cosa 
per la mancanza dei principi veri guesta medesima gioventu allorchė lascia 
gli Atenei in'esce confusa nella mente senza a cui dar la ragione, se al- 
V Ateismo, al Deismo, al Panteismo, al Fatalismo o alla Filosofia della cre- 
a Non sa, se il mondė non a avuto mai principio € non avra mai fi- 


“ Op. cit. psl. 43. 121 


jo asmens vertę, apie jo aukštesniąją kilmęjapie jo jėgas giliai 
paslėptas jo dvasinėje buityje, ji pažadina žmoguje pilnos lais- 
vės troškimą, tą laisvę žmoguje atvaizduoja spindinčiame tobu- 
lume ir parodo moralius veiksmus, kaip kelią į šį tobulumą: štai 
kas yra moralės religinis pagrindas. Laicistinė moralė, Jean Paul 
žodžiais tariant, yra panaši į patogų, platų, neklaidų kelią, ku- 
ris tiesiamas per pasaulį sunaikinant šventąjį religijos medely- 
ną. Bet vos tik šie šventieji medžiai bus sunaikinti, tuojau iš nau- 
jo bus pajusta jų praktiškoji reikšmė žmonių visuomenės mo- 
ralinei santvarkai. Tada bus suprasta, kad modernusis parau- 
lis neturi nieko, kuo jis galėtų pavaduoti religiją.**) 

Plačiau neįrodinėdami tariamės, kad čia yra reikalo at- 
kreipti dėmesį į būtinumą parodyti liaudžiai ir visai visuome- 
nei tą reikšmę, kurios turi religija žmonių papročių apvalymui, 
šeimyniniam ir visos tautos gyvenmui. Šiose srityse religijos 
reikšmės niekas nepavaduos. 

Iš šių minčių seka išvada, ko iš valstybės seibdliėją šei- 
mos, Kad šeima yra visuomenės pagrindas, kad šeimos charak- 
teris visuomenei turi pagrindinės svarbos, šito niekas neneigia 
ir negali neigti. Kokią iš šitos tiesos galima pasidaryti išvvadą 
vad, civilinių jungtuvių reikalu? Šitos institucijos neracijonalu- 
mas, jos žala, buvo jau pakankamai išaiškinta. Taip pat buvo pa- 
kankamai išaiškinta, kad iš šiandieninės visuomenės, o ypatin- 
gai šeimyninės anarchijos išbristi yra tik vienas kelias-tai šeimos 
ir visuomenės pertvarkymas, pagal Kristaus religijos dėsnius, 
Šis svarbusis darbas turi būti pradėtas pirmoje eilėje šeimos ži- 
dinyje. Todėl pirmoje eilėje reikia atnaujinti religinį charakterį 
tose šeimose, iš kurių jis vienokiu ar kitokiu keliu išnyko ar 


14) „Tout ethigue purement humaine reste V? esclave de la loi et 1 ethigue 
scientifigue n'est gue I'exposė scientifigue de cet esclavage. Oue peut-elle 
faire? Elle parle a I'homme des nėcesitės sociales, Ia religion lui parle de 
sa personalitė A lui de son origine superieure, des forcs profondment ca- 
chėes de son etre spirituel, elle reveille en lui le desir d'une libertė com- 
plette, lui presente cette libertė dans sa perfection rayonante et lui montre 
Taction morale comme la vole gui conduit A cette perfection; vorinli ce gue 
c'est le fondement religieux de la morale. Notre morale (laigue) ressemble 
au dire de Jean Paul, une chaussėe bien utile, large, bien sure, gu'on fait 
traverser le pays tout en daboistat les bois sacrės de la religion. Mais au 
fur et a mesure gue ces bois sacre seront deboissės, leur importance prac- 
tigue pour organisation morale de la sociėtė humaine se rera de nouveau 
sentir, et on comprendra gue le monde moderne nta rien pour le complacer“. 
(Op. cit. psl. 555). 

buvo išplėštas. Reikia šeimai grąžinti tai, kas iš jos kai kuriuo- 
se kraštuose buvo įstatymais atimta su didžiausiu nuostoliu pa- 
čiai šeimai ir visai visuomenei. Kadangi šeimos religiniam cha- 
rakteriui sunaikinti daugiausia pasidarbuota įvedant daugely- 
je valstybių vad. civilines jungtuves, kadangi ši vad, civilinių 
jungtuvių institucija taip yra žalinga šeimai ir visuomenei, tai 
savaime seka išvada, kad valstybių vyriausybės neturėtų vad. 
civilinių jungtuvių institucijos ne tik remti, bet dargi jos tole- 
ruoti. Teisinga valstybės sąvoka reikalauja, kad valstybėje ne- 
būtų legalizuojami ar toleruojami dalykai priešingi prigimčiai 
Dievui, Bažnyčiai, visuomenės labui. O buvo aiškiai įrodyta, 
kad vad. civilinės jungtuvės yra priešingos ir prigimčiai ir pozi- 
tyvinei Dievo teisei ir Bažnyčios įstatymams ir visuomenės 1a- 
bui. Todėl valstybė toleruodama tokią instituciją kaip vad. ci- 
vilinės jungtuvės nusikalsta prigimties įstatymams, Dievui 
Bažnyčiai, nusikalsta savo piliečių teisėms, nusikalsta visuome- 
nei, nes tokiu būdu griauna teisingai suprasto visuomenės ger- 
būvio pagrindus. Tuo būdu valstybė tampa priešu tos visuo- 
menės, kuriai tarnauti valstybę pašaukė pati prigimtis. 

Netik Bažnyčiai, bet ir valstybei turi rūpėti ir Bažnyčia ir 
valstybė turi pasistengti, kad atgimtų religinga šeima, kad nors 
katalikiškuose kraštuose kuriant moterystes pirmoje eilėje būtų 
vadovaujamasi Bažnyčios drausme!5). Valstybė, kaip kitose 
srityse, taip ir moterystės srityje turi saugotis nesimaišyti į tuos 
reikalus, kurie priklauso Bažnyčios kompetencijai ir kurie Baž- 
nyčios jau yra sutvarkyti. Kur valstybė bandė sau pasisavinti 
Bažnyčiai priklausančią galią tvarkyti moterystes, ir šeimas, ten 
pats gyvenimas parodė, kad valstybė tuos reikalus tinkamai 
tvarkyti nesugeba, arba kitaip pasakius — valstybę prigimtis 
ne tam yra skyrusi. Moterystės ir šeimos reikalai savo prigimčia 
viršija valstybės sugebėjimą. Valstybė bederindama moterystę 
ir šeimą savo sugebėjimo mąstui kai kur jau visai iškreipė mo- 
terystės ir šeimos tikrąją prasmę. 

Jau ne kaip naują argumentą prieš vad, civilines jungtu- 
ves, bet tik norėdami parodyti, kad ne vien katalikai vad. civi- 
linių jungtuvių teigiamai nevertino jau jų atsiradimo pradžioje, 
čia paminėsime protestanto von Savigny (1779—1861) Berlyno 


15) Palyg. P. Pijaus XI encykl. „Casti conybii“. 


Universiteto Profesoriaus nuomonę, kurią jis pareiškė Piemon- 
to vyriausybei. Piemonto Vyriausybė klausė šio profesoriaus 
patarimo vad. civilinių jungtuvių įvedimo reikalu. Von Savigny 
jiems atsakė: „Iš jūsų paklausimo būdo atrodytų, kad norėtu- 
mėte gauti teigiamą atsakymą; atrodo, kad jūs norėtumėte pa- 
sakyti, būk vad. civilinės jungtuvės esą nuėję pirmyn tuo ke- 
liu, kurį apvaizda parodė žmogui, kad jis artėtų prie tobulybės. 
Du kartu turėjau progą rašyti apie moterystę: traktate apie Ro- 
mos teisę ir veikale apie Borusijos įstatymų reformą. Tenai iš- 
aiškinau dėsnį, kad moterystės prigimtis yra tokia, kad ji susi- 
deda iš kelių elementų, iš kurių pirmasis ir svarbiausiasis yra 
religinis elementas. Priešingai, civilinėse jungtuvėse pripažįsta- 
ma ir reikalaujama tiktai teisinio elemento, gi moralinis, religi- 
nis elementas nepripažįstamas, ignoruojamas ir paliekamas kiek- 
vieno asmeninei nuožiūrai. Iš to būtinai seka moterystės išsigi- 
mimas... 

Napaleono I laikais neigiami ir griaunantieji dėsniai kur 
kas mažiau turėjo galios ir reikšmės, negu kad turi dabar. Jeigu 
šiandien įvesite civilines jungtuves tame krašte, kur jų dar ne- 
bėra, tai daug atsiras tokių, kurie su džiaugsmu jas priims ne- 
pridėdami religinių apeigų: vieni iš lengvapėdiškumo ir tušty- 
bės, kiti, kad kiek jie pajėgia, neapkenčia krikščioniškųjų dėsnių. 

Iš kitos pusės civilinių jungtuvių pati esmė verčia leisti ir 
ribų nežinančią divorsų laisvę, nes jeigu dalyką svarstyti tiktai 
iš teisinės pusės, tai ne daug galima pasakyti prieš nuomonę, 
kad moterystę esą galima nutraukti abipusiu vedusiųjų sutari- 
mu: šiai nuomonei prieštarauja tiktai aukštesnis religinis mora- 
lis pagrindas. Jeigu šie nauji dalykai gyvenime bus nuolat prak- 
tikuojami, jeigu didelė žmonių dalis ims jungtuves nepridėda- 
mi religinio veiksmo, jeigu išsiskyrimas bus paliktas daugiau 
ar mažiau susituokusiųjų nuožiūrai, tai netrukus bus prieita li- 
gi to, kad jau nebus galima surasti ribos tarpe moterystės ir 
konkubinato. Tada šeima pairs. 

Iš laikraščių man yra žinoma, kad pas jus yra aštrių gin- 
čų tarpe katalikiškos ir lyberališkos grupės. Gal man bus pada- 
rytas priekaištas, kad aš moterystei taikau katalikiškus princi- 
pus, ir todėl tiems, kurie nenori paklusti katalikiškiems dės- 
niams, mano nuomonė esanti visiškai nepriimtina. Į tai atsakau, 
kad esu ne katalikas, o protestantas ir svarstydamas moterystės 

prigimtį rėmiausi ne katalikiškais dėsniais, o bendra moterys- 
tės prigimčia. Jeigu mano nuomonė apie moterystės prigimtį ir iš 
jos sekančios išvados didelia dalimi sutinka su katalikų Bažny- 
čios doktrina, tai bus dar naujas įrodymas, kad mano pareikš- 
toji nuomonė seka ne iš pataikavimo vienai ar kitai grupei, bet 
iš mano giliausio įsi:ikinimo“ 19), 

Šio protestanto mokslininko nuomonės pareiškimu baig- 
siu vad, civilinių jungtuvių įvertinimą. Manau, jau nėra reikalo 
dar plačiau kalbėti apie tai, kokios turėtų būti valstybės valdžios 
žmonių ir visų kitų rimtai į dalykus žiūrinčių žmonių pažiūros 
į vad. civilinių jungtuvių instituciją. 

Dar kelis žodžius noriu pasakyti dvasių vadams ir vi- 
siems susipratusiems veikliems katalikams. 

Katalikai, ypatingai gi sielų ganytojai moterystės šventu- 
mą turi saugoti ir ginti su tokiu pat uolumu, kaip tikėjimą, kaip 
pačias žmonių sielas. Neduos reikiamų vaisių ir visi kiti darbai 
— misijos, rekolekcijos, žmonių katechizavimas bažnyčioje ar 
mokykloje, jeigu šeimos bus dvasiniai apleistos ir sugriuvę. Net 
nejauku konstatuoti, kad kraštuose, kur yra civiliniais įstaty- 
mais leistos vad. civilinės jungtuvės, net tų žmonių tarpe, kurie 
skaito save katalikais, pasitaiko, kad vienas kitas pasitenkina 
tik vad. civilinėmis jungtuvėmis, Tai daroma ne iš blogos va- 
lios, bet todėl, kad paties dalyko reikiamai nesupranta: jie pil- 
nai nesupranta nei kas yra tikroji moterystė, nei kas yra katalikui 
vad, civilinės jungtuvės!7). Dar dažniau pasitenkinama tiktai, 
vad. civilinėmis jungtuvėmis, kai katalikas tuokiasi su netikin- 
čiu ar su nekataliku. Daug yra ir tokių, kurie civilinių įstatymų 
verčiami atlikę vad. civilinių jungtuvių formalumus paskiau priima 
moterystės sakramentą. Tačiau šios civilinių įstatymų daromos 
prievartos jie neskaito nei sakramento, nei Bažnyčios, nei pa- 
čių tikinčiųjų įžeidimų. Taip yra todėl, kad tie kurie turėtų pa- 
reigos, ne. visada turi pakankamai drąsos ir uolumo  tikintie- 


16) Hammerstein, De Ecclesia et Statu psl. 175. Treviris 1885 

17) Kraštuose, kur yra visiems priverstinos vad. civilinės jungtuvės, 
Bažnyčia leidžia katalikams savo moterystę civilinėje įstaigoje užregistruo- 
ti, bet ne moterystę priimti. Civilinio valdininko pareiškimas, kad užsire- 
gistravusieji skaitomi esą vedę, neturi jokios reikšmės ir katalikai tokio pa- 
reiškimo negali paisyti. 


siems tinkamai paaiškinti tikrosios moterystės ir vad civilinių 
jungtuvių prasmę. 

Šiandien visur, net vaikų katekizmo pamokose, jaunimo, 
vyrų ir moterų susirinkimuose tiek dvasių vadai, tiek kiti ka- 
talikai randa reikalo ir daug progų pakalbėti apie katalikų teises 
laisvai organizuotis, kurti kooperatyvus, sindikatus, turėti savas 
sporto sąjungas, cavas mokyklas ir tt. Nesakau, kad apie tai 
nereikia kalbėti, ar kad apie tai pas mus ir kitur būtų per daug 
kalbama. Bet keista, kad tie patys katalikai tai vienur, tai kitur 
kartais neturi pakankamai drąsos lygiai atvirai ir visiems su- 
prantamai pakalbėti apie vad. civilines jungtuves. O tačiau ne- 
galima abejoti, kad religinga ir dorą branginanti šeima kilusi 
iš moterystės sakramento yra daug svarbesnis dalykas ir už ka- 
talikišką mokyklą ir už katalikišką organizaciją ir už katalikiš- 
ką sporto sąjungą, kooperatyvą, |banką ir tt. Jeigu dažnai taip 
drąsiai ir atkakliai kovojama už šiuos išvardintus dalykus, tai 
reikėtų dar drąsiau ir patvariau kovoti prieš įstatymus, kurie 
kėsinasi į moterystės ir šeimos šventumą. Ši mintis yra ne ma- 
no, o aš pakartoju tik tai, ką ir seniau ir pačiais paskutiniaisiais 
laikais pabrėžė patys Katalikų Bažnyčios Popiežiai: P. Pijus 
VIII, P. Pijus IX, P. Leonas XIII, P. Pijus XI (palyg. P. Pi- 
jaus XI encykl. „Casti connubii“ ypač paskutinę dalį). Tačiau 
pasižvalgius po pasaulį susidarai įspūdžio, kad dauguma kata- 
likų šių Popiežių raštus yra mažai skaitę, o dar mažiau darbuo- 
jasi, kad apgynus moterystę ir šeimą ten, kur ji ligi šiol dar li- 
ko neišprofanuota valstybiniais įstatymais, kad kadaisia išleis- 
tus netikusius įstatymus panaikinus, kad pataisius žmonių 
klaidingas nuomones ir žmonių protuose atgaivinus moterystės 
ir šeimos šventumo supratimą. Ne vienas bijo, kad laisvų pa- 
žiūrų žmonės mus už sąžiningą savos pareigos atlikimą ginant 
moterystės ir šeimos šventumą neapkaltintų esant maištininkais 
prieš civilinės valdžios įstatymus, prieš įvestą tvarką, kad mus 
nepalaikytų netolerantingais, siauražiūriais katalikais. Tačiau 
reikia atsiminti, kad vad. civilinių jungtuvių įstatymai, kur jie 
yra, yra ne valstybės ir visuomenės kaip tokių kurinys. Atvirai 
pasakysime, kad jeigu nebūtų buvę žydų ir jų kurinio-masonų 
ložių, tai apie civilines jungtuves pasaulyje šiandien nebūtų nė 
kalbos. Vad. civilinės jungtuvės yra ne visuomenės, o saujelės 
masonų ir jais nesąmoningai sekančių laisvamanių užgaida. Jie 
stengiasi ją realizuoti visur, kur tik įsiskverbia į valdžią, visai 

nepaisydami, kiek iš to visuomenei bus naudos, ar ta visuomenė 
jų išmįslu yra patenkinta ar ne. Kovodami prieš vad. civilines 
jungtuves nekovojame nei prieš valstybę, nei prieš visuomenę, 
o kovojame tik prieš lyberalų sąmoningai ar nesąmoningai da- 
romą valstybei ir visuomenei žalą. Ne tiktai tie, kurie tiki Kris- 
taus religijos vertę ir jos tikrumu, ibet visi, kurie nėra tik sava- 
naudžiai, o turi savos tautos ir bendrai žmonių visuomenės mei- 
lės, kurie trokšta žmonių visuomenei tikro gėrio, turi kovoti 
prieš vad. civilines jungtuves ir ten kur jos jau yra ir ten kur 
jos būtų norimos įvesti. Nusikalstume ir valstybei ir visuome- 
nei ir savo sąžinei, jeigu nežinia kokių motyvų trukdomi prieš 
tokius dalykus nekovotume. 

PRIEDAS. 


Du klausimu 


1. Kas krikščionių moterysčių reikalų tvarkyme priklauso 
Bažnyčiai ir kas valstybei. 


Kadangi šiame veikale sąmoningai nelietėme nekrikščio- 
nių motrysčių tvarkymo kompetencijos klausimo, tai ir čia pla- 
čiau jo nenagrinėsime. Užteks priminus, kad nekrikščionių mo- 
terystės tvarkyti yra valstybės dalykas prisilaiknt prigimties 
įstatymų reikalavimų. 

Įrodžius, kad krikščionių moterystes tvarkyti yra Bažny- 
čios teisė ir pareiga, kad krikščionims taikoma vad. civilinių 
jungtuvių institucija yra visai neteisėtas dalykas, bus naudinga 
smulkiau paminėti, kurie krikščionių moterystes liečią dalykai 
priklauso Bažnyčios ir kurie valstybės kompetencijai. 

Konkrečias išvadas, kurias čia išvardysime, neįrodinėsi- 
me, nes tada reiktų parašyti atskirą teisinį traktatą. Čia tik pa- 
kartosime tai, kas galima rasti įrodyta pas Bažnyčios teisės 
autorius. ' 

Bažnyčios teisių kan. 1016 bendrai yra pasakyta, kad 
„Krikščionių moterystė yra tvarkoma ne tik dieviška, bet ir 
kanonų teise, nepaneigiant civilinės valdžios kompetencijos 
tvarkyti grynai civilines moterystės pasekas“. Tuo norima pa- 
sakyti, kad civilinė valdžia savais įstatymais tvarko tiktai civili- 
nes moterystės pasekas: pavardės, dalies, paveldėjimo, teisių 
į titulus ir panašius dalykus. Visa kita tvarko ne civiliniai 
įstatymai, o dieviškoji ir Bažnyčios teisė. 

Apie moterysčių bylas kan. 1960 sako, kad „bylos liečią 
tiktai civilines pasėkas, jeigu jos sprendžiamos tiesioginiai 
(principaliter), priklauso civilinei valdžiai sulig kan. 1016; bet 
jeigu jos sprendžiamos tiktai pripuolamai ir kartu su moterys- 
tės byla, tai pilna teise gali būti išspręstos bažnytinio teisėjo“. 

Kad būtų galima lengviau konkrečiai aptarti, ką galima 
ir reikia suprasti civilinių pasėkų sąvoka, kas priklauso civili- 

nės valdžios kompetencijai ir kas į šią civilinių pasėkų sąvoką 
neįeina ir priklauso Bažnyčios kompetencijai, visa, kas liečia 
moterystę, suskirstysime į tris dalis: į dalykus liečiančius mo- 
terystę, bet pirmesnius už moterystės sutartį, į dalykus liečian- 
čius pačią moterystės sutartį — sakramentą ir dalykus sekan- 
čius iš jau įvykusios moterystės sutarties. 


I. Kaip visoms sutartims, taip ir moterystės sutarčiai turi 
būti iš anksto nustatyta, kas ir kokiomis sąlygomis gali eiti 
moterystėn. Šį klausimą išriša moterystę ardančios ar tiktai 
kliudančios kliūtys!). Kas priklauso Bažnyčiai ir kas valstybei 
nustatant moterystės kliūtis? 

1 Tiktai Bažnyčia, o ne valstybė gali nustatyti krikščionių 
moterystę kliudančias ar ardančias kliūtis, Tiktai Bažnyčia, o 
ne valstybė gali nuo tų kliūčių krikščionis paliuosuoti. Tiktai 
Bažnyčia, o ne valstybė aiškina, kurios kliūtys seka iš prigim- 
ties ir kurios iš Bažnyčios įstatymų. 

2 Susitarusi su Bažnyčia pasaulinė valdžia gali savo  pi- 
liečius krikščionis ir civiliniais įstatymais versti, kad jie saugo- 
tų Bažnyčios įstatymais nustatytas moterystės kliūtis. Tačiau 
Bažnyčia nepageidauja, kad valstybė nesusitarusi su Bažnyčia, 
įvestų šiuo reikalu kokias nors krikščionims sankcijas. 

3 Valstybė gali prašyti, kad Bažnyčia įvestų krikščionims 
tokias moterystės kliūtis, kurios, valstybės manymu, yra reika- 
lingos visuomenės labui. 

4 Valstybės valdžia gali nustatyti sąlygas, kurias piliečiai 
turi išpildyti eidami moterystėn. Tos sąlygos betgi negali būti 
nesuderinamos su esamais Dievo ar Bažnyčios įstatymais. Šių 
sąlygų nepildančius piliečius valstybė gali bausti kokiomis nors 
civilinėmis bausmėmis, bet negali jų moterystę kliudyti, jau 
įvykusią tikrą moterystę ardyti ar jos nepripažinti tikra mote- 
ryste. Pavyzdžiui, pasaulinė valdžia gali nustatyti ir paprastai 
nustato moterystės sąlygas kariams, diplomatams ar kitokiems 
valdininkams. Jeigu šie nustatytų sąlygų nesilaiko, tai valstybė 


1) Moterystę ardančioji kliūtis (impedimentum dirimens) yra tokia 
kliūtis, kurios nepaisantieji ir iš kurios nepaliuosuoti krikščionys, jeigu 
jie ir kesintųsi daryti moterystės sutartį, negali sukurti tikros moterystės. 

Moterystę kliudančios kliūtys (impedimenta impedientia) yra tokios 
kurių ir nepaisydamas žmogus gali sukurti tikrą moterystę. Tačiau tokis 
nepaisymas būtų nusikaltimas. 


Vad. Civilinės Jungtuvės, 9. i 129 , 


turi galios juos paleisti iš tarnybos, bausti pinigine ar kita bau- 
da, bet negali jau įvykusią moterystę nepripažinti moteryste. 

5. Valstybė negali paliuosuoti savo piliečių krikščionių nuo 
tų moterystės kliūčių, kurias nustato Bažnyčios įstatymai. 

6. Valstybė neturi teisės sterilizuoti neturtingų, ar nesvei- 
kų žmonių. 

7 Valstybė negali kliudyti ar drausti eiti moterystėn betur- 
čiams. Tačiau valstybė susitarusi su Bažnyčia gali drausti eiti 
moterystėn nesveikiems. 

8 Jeigu kuri nors moterystės kliūtis yra bendra ir Baž- 
nyčios ir valstybės įstatymams, tai valstybė savo piliečių krikš- 
čionių nuo tos kliūties paliuosuoti negali. Tokių kliūčių pavyz- 
džiu gali būti amžiaus, legalinės giminystės kylančios iš įsūniji- 
mo kliūtys. 

II. Kalbant apie patį moterystės sutarties sudarymą reikia 
būtinai pabrėžti ir suprasti skirtumą tarpe dviejų dalykų: tarpe 
sutarties sudarymo formos ir sutarties registravimo, 

1 Krikščionių moterystės formą nustatyti, ją keisti, nuo 
jos paliuosuoti gali tiktai Bažnyčia. Tai seka iš moterystės kaip 
sakramento ir savo prigimčia šventos sutarties sąvokos. Kadan- 
gi krikščionių gyvenime šventus dalykus tvarko Bažnyčia, o ne 
valstybė, tai valstybė yra visai nekompetentinga krikščionių mo- 
terystėms formą nustatyti, ją keisti, ar savo piliečius krikščionis 
nuo tos formos paliuosuoti. Jeigu valstybė kur nors ir kada nors 
savo įstatymais imasi tvarkyti krikščionių moterystės formos 
klausimą, tai ji pereina savo kompetencijos ribas ir elgiasi ne- 
teisėtai. Jeigu kartais Bažnyčia savo nariams pataria, ar net įsako 
paisyti jų moterystės formą liečiančių valstybės įstatymų, tai to- 
kis faktas valstybės kompetencijos naudai nieko nepasako. Tai 
nėra valstybės kompetencijos pripažinimas. Bažnyčia tai daro 
ne todėl, kad patenkintų savyje neteisingą ir todėl neturtintį 
galios valstybės įstatymo įsakymą, bet Bažnyčia nori tokiu būdu 
krikščionis apsaugoti nuo tų bausmių, kuriomis juos baustų pa- 
saulinė valdžia už tokio kad ir neteisėto civilinio įstatymo ne- 
pildymą. Šitaip reikia suprasti pav. Prancūzijos katalikams Baž- 
nyčios duotą leidimą savo moterystę, dar prieš jos sudarymą 
bažnyčioje, užregistruoti valstybės įstaigoje, Mat valstybės ista- 
tymai baudžia tuos piliečius, kurie imtų bažnytines jungtuves 
jų prieš tai neužregistravę civilinėje įstaigoje. 

Kai kam gali atrodyti, kad Bažnyčia kartais pripažįsta tu- 
rinčia galios valstybės civiliniais įstatymais nustatytą moterystės 
formą, kadangi Bažnyčia pripažįsta tikra moteryste krikščionių 
nekatalikų vad. civilines jungtuves. Tačiau tokia nuomonė būtų 
klaidinga. Tiesa, kad Bažnyčia skaito tikra moteryste krikščio- 
nių nekatalikų civilines jungtuves, jeigu jų jungtuvėms nebuvo 
Bažnyčios įstatymais nustatytų kliūčių. Tačiau tokios nekatalikų 
jungtuvės yra laikomos tikra moteryste ne todėl, kad jos buvo 
padarytos pagal civilinių įstatymų reikalavimus, o todėl, kad 
jų moterystės sutartis buvo padaryta prie liudininkų. Bažnyčia 
neleidžia krikščionių nekatalikų moterystėms teikti bažnytinį 
palaiminimą. Iš jų reikalaujama tiktai dviejų dalykų: a) kad jų 
moterystei nebūtų Bažnyčios įstatymais nustatytų kliūčių ir b) 
kad jų moterystės sutartis būtų padaryta prie liudininkų. Kur 
jie savo moterystės sutartį darys: savo konfesijos maldos na- 
muose, civilinėje įstaigoje, ar savo privačiuose namuose, tai ne- 
sudaro jokio skirtumo. 

2 Kokiu būdu krikščionių sudarytos moterystės sutartys 
turi būti registruojamos (metrikų aktų rašymas), Bažnyčia su 
valstybe arba susitaria dėl bendros formos, arba kiekviena iš jų 
gali pasirinkti savą formą. Jeigu kurioje nors valstybėje šis 
klausimas nėra sutvarkytas Konkordato, ar kitokios sutarties 
būdu, tai valstybė gali visiems savo piliečiams įsakyti savo jau 
sudarytas moterysčių sutartis užregistruoti valstybės įstaigoje. 
Už šito įsakymo nepaisymą valstybė galėtų savo piliečius baus- 
ti jų moterystei nepripažindama civilinių pasėkų, ar kuriuo ki- 
tu būdu. Tačiau ir tokią neregistruotą bet tikrą moterystę vals- 
tybės įstatymai turi pripažinti tikra moteryste, turinčia galios 
ne nuo jos užregistravimo, bet nuo jos sudarymo momento. Kur 
Konkordato ar kitokios sutarties su Bažnyčia keliu valstybė 
moterysčių registravimą paveda Bažnyčios įstaigoms, tenai vals- 
tybė turi pripažinti civilinių aktų teises Bažnyčios įstaigų rašo- 
miems aktams ar tų įstaigų duodamiems moterystės pažymėji- 
mams (metrikams). 

Civiliniai įstatymai turi daryti ir pripažinti skirtumą tarpe 
moterystės sutarties sudarymo ir jos užregistravimo. Paties re- 
gistravimo valstybės įstatymai negali skaityti moteryste, nes tai 
nėra moterystė. Valstybė gali leisti registruoti tiktai tikrai įvyku- 
sias moterystes. Todėl neatatinkančias Bažnyčios įstatymų rei- 
kalavimus krikščionių moterysčių sutartis valstybės įstaigos ne- 

gali net registruoti, kaip įvykusias moterystes, nes jos tada už- 
registruotų nesamą faktą ir skaitytų moteryste tokią sutartį, kuri 
gal nėra moterystė. Kad šių klaidų ir iš jų kylančių nesusiprati- 
mų išvengus, valstybė išmintingiausia daro pavesdama Bažnyčios 
įstaigoms rašyti katalikų moterysčių aktus. Jeigu kurioje nors 
valstybėje moterystės būtų registruojamos valstybės įstaigose 
vaduojantis ne Bažnyčios, o pačių piliečių pranešimais, tai esant 
tokiai tvarkai galėtų likti valstybės į:taigose neužregistruotų 
tikrų moterysčių, arba galėtų būti užregi:truotos kaip moterystės 
nesamos moterystės, o tik paprasti bendro gyvenimo žmonių su- 
sitarimai. Bažnyčia tokių susitarimų, neatatinkančių Bažnyčios 
reikalavimų moterystėmis nelaiko. Negali juos laikyti mote- 
rystėmis ir valstybės įstatymai. Šio keblumo išvengiama tada, 
kai valstybės įstatymai visiškai uždraudžia vyro ir moters, ne- 
sudariusių moterystės, bendrą gyvenimą ir kai religinių įvykusių 
jungtuvių aktus registruoja susitarę Bažnyčia ir valstybė (pav. 
Lietuvoje, Italijoje ir kitur). 


III Iš tikros moterystės sutarties seka įvairios pasėkos. 
Vienos iš jų yra neatskiriamos nuo pačios moterystės sutarties, 
o kitos pačiai moterystės sutarčiai yra tiktai pašalinis dalykas: 
pavyzdžiui, dalies klausimas, pavardės, turto, privilegijų, titulų 
paveldėjimo klausimai ir kiti panašūs dalykai. Šie pačiai mote: 
rystei pašaliniai dalykai Bažnyčios teisės žodyne yra vadinami 
moterystės civilinėmis pasėkomis. Šių nio moterystės ryšio at- 
skiriamų moterystės civilinių pasėkų tvarkymas priklauso vals- 
tybės įstatymų kompetencijai. Kad būtų aiškiau, kurios mote- 
rystės ryšį liečią pasėkos priklauso Bažnyčios ir kurios valsty- 
bės komptencijai, jas visas panagrinėsime atskirai. Šiuo tikslu 
jas suskirstysime į tris skyrius: į pasėkas liečiančias pačius ve- 
dusius, į pasėkas liečiančias iš jų gimusius vaikus ir moterystės 
bylas. 

1 a) Kas liečia pačius vedusius, tai yra Bažnyčios teisė ir 
pareiga nustatyti ir išaiškinti, kokios iš tikros moterystės seka 
teisės ir pareigos vyro ir moters savitarpiame šeimyniniame gy- 
venime. Šį klausimą spręsti krikščionių gyvenime valstybė yra 
absoliučiai nekompetentinga. Tokiai moterystei, kuri sulig Baž- 
nyčios įstatymais yra tikra, valstybės įstatymai turi pripažinti 
visas teises, kurios seka iš pačios moterystės ir yra nuo jos ne- 
atskiriamos, Šių teisių neliečiamumą valstybė turi savo įstatymais 

sankcijonuoti. Valstybė negali tų pačių teisių pripažinti netik- 
rai — tariamai moterystei. 

b) Su tikra moteryste susiję grynai pasauliniai dalykai 
tiesioginiai priklauso valstybės kompetencijai; Bažnyčios kom- 
petencijai jie priklauso tiktai netiesioginiai. 

c) Vienokiu ar kitokiu būdu sukūrusiems tikrą moterystę 
nei Bažnyčia nei valstybė neturi galios uždrausti ar kliudyti gim- 
dyti šeimą. Jeigu yra pavojaus, kad einantieji moterystėn, patys 
nesveiki, negalės pagimdyti sveikų kūdikių, tai valstybė ir Baž- 
nyčia geriausia padarys tokius žmones ragindami neiti moterys- 
tėn arba suėjusius moterystėn gyventi susivaldant nuo santykių, 
gali jiems net kliudyti eiti moterystėn. Bet jeigu valstybės įsta- 
tymai jų įvykusias moterystes laikytų netikromis, arba moterys- 
tes laikydama tikromis juos verstų tapti nevaisingais (sterilizuo- 
tų), arba savo tarpe netvarkingai santikiauti, arba žudyti pra- 
dėtus kūdikius (abortai), tai toki valstybės įstatymai būtų aiš- 
kiai priešingi prigimties įstatymams, būtų aiškiai neteisingi. 

2 a) Kas liečia jau gimusius kūdikius, tai sprendžiant jų 
legalumo klausimą reikia skirti dvi galimybes. Jeigu šis klausimas 
sprendžiamas su įvykusių jungtuvių tikrumo klausimu, tai tuo 
atveju šiuodu abu klausimu gali spręsti tiktai Bažnyčia, Moterys- 
tė yra sakramentas ir todėl suprantama, kad sakramento tikru- 
mą ir jo pasėkas — kūdikių legalumą valstybė spręsti negali. 
Jeigu gi kūdikių legalumo klausimas yra sprendžiamas tiktai 
kartu su faktu ar iš viso kūdikio tėvai yra ėmę jungtuves, tada ir- 
jungtuvių fakto esimą (ne fakto teisėtumą) ir gimusio kūdikio 
„ legalumo klausimus gali spręsti valstybė. 

b) Ne Bažnyčios, o valstybės yra kompetencija nustatyti są- 
lygas ir būdus, kaip vaikai iš tėvų paveldi turtus, titulus ir bet 
kokį jų palikimą. Šiuos dalykus tvarkyti Bažnyčia galėtų imtis 
tik tada, jeigu valstybė jais visai nesirūpintų ar pavestų tvarkyti 
Bažnyčiai. Tačiau Bažnyčia nėra linkusi tokius įgaliojimus gauti 
ir šios rūšies reikalais rūpintis. Taip pat valstybė turi teisės nu- 
statyti savo piliečiams minimalinį išsilavinimo laipsnį ir gimdy- 
tojus versti, kad jie šiuo savo vaikų išsilavinimu pasirūpintų. 

c) Paprastai ir valstybių įstatymai nevienodai traktuoja kai 
kurių pilietinių teisių atžvilgiu legaliai ir nelegaliai gimusius. Ta- 
čiau valstybė turi teisę ir nelegalai gimusiems pripažinti tas 
pačias pilietines teises (pav. tėvo pavardės, turto, titulo paveldė- 
jimas), kurias pripažįsta legaliai gimusiems vaikams. Konstatuo- 

dami šią valstybės galią visiškai nesprendžiame, ar valstybė gerai 
padarytų, ar ne visiškai sulygindami legalius ir nelegalius vaikus 

d), Nors valstybė ir pripažintų nelegaliai gimusiems tas 
pačias pilietines teises, kurias pripažįsta legaliai gimusiems vai- 
kams, tai ji negali reikalauti, kad ir Bažnyčia legaliai ir nelega- 
liai gimusiėms pripažintų tas pačias kanonines teises. 

e) Santikiuose tėvų su vaikais vienų kitiems yra naturalių 
ir pilietinių pareigų. Valstybė gali normuoti tėvų vaikams ir vai- 
kų tėvams pilietines pareigas. Aiškinti ir normuoti naturalias 
vienų kitiems pareigas yra išimtinai Bažnyčios teisė. Jeigu to 
reikalauja viešoji piliečių gerovė, tai valstybė gali tiktai sankci- 
jonuoti tai, kas šioje srityje yra nustatyta Bažnyčios. 

3 Kalbant apie įvairias įvykusios moterystės sutarties by- 
las galima nustatyti sekančius dėsnius: 

a) Spręsti, ar krikščionių moterystė buvo teisėta ir tikra, 
išimtinai priklauso Bažnyčiai. Valstybė savindamosi tokias by- 
las aiškiai pažeistų Bažnyčios kompetenciją, elgtųsi visai ne- 
teisėtai, 

b) Teisėtoje moterystėje gyvenančių krikščionių išskyri- 
mo bylas (nenaikinant moterystės ryšio) spręsti tiesioginiai pri- 
klauso Bažnyčiai. Atskirais atvejais atskirose valstybėse ar vals- 
tybės vietose šias bylas spręsti Bažnyčia gali pavesti valstybei. 
Tačiau be Bažnyčios sutikimo valstybė negali savintis šių bylų 
sprendimą. Bažnyčia gali spręsti ir kriminalines tarpusaves ve- 
dusiųjų bylas, jeigu ir kiek jos turi sąryšio su vedusiųjų išskyri- 
mo byla. Jeigu vedusiųjų kriminalinė byla sprendžiama nelie- 
čiant jų gyvenimo išskyrimo klausimo, tai kriminalines bylas 
sprendžia pasaulinis teismas. Be valstybės leidimo tokiais ztve- 
jais spresti kriminalinę bylą Bažnyčia niekad nesiima. Tačiau 
jeigu sprendžiant pasauliniame teisme kriminalinę bylą iškyla 
vedusiųjų išskyrimo klausimas ir valstybė neturi Bažnyčios įga- 
liojimo spręsti vedusiųjų išskyrimo bylas, tai arba abi bylas, ar 
nors išskyrimo bylą turės spręsti Bažnyčios teismas. 

c) Jeigu kartu su moterystės tikrumo ar vedusiųjų išsky- 
rimo "byla užinteresuoti bylos dalyviai kelia ir moterystės civi- 
linių pasėkų bylą, tai Bažnyčios teismas gali kartu su moterystės 
tikrumo ar vedusiųjų išskyrimo byla spręsti ir šią iškilusią ci- 
vilinių pasėkų bylą. Tokią bylą spręsti valstybės leidimas Baž- 
nyčiai yra nereikalingas. Jeigu valstybė draustų Bažnyčiai mi- 

nėtais atvejais spręsti pasitaikančią moterystės civilinių pasėkų 
bylą, tai valstybė varžytų teisėtą Bažnyčios kompetenciją. 

d) Moterystės civilinių pasėkų bylas, jeigu jos sprendžia- 
mos ne kartu su moterystės tikrumo ar vedusiųjų išskyrimo by- 
lomis, sprendžia valstybės teismas. Tačiau, jeigu sprendžiant 
šią civilinių pasėkų bylą iškyla Bažnyčios teismo dar neišspręs- 
tas moterystės tikrumo ar vedusiųjų išskyrimo klausimas, tai 
šiuos iškilusius klausimus valstybės teismas spręsti negalės. To- 
kiu atveju civilinių pasėkų byla turėtų būti nutraukta, Bažnyčios 
teismas turėtų pirmiau išspręsti kilusią moterystės tikrumo ar 
vedusiųjų išskyrimo bylą ir tik tada valstybės teismas galėtų 
spręsti toliau civilinę bylą. Iš šio dėsnio išimtis gali būti tik 
viena: jeigu atskira sutarčia ar konkordatu valstybė yra gavusi 
galios spręsti krikščionių bendro gyvenimo išskyrimo bylas, 
tai kilus tokiai bylai valstybės teismas galėtų ir ją spręsti kartu 
su civilinių pasėkų byla. 

e) Spręsti krikščionių tikrumo bylas valstybė yra visiškai 
nekompetentinga. Šios galios valstybei negali duoti nė Bažny- 
čia. 


II Kurias savo teises krikščionių moterysčių tvarkyme Bažnyčia 
gali perleisti valstybei ir kurių negali. 


Čia nesvarstysime klausimo, ką moterystės sakramento 
reikalų tvarkyme Bažnyčia gali panaikinti, pakeisti, nuo ko gali 
krikščionis dispensuoti. Aptarsime tiktai tas moterystės srities 
Bažnyčios teises, kurias ji turi galios perleisti valstybei. Čia 
pareikštose mintyse ras sau atsakymą visi tie, kurie norėdami per 
daug teisių ir galios suteikti valstybei kartais Bažnyčią pakalti- 
na, būk ji savo pažiūrose ir savo reikalavimuose esanti per daug 
atkakliai užsispyrusi. Bažnyčiai kartais primetama, būk ji at- 
kakliai ginanti tokius dalykus, kuriuos galėtų pavesti valstybei 
visai neužgaudama nei moterystės šventumo, nei jos kilnumo. 
Sakoma, kad moderniais laikais moderniai suprastai valstybei 
ir jos pilnai kompetencijai būtų dargi būtina, kad Bažnyčia pa- 
darytų valstybei kai kurių nuolaidų įvairiose srityse, taip pat 
ir moterystės reikalų srityje. 

Į tai atsakysime pasvarstydami atskirus moterystę liečian- 
čius ir Bažnyčios kompetencijai priklausančius dalykus. 

1 Moterystės kliūtys. Bažnyčiai priklauso galia nustatyti 
krikščionių moterystę kliudančias ar naikinančias kliūtis. Šios 
savo galios ligi šiol Bažnyčia valstybei niekur nepavedė. Ji ir 
negali šios savo galios valstybei pavesti dėl dviejų priežaščių: 

a) Moterystės kliūtys, kiek jų yra, vienos yra nustatytos 
Dievo, kitos Bažnyčios įstatymais. Aiškinti, ko reikalauja die- 
visiškoji ar tai neturali ar pozityvinė teisė ir kaip tos teisės reika- 
lavimus suprasti, priklauso ne valstybei, o Bažnyčiai. Tai aišku 
visiems turintiems teisingą Bažnyčios ir valstybės sąvoką. Iki 
šiol nei pati Bažnyčia sau, nei kiti jai nepajėgė įrodyti, kad Baž- 
nyčia turi galios šią savo pareigą arba visai kam nors, pavyz- 


džiui valstybei, perleisti, arba nors laikinai kam nors ją pavesti. 


Taigi Bažnyčia mano, kad ji neturi galios krikščionių moterys- 
čių kliūčių klausimo tvarkymą perleisti valstybei. 

Jeigu Bažnyčia ir turėtų galios šią savo pareigą — aiškinti 
dieviškąją teisę — perleisti valstybei, tai šiandieninėse sąlygose 
ji jokiu būdu tai padaryti negalėtų, nes šiandien ne vienos vals- 
tybės valdžioje yra tokių žmonių, kurie dieviškosios teisės kaip 
reikiant nepažįsta ir nesupranta, bet jos dargi visai nepripažįsta. 
Kaip toki žmonės galėtų dieviškąją teisę kitiems teisingai išaiš- 
kinti ir teisingai gyvenimui pritaikinti? Rodos, visiems yra pa- 
kankamai. aišku, kad pavesdamas tokiem žmonėm aiškinti die- 
viškąją teisę Bažnyčia pasielgtų labai nesąžiningai. Negudriai 
Bažnyčia padarytų šią savo pareigą pavesdama ir katalikiškai 
kurio nors krašto vyriausybei. Vyriausybės labai dažnai kei- 
čiasi, o kartą suteiktą kompetenciją ūmai atšaukti ne visada 
sekasi. 

Tačiau iš aukščiau pasakyto dėsnio, kad Bažnyčia tos ga- 
lios niekam pavesti negali, yra aišku, kad ši klaida gyvenime nie- 
kad neįvyks. 

b) Pasilaikydama sau galią aiškinti dieviškąją teisę Baž- 
nyčia negali sutikti, kad šalia jos dar ir valstybė galėtų įvesti 
krikščionių moterystėms kokias nors kliūtis. Jeigu valstybei šią 
galią pripažinti, tai būtų tas pat, ką valstybei pripažinti galią 
nustatyti sąlygas, kokiomis tikintieji gali priimti sakramentus. 
Tokios galios valstybei nepripažįsta ir negali pripažinti net pa- 
sauliniai teisininkai. Sakramentus tvarkyti Kristus paliko Baž- 
nyčiai ir negalima įrodyti, kad Bažnyčia turi teisę visą šią galią 
ar jos dalį perleisti kam nors kitam. O krikščionių moterystė yra 

sakramentas, todėl ir jos tikrumo ar teisėtumo sąlygas gali nu- 
statyti tiktai Bažnyčia. 

Galima kartais rasti pas rašytojus pavyzdžių, iš kurių at- 
rodo, būk kadaisia Popiežiai davę pasauliniams valdovams galią 
įvesti moterystės kliūtis. Tačiau tuos pavyzdžius šitaip suprasti 
būtų klaida. Tokių teisių pasauliniams valdovams Bažnyčia nė- 
ra niekad davusi. Bažnyčia tiktai sutikdavo ir dabar sutinka, 
kad pasauliniai valdovai pareikštų savo nuomonę, kokios mo- 
terystės kliūtys jų manymu būtų naudingos ar būtinos visuome- 
nės labui. Tiesa, kad tokias pareikštas nuomones, jeigu jos bū- 
davo priimtinos, Bažnyčia patenkindavo. Jeigu kada pasauli- 
niai valdovai tikrai kesindavosi įvesti krikščionių moterystes 
liečiančias kliūtis, tai Bažnyčia visada tai laikė jos teisių pasi- 
savinimu. 

2. Moterystės forma. Beveik tą patį galima pasakyti apie 
krikščionių moterystės formą, kas buvo pasakyta apie jos kliū- 
tis. Tikra tiesa, kad nei prigimties įstatymai, nei Kristus mote- 
rystės formos nėra nustatęs. Tačiau moterystė yra sutartis, krikš- 
čionių moterystė yra sakramentas, Ir vienas ir antras moterystės 
charakteris reikalauja, kad ji būtų sudaroma kokiu nors virši- 
niu būdu. Krikščionių moterystėms šią formą nustato Bažnyčia. 
Šitos teisės Bažnyčia negali perleisti valstybei, nes priešingu 
atveju išeitų, kad Bažnyčia galinti pavesti valstybei nustatyti 
sakramento priėmimo būdą. Jau aukščiau paaiškinome, kad tai 
būtų nesąmonė. 

3, Moterystės pasekos. Kai kurios moterystės pasekos 
yra neatskiriamos nuo tikros moterystės, jos seka iš prigimties 
įstatymų. Bažnyčia turi teisę ir pareigą pareikšti kokios yra tos 
pasekos, turi pareigą jas saugoti, bet negali jų nei atšaukti, nei 
pakeisti, nei jų priežiūrų kam nors pavesti. Bažnyčios teise 
įvestas pasekas Bažnyčia gali ir pakeisti ir panaikinti, bet negali 
visą ir šios rūšies savo galią pavesti valstybei, kadangi ši galia 
rišasi su daugeliu Bažnyčios reikalų, kurių valstybė aprūpinti 
negalėtų. 

4, Moterystės bylos. Jau buvo minėta, kad moterystės by- 
los yra dviejų rūšių. Vienos sprendžia sakramento tikrumą, o 
kitos sprendžia sakramentą priėmusių asmenų bendro gyvenimo 
išskyrimą nenaikinant paties sakramentinio ryšio. 

Kadangi pirmos rūšies bylose sprendžiamas klausimas, ar 
asmenys yra priėmę sakramentą ar ne, tai šios rūšies bylas gali 


spręsti tiktai Bažnyčia. Bažnyčia neturi teisės šią savo galią kam 
nors visiškai perleisti, ar ką nors bent laikinai šiam dalykui įga- 
lioti. Taigi Bažnyčia negali pavesti valstybei spręsti moterystės 
sakramento tikrumo bylas. 

Antros rūšies, t. y. vedusiųjų bendro gyvenimo išskyrimo 
bylos tiesioginiai priklauso taip pat Bažnyčiai. Kadangi šiose 
bylose sakramento tikrumo ar netikrumo klausimas visai nelie- 
čiamas, tai kalbant tiktai teoretiniai Bažnyčia galėtų šios rūšies 
bylų sprendimą pavesti valstybei. Tačiau praktikoje Bažnyčia 
šią savo galią gali pavesti ne kiekvienai valstybei, Jeigu valsty- 
bės įstatymuose, kurie tvarko vedusiųjų bendro gyvenimo išsky- 
rimą, būtų kas nors nesuderinamo su naturalia ar pozityve Dievo 
teise, tai tokiai valstybei Bažnyčia negalėtų pavesti nė šios an- 
tros rūšies bylų. Jeigu kurios valstybės įstatymuose, liečiančiuose 
vedusiųjų bendro gyvenimo išskyrimo klausimą, nėra nieko ne- 
suderinimo su naturalia ar pozityve Dievo teise, tai tokiai vals- 
tybei Bažnyčia gali pavesti vedusiųjų bendro gyvenimo išskyri- 
mo bylas. 

Šitaip savo teises ir pareigas, liečiančias krikščionių mote- 
rystes, supranta Bažnyčia. Bažnyčios mintis, kaip yra aišku iš 
aukščiau aptartų klausimų, yra pagrįsta ir teisinga. Bažnyčiai 
daromi priekaištai už jos tariamąjį atkaklumą ginant savo kom- 
petenciją, ginant krikščionių moterystes, yra nepagrįsti. Visi 
turi pripažinti, kad ir moterystės klausime yra tokių dėsnių, ku- 
rių nei bažnyčia, nei valstybė, nei abi kartu susitarusios negali 
pakeisti. Kai Bažnyčia ir visi galvojantieji ir jaučiantieji su Baž- 
nyčia tuos nekintamus dėsnius gina, tai atlieka savo kaip 5ą- 
moningo žmogaus ir kaip kataliko pareigą. Nesmerkdami klys- 
tančių žmonių visi turime sutikti, kad joki motyvai negali leisti 
ne tik katalikams, bet nė vienam sveikai protaujančiam žmogui 
eiti į kompromisus ir daryti nuolaidas aiškioms klaidoms. 

1939 m. didžiausia naujiena knygų pasaulyje!“ 
Prof. Tihamer Toth 


„10 DIEVO ĮSAKYMŲ“ 


2 tomai; kaina Lt. 9.— 


Universalus ir labai moderniškas, aktualus šių dienų gy- 
venimo turinio veikalas visiems pamokslininkams, religinių ra- 
telių ir draugijų vadams, paskaitininkams, konferencijų ve- 
dėjams ir visų katal. organizacijų vadams. 

Tūkstančiai metų skiria mus nuo to laiko, kai pasaulio 
Viešpats išrinktajai tautai davė šventus ir išmintingus įstaty- 
mus. Tūkstančius kartų žemė apkeliavo saulę, bet tų senai se- 
nai duotų įsakymų nepakeitė nė laikas, nė amžių laiptais kilusi 
modernizmo žvaigždė. 

Nepakeitė, tačiau jos įtaka veikė tikintįjį pasaulį Dievui 
dažnai nusikalsti. Nors mūsų Vadų pastangos pakelti religinį gy- 
venimą ir pasiekė tikslo pradžią, tačiau dar daug kur vaikai laiko 
tik paprastu nusižengimų mandagumo dėsniams pakelti ranką 
prieš savo tėvą, motiną; žudynės tapo tokiais kasdieniniais 
reiškiniais, kad net laikraščiai jau jų nebeskelbia savo pusla- 
piuose; moralė nuolat žeidžiama geltonosios spaudos; vagilia- 
vimo vengiama tiek, kiek privengiama žemiško teismo bausmės, 
gi neteisingų liudijimų — pilnos bylos teismų spintose ir t.t. 

Visa tai atjautė šio veikalo jautrios sielos autorius, Bu- 
dapešto universiteto profesorius kun. Tihamer Toth. Jis panau- 
dodamas savo gabumus, sukaupė sielos galias ir knygos pusla- 
piams patikėjo paskatinimo į gėrį ir tikėjimo ugnį, vildamasis, 
kad jos kibirkštėlės pasieks tolimiausių kraštų širdis ir gal ne 
vienam klaidžiojančiam padės surasti kelią į namus. 


KNYGOS PIRKIMO SĄLYGOS 


I tomas jau išspausdintas; II taip pat ruošiamas spaudai. 
Kas iš anksto, ligi 1939. XI. 1 d. atsiųs 
5,50 Lt. — abu tomus gaus į namus 
be atskiro primokėjimo už: persiuntimą. 

Retos progos retai pasitaiko, bet kai jos pas mus ateina — 
išnaudokime! 
Marijonų Spaudos Administracija 
Marijampolė 


Naudingos knygos 


PILKASIS PONAS. Kaina Lt 2.— Tai gražus, rimtas ir 
katalikiškoje dvasioje, gero katalikų rašytojo P. L'Ermite sklan- 
džiai parašytas romanas, vaizduojąs vieno nereligingo ir nuo 
tikėjimo atšalusio žmogaus liūdną gyvenimo pabaigą. Tas žmo- 
gus buvo turtingas ir garsus profesorius. Jis per visą jaunystės 
metą klaidžiojo tamsiose pažiūrose į šeimą ir todėl vengė ją su- 
kurti. Ir tik savo gyvenimo pavakaryje jis pamatė daręs klaidą, 
bet ar jam pavyko dar ją atitaisyti? 

MIŠIOS IR GYVENIMAS. Kun, K. Zajančkausko MIC 
vertimas. Kaina Lt 0,50. Šios knygelės puslapiai Tave supažindins 
su Mišiomis nauju būdu. Tu suprasi, kad tarp Tavo gyvenimo 
ir Tavo Mišių yra tikras ryšys. Tu iš jų gali turėti begalinės nau- 
dos. Tad išmokyk ir kitus gyventi tomis Mišiomis. 

PAL. O. M. TAIDŽI, vertė J. Paškevičius. Kaina Lt 1.— 
Šeimininkėms ir motinoms rekomenduotina knyga. Neturėtų 
likti nė vienos šeimos be šios knygos. 

KARO LIEPSNOSE IR GINKLŲ ŽVANGESYJE, Kun. 
A. Petrausko, MIC. Didysis karas tai pabaisa, kuri miegojusi pa- 
budo ir tyko nūdienę pasaulio ramybę! Įdomiausi didž, karo lai- 
kų prisiminimai! Lt 1.— 

SOCIALISTŲ REDAKTORIUS, J. Asšcanio, Ilgai klai- 
džiojusio nedoro gyvenimo plotuose jaunuolio nuoširdi kal- 
čių išpažintis graudina iki ašarų. Lt 1.— 

DYKUMŲ APAŠTALAS, Kun. V. Švelnys, Vyras, kuris 
išsižadėjo kasdieninio gyvenimo patogumų ir pamilo Afriką, 
jos juodaodžius ir jų vargą. Lt 0,60, 

BAISUSIS PLANTATORIUS, J. Spilman, Negrų sukili- 
mas ir jų kerštas Haiti salos plantatoriams. Lt 0,40. 2 

TRYS ŽIEDAI, Paul Keller. Romanas, vaizduojąs baisias 
negimusių kūdikių žudymo pasekmes. Lt 0,40. 

ALBERTA, I. Vezere — Kara, Civilinės metrikacijos 1Vy- 
kių fone vystosi intriguojąs romanas, pilna skaudžių civ. metri- 
kacijos padarinių. Lt 0,75. 

VERKIANTIS VERGAS, Bern. Brazdžionis. Poema. Že- 


mės vergo gailesčio skundas. Lt 0,70, 


SU BALTU NUOMETU, J. Augustaitytė — Vaičiūnienė, 
Švelnios lyrikos rinkinys; kiekvienas eilėraštis yra, tartum, giėš“ 
mė amžino ilgėsio, amžino troškimo ir gailesčio praėjusių dienų. 
Didelio formato 232 psl. Kainavo 4 lit. Dabar tik Lt 2.— 

DIEVĄ MYLĖTI GRAŽU, M. Grigonio eilėraščiai jau- 
niesiems. Gražus išleidimas. Kaina Lt. 1. — 

PAS VARGĄ SVEČIUOSE, Matas Grigonis. Pedagogo 
mokytojo eilėraščiai. Tinka susirinkimams paįvairinti. Lt 0,75. 

MANO PASAKĖČIOS, Ad. Keraitis, Mokyklinio am- 
žiaus jaunimui labai mėgstamos pasakėčios. Lt 0,75. 

PALAIMINTAIS KELIAIS, J. Kuzmickis. Gražūs, pasa- 
kojama forma sukurti vaizdeliai iš gražaus, sveiko ir realaus 
gyvenimo. Lt 0,40. 

MŪSŲ MOKYKLA, J. Kuzmickis, Gyvai ir nuoširdžiai 
kalbančios į jaunutes sielas apysakėlės. Lt 0,90. 

SMĖLIO NAMELIAI, Jonas Šiožinys. Gražūs apsakymė- 
liai jauniesiems iš jų pačių gyvenimo. Lt 1.— 

„NONIS PASAKOJA, J. Svenson, Nuotykių nuotykiai 
ištisai per visą knygą! 172 psl. knyga ne tik jaunimui, bet ir su- 
augusiems, Lt 2.— 

SAVO KOJOMIS, N. Skurkis, MIC. Knyga, be kurios 
šiandien negali apseiti joks jaunuolis, o ypač moksleivis. Ji kiek- 
vienam bus geriausias draugas ir nuoširdžiausias palydovas. Lt 

JURGIS FRASSATI, J. Klumbys, Jurgis Frassati — jau- 
nų sportininkų įsikūnijimas. Ši knyga turėtų užimti sau tinka- 
mą vietą kiekvieno inteligento bibliotekoje, o juo labiau katali- 
kiškų organizacijų knygynuose ir skaityklose jos turėtų būti 
bent po kelis egz.! Lt 1.— 

MAŽUOJU KELELIU, Vert. A. Šidlauskaitė, Siauras ir 
labai dygus gyvenimo kelelis vienos mergaitės, gyvenusios šiuo 
palaidų XX amžiaus laiku. Lt 1,30. 

VARPELIŲ AIDAI, J. Kuzmickis, Eilėraščiai vaikams, 
tinka deklamavimui. Lt 0.20, 


Imant knygų daugiau, duodama nuolaidos. Pareikalavus 
siunčiame visų leidinių katalogą ir kitas informacijas. 


Marijonų Spaudos Administracija 


sd Pooo00000000000000000000000 


Spaudos reikalais 


visada gerai patarnaus 
MARIJONŲ SPAUDOS 

ADMINISTRACIJA 
Marijampolėje, telef. 238, 


Užsakymai priimami žodžiu, raštu ir telef. 


Čia leidžiamos geros ir naudingos kny- 
gos, . 

Čia galima gauti visų leidyklų išlei- 
džiamas knygas. 

Čia galima išrašyti iš visų valstybių 
svetimomis kalbomis knygas katalogine 
kaina. 


Čia galima bet ką spausdinti, 


Čia teikiamos nemokamai spaudos rei- 
kalais visos informacijos. Teiraujantis laiš- 
' ku, reikia įdėti atsakymui pašto ženklą. 

+“ Marijonų Spaudos Administracija 


Marijampolėje. 

